
Uutta  luomaan! 


Skrollin  valtasuhteet  vaihtuvat,  mutta 
meininki  säilyy. 


Vuonna  2012  halusimme  näyttää,  että  nykymaail¬ 
massakin  voi  tehdä  tietokonelehden,  joka  keskit¬ 
tyy  kuluttamisen  sijaan  tekemiseen  ja  osaamiseen. 
Jo  yhdessä  numerossa  olisi  ollut  riittämiin  todistusvoimaa, 
mutta  lehteä  haluttiinkin  lisää  ja  lisää. 

Nyt  neljän  vuoden  ja  kuudentoista  numeron  jälkeen 
näyttää  siltä,  että  ensimmäisen  pääkirjoituksen  jatkuvuus- 
höpinät  toteutuivatkin  ihan  oikeasti.  Olemme  ilmestyneet  jo 
pitempään  kuin  80-luvun  Printti.  Vaikka  suuri  osa  toimi¬ 
tuksesta  on  pysynyt  samana  alusta  asti,  on  vaihtuvuutta  aina 
ollut.  Nyt  on  aika  vaihtaa  päätoimittaja. 

Olen  aina  ollut  parempi  aloittamaan  uutta  kuin  ylläpitä¬ 
mään  vanhaa.  Alkuaikojen  Skrollissa  pääsin  määrittelemään 
sitä,  mitä  tietokonekulttuuri  on  ja  miten  siitä  voi  kirjoittaa. 
Toteuttamaan  itseäni,  revittelemään,  välillä  jopa  maalaile¬ 
maan  jonkinlaista  osaamisvallankumousta  tai  kansainväli¬ 
seksi  hip ster trendiksi  nousemista.  Nyt  lehti  on  jo  niin  hyvin 
asettunut  omaan  uomaansa,  että  intoni  sen  vetämiseen  on 
laantunut.  On  tullut  aika  aloittaa  vaihteeksi  jotain  aivan 
uutta  ja  keskittyä  Skrollin  osalta  lähinnä  häröartikkeleihin. 

Vuonna  2015  Skrollin  toimituksessa  koettiin  voitontun- 
netta,  kun  rakas  esikuvamme  ja  kilpailijamme  MikroBitti 
palasi  lähemmäksi  juuriaan  -  ja  samalla  lähemmäksi  mei¬ 
dän  tonttiamme.  Tämä  loi  meille  painetta  pysyä  omaleimai¬ 
sena,  särmikkäänä  ja  kokeellisena.  Uskon,  ettei  Skrolli  ensi 
vuonnakaan  rapistu  hampaattomaksi,  keskiluokkaiseksi 
harrastelehdeksi  vaan  säilyttää  asenteensa. 

Samaa  toivon  myös  lukijoilta.  Kokeilkaa  uusia  asioi¬ 
ta!  Älkää  aina  valitko  helpointa  reittiä,  älkää  kesyyntykö 
markkinavoimien  pelinappulaksi!  Kuplien  ulkopuolellakin 
on  elämää,  ja  niin  poispäin  -  kyllähän  te  nämä  sosiaalisen 
median  inspiraatiomeemit  tunnette. 

Ennen  kaikkea  toivon  kuitenkin  kaikille  lukijoille  koko 
toimituksen  puolesta  oikein  mukavia  joulunaikoja  ja  tulevaa 
vuotta!  & 

Oppl&ilo 


ROBOGEM  1 

lautapeli  ohjelmoinnista 


Lapsia  ja  nuoria  ohjataan  monin  keinoin  tietotekniikan  ja 
etenkin  ohjelmoinnin  pariin.  Ohjelmointia  voi  opettaa  myös 
pelillisesti,  jopa  perinteisen  lautapelin  avulla. 

Teksti:  Juho  Anttila  Kuvat:  Juho  Anttila,  Juho  Paananen,  Sanoma  Pro 


Digiajan  ihminen  ei  enää  pärjää 
samoilla  taidoilla  kuin  isovan¬ 
hempansa,  minkä  myös  päät¬ 
täjät  ovat  ymmärtäneet.  Ohjelmointi 
nostettiin  syksyllä  2016  peruskoulun 
opetussuunnitelmaan.  Kun  puhutaan 
vaativien  taitojen  opettamisesta  lap¬ 
sille,  kohdataan  aivan  erilaisia  haas¬ 
teita  kuin  aikuisopetuksessa.  Leikki  ja 
pelaaminen  on  todettu  oivaksi  tavaksi 
motivoida  pilttejä  oppimaan,  joten 
on  luonnollista,  että  samoja  keinoja 
sovelletaan  myös  ohjelmointitaitojen 
opettamiseen. 

Puhuttaessa  ohjelmointihenkisis- 
tä  lautapeleistä  suurin  osa  mainitsee 
ensimmäisenä  klassisen  Robo  Ral- 
lyn.  Kickstarter-palvelun  kautta  päi¬ 
vänvalon  ovat  nähneet  myös  lapsille 
suunnattu  Robot  Turtles  ja  avaruu¬ 
teen  sijoittuva  404:  Law  Not  Found. 
Suomalainen,  Oppi  &  Ilo  -opetuspe- 
lisarjassa  julkaistu  Robogem  pyrkii 
tuomaan  oman  näkökulmansa  ope¬ 
tukselliseen  ohj  elmointipelaamiseen. 

Pelin  suunnittelijalla,  Reaktorilla 
työskentelevällä  Juho  Paanasella  on 


vahva  ohjelmointikokemus  työnsä 
puolesta.  Tämän  lisäksi  Paananen 
vaikuttaa  Koodikoulu-ilmiön  takana. 
Koodikoulu.fi-sivusto  sisältää  paljon 
lapsille  ja  vähän  vanhemmillekin 
suunnattua  materiaalia,  jonka  avulla 
ohjelmoinnin  perusteet  on  mukava 
ottaa  haltuun.  Koodikoulu-nimik- 
keen  alla  on  pidetty  myös  esimerkik¬ 
si  avoimia  lasten  Koodikouluja. 

Robogem-lautapelin  perusversi¬ 
on  ikäsuositus  on  6-99  vuotta.  Tämä 
näkyy  sääntöjen  yksinkertaisuutena. 
Pelin  tarkoituksena  on  ohjelmoida 
ruudukosta  koostuvalla  pelilaudalla 
liikkuvia  robotteja  keräämään  jalokiviä 
ja  toimittamaan  nämä  omaan  tukikoh¬ 
taan  muita  robotteja  ja  esteitä  väistel¬ 
len.  Peruspelissä  käytössä  on  vain  neljä 
erilaista  käskyä:  kääntyminen  vasem¬ 
malle  tai  oikealle,  liikkuminen  eteen¬ 
päin  sekä  lisäsääntönä  monia  mahdol¬ 
lisuuksia  avaava  funktio. 

Jokainen  pelaaja  suunnittelee  ro- 
bottinsa  liikkeet  rakentamalla  käy¬ 
tössään  olevista  korteista  pienen 
ohjelman.  Jotta  peli  pysyisi  riittävän 


yksinkertaisena,  liikkeet  suoritetaan 
vuoron  perään.  Suunnittelija  Paana¬ 
nen  toteaa  tosin,  että  samanaikainen 
liikkuminen  voisi  olla  hauska  muun¬ 
nelma  kokeiltavaksi  kotona,  ja  hän 
kannustaakin  pelaajia  käyttämään 
Robogem-alustaa  luovasti.  Säännöt 
on  luotu  muokattaviksi,  ja  luovuus 
edistää  oppimista. 

Pienikin  saa  onnistua 

Perussäännöt  on  toden  totta  helppo 
omaksua  nopeasti,  joskin  funktiotoi- 
minnallisuuden  ottaminen  mukaan 
pakottaa  pelaajan  jo  hieman  mietti¬ 
mään  siirtojaan.  Vähän  vanhemmat 
lapset  tuskin  jaksavat  peruspeliä  kovin 
pitkään,  mutta  ikähaitarin  alkupää¬ 
hän  jääville  pilteille  Robogem  sopii 
vallan  mainiosti.  Tuurilla  on  aika  suu¬ 
ri  merkitys,  sillä  käteen  saatavat  kor¬ 
tit  vaihtuvat  joka  kierroksella.  Tämä 
on  oikeastaan  ihan  hyvä  asia  pienille 
lapsille  suunnatussa  pelissä,  sillä  sat¬ 
tumanvaraisuus  tasoittaa  taitoeroa  ja 
myös  pienimmät  pelaajat  saavat  näin 
aidon  mahdollisuuden  onnistua. 

Haastattelussa 

pelin  kehittänyt  Juho  Paananen 


Vähän  vanhemman  pelaajan  nä¬ 
kökulmasta  Robogem  puhkeaa  kun¬ 
nolla  kukkaan  vasta  Lisäkortit-laa- 
j  ennuksella.  Lisäkortit-paketti  tuo 
mukanaan  työntämiseltä  suoj  aavat 
hologrammilaatat  ja  vinon  pinon  eri- 
koiskortteja,  jotka  lisäävät  peliin  uusia 
ohj  elmoinnillisia  toiminnallisuuksia. 
Toistolauseet  ja  ehtolauseet  antavat 
mahdollisuuden  kasata  pitkiäkin  ko¬ 
mento  sarjoja,  mikä  opettaa  mukavas¬ 
ti  ohjelmoinnin  peruskäsitteitä.  Ihan 
perheen  pienimmille  lisäkortit  eivät 
sovellu,  sillä  kerralla  pureskeltavak¬ 
si  tuodaan  melkoinen  määrä  uusia 
sääntöjä. 

Robogemiä  testattiin  porukalla,  jo¬ 
hon  kuului  kaksi  aikuista,  yksi  yhdek- 
sänvuotias  ja  ahkerasti  pelaava  teini- 
ikäinen.  Paljon  pelaavassa  perheessä 
rima  oli  luonnollisesti  korkealla,  löy¬ 
tyihän  kaapista  ennestään  kymmeniä 
laadukkaita  pelejä.  Puhtaasti  pelillisiä 
ansioita  arvioitaessa  Robogem  pärjä¬ 
si  vertailussa  ihan  mukavasti,  vaikka 
säännöistä  löytyy  muutamia  hiomista 
vaativia  yksityiskohtia. 

Opetuksellisesta  näkökulmasta  Ro¬ 
bogem  toimii  myös  verrattain  hyvin. 
Kivan  pelaamisen  parissa  oppii  muka- 


Kerro  lyhyesti  itsestäsi. 

Olen  Reaktorilla  työskentelevä  koodaava 
konsultti  ja  5-  ja  7-vuotiaiden  tyttöjen 
isä,  joka  vapaa-ajallaan  kolvailee  kella¬ 
rissa  loT-laitteita,  käy  salilla  ja  tietysti 
puuhailee  lasten  kanssa. 

Miten  päädyit 
kehittämään  Robogemiä? 

Aloitin  kirjoittamalla  Girls  Can't  Blogia, 
mikä  johti  paljon  julkisuutta  saaneen 
Koodikoulun  syntyyn.  Tätä  kautta  pääsin 
esittelemään  ideoitani  Oppi  &  Ilon  Ka¬ 
tariina  Sulanderille.  Tästä  syntyi  lopulta 
Robogem. 

Kerrotko,  mihin  tarkoitukseen 
Robogem  on  kehitetty? 

Robogem  on  kehitetty  ohjelmoinnin 
alkeita  opettavaksi  koko  perheen  lauta¬ 
peliksi  ja  opetusvälineeksi. 


Mitkä  pelit  ovat  inspiroineet 
Robogemiä  ja  miten? 

Aiemmin  olin  testaillut  Robot  Turtlesia 
ja  RoboRallya.  Tavoitteeksi  muodostui  yh¬ 
distää  Roborallyn  jännitys  Robot Turtlesin 
yksinkertaisuuteen. 

Robogemissä  liikutaan 
vuoron  perään,  miksi? 

Vuoron  perään  liikkuminen  tehtiin,  jotta 
peli  olisi  riittävän  yksinkertainen  myös 
pienimmille  pelaajille. 

Onko  luvassa  lisää 
laajennuksia  ja  lisäsääntöjä? 

Tällä  hetkellä  julkaisuputkessa  ei  ole 
uusia  laajennuksia,  mutta  ideoita  otetaan 
toki  vastaan. 


Mitä  ajattelet 

ohjelmoinnin  opettamisesta 
jo  peruskouluasteella? 

Minusta  ohjelmoinnin,  tietojärjestelmien 
ja  tietoverkkojen  perusasiat  ovat  osa 
yleissivistystä  nykyaikana.  Ohjelmointi 
on  osa  opetussuunnitelmaa,  ja  se  on 
mielestäni  hieno  juttu. 


valla  tavalla  niin  loogista  ajattelua  ja 
suunnittelua  kuin  myös  ohjelmoinnin 
peruskäsitteitä.  Funktio  on  uusi  käsite 
monelle  aikuisellekin  ja  rekursio  lie¬ 
nee  täyttä  hepreaa  kaikille,  jotka  eivät 
itse  harrasta  ohjelmointia. 

On  kuitenkin  luonnollisesti  turha 
odottaa,  että  pelkästään  Robogemiä 
pelaamalla  lapsukaisesta  kasvaa  uu¬ 
den  sukupolven  koodivelho.  Vaikka 
pelissä  pyöritelläänkin  ohjelmointi- 
käsitteitä  ja  pelimekaniikka  mallintaa 
ohjelmoinnin  kaltaista  logiikkaa,  on 
pelaamisesta  silti  pitkä  askel  oikeaan 
ohjelmoinnin  opettelemiseen. 

Robogem  toimii  parhaiten  osana 
laajempaa  palettia.  Sen  parissa  voi 
yhdistää  yhdessäolon  ja  pelaamisen 
hauskuuden  ohjelmoinnillisten  aja¬ 
tusmallien  treenaamiseen.  Roboge- 
min  parista  on  helppo  jatkaa  vaikkapa 
koodikoulu.fi-sivustolla  listattujen 
pelien  pariin.  Vähän  pidemmälle  eh¬ 
tineet  löytävätkin  sitten  runsaasti 
haastetta  vaikkapa  mainiolta  www. 
codingame.com-sivustolta.  Näin  pe¬ 
laaminen  rakentaa  perustaa  moni¬ 
puolisille  ja  hyödyllisille  ohjelmointi¬ 
taidoille.  ^ 

Interplanetary  File  System 

Unohda  pilvi,  nyt  tulee  sumu 

IPFS  on  sisältö  alusta,  joka  pyrkii  uudistamaan  lähes  kaiken  tietoliikenteen  tuomalla  pilven 
fyysisesti  lähemmäksi  käyttäjiään. 


Teksti:  Santeri  Tani 

Kuvat:  Laura  Pesola,  Santeri  Tani 

Internetin  kommunikaatio 
perustuu  monenlaisiin  proto¬ 
kolliin  ja  tekniikoihin,  joista 
vanhimmat  ovat  peräisin  jopa 
puolen  vuosisadan  takaa.  Al¬ 
kuaikojen  visio  internetistä  eroaa  huo¬ 
mattavasti  siitä,  kuinka  verkko  nyky¬ 
ään  rakentuu,  mutta  suuri  osa  vanhan 
verkon  tarpeisiin  kehitetyistä  proto¬ 
kollista  on  edelleen  käytössä. 

Interplanetery  File  System  eli  lyhyem¬ 
min  IPFS  pyrkii  luomaan  paremman 
internetin.  Se  hylkää  jotkin  vanhat 
ajattelutavat  ja  tavoittelee  uudenlaista 
verkkoa,  joka  on  nykyistä  nopeampi, 
turvallisempi  ja  avoimempi.  IPFS  on 
rakennettu  alusta  saakka  nykyverk- 
kojen  käyttötarpeita  vastaavaksi,  ja 
kunnianhimoisimmat  ennusteet  po- 
vaavatkin  IPFS:n  korvaavan  jopa  http- 
protokollan. 

Tutustumme  uudenlaiseen  verkko - 
ajatteluun  ja  selvitämme  IPFS:n  toi¬ 
mintaa. 

Vanhassa  vara  huonompi 

Internet  on  nykymuodossaan  var¬ 
sin  keskitetty,  eli  se  perustuu  suuriin 
palvelinkoneisiin  ja  -ohjelmiin,  jotka 
käsittelevät  asiakkaiden  pyyntöjä.  Ai¬ 
kanaan  ydinsodan  varalle  suunnitellut 
tietoliikenneratkaisut  ovat  kyllä  sinän¬ 
sä  vikasietoisia,  ja  internetin  historiaan 
mahtuu  useitakin  hajautettuja  proto¬ 
kollia  (esimerkiksi  uutisryhmät  eivät 
vaadi  reaaliaikaista  yhteyttä  lainkaan), 
mutta  nykyinen  pilvisisältö  tulee  usein 
keskitetyistä  lähteistä. 

Keskitetyn  mallin  ongelmana  ovat 
palvelinkoneiden  suuret  tehovaati¬ 
mukset  sekä  verkon  suuri  kuormitus. 
Kun  esimerkiksi  tuhat  käyttäjää  haluaa 
katsoa  videon  pilvipalvelusta,  joka  si¬ 
jaitsee  toisella  mantereella  olevalla  pal¬ 
velimella,  palvelin  joutuu  välittämään 
videon  jokaiselle  käyttäjälle  erikseen  ja 
kullekin  omaa  reittiään.  Videodata  te¬ 
kee  useita  välipysähdyksiä,  ja  kysyntä 
rasittaa  palvelimia  myös  matkan  var¬ 


rella.  Data  liikkuu  keskitetyssä  verkos¬ 
sa  auttamattoman  tehottomasti. 

Tiedon  saatavuuskin  voi  olla  on¬ 
gelma,  jos  yksittäinen  palvelin  vastaa 
yksinään  kaiken  palveluun  liittyvän 
tiedon  tarjoamisesta.  Jos  yhteys  pal¬ 
velimeen  katoaa,  katoaa  samalla  pääsy 
valtavaan  määrään  tietoa.  Jos  itse  tie¬ 
don  lähde  tahmaa  tai  poistuu  linjoilta, 
ei  auta  vaikka  sinne  veisi  useita  polku¬ 
ja. 

Tilannetta  voidaan  parantaa  muun 
muassa  maantieteellisesti  hajautetuilla 
palvelinklustereilla,  mutta  IPFS  tarjoaa 
vieläkin  dynaamisemman  ratkaisun. 

Hajautettu  ajattelutapa 

IPFS  on  tiedostojärjestelmä,  joka  on 
rakennettu  hajautetun  vertaisverkon 
päälle.  Kuka  tahansa  voi  liittyä  vertais- 
verkkoon  ja  käyttää  siellä  jaettuja  tie¬ 
dostoja.  Hajautettu  verkko  on  kaikille 
avoin,  eikä  sisällön  julkaiseminen  vaadi 
suuria  palvelimia  tai  ylläpitoresursseja. 


0IPFS 


©  Home 

!=  Logs 


CONNECTED  TO  70  PEERS 


QmNSkXT3CdFs4WpKDxPpkXyYSbBoJBGuAM4bE9jDAMDdKq 

/ip4/46.1 01 .230.1 05/tcp/4001  /ipfs 

QmNh2nZ3tWc8hbAbGNmfQQN9TmPAkpwKztjH8xZvcrv3eF 

/ip4/1 04. 1 31 . 53 . 68/tcp/40 0 1  /ipfs 

QmNpzi8NBco3utDX9WNY6F8ui5rumtFjdZ9e8RCgtsitTy 

/ip4/66.228.62.198/tcp/4001/ipfs 

QmP3HTikokR8DGb9rW42aaXnDMJGkHHe6JSMDd4zUwXYT2 

/ip6/2a03  :b0c0 : 1  :d0 :  :346 : 1 00 1  /tcp/400 1  /ipfs 

QmPD6J73B3YvNPYhXmhva4hvYo5jJWrzzc95aTTnoKLodH 

/ip6/2600:3c01::f03c:91ff:fe98:3f17/tcp/4001/ipfs 

QmPM9bEEae1ogFMyrzhJvt9gaTUyJJPa86XUoY1TcBn6xM 

/ip4/1 47.75.1 94.73/tcp/4001  /ipfs 

QmPS691WpwcfdzXFXMWVSMF5SeEmeh2LP2oiHDFVwyuoJ3 

/ip4/1 85.32.1 24.1 53/tcp/4001 /ipfs 

QmQDysR4PLWAADFFns6sBbsknbvMkRqdYBgMRyHDgbWyMG 

/ip6/2a01 :4f8 : 1 62 : 1 4d0 :  :2/tcp/400 1  /ipfs 


QmQb8mL1  Hm6ttwUygtA9qbTHSNzu5Tqi4sTuGDcznCvEqW 

/ip4/45.55. 1 65.238/tcp/400 1  /ipfs 


Sumu  nousee.  Interplanetary  File  System  yhteydessä  vertaisverkkoon. 


Kun  esimerkiksi  suomalainen  käyt¬ 
täjä  haluaa  tarkastella  australialaista 
verkkosivustoa,  sisältö  ei  välttämättä 
latautuisi  Australiasta,  vaan  lähimmil- 
tä  ja  tehokkaimmilta  solmuna  toimi¬ 
vilta  käyttäjiltä,  jotka  ovat  vierailleet 
samalla  sivustolla.  Käyttäjät  tallentavat 
ladattua  dataa  rajoitetun  määrän  ja  ja¬ 
kavat  sitä  pyynnöstä  muille  käyttäjille. 

Nykyisissä  järjestelmissä  verkkosi¬ 
vujen  domain-nimi  osoittaa  IP-osoit- 
teeseen,  jonka  kautta  käyttäjä  pääsee 
käsiksi  verkkopalveluun.  IPFS-verkos- 
sa  ei  haeta  sijainteja  vaan  sisältöä,  eli 
IPFS-sisältöihin  viitataan  niin  sanotul¬ 
la  sisällön  tiivisteellä,  ja  kuka  tahansa, 
jolla  on  haluttu  sisältö,  voi  tarjota  sen 
kenelle  vain.  (Ks.  myös  artikkeli  tiivis- 
teosoittimista  sivulta  29.) 

IPFS  toimii  samankaltaisesti  kuin 
hajautetut  Bittorrentit:  käyttäjä  hakee 
dataa  tiivisteiden  perusteella  kapasi¬ 
teetiltaan  parhaan  yhteyden  käyttä¬ 
jään  omaavilta  solmuilta.  Tiedonsiir- 
toprotkollana  käytetään  IPFS  Block 
Exchange  -protokollaa,  joka  perustuu 
Bittorrentin  johdannaiseen,  Bitswap- 
pro tokollaan.  IPFS  Block  Exchange 
tukee  lisäksi  myös  http-liikennettä. 
Kerroimme  torrenteista  enemmän 
Skrollin  numerossa  2016.3. 

Interplanetary  Networksin  kehittä¬ 
mä  IPFS  on  osa  laajempaa  hajautettuun 
internetiin  tähtäävää  trendiä.  Teema 
on  niin  kuuma,  että  toisaalla  Ciscon 
markkinointihmiset  ovat  nimenneet 


sen  sumuksi  (fog/edge  computing). 
Sumupalvelu  siirtää  osan  tai  kaiken 
etäisen  pilven  (cloud)  eli  pilvipalvelun 
tiedosta  lähemmäksi  käyttäjää. 

Kuinka  IPFS  toimii? 

IPFS  on  vertaisverkko,  joka  välittää 
IPFS-olioita.  IPFS-oliot  yksilöidään 
tiivisteen  perusteella.  Tietty  tiiviste 
tarkoittaa  aina  tiettyä  oliota,  eli  tiivis¬ 
teet  ovat  tehokas  tapa  tunnistaa  ja  löy¬ 
tää  sisältö. 

Kun  käyttäjä  ensimmäisen  kerran 
liittyy  IPFS-verkkoon,  hänelle  gene¬ 
roidaan  automaattisesti  tunnistetiivis- 
te,  jonka  avulla  hänen  julkaisuihinsa 
päästään  käsiksi.  Jokaisesta  verkkoon 
ladatusta  tiedostosta  lasketaan  tiiviste, 
jonka  avulla  IPFS-olio  voidaan  pai¬ 
kallistaa  IPFS -verkon  sisällä.  Tiiviste 
toimii  samalla  myös  varmenteena  siitä, 
että  pyydetty  ja  vastaanotettu  tiedosto 
todellakin  on  sitä,  mitä  käyttäjä  pyysi, 
eikä  se  ole  esimerkiksi  korruptoitunut 
tai  täysin  väärä. 

IPFS  toimii  käyttäjän  oman  tieto¬ 
koneen  tiedostojärjestelmän  jatkee¬ 
na.  Tämä  tarkoittaa  sitä,  että  käyttäjä 
pääsee  käsiksi  muiden  julkiseksi  aset¬ 
tamaan  sisältöön  aivan  kuten  omiin 
tiedostoihinsa.  Käyttäjä  voi  liittää 
IPFS-verkon  omaan  tiedostojärjestel¬ 
määnsä  lukutilassa  komennolla  ”ipfs 
mount”. 

Tiedostoreititys  toimii  hajautetuil¬ 
la  tiivisteillä  (distributed  hash  table, 


DHT).  Pohjana  toimii  Kademlia- al¬ 
goritmi,  joka  hallitsee  seurantapalve- 
limettoman  torrent-verkon  tiedonväli¬ 
tystä  -  saman  algoritmin  johdannaisia 
käyttävät  muun  muassa  Bittorrent  sekä 
vertaisverkko -ohjelma  Emule. 

Kun  IPFS -järjestelmä  käynnistetään 
tietokoneella,  käyttäjä  yhdistyy  lähellä 
sijaitseviin,  tehokkaisiin  ja  mahdolli¬ 
simman  hyvin  verkosto ituneisiin  sol¬ 
muihin.  IPFS  ilmoittaa  itsestään  verk¬ 
koon  ja  etsii  vertaisyhteyksiä  (peers) 
muutaman  vakiosolmun  ja  käyttäjään 
jo  yhdistäneiden  solmujen  kautta.  Kun 
käyttäjä  etsii  uutta,  sisältöpyyntö  vä¬ 
litetään  muille  solmuille,  jotka  reitit¬ 
tävät  sitä  eteenpäin  muille  käyttäjille, 
joilta  haettu  sisältö  löytyy.  Löydetyt 
solmut  yhdistyvät  käyttäjään  ja  alkavat 
jakaa  (seed)  haettua  sisältöä. 

IPFS  on  muuttumaton  (immutable) 
järjestelmä,  eli  periaatteessa  sisältöjä  ei 
ole  mahdollista  muuttaa  sen  jälkeen, 
kun  ne  on  lisätty  verkkoon.  Käytännös¬ 
sä  verkkosivuilla  on  kuitenkin  usein 
tarpeellista  viitata  muuttuvaan  sisäl¬ 
töön.  IPFS  ratkaisee  muuttuvaan  sisäl¬ 
töön  viittaamisen  ongelmia  IPNSdlä 
(Interplanetary  Naming  System). 

IPNS  viittaa  verkko  sisältöön  osoitti¬ 
milla.  IPNS-linkit  osoittavat  IPFS-oli- 
oihin,  joissa  on  kaksi  osaa:  osoitinosio 
sekä  dataosio.  Osoitinosio  viittaa  mui¬ 
hin  IPFS-olioihin  ja  dataosio  varsinai¬ 
seen  sisältöön,  kuten  kuviin  tai  tekstiin. 
Versiopäivitykset  ovat  käytännössä  siis 

Paul  Baran  jakoi  tietoverkot  jo  60-luvulla  kolmeen  kategoriaan  -  kuvassa  vasemmalta:  keskitettyihin  (1.  centralized)  sekä  hajautettuihin  verk¬ 
koihin  (2.  decentralized,  3.  distributed  netvvorks).  Klassinen  http-liikenne  kallistuu  kuvassa  vasemmalle,  IPFS  oikealle.  Kaavio:  Paul  Baran,  1964. 


osoitinpäivityksiä  (muutetaan  sitä  mi¬ 
hin  linkki  osoittaa)  tai  uuden  sisällön 
luomista. 

Jos  käyttäjä  haluaa  linkata  muuttu¬ 
vaan  sisältöön,  hänelle  on  generoita¬ 
va  julkinen  ja  yksityinen  salausavain. 
Julkisen  avaimen  tiiviste  jaetaan  ver¬ 
rokkina  kaiken  käyttäjän  jakaman 
verkkosisällön  yhteydessä.  Kaikki  vii¬ 
tattu  sisältö  on  jakajan  julkisen  avai¬ 
men  tiivisteellä  allekirjoitettua,  eli  jul¬ 
kisen  avaimen  haltija  hallitsee  viitteen 
nimeä. 

IPNS  perustuu  Merkledag- tieto¬ 
rakenteeseen.  Merkledag  yhdistää 
Merklen  puu  -tietorakenteen  sekä 
DAG-verkkorakenteen  (directed 
acyclic  graph,  suunnattu  syklitön  verk¬ 
ko).  Merklen  puu  on  tietorakenne, 
jonka  ylemmät  solmut  sisältävät  lap- 
sisolmujensa  eli  alempien  solmujen 
tiivisteen.  Näin  syntyy  linkki  solmujen 
välille  ja  lopulta  puurakenne.  Merklen 
puuta  hyödyntävät  muun  muassa  ver- 
sionhallintaohjelma  Git  sekä  krypto- 
valuutta  Bitcoin.  DAG  puolestaan  on 
suunnattu  verkko,  jonka  solmujenväli- 
siä  suunnattuja  polkuja  pitkin  kulkien 
ei  päästä  koskaan  alkusolmulle.  Tämän 
lehden  jutussa  tiivisteo soittimista  (s. 
29)  käsitellään  Merklen  puu  -tietora¬ 
kennetta  enemmän. 


Merklellisiä  olioita 

IPFS-olioita  voidaan  siis  ajatella  sol¬ 
muina  Merkledagissa.  IPFS-olion  ra¬ 
kenne  on  kuvattu  esimerkissä  1  -  jo¬ 
kaisella  oliolla  on  kohteensa  tiiviste, 
uniikki  nimi  ja  viitatun  kohteen  ku¬ 
mulatiivinen  koko. 

Esimerkissä  2  on  kuvattu  esimerk- 
kitiivisteellä  [tiivisteO]  löytyvää  osoi- 
tinoliota.  Tämän  osoitinolion  sisältö 
voidaan  tulostaa  komentoriville  käs¬ 
kyllä  ”ipfs  ohjeet  get  [tiivisteO]”.  Koh¬ 
teen  [tiivisteO]  sisältö  on  siis  [sisältöl], 
ja  siinä  on  linkit  kohteisiin  [tiiviste  1]  ja 
[tiiviste2]. 

Distributed  network  -luonteensa  an¬ 
siosta  viitattu  sisältö  päivittyy  kaikille 
käyttäjille  todella  nopeasti. 

IPFS  salaa  siirretyn  datan  ja  paikal¬ 
listaa  sen  tiivisteen  perusteella.  IPNS 
viittaa  muuttuvaan  sisältöön  ja  au- 
tentikoi  sen  käyttäjän  salausavaimilla. 
Koska  IPFS  voidaan  liittää  osaksi  käyt¬ 
täjän  tiedostojärjestelmää,  se  toteuttaa 
David  Mazieresin  määrittelemän  Self- 
certifying  File  Systemin  (SFS)  perus¬ 
toiminnallisuuden  ja  voidaan  laskea 
itsesertifikoivaksi  tiedostojärjestel¬ 
mäksi. 

IPFS:n  toiminnan  ymmärtää  par¬ 
haiten  tekemisen  kautta.  Esimerkki  3 
opastaa,  kuinka  IPFS  käynnistetään  ja 
kuinka  tiedosto  julkaistaan  verkossa. 
Komennon  ”ipfs  add”  tuloste  kertoo, 


että  kuvalle  on  generoitu  tiiviste  kuten 
QmRkWe  WL7  oi  J  C2 1  w5  Jn99kr  1  fNaS- 
5ceEPtBjbHqQvUgkuy.  Pääsemme  täl¬ 
löin  kuvaan  käsiksi  omalta  koneeltam¬ 
me  osoitteessa  http://localhost:8080/ 
ipfs/QmRkWe  WL7  oi  JC2 1  w5  Jn99k 
rlfNaS5ceEPtBjbHqQvUgkuy  tai 
http://ipfs.io/ipfs/QmRkWeWL7oi 
JC21w5Jn99krlfNaS5ceEPtBjbH 
qQvUgkuy. 

Sovellukset  ja  mahdollisuudet 

IPFS-verkkoon  on  mahdollista  raken¬ 
taa  mikä  tahansa  palvelu,  joka  toimi 
nykyisessäkin  verkossa.  Interplanetary 
Networks  on  itse  kehittänyt  muutamia 
käyttöliittymiä  IPFS -selailun  helpotta¬ 
miseksi  sekä  yksinkertaisia  Javascript- 
sovelluksia  demotarkoituksiin. 

IPFS-verkossa  on  tarjolla  esimer¬ 
kiksi  palvelimeton  blogijulkaisu- 
alusta  (Starlog),  geolokaatiopalvelu 
(ipfs-geoip),  paketinhallintaohjelma 
(ipfs-npm)  ja  muutamia  Bittorrent- 
seurantapalvelimia.  IPFS:n  kautta  hae¬ 
tut  videot  saadaan  toistettua  suoraan 
käyttäjän  internet- selaimessa. 

Verkko sivupalvelu  Neocities  on  siir¬ 
tänyt  kaiken  toiminnallisuutensa  en¬ 
simmäisten  joukossa  IPFS-verkkoon. 
Yhtiön  perustaja  Kyle  Drake  ennustaa, 
että  tulevaisuudessa  IPFS  korvaa  http- 
protokollan. 

Vuoden  2015  helmikuussa  Internet 
Archive  julkaisi  kirjoituksen  ”Locking 

the  Web  Open,  a  Call  for  a  Distributed 
Web”,  jossa  käsiteltiin  modernin  Inter¬ 
netin  ongelmia  ja  valta-asetelmia.  IPFS 
toteuttaa  tässä  kirjoituksessa  esitetyn 
tarpeen  sensuurittomasta  ja  ikuisesta 
internetistä.  Sisältö  ei  koskaan  katoa, 
data  ei  ole  riippuvainen  keskuspalve¬ 
limista  eikä  ihmisten  oikeutta  päästä 
tietoon  käsiksi  voida  rajoittaa. 

IPFS-verkon  ongelmat 

Internetissä  on  helppoa  jakaa  laiton¬ 
ta  sisältöä  ja  viranomaisten  on  hyvin 
vaikeaa  kitkeä  sitä  pois,  koska  pelkän 
palvelimen  sammuttaminen  tai  IP- 
osoitteen  estäminen  eivät  riitä.  Sama 
sisältö  saattaa  pulpahtaa  uudelleen 
esiin  mistä  vain. 

Hajautetussa  IPFS-verkossa  rikolli¬ 
suuden  kitkeminen  on  entistä  vaikeam¬ 
paa,  ja  tekijänoikeuksista  piittaamatto¬ 
mat  tahot  ovat  jo  ottaneet  IPFS-verkon 
käyttöönsä.  Kynnys  tekijänoikeusri- 
kokseen  on  todella  matala:  vertaisver- 
kosta  voi  tuoda  vaikkapa  televisiosar¬ 
joja  omaan  internet- selaimeensa.  IPFS 
ei  tosin  pyri  piilottamaan  käyttäjiään 
mitenkään,  joten  laittomuuksia  harras¬ 
tavia  voitaisiin  mahdollisesti  jäljittää. 

Toinen  mahdollinen  ongelma  liit¬ 
tyy  siihen,  että  IPFS:n  käyttäjät  voivat 
valikoida,  mitä  he  jakavat  muille  -  vai 
jakavatko  yhtään  mitään.  Ohjelman 
kehittäjien  keskuudessa  pohditaankin, 
miten  se  vaikuttaa  IPFS:n  kohtaloon. 
Haluavatko  suuret  käyttäjämäärät 
loppujen  lopuksi  jakaa  sisältöä  siinä 
määrin,  että  verkko  pysyisi  toiminta¬ 


kuntoisena. 

Ethereum-verkkoon  perustuva  File- 
coin-kryptovaluutta  saattaa  tarjota  so¬ 
pivan  kannustimen,  ja  sen  liittämistä 
IPFS-verkkoon  suunnitellaan:  käyttäjä 
saisi  palkkioksi  virtuaalirahaa  tarjo¬ 
amastaan  kovalevytilasta  ja  jakamas¬ 
taan  sisällöstä.  Ehkä  se  motivoisi  käyt¬ 
täjiä  toimimaan  sisällönvälittäjinä. 

Hypekäyrän  harjalla 

IPFS-projekti  kehittyy  hurjaa  vauhtia, 
ja  sen  ympärille  on  muodostumassa 
kouriintuntuva  hype  jopa  tietoverkko - 
piirien  ulkopuolella.  Syy  tähän  on  sel¬ 
vä:  IPFS  toimii  jo  näinkin  varhaisessa 
kehitysvaiheessa  verrattain  hyvin  ja 
nopeasti. 

Ihannetilanteessa  IPFS:n  käyttöön¬ 
otto  ei  näkyisi  tavalliselle  tietokoneen- 
käyttäjälle  mitenkään.  Kone  kytkey¬ 
tyisi  IPFS-verkkoon  automaattisesti 
samalla,  kun  se  kytketään  internetiin. 
Osa  internetin  sisällöstä  tulisi  IPFS:n 
kautta  ja  osa  vanhoja  reittejä  pitkin. 

IPFS  on  vallankumouksellista  tek¬ 
niikkaa,  mutta  todelliseen  vallanku¬ 
moukseen  ei  pelkkä  tekniikka  riitä. 
Internet  on  erilaisten  intressien  koh¬ 
taamispaikka,  jossa  myös  erilaiset 
keskitetyt  ja  hajautetut  rakenteet  kil¬ 
pailevat  keskenään  suosiosta.  Joka 
tapauksessa  IPFS  on  kiinnostava  ja 
ehdottomasti  tervetullut  vaihtoehto 
entisten  sekaan.  & 


Käynnistetään  IPFS: 

$  ipfs  init 

Yhdistetään  IPFS-verkkoon: 

$  ipfs  daemon 

Ladataan  skrolli.png  IPFS-verkkoon: 

$  ipfs  add  ./skrolli.png 

Tässä  vaiheessa  kuva  on  ladattu  IPFS-verk¬ 
koon. 

Jos  kuva  halutaan  julkaista  oman  tiivisteen 
nimiavaruuteen,  tulee  suorittaa  seuraava  ko¬ 
mento: 

$  ipfs  skrolli.png  publish  /ipfs/QmR 
kWeWL7oi JC21 w5Jn99kr1 fNaS5ceEPtBjbHq 
Qvllgkuy 
Published  to 

QmTs7fVrtB6yP4RMrbWFy34GXmFVoxzRD23o 
DQnj i 2iYCU :  QmTs7fVrtB6yP4RMrbWFy34G 
XmFVoxzRD23oDQnji2iYCU 

Päivittäminen  tapahtuu  suorittamalla  sama 
komento  uuden  tiedoston  tiivisteellä.  Täl¬ 
löin  tiedosto  on  saatavilla  samasta  IPNS- 
osoitteesta  kuin  aikaisemminkin.  Käyttäjä  voi 
tarkistaa,  toimiko  julkaiseminen  seuraavalla 
komennolla. 

IPNS-osoitteen  julkaisun  tiivisteen  selvittä¬ 
minen  käy  seuraavasti: 

$  ipfs  name  resolve  QmTs7fVrtB6yP4RMr 
bWFy34GXmFVoxzRD23oDQn j i2iYCU 
QmTs7fVrtB6yP4RMrbWFy34GXmFVoxzRD23oD 
Qnji2iYCU _ 

Esimerkki  3.  Kuvan  lataaminen  IPFS-verk¬ 
koon,  julkaisu  oman  tiivisteen  nimiavaruu¬ 
teen  ja  IPNS-osoitteen  julkaisun  tiivisteen 
selvittäminen. 

{ 

"Links”:  [ 

{ 

"Name":  "nimil” , 

"Flash":  "tiivistel”, 

"Size":  43 

}, 

{ 

"Name”:  "nimi2”, 

"Flash":  "tiiviste2", 

"Size":  23 

} 

], 

"Data”:  "sisältöl " 

} 

Esimerkki  2.  Esimerkki  IPFS-oliosta. 


message  MDagLink  { 

bytes  Flash  =  1;  //  kohteen  multihash-tiiviste 

string  Name  =  2;  //  kohteen  uniikki  nimi 

uint64  Tsize  =  3;  //  kohteen  koko 

} 

message  MDagNode  { 

MDagLink  Links  =  2;  //  viittauksia  muihin  kohteisiin 
bytes  Data  =  1 ;  //  opaque  user  data 

} 

Esimerkki  1:  IPFS-olion  rakenne. 


Linkkejä 

•  https://ipfs.io/-  IPFS-projektin  kotisivut 

•  https://github.com/ipfs/ipfs  -  IPFS-projektin  Github-sivu 

•  https://medium.eom/@ConsenSys/an-introduction-to-ipfs-9bba4860abd0  -  Vinkkejä 

•  https://hal.archives-ouvertes.fr/hal-01 397686/document  -  Sumuverkon  suorituskyky- 
analyysi 


Tietoturva 


OWASP  kumppaneineen 

Minä  suojelen  sinua  kaikelta? 


Web-sovellusten 
tietoturva-aukot 
mahdollistavat  mittavat 
fyysisetkin  hyökkäykset, 
joilla  tuhotaan  jopa  tehtaita. 
Tutustuimme  vastalääkkeisiin, 
hoitokäytäntöihin  ja  niiden  haasteisiin. 


Teksti:  Tuuli  Siiskonen  Kuvat:  Toni  Kortelahti 


Loppuvuodesta  2014  Saksan 

liittovaltion  tieto  turvavir  an - 

omaiset  tiedottivat  hieman 
epätavallisesta  asiasta:  terästehtaan 
masuunin  vikaantumisesta.  Masuunia 
ei  pystytty  sammuttamaan  hallitusti, 
mistä  seurasi  terästehtaalle  mittavat 
vahingot.  Tapaus  oli  yllättäen  siirty¬ 
nyt  tietoturvaviranomaisten  tontille, 
kun  ongelman  jäljet  alkoivat  osoittaa 
tehtaan  toimistoverkon  sovellustur- 
vallisuuden  puutteisiin.  Kyse  ei  ollut 
teollisuusautomaation  pettämisestä, 
vaan  hyvin  tavanomaisesta  ohjelmis- 
tohaavoittuvuudesta. 

Masuunin  vikaantumisen  syy¬ 
nä  pidetään  toki  automaatiokom- 
ponenttien  fyysistä  rikkoutumista. 
Rikkoutuminen  johtui  kuitenkin 
turvallisuushaavoittuvuuksista,  j  otka 
mahdollistivat  hyökkääjälle  vähit¬ 
täisen  siirtymisen  terästehtaan  toi- 
mistoverkosta  tuotantojärjestelmiin. 
Hyökkääjien  onnistui  korvata  teolli- 
suusautomaatiokomponenttien  ohj  ain- 
sovellukset  komponentit  hiljalleen 
rikkovilla  versioilla.  Tietoturvaviran- 
omaisen  niukkasanainen  raportti1 
vahvistaa,  että  toimistoverkolle  tyy¬ 


pilliset  turvallisuusheikkoudet  voivat 
koitua  kokonaisen  tehtaan  kohtaloksi. 

Yhtenä  monista  tietoturvahaavoit- 
tuvuuksia  seuraavista  tahoista  myös 
yhdysvaltalainen  ICS  CERT  ylläpitää 
listaa  tunnetuista  haavoittuvuuksista2 
teollisuusautomaatioj ärj  estelmissä  j a 
tiedottaa  julkisesti  merkittävistä  tie- 
toturvauhista.  Artikkelin  kirjoitta¬ 
misen  aikaan  ICS  CERT  listaa  useita 
teollisuusautomaatioj  ärj  estelmienheik- 
kouksia,  jotka  ovat  vanhoja  tuttuja 
tehtaiden  ulkopuoleltakin:  ActiveX- 
komponentteihin  liittyviä  haavoit¬ 
tuvuuksia,  XSS-haavoittuvuuksia, 
kovakoodattujen  salasanojen  käyttöä 
yms. 

Vaikuttaa  siltä,  että  tavallisimpia 
web- sovellusten  haavoittuvuuksia  on 
osattu  etsiä  myös  teollisuusautomaa¬ 
tioj  ärj  estelmistä.  Ei  ihme,  sillä  teolli¬ 
suudessakin  on  jo  jonkin  aikaa  sovel¬ 
lettu  muista  web- sovelluksista  tuttuja 
toteutustekniikoita.  Pahisten  lisäksi 
tämä  on  onneksi  herättänyt  myös  hy- 
vikset  -  yhtenä  näkyvistä  ohjelmisto¬ 
turvallisuuden  sanansaattajista  toimii 
Open  Web  Application  Security  Pro¬ 
ject,  lyhyemmin  OWASP. 


Hyvä  renki,  huono  isäntä 

OWASP  Top  10  -lista  on  OWASP-pro- 
jektin3  tapa  nostaa  sovelluskehityksen 
turvallisuuden  tavallisimmat  puutteet 
esille.  Listalta  löytyy  web- sovellusten 
yleisimmät  haavoittuvuudet,  ja  sitä 
on  päivitetty  noin  kolmen  vuoden  vä¬ 
lein  vuodesta  2003  lähtien.  Sittemmin 
OWASP  on  alkanut  julkaista  myös 
erillistä  IoT  Top  10  -listaa  teollisuus¬ 
automaation  ja  kodin  älysovellusten 
web -haavoittuvuuksista.  Listat  löyty¬ 
vät  osoitteesta  owasp.org. 

Listojen  keskeinen  viesti  on  kiin¬ 
nittää  huomiota  koodaamiseen,  jonka 
seurauksena  haavoittuvuudet  yleensä 
syntyvät,  mutta  OWASP  Top  10  ottaa 
kantaa  myös  palvelin-  ja  turvallisuus- 
konfiguraatioon.  OWASP  muistut¬ 
taa,  että  sovelluksen  turvallisuus  on 
käyttöjärjestelmistä  ja  ajuriohjelmis¬ 
toista  riippuva  kokonaispaketti.  Ver- 
siopäivityksistä  erillään  julkaistavat 
haavoittuvuuspäivitykset  tulee  esimer¬ 
kiksi  pystyä  asentamaan  sovelluksen 
siitä  häiriintymättä,  heti  kun  ne  ovat 
saatavilla. 

OWASP  Top  10  on  niin  hyvä  muis¬ 
tilista,  että  toisinaan  törmää  mainos- 

lauseeseen,  jonka  mukaan  jokin  tieto  - 
järjestelmätuote  tai  -palvelu  on  testattu 
OWASP  Top  10:n  mukaisesti.  Jos  mai¬ 
nostettavaan  tuotteeseen  liittyy  muu¬ 
takin  kuin  web-sovellus,  on  syytä  olla 
varuillaan  -  vaikka  lupaus  rajoittuisi 
pelkästään  web-sovellukseen.  Ei  siksi, 
että  OWASP  Top  10:n  noudattamisessa 
olisi  mitään  pahaa,  päinvastoin,  mutta 
se  on  samalla  houkuttelevan  lyhyt  lista 
testitapausten  aihioita.  Listan  yksisil¬ 
mäinen  käyttö  saattaa  piilotella  sovel¬ 
lusarkkitehtuurin  suunnitteluvirheitä 
tai  palvelinylläpidon  puutteita. 

Muistilistan  avulla  ei  myöskään  olisi 
estetty  vuoden  2010  Stuxnet-hyökkä- 
ystä  iranilaisen  Natanzin  uraanin  ri- 
kastuslaitokseen.  Stuxnet  tartutettiin 
Windows  -käyttöj  är j  e  stelmällä  varus  - 
tettuihin  tietokoneisiin,  joista  se  levisi 
kohteeseensa,  tuotannon  Supervisory 
Control  and  data  acquisition  (SCADA) 
-järjestelmään,  joka  ohjasi  rikastus- 
laitteistoa.  Lista  ei  olisi  auttanut  Win- 
dows-koneiden  suojaamisessa,  koska 
yhtenä  hyökkäyspinnoista  käytettiin 
käyttöjärjestelmän4  useita  nollapäivä- 
haavoittuvuuksia.  Niihin  kun  ei  mää- 
ritelmänsäkään  mukaan  ole  vielä  jul¬ 
kaistu  korjausta. 

Päivitykset  hyökkäysvektorina 

Edes  järjestelmien  päivitystiet  eivät 
ole  ongelmattomia.  Käyttöjärjestelmi¬ 
en  lisäksi  sovelluskehitystä  tehdään 
nykyisin  yhä  enemmän  kolmansien 
osapuolien  ohjelmakirjastojen  ja  auto¬ 
matisoitujen  ohj  elmakirj  astolähteiden 
pohjalta.  Tämä  perustuu  pitkälti  luot¬ 
tamukseen.  Ohjelmoimme  itsemme 
kuitenkin  pussiin,  jos  erehdymme  ajat¬ 
telemaan,  ettei  internetin  syövereistä 
saapuvan  päivityspaketin  kunnollisuus 
ole  minun  ongelmani. 

Kolmannen  osapuolen  virhe  voi  pi¬ 
lata  myös  sinun  ja  käyttäjiesi  päivän. 
Esimerkkinä  palvelu  nimeltä  npm, 
joka  on  tehty  helpottamaan  Java- 
Script-ohjelmointia.  Se  keskittyy  oh¬ 
jelmakoodin  uudelleenkäytön  edis¬ 
tämiseen  jakelemalla  suosittuja  Ja- 
vaScript-paketteja.  Palveluna  npm 
määrittelee  turvallisuuspolitiikassaan5 
ne  osa-alueet,  jotka  heidän  mielestään 
muodostavat  ohj elmistoturvallisuuden 
kivijalan.  Osa-alueet  määrittelevät  eri¬ 
laisia  käytäntöjä,  joiden  puitteissa  tur¬ 
vallisuutta  pidetään  yllä. 

Yksikään  turvallisuuspolitiikan  osa- 
alueista  ei  suoraan  vastaa  OWASP  Top 


10  -listassa  mainittuja  haavoittuvuuk¬ 
sia,  mutta  se  vastaa  kysymyksiin  kuten 
“Miten  ilmoitan  epäillystä  haavoittu¬ 
vuudesta?”  ja  “Miten  varmistamme, 
että  ne  palvelimet,  joilta  ohjelmakirjas¬ 
toja  jaellaan,  ovat  sitä  mitä  uskomme 
niiden  olevan?”  sekä  kuvaa  sovellus¬ 
kehityksen  parhaita  käytäntöjä.  Nämä 
kattavat  muun  muassa  lokienhallinnan 
roolin,  palvelinten  pääsynhallinnan 
sekä  npm-palvelun  oman  kehityksen 
keskeisten  toimintojen  osalta. 

Kun  maaliskuussa  2016  paljastui 
npm-asennusskriptin  vakava  turvalli- 
suushaavoittuvuus6,  joka  mahdollisti 
haittaohjelman  levittämisen  kaikil¬ 
le  palvelun  käyttäjille,  turvatoimet 
käynnistyivät  nopeasti,  npm-palvelu 
oli  etukäteen  määritellyt,  miten  he 
toimivat  tämänkaltaisessa  tilanteessa. 
Blogissaan7  npm-palvelu  raportoi,  että 
he  olivat  paikantaneet  ongelman  juu- 
risyyn  palvelun  ja  skriptin  suunnitte¬ 
luun.  Nöyryys  on  usein  osoittautunut 
hyväksi  eleeksi  tällaisessa  tilanteissa. 
Ohjelmoijien  yhteisöllisyyden  ja  osaa¬ 
misen  vaaliminen  auttaa  ongelmien 
korjaamisessa. 

Npm  tarjoaa  ohjelmoijille  myös  tois¬ 
ta  mielenkiintoista  palvelua,  nimittäin 
pakettien  muutosten  hallintaa.  Koo¬ 
din  julkaisija  voi  päivittää  koodiaan 


ja  julkaista  sen  päivityksenä  palvelun 
kautta  muille  saman  koodin  käyttäjil¬ 
le.  Paketinhallintakanavien  kautta  on 
siis  ainakin  periaatteessa  mahdollista 
saada  turvallisuuspäivityksiä,  mutta 
käytännössä  jokaisen  käyttäjän  on  ak¬ 
tiivisesti  seurattava  käyttämiensä  oh- 
j  elmakirj  astoj  en  turvallisuustilannetta 
ja  päivityksiä.  Tämä  pätee  myös  auto¬ 
maattisen  päivityskanavan  tarjoaviin 
käyttöj ärjestelmäjakeluihin  ja  muiden 
palveluiden  haavoittuvuushallintaan. 

Käytännössä  paketinhallintakana- 
vat  ovat  mukava  ja  vaivaton  työkalu 
ohjelmoijille.  Mutta  miten  ohjelmoijat 
sitten  käytännössä  tekevät  haavoittu- 
vuushallintaa?  Voisi  ajatella,  että  yh¬ 
tenä  ohjelmoimisen  tavoitteena  on, 
että  ohjelmakoodi  tekee  sitä  mitä  sen 
pitää  eikä  lisäksi  tee  jotain  muuta  kuin 
tarkoitettu.  Jos  siis  samalla  käytetään 
vaikkapa  valmiita  ohj  elmistokirj  as¬ 
toj  a,  on  myös  varmistuttava  siitä,  että 
nuo  ohjelmakirjastot  tekevät  sitä  mitä 
niiden  pitää  eivätkä  ainakaan  tarjoa 
hyökkäyspintaa  omaa  ohjelmakoodia 
tai  oman  ohjelmiston  käyttäjiä  vastaan. 

Tässä  kohtaa  auttaa,  jos  ohjelma- 
kirjaston  ylläpitäjä  pystyy  tarjoamaan 
näkyvyyttä  ohjelmakirjastonsa  haa¬ 
voittuvuuksien  hallintaan.  Avoimen 
lähdekoodin  ohjelmakirjastoille  on 

AI  -  Injection 

A2  -  Broken  Authentication  and  Session  Management 
A3  -  Cross-Site  Scripting  (XSS) 

A4  -  Insecure  Direct  Object  References 

A5  -  Security  Misconfiguration 

A8  -  Cross-Site  Request  Forgery  (CSRF) 

A9  -  Using  Components  with  Knovvn  Vulnerabilities 

AIO  -  Unvalidated  Redirects  and  Forvvards 

OVVASPin  web-sovellusten  tietoturvan  tarkistuslista  -  viimeisimmän  version  otsikot. 

myös  mahdollista  tehdä  koodiana- 
lyysiä  ja  testausta  itse,  mutta  pienem- 
mänkin  vaivan  mahdollisuuksia  kan¬ 
nattaa  käyttää  hyväksi.  Esimerkiksi 
ohjelmoimisen  yhteisesti  sovitut  pe¬ 
lisäännöt,  kuten  määriteltyjen  yhteis¬ 
ten  ohjelmalähteiden  käyttö,  auttaa 
varmistamaan  turvallisuuspäivitysten 
käyttöönottoa  koko  ohjelmointitiimis- 
sä  samanaikaisesti. 

Ulkoilevat  palvelualustat 

Skrollin  numerossa  2013.2  kerroim¬ 
me  kattavasti  harjoitteluympäristöstä 
nimeltä  Damn  Vulnerable  Web  App 
(DVWA)  sekä  sen  asentamisesta  ja 
käyttämisestä.  OWASP  tarjoaa  vastaa¬ 
via  lääkkeitä  tietoturva-aukkojen  tes¬ 
taamiseen,  mutta  nämä  sinänsä  hyvät 
työkalut  johtavat  seuraavaan  kysymyk¬ 
seen  -  missä  ympäristöjä  pyöritetään. 

Kun  OWASPin  kotisivuilta  hakee 


tietoa  Heroku-pilvipalvelusta  (jon¬ 
ka  avulla  ohjelmistojaan  voi  levittää 
ja  suorittaa  pilvessä),  vastaukseksi 
tulee  linkkejä  OWASPin  mobiilitur- 
vallisuusprojektiin,  jossa  Herokua 
käytetään  OWASPin  Juice  Shopin8 
palvelinalustana.  Juice  Shop  on  yksi 
OWASPin  sovellusturvallisuuden  har- 
j  oitteluympäristöistä,  tarkoitukselli¬ 
sesti  erittäin  turvaton  web-sovellus. 
Hiukan  laajempi  haku  internetiin  pal¬ 
jastaa  niin  ikään  OWASPin  NodeGoat 
-harjoitteluympäristön,  joka  on  erit¬ 
täin  haavoittuvainen  Node.js-sovellus9. 
Mutta  kuka  vastaa  Herokun  turvalli¬ 
suudesta? 

OWASP-projektiin  osallistuvat  oh¬ 
jelmoijat  ovat  siis  samalla  työkalujen 
ja  teknologioiden  aallonharjalla  kuin 
kaikki  muutkin  -  palvelinhallinnan  ja 
sovelluskehityksen  raja  hämärtyy,  kun 
omat  palvelimet  korvataan  pilvipalve- 


luilla  ja  palvelinalustoista  tulee  pelk¬ 
kiä  API -rajapinnan  kautta  kutsuttavia 
ohjelmistoresursseja.  Miten  niiden 
turvallisuus  huomioidaan?  Kenen  vas¬ 
tuulla  on  Herokun,  Dockerin,  Konte- 
nan,  AWS:n  ja  monen  muun  vastaavan 
sovellusturvallisuus  ja  haavoittuvuuk¬ 
sien  paikkaaminen? 

Heroku  ja  vastaavat  ovat  yleensä  itse¬ 
näisiä  projekteja,  jotka  pyrkivät  tarjoa¬ 
maan  muutakin  kuin  palvelimen  ja  sen 
käyttöjärjestelmän.  Ne  ovat  ohjelmis¬ 
topaketteja  tarjoilevien  paketinhallin- 
takanavien  tapaisia,  mutta  sovellustur- 
vallisuusnäkökulmasta  erona  on,  että 
ne  ovat  kokonaispaketteja,  jossa  suo¬ 
rittava  ydinohjelmakoodi,  käyttöönot- 
to työkalut  ja  joskus  myös  ajoympäristö 
ovat  palvelun  hallinnassa.  Ohjelmisto¬ 
paketteja  jakelevissa  kanavissa  on  taat¬ 
tu  vain  jakelukanavan  asentaminen, 
jakelu  ja  jakelukanavan  poistaminen, 

muu  sisältö  voi  tulla  vaihtelevalta  jou¬ 
kolta  lähteitä,  joiden  turvallisuudesta 
ei  välttämättä  ole  tietoa. 

OVVASPin  runsaudensarvi 

Moninainen  ongelmakenttä  vaatii 
monipuoliset  lääkkeet.  OVVASPin 
puitteissa  kehitetään  sekä  yhteisiä  hy¬ 
viä  tapoja  ohjelmoida  että  teknisiä 
työkaluja  parempaan  ohjelmointiin. 
Työ  tehdään  ns.  OVVASP-projektien 
kautta.  OVVASP-projektin  voi  aloit¬ 
taa  ohjelmoija,  arkkitehti,  tietoturva- 
asiantuntija  tai  kuka  tahansa,  joka 
uskoo  hyötyvänsä  maailmanlaajuisen 
yhteisön  tuesta  testatessaan  ja  kehittä¬ 
essään  ideoitaan.  OVVASPin  projektit 
ovat  joko  strategisesti  merkittäviä  lip¬ 
pulaivaprojekteja,  hyödyllisiä  doku¬ 
mentteja,  koodia  tms.  tuottavia  labra- 
projekteja  tai  hautomovaiheessa  olevia 
ideointi-  ja  kehittelyprojekteja. 

OVVASP  on  tuottanut  projektiensa 
kautta  OVVASP  Top  10  -listojen  lisäksi 
esimerkiksi  OVVASPin  sovellusturval- 
lisuuden  arviointistandardin10,  ydin- 
sääntökirjaston  (Core  ruleset)  ModSe- 
curity  web  application  firewall  (WAF) 
-moduulille  sekä  Zed  Attack  Proxy 
-haavoittuvuustestaustyökalun.  Lab- 
raprojekteista  mainittakoon  OVVASP 
Cheat  sheets  -projekti,  joka  auttaa  ym¬ 
märtämään,  miten  vältetään  cross  site 
scripting  (XSS)  -tietoturva- aukko  tai 
mitä  esimerkiksi  LDAP- injektio  tar¬ 
koittaa. 

Monet  OVVASPin  projekteista  näyt¬ 
tävät  ratkovan  täsmällisesti  määriteltyä 
ongelmaa,  kuten  erilaiset  turvallisen 
ohjelmoinnin  oppimisympäristöt  tai 
Mantra-projekti,  joka  rakentaa  selai¬ 
messa  ajettavaa  testausympäristöä.  Ku¬ 
kapa  ei  tarvitsisi  kätevää  työkalua,  joka 


osaa  muuntaa  erilaisten  koodausten 
välillä,  toimii  laskimena  ja  vaikka  mitä 
muuta.  OVVASP  EnDe  on  tarkoitettu 
erilaisten  konversioiden  tekemiseen 
pääosin  http/html-maailmassa. 

Ja  kahvitauoilla  voi  pelata  vaikka 
Cornucopiaa,  korttipeliä  jossa  etsis- 
kellään  ohjelmistojen  turvallisuusvaa¬ 
timuksia. 

Vahvin  vai  heikoin  lenkki 

ModSecurity  WAF  on  hyvä  esimerk¬ 
ki  OVVASPin  lonkeroista.  Se  ei  varsi¬ 
naisesti  ole  OVVASPin  projekti,  mutta 
ModSecurity  VVAFin  ydinsääntökir- 
jaston  rakentaminen  ja  ylläpito  kuuluu 
OVVASPille.  Käytännössä  Trustwave- 
yrityksen  Spider  Labs  -ryhmässä  työs¬ 
kentelevät  ModSecurity-moduulin 
pääohjelmoija  sekä  ModSecurity- 
moduulin  projektinjohtaja,  joka  on 
samalla  OVVASPin  ydinsääntökirjasto- 
projektin  johtaja11. 

Miksi  OVVASP  on  kiinnostunut 
tällaisesta  projektista?  Web -sovellus - 
palomuurit  eli  WAFit  tarkkailevat  ja 
suodattavat  haitalliseksi  tunnistettua 
tietoliikennettä  eli  esimerkiksi  yri¬ 
tyksiä  käyttää  hyväksi  OWASP  Top 
10  -heikkouksia.  Tähän  ModSecurity 
tarvitsee  sääntöjä,  joiden  perusteella 
vääränlaiset  pyynnöt  estetään.  Mod¬ 
Security  on  moduuli,  joka  asenne¬ 
taan  Apache-,  nginx-  tai  Microsoft  IIS 
-web-palvelinten  yhteyteen.  Monet 
muut  sovelluspalomuuripalvelut  edel¬ 
lyttävät  oman  liikenteen  ohjaamista 
tällaisen  palvelun  läpi,  eivätkä  mahdol¬ 
lista  asennuksia  omaan  palvelinympä¬ 
ristöön. 

ModSecurity-moduulin  ydinsään- 
tökirjasto  paitsi  tarjoaa  peruspaketin 
yleisten  web -haavoittuvuuksia  hyväk¬ 


sikäyttävien  hyökkäysten  havaitsemi¬ 
seen,  se  myös  auttaa  ModSecurityä 
huomaamaan  poikkeamat  http -proto¬ 
kollan  käytössä,  tunnistaa  botit,  craw- 
lerit  ja  skannerit  sekä  troijalaiset  ja 
vieläpä  piilottaa  julkisessa  internetissä 
tarpeettomasti  näytetyt  sovellusvir- 
heilmoitukset  ja  palvelinten  virheil¬ 
moitukset. 

Miksi  sitten  kannattaisi  panostaa 
turvalliseen  ohjelmistokehitykseen, 
kun  web-sovelluspalomuureja  on  ole¬ 
massa?  Juuri  siksi,  että  web-sovellus- 
palomuurit  saattavat  olla  yhtä  lailla 
haavoittuvaisia  kuin  web- sovellukset, 
joita  ne  suoj aavat.  Turvallisuus  syntyy 
kerroksellisuudesta  ja  jokainen  kerros 
osallistuu  turvallisuuden  luomiseen 
-  se  voi  olla  ketjun  vahvin  tai  heikoin 
lenkki. 

OWASP  Top  10  päivitettiin  viimeksi 
2013,  ja  seuraavasta  versiosta  julkais¬ 
tiin  kandidaatti  tänä  vuonna  -  viral¬ 
linen  päivitys  tapahtuu  viimeistään 

Kulttuuri 


Kysyimme  liian  vaikeita. 
Näiden  pilvestä 
ohjattavien  valojen, 
katkaisijoiden  ja  muiden 
älykotijärjestelmien 
tietoturvasta  kysyttäes¬ 
sä  edustaja  ei  osannut 
sanoa  mitään. 


L# 

Techbrief  Skrollin  silmin 

Ilman  yhteistä  kieltä 

“Mutta  eihän  tuo  voi  kannattaa!  Kun  pääset  kotiin, 
niin  ota  yhteyttä  ja  jutellaan  mainoksista 


Teksti:  Tapio  Berschevvsky  Kuvat:  Jukka  O.  Kauppinen 


Skrolli  kävi  lokakuussa  tutustu¬ 
massa  Tukholmassa  järjestet¬ 
tyyn  tiedotustapahtuma  Tech- 
briefiin.  Esittelin  aamiaispöydässä 
englanninkielistä  versiota  lehdestäm¬ 
me  erään  tekniikkayrityksen  edustajal¬ 
le.  Ingressin  tarjous  mainoksesta  irtosi 
tässä  kohtaa. 

Koita  siinä  nyt  sitten  vastata  jotain. 
Skrollin  kieltämättä  aika  kommunis¬ 
tista  utopiaa  on  vaikea  selittää  tapah¬ 
tumassa,  jossa  jokainen  minuutti  on 
optimoitu  osallistujien  edustamien 
tahojen  kassan  kasvattamiseen.  Miksi 
sitten  olemme  täällä?  Kertomassa  mi¬ 
ten  homma  toimii. 

Kutsu  saapuu 

Techbrief  on  vuosittain  järjestettävä  ti¬ 
laisuus,  jossa  monet  kuluttajatietotek- 
niikan  komponenttien  ja  oheislaitteiden 
valmistajat  kokoontuvat  Tukholmaan 
kertomaan  pohjoismaiselle  tekniikka- 
medialle  tulevan  talven  lumista. 

Myös  Skrolli  pyydettiin  mukaan 
tapahtumaan,  vaikka  alustimme  van¬ 
kasti,  että  yhtäkään  testijuttua  tapahtu¬ 
massa  esitellyistä  tuotteista  emme  tule 
tekemään.  Ne  eivät  kuulu  lehteemme. 

Ei  se  mitään,  sanoivat.  Voisimme 
tulla  tekemään  myös  jutun  itse  ta¬ 


pahtumasta.  Siitä  miten  ja  millaisissa 
yhteyksissä  tuotteita  esitellään  mark- 
kinalähtöisemmälle  tekniikkamedi- 
alle,  johon  lukeutuu  lähes  koko  alan 
mediakenttä  Skrollin  ulkopuolelta.  Ai¬ 
noa  mitä  meiltä  pyydetään  on,  että  ta¬ 
pahtumassa  esitellyistä  tuotemerkeistä 
kiinnostavimmat  olisivat  edes  jotenkin 
“skrollilaiseen  tapaan”  esillä.  No,  me¬ 
hän  lähdimme. 

Näillä  alkuun 

Aamulla  junalla  kentälle  ja  sieltä  len¬ 
tokoneeseen  ottamatta  The  Oak  Barrel 
-selfietä  välissä.  Silmät  kiinni,  silmät 
auki,  ja  Arlanda  on  jo  ympärillä.  Ta¬ 
pahtuma  järjestetään  lentokenttähotel- 
lin  konferenssitiloissa,  jotta  paikalle  ja 
paikalta  pääsisi  nopeasti. 

Perillä  väsynyttä  matkaajaa  odot¬ 
taa  aamiainen.  Croissantit  ja  jugur- 
tit  huiviin  -  mehua  ja  kahvia  päälle. 
Techbrief  alkakoon. 

Parin  tunnin  ajan  luvassa  on  esityk¬ 
siä  onnekkaammilta  toimijoilta.  Heille 
on  varattu  aikaa,  jossa  saa  puhua  yksi¬ 
suuntaisesti  koko  toimittajaporukalle 
kerralla.  Yleisö  on  kolmekymppistä 
nettimedian  edustajaa  täynnä,  vaikka 
pari  nuorempaa,  vanhempaa  ja  pape- 
rimpaa  poikkeusta  mahtuu  mukaan. 


Jokainen  vaikutuksen  tekevä  esi¬ 
tys  tuottaa  mediassa  huomiota,  jonka 
esiintyjä  toivoo  muuttuvan  myynneik¬ 
si  kaupoissa  ja  sieltä  yrityksen  alueel¬ 
liseen  tilinpäätökseen.  Kaikki  minuutit 
ovat  tärkeitä. 

Istun  yleisössä  ja  pohdin  vartin  jäl¬ 
keen,  miten  oikein  ajauduin  tänne. 
Skrolli  on  hengeltään  suorastaan  anti¬ 
teesi  näille  esityksille.  Se  osa  lukijois¬ 
tamme,  joka  syttyy  uusista  pelihiiristä 
tai  viimeisimmistä  ulkoisista  tallen- 
nusmedioista  mobiililaitteille,  ei  hae 
niistä  tietoa  Skrollista.  Moni  tuote  esi¬ 
tyksessä  kiinnostaa  henkilökohtaisesti, 
mutta  ei  tänään  ammatillisesti. 

Muistelen  niitä  hetkiä  viimeiseltä 
vuosikymmeneltä,  kun  olen  istunut 
aidan  toisella  puolella.  Yhtenä  lauman 
nälkäisistä  toimittajista  jotka  kaipaavat 
skuuppia,  tai  ainakin  jotain  mikä  ylit¬ 
tää  kynnyksen  julkaista.  Koettamas¬ 
sa  keksiä  sitä  kulmaa,  jolla  oma  juttu 
lopulta  leviää  somessa  kollegan  juttua 
nopeammin  ja  pidemmälle.  Jotta  tu¬ 
lisi  klikkejä,  joita  julkaisija  voi  esitellä 
mainostajille. 

Seitsemälle  yritykselle  on  kullekin 
varattu  20  minuuttia  aikaa  valloittaa 
yleisön  huomio.  Aikataulu  on  tiukka 
ja  se  näkyy.  Esitysten  läpi  juostaan  ja 

On  outoa  esitellä 
omaa  tuotetta  tyy 
peille,  joiden  tar¬ 
koitus  on  esitellä 
omiaan  minulle. 


lopussa  paikkaillaan  unohduksia.  Osa 
koettaa  mahduttaa  tuotteiden  lisäksi 
esitykseen  myös  yrityksen  historian  ja 
visiot.  Jotkut  keskittyvät  muutamaan 
tuotteeseen  ja  huumoriin.  Jälkimmäi¬ 
nen  taktiikka  on  myöhemmin  käyty¬ 
jen  keskustelujen  valossa  toimivampi. 
Ne  esitykset  muis¬ 
tetaan. 

Skrollille  tämä 
kaikki  on  vierasta. 

Esitykset  koostuvat 
kannaltamme  ko¬ 
hinasta,  jota  puh¬ 
koo  satunnainen 
huomio  esityskei¬ 
noista.  Sandisk  hassuttelee.  Razeril- 
la  on  Commodore  64  ja  Amiga  500 
kalvo sulkeisissaan.  Logitechin  kanssa 
käymme  testaamassa  koko  porukalla 
hauskoja  langattomia  kaiuttimia.  Sit¬ 
ten  lounaalle. 

Välisoitto 

Lounaan  jälkeen  on  tarkoitus  jatkaa 
vapaan  kiertelyn  parissa  erillisessä 
huoneessa,  jossa  kaikki  paikalle  pääs¬ 
seet  tekniikkayritykset  esittelevät  uu- 
tuuksiaan. 

Seitsemän  onnekkaan  esitykselleen 
aikaa  saaneen  yrityksen  lisäksi  salissa 
on  muutama,  jolle  ei  irronnut  presen- 
taatiopaikkaa.  Heidän  täytyy  saada 
tehtyä  vaikutus  ilman  puhujanpönttöä 
ja  kalvoja.  Paine  on  kova. 

En  siis  ihmettele,  kun  tuskin  esitys - 
huoneesta  lounasjonoon  siirryttyäni 
erään  yrityksen  edustaja  lyöttäytyy  heti 
vierelle  ja  alkaa  kertomaan,  mitä  he 
ovat  tuoneet  tänään  pöytään.  Lupaan 
käydä  myöhemmin  katsomassa,  mutta 
ensin  syötävää.  Mies  siirtyy  seuraavan 
toimittajan  vierelle. 

Kasvissyöjälle  jää  vähän  tyhjä  olo, 
mutta  se  on  näissä  tilaisuuksissa  va¬ 
kio.  Nykyään  ei  enää  sentään  tarvitse 
kantaa  laukullista  energiapatukoita 
mukanaan,  vaan  aina  on  edes  jotain. 
Kulttuuri  muuttuu  hitaasti.  Sitten  kier¬ 
telemään. 

Keskusteluja 

Kun  ottaa  huomioon,  että  tavoite  on 
puskea  oma  kaupallinen  viesti  toisen 
kanavaan,  Techbrief  on  aika  lempeä  ja 
kevyt  tilaisuus. 

Maailman  isoissa  tapahtumissa 
markkinoidaan  samoja  kamoja  hillit¬ 
tömillä  desibeleillä,  kirkkailla  valosei- 
nillä,  jättimäisillä  ständeillä,  jatkobi- 


leillä  ja  mauttomammissa  paikoissa 
myös  seksillä. 

Täällä  tarjolla  on  hymyileviä  edusta¬ 
jia  pienten  pöytien  vierellä.  Jokaisella 
on  esillä  muutama  tuote.  Tarjolla  on 
limpparia.  Meno  on  pohjoismaisen 
asiallinen  mutta  samalla  vähän  naiivi. 
Nautin  olostani. 

Pöydästä  toiseen  käy¬ 
dyt  keskustelut  ovat  aika 
samankaltaisia.  Tuotteita 
tarjotaan  testiin  -  emme 
ota.  Skrollista  kysellään, 
mutten  pysty  avaamaan 
ajatusta  tavalla  joka  tulisi 
ymmärretyksi.  Tekniik- 
kamedia,  joka  ei  perustu  tuotteisiin 
tai  seuraa  rahaa  on  konseptina  vieras 
kaikille  täällä.  Olen  kommunistina  ka¬ 
pitalistien  keskellä.  Voisin  aivan  yhtä 
hyvin  puhua  tuhansia  vuosia  sitten 
kuollutta  kieltä. 

Jaan  muutaman  numeron  kansain¬ 
välistä  lehteämme.  Ihmetys  ja  ihastus 
on  kova.  Erityisesti  Benq:n  edustajat 
diggailevat.  On  outoa  esitellä  omaa 
tuotetta  tyypeille,  joiden  tarkoitus  on 
esitellä  omiaan  minulle.  Varsinkaan, 
kun  en  voi  tarjota  tilauksia  vaan  ai¬ 
noastaan  muutaman  ilmaiskappaleen. 
Selitän  Ilhiminatus -jutun  moneen 
kertaan  eri  ihmisille.  Suomalainen  si- 
säpiirihuumori  kadottaa  jotain  kään¬ 
nöksessä. 

Ryhdistäydyn  ja  heittäydyn  takaisin 
tuotemereen.  Leikin  vähän  toimittajaa 
ja  kysyn  miten  varmistetaan,  että  esillä 
olevat  pilvestä  hallittavat  lamput,  pis¬ 
torasiat  ja  muut  älykö tivermeet  eivät 
tule  hakkeroiduiksi.  Saako  niihin  kes¬ 
kitettyjä  päivityksiä?  Millaisia  suojia 
palvelulla  on?  Onko  tietoturva  millä 
tasolla? 

Edustaja  hymyilee  ja  kertoo  minun 
kysyvän  hyviä  ja  syviä  kysymyksiä, 
mutta  ei  ymmärrä  mitä  tarkoitan. 
Kuulemma  on  Amazonin  vas 
tuulla,  että  heidän  pilvipalveli- 
miaan  ei  hakkeroida.  Ajatusta 
siitä,  että  käyttäjän  ja  pilven 
tai  pilven  ja  tuotteen  väliin 
voisi  asettua  kuuntelemaan  tai 
hyökkäämään,  ei  tunnuta  oikeas¬ 
taan  edes  tajuavan. 

Luovutan  -  pr-ihmisiä  ei  valita  in¬ 
sinööritaitojen  vaan  esiintymiskyvyn 
mukaan.  Eivät  he  tiedä  nippeleitä  sii¬ 
tä  mitä  markkinoivat,  vaan  tuntevat 
ulkoa  yrityksen  yleisen  viestin.  Se  on 
heillä  kaikilla  ylitsevuotavan  positii¬ 


vinen.  Kaikessa  ollaan  parhaita  ja  en¬ 
simmäisiä.  Pakko  myöntää,  että  pidän 
monesta  asiasta  täällä. 

On  hauskaa  pidellä  kädessä  muisti- 
korttia,  johon  saa  tallennettua  enem¬ 
män  ykkösiä  ja  nollia  kuin  koko  omaan 
90 -lukuun  mahtui.  Logitechin  matka- 
kajarit  tekevät  vaikutuksen.  Nämä  ovat 
tulleet  kymmenessä  vuodessa  pitkälle 
äänenlaadun  ja  kätevyyden  puolesta. 
Sandiskin  ulkoiset  ja  pienikokoiset 
mobiilimassamuistit  vaikuttavat  ihan 
hyvältä  ajatukselta. 

Löydän  lopulta  eniten  sympatiaa 
Razerin  pöydästä.  Keskustelen  edusta¬ 
jan  kanssa  Razerin  varhaisista  hiiristä. 
Kerron  käyttäneeni  Deathaddereita 
kotona  ensimmäisestä  julkaisusta  asti. 
Juttelemme  männävuosien  kovista 
peleistä.  Razerin  edustaja  paljastuu 
entiseksi  pelimedian  päätoimittajaksi. 
Ilmankos  juttelemme  sujuvasti.  Tote¬ 
an  kuitenkin  aika  nopeasti,  että  syön 
mieheltä  rahanarvoista  aikaa  ja  siirryn 
eteenpäin. 

Sotasaalista 

Lopulta  tilaisuus  väsähtää.  Toimittajat 
lopettavat  poukkoilun.  Kello  lähestyy 


Tallennustila  kasvaa  hitaasti  ja  varmasti, 
joten  yleensä  se  ei  yllätä.  Teratavun  muisti- 
kortti  tuntui  silti  erityiseltä  hypisteltävältä. 

sitä,  että  tapahtuman  edustajat  pyy¬ 
tävät  täyttämään  palautelomakkeen. 
En  voi  vastata  kysymyksiin,  koska  ne 
olettavat,  että  olin  täällä  tutustumassa 
tuotteisiin. 

Toimittajat  kerääntyvät  huoneeseen, 
jossa  esitykset  pidettiin.  Kamerat  ja 
läppärit  pakataan  viipyillen.  Tilaan 
mahtuu  paljon  väsynyttä  ja  tuttavallis¬ 
ta  huumoria.  Se  on  rentouttavaa.  Tam¬ 
perelaiset  joutuvat  odottamaan  lento¬ 
aan  yöhön  asti.  Turkuun  melkein  heti 
lähtevät  kuittailevat. 

Sotasaaliita  vertaillaan.  Vaahtomuo- 
visia  punaisia  Kingston-päitä  ihaillaan. 
Testilaitteita  vedetään  myhäillen  esiin 
kasseista.  Hymyt  näyttävät  siltä,  että 
testin  jälkeen  nämä  lelut  jäävät  kunkin 
toimittajan  kotitoimistolle  pölyynty¬ 
mään.  Vieraita  mutta  jotenkin  omia. 
Hienoja  mutta  pian  eilisiä. 

Päivän  päätteeksi  nostamme  itse 
maksetun  maljan  muutaman  konet¬ 
ta  odottelevan  suomalaistoimittajan 
kesken  läheisessä  baarissa.  Pää  tuntuu 
tyhjältä  ja  raskaalta.  Mieli  palaa  aamu¬ 
palan  äärellä  käytyyn  keskusteluun. 

Lyhyt  takauma 

Istun  toisen  toimittajan  kanssa  aa¬ 
miaispöydässä,  kun  erään  tekniikka- 
yrityksen  edustaja  istuu  tutustumaan 
Skrolliin.  Koetan  selittää  konseptiam¬ 
me. 

Emme  oikeastaan  kirjoita  tuotteista, 
vaan  ilmiöistä.  Ei,  emme  myöskään 


trendeistä,  vaan  pidemmän  aikavälin 
asioista.  Ei,  en  tarkoita  sitä,  että  Ipho- 
nekin  on  jo  aika  vanha  juttu,  vaikka 
sopivalla  kulmalla  ehkä  sekin  voisi  olla 
Skrolli-aihe.  Mainitsen,  että  syysleh- 
dessämme  on  pelinteko-opas  Spectru- 
mille. 

Esittelen  keväistä  kansainvälistä  jul¬ 
kaisuamme.  Sitä  plärätään  nopeasti 
läpi.  Menee  hetki,  että  tajuan  edustajan 
etsivän  lehdestä  mainoksia.  Kerron, 
että  meillä  ei  paljoa  ole  niitä.  Edusta¬ 
ja  tarjoaa  mahdollisuutta  mainostaa 
omia  tuotteitaan.  Mainitsen  varovas¬ 
ti,  että  emme  oikeastaan  tahdo  suurta 
määrää  tuotemainoksia  lehteemme. 
Emme  myöskään  halua  niin  paljoa 
mainoksia,  että  ne  häiritsisivät  lukija¬ 
kuntaamme. 

Kiinnostus  muuttuu  yhä  hämmenty- 
neemmäksi.  Halutaan  tietää,  paljonko 
lehtemme  tilaus  maksaa.  Mutta  eihän 
se  voi  kannattaa  tuohon  hintaan!  Ker¬ 
ron,  että  toimitus  tekee  lehteä  ilmai¬ 
seksi.  Minua  katsotaan  kuin  hullua. 
Mainitsen,  että  valtaosa  avustajistam¬ 
me  ei  pyydä  palkkioita  jutuistaan. 

Minua  ei  enää  kuulla.  Puhun  kieltä, 
jota  ei  ymmärretä.  Sanoja,  joiden  mer¬ 
kitys  ei  ole  tuttu.  Ilmaisia  lounaita  ei 
ole.  Minua  epäillään. 

Havahdun  mietteistä  tyhjän  tuo¬ 
pin  ääreltä.  Nousen,  kiitän  seurasta  ja 
juoksen  kohti  Helsinkiin  vievää  leijaa. 
Tamperelaiset  saavat  yhä  jäädä  odotta¬ 
maan  vuoroaan.  4k 


Kävi  sääliksi:  Razerin  uusi  hieno  kannet¬ 
tava  pyöritteli  Windowsin  päivityksiä  koko 
esityksen  ajan. 


Logitechin  esitys  oli  mieleenpainuvin. 
Kokoonnuimme  porukalla  pihalle  ja  kuun- 
telimme  edustajan  puhelimen  soittamaa 
poppia  parista  kymmenestä  langattomasta 
kaiuttimesta  yhtäaikaa. 

Kolumni 


Aikuisten  leikkejä 

Tietokoneharrastus  on  joskus  kuin  Legot  -  lapselle  leikkiä , 
aikuiselle  kovaa  työtä . 


Janne  Siren 


sa  meistä  Skrollin 
lukijoista  on  entisiä 
tietokoneharrastaj  ia. 
Nuoret,  jotka  pela¬ 
sivat  ja  ohjelmoivat 
vuorokauden  ympäri,  kasvoivat  aikui¬ 
siksi.  Tietokoneet  siirtyivät  makuu¬ 
huoneista  toimistoille,  niillä  tekemi¬ 
sestä  tuli  työtä,  mielikuvituksellisuus 
vaihtui  kvartaalitavoitteisiin.  Skrollis- 
takin  luetaan  retromuistelot  ja  yleissi¬ 
vistävät  lukujutut  -  koodiin  tai  kolviin 
ei  ehkä  tartuta. 

Kenties  kyynistyneet  voivat  oppia 
jotain  niiltä  aikuisilta,  jotka  leikkivät 
Legoilla. 

Luonnoton  valinta 

Pienten  lasten  kanssa  leikkivät  aikuiset 
tietävät,  kuinka  vaikeaa  voi  olla  pitää 
huomiota  leikissä.  Se,  mikä  lapselle 
on  luonnollista  ajatuksenvirtaa,  vaatii 
aikuiselta  ponnistelua.  Tämä  harjoite 
nouseekin  esiin  trendikkäistä  mindful- 
ness-  eli  tietoisuustaidoista  puhuttaes¬ 
sa.  Ajan  henki  on  säännöllisesti  muis¬ 
tutella  itseään  olemaan  lapsen  kanssa 
läsnä.  Hyvä  niin. 

Harjoiteltu  läsnäolo  hoitaa  kuiten¬ 
kin  oiretta,  ei  perussyytä.  Luontaisen 
mielenkiinnon  luomiseksi  olisi  tun¬ 
nustettava  erot  lapsen  ja  aikuisen  moti¬ 
vaatioissa.  Lasta  ajaa  uteliaisuus  kokea 
asioita  ensimmäistä  kertaa,  hermora¬ 
dat  vasta  asettuvat  paikoilleen.  Lapsi 
harjoitelee  elämää  leikillä.  Aikuisella 


leikki  tapahtuu  valmiin  mielen  rajois¬ 
sa.  Se  mieli  huutaa  tavoitteita  ja  syitä 
tekemiselle. 

Tämä  näkyy  eri  ikäryhmille  suunna¬ 
tuissa  asioissa:  pikkulasten  lelut  eivät 
tarvitse  päämääriä.  Lapsi  leikkii  luon¬ 
nostaan,  puhutaanhan  leikki- ikäisistä. 
Varttuneemman  nuorison  leikeissä 
tarvitaan  jo  sääntökirjoja  ja  pistelaskua 
motivaattoreina.  Ja  aikuisten  harras¬ 
tukset  vaativat  usein  ihan  konkreettisia 
tavoitteita  -  kuten  terveyshyötyjä  tai 
seuranhakua  -  sekä  mielellään  tueksi 
valmentajaa  tai  ainakin  viinaa. 

Asiat  alkavat  yhdestä  syystä  ja  jat¬ 
kuvat  toisesta.  Aikuisella  esimerkik¬ 
si  vanhemmuus,  liikuntainnostus  tai 
nostalgia  voivat  innostaa  leikin  al¬ 
kuun,  mutta  leikin  jatkaminen  vaatii 
jotain  muuta.  Ja  se  on  vaikeaa.  Joitakin 
vuosia  sitten  opin  kuitenkin  aikuisil¬ 
ta  Lego -harrastajilta,  ettei  sen  jonkun 
muun  löytäminen  sentään  ihan  mah¬ 
dotonta  ole. 

Jatkuvuussuunnitelma 

Legot  ovat  siitä  kiitollinen  esimerk¬ 
ki,  että  aikuinenkin  kykenee  seuraa¬ 
maan  ohjeita  ja  rakentamaan  valmiin 
Lego-mallin.  Matkamuistoksi  napattu 
palikkainen  eiffelintorni  on  mukava 
kerran  koota  kotiin  palattuaan,  sa¬ 
moin  kenties  se  mummolan  ullakolta 
löytynyt  lapsuuslego.  Harvan  aikuisen 
luonnolle  kuitenkaan  sopii  jatkaa  leik¬ 
kiä  tästä,  vaan  Legosta  on  korkeintaan 


koristeeksi. 

Onnistuneen  aikuisiän  Lego -har¬ 
rastuksen  takana  onkin  kestävän,  kyp- 
semmän  motivaattorin  löytäminen. 
Joillekin  tätä  on  Lego-taide:  pikkuriik¬ 
kisistä  miniatyyriteoksista  suuren  tila¬ 
taiteeseen  ja  aina  stop-motion-video- 
tuotantoon  sekä  robotiikkaan.  Jotkut 
kilpailevat  sillä,  kuka  rakentaa  pisim¬ 
män  ja  näyttävimmän  Lego -radan,  jota 
pitkin  kuljetetaan  palloa. 

Lego -harrastajien  joukossa  on  myös 
runsaasti  keräilijöitä,  joille  tavoitteena 
on  mahdollisimman  laaja  kokoelma 
jonkin  erikoisalueen  tuotteita.  Teke¬ 
vätpä  monet  Lego -palikoilla  rahaakin, 
ostamalla  ja  myymällä  arvokkaita  eri- 
koissettejä.  Toiset  taas  hankkivat  ta¬ 
vallisen  Lego-paketin,  rakentavat  sen 
ehkä  kerran,  purkavat  ja  kaupitelevat 
palikkakokoelmaansa  osina  Bricklink- 
markkinapaikalla. 

Yhteistä  onnistuneelle  aikuisten 
Lego-harrastukselle  tuntuu  olevan 
omaksi  koettu  erikoistumisalue,  jossa 
voi  asettaa  selkeitä  tavoitteita  ja  hioa 
taitojaan.  Taide,  kilpailu  ja  raha  ovat 
asioita,  joita  aikuinenkin  ymmärtää. 
Jos  lapsellinen  spontaanius  on  hukas¬ 
sa,  harrastuksensa  rajat  voi  ihan  hyvin 
suunnitella.  Leikistä  tehdään  projekti 
tai  prosessi  -  etsitään  sopiva  visio,  mis¬ 
sio  ja  fokus. 

Onnistunut  harrastus  vaatii  myös  ai¬ 
kaa  ja  välineitä.  Harvalla  aikuisella  on 
samanlaista  leikkihuonetta  tai  runsaita 
leikkihetkiä  kuten  lapsilla,  joten  jär¬ 
jestelmällisyys  on  entistä  tärkeämpää. 
Jos  harrastukseen  ryhtyminen  on  liian 
hankalaa  tai  vaivalloista,  se  jää  teke¬ 
mättä.  Harrastushuoneen  tai  -nurk¬ 
kauksen  varustaminen  parantaa  mah¬ 
dollisuuksia  onnistua.  Jotkut  varaavat 
aikaa  kalenterista. 

Parhaana  motivaattorina  toimii  kui¬ 
tenkin  yhteisöllisyys.  Käyttäjäryhmät 
sekä  tietenkin  internet-foorumit  tar¬ 
joavat  luontevan  vastauksen  kysymyk¬ 
seen:  mitä  tapahtuu  leikin  jälkeen? 
Yleisö  motivoi.  Omat  tuotokset  kan¬ 
nattaa  tuoda  muiden  nähtäväksi,  jat¬ 
kettavaksi  tai  vaikka  ostettavaksi.  Pa¬ 
laute  luo  parhaimmillaan  positiivisen 
kierteen,  joka  ruokkii  harrastusta...  ja 
harrastus  mieltä. 

Tietokoneleikeistään  voi  kirjoittaa 
vaikka  Skrolliin.  & 

Kolumni  perustuu  kirjoittajan 
questforbricks.com-blogiin  Why  äo 
adults  build  LEGO ? 

Tekniikka 


Avaruus  kotipihalla 

Tähtitaivaan  valokuvaaminen  on  nopeasti  kehittyvä 
harrastus,  jossa  yhdistyvät  taide  ja  teknologia.  Mistä 
harrastuksessa  on  kyse  ja  miten  siihen  pääsee  mukaan  ? 

Teksti  ja  kuvat:  Samuli  Vuorinen 


Istun  tietokoneen  ääressä  selaten 
digitaalista  tähtikarttaa.  Riik¬ 
kaan  kartalta  lähinaapuriamme, 
Andromedan  galaksia.  Ulkona 
tietokoneohjattu  kaukoputki  surraa  ja 
kääntyy  osoittamaan  kohdetta. 

Hetken  odottelun  jälkeen  ensim¬ 
mäinen  koevalotus  kaukoputkeen  kyt¬ 
ketystä  kamerasta  lävähtää  ruudulle 
ja  olen  välittömästi  myyty.  Galaksin 
keskustan  ympäri  kiertyvät  tummat 
pölyvanat  erottuvat  kauniisti,  ja  päätän 
jatkaa  kohteen  kuvaamista  muutaman 
tunnin,  ennen  kuin  siirryn  seuraavaan 
kohteeseen. 

Aamun  jo  vähitellen  sarastaessa  ajan 
kaukoputken  parkkiasentoon,  sam¬ 
mutan  laitteet  ja  suljen  observatorion. 
Kotona  ehtisi  nukkua  vielä  muutaman 
tunnin  ennen  työpaikalle  rientämistä. 

Tähtiharrastus  nykypäivänä 

Tähtitiede  ja  tähtitaivaan  havainnointi 
tuovat  monille  mieleen  vuoren  huipul¬ 
la  sijaitsevan  kivisen  tähtitornin,  jossa 
parrakas  tähtitieteilijä  tiirailee  miette¬ 
liäänä  suuren  kaukoputken  okulaariin. 
Toisaalta  se  voi  myös  herättää  mieliku¬ 
via  moderneista  robottikaukoputkista, 
joita  pääsevät  käyttämään  vain  harvat 
ja  valitut  ja  jollaisten  omistamisesta  on 
turha  haaveillakaan,  ellei  ole  voittanut 
Eurojackpotin  päävoittoa. 

Tällaiset  mielikuvat  eivät  kuitenkaan 
enää  vastaa  täysin  todellisuutta.  Har¬ 
rastajien  ulottuvilla  on  nykyään  run¬ 
saasti  järkevän  hintaisia  vaihtoehtoja, 
joilla  päästä  alkuun  tähtiharrastuk¬ 
sessa.  Varsinkin  tähtivalokuvaaminen 
on  kasvattanut  suosiotaan  melkoisesti 
viime  vuosina. 

Taivaalta  löytyy  lähes  loputtomasti 
kuvattavaa.  Tähtiä  täynnä  oleva  taivas 
on  kaunis  tausta  yöllisissä  maisema¬ 
kuvissa,  ja  edistyneemmillä  välineillä 
voi  kuvata  lukemattomia  tähtisumuja 
ja  galakseja.  Myös  kuuta  ja  planeettoja 
voi  kuvata,  mutta  tässä  jutussa  keski¬ 
tytään  aurinkokunnan  ulkopuolisten 
kohteiden  valokuvaamiseen. 

Kaupunkien  paheneva  valosaas¬ 
te  hukuttaa  himmeät  kohteet  alleen, 
mutta  kirkkaimpia  kohteita  voi  kuvata 
myös  kaupungissa.  Maailman  mitta¬ 
kaavalla  Suomen  valosaaste  on  vielä 
kohtalaisen  vähäistä,  joten  kovin  kauas 
kaupungin  keskustasta  ei  tarvitse  liik¬ 
kua  kuvatakseen  tähtitaivasta. 

Kauniiden  kuvien  lisäksi  samoilla 
välineillä  on  mahdollista  tehdä  myös 


tiedettä.  Muuttuvien  tähtien  kirkka¬ 
utta  voidaan  mitata  valokuvista,  ja 
moni  kansainvälinen  yhteisö  kerääkin 
harrastajilta  havaintoja  näistä  tähdis¬ 
tä.  Mittaamalla  pieniä  muutoksia  täh¬ 
den  kirkkaudessa  on  jopa  mahdollista 
epäsuorasti  havaita  tähden  ympärillä 
kiertävä  eksoplaneetta!  Maailman  en¬ 
simmäinen  harrastajien  tekemä  eksop- 
laneettahavainto  tehtiin  vuonna  2000 
Nyrölän  observatoriossa  Jyväskylässä. 

Vaikka  tähtikuvaaminen  on  monelta 
osin  nykyään  välineurheilua,  kannattaa 
myös  muistaa,  että  kaikkia  välineitä  ei 
tarvitse  ostaa  itse.  Suomesta  löytyy  ka¬ 
sapäin  pieniä  tähtiharrastusyhdistyksiä, 
jotka  tarjoavat  havaintovälineitä  jä¬ 
senten  käyttöön.  Yleensä  yhdistyksistä 
löytyy  myös  kokeneita  tähtiharrastajia, 
jotka  tarjoavat  auliisti  neuvoja,  jos  eteen 
tulee  tenkkapoo.  Lisäksi  Suomessa  toi¬ 
mii  suuri  valtakunnallinen  yhdistys 
Ursa  ry.  Monella  yhdistyksellä  on  myös 
vakituisia  havaintopaikkoja,  joissa  voi 
olla  valmista  infrastruktuuria,  kuten 
kiinteät  sähköt  tai  internetyhteys. 

Suomalaiselta  Avaruus.fi-keskus- 
telufoorumilta  löytyy  valtava  määrä 
tietoa  aiheesta,  käytettyjen  laitteiden 
myyntipalsta  sekä  paljon  avuliaita  har¬ 
rastajia,  jotka  neuvovat  ongelmassa 
kuin  ongelmassa. 

Kuvausvälineet  tutuiksi 

Mitä  sitten  tarvitaan  tähtivalokuvaa- 
misen  aloittamiseen?  Pitääkö  välittö¬ 
mästi  ostaa  suuri  kaukoputki  ja  kaikki 
kalliit  oheistarvikkeet?  Ei  todellakaan! 
Pelkällä  järjestelmäkameralla,  lyhyt¬ 
polttovälisellä  objektiivilla  ja  kevyellä 
kolmijalalla  pääsee  jo  hyvin  alkuun. 
Jos  kameraa  ei  löydy  ennestään,  järjes¬ 
telmäkameroita  löytyy  käytettyinä  hal¬ 
vimmillaan  jopa  sadalla  eurolla. 

Jos  kotitaloudesta  löytyy  pokkari- 
kamera,  sellainenkin  voi  riittää.  Tär¬ 
keintä  on,  että  kameran  käyttämää 
valotusaikaa  voi  säätää  manuaalisesti, 
ja  kameralla  tulisi  voida  ottaa  raaka- 
kuvia  valmiiksi  käsiteltyjen  ja  pakat¬ 
tujen  JPEG-kuvien  sijaan.  Yön  pime¬ 
ydessä  pitkät  valotusajat  ovat  tarpeen, 
jotta  kameran  kennolle  ehtii  kertyä 
riittävästi  valoa  järkevän  kuvan  muo¬ 
dostamiseksi.  Raakakuvat  taas  antavat 
huomattavan  paljon  enemmän  joustoa 
kuvien  jälkikäsittelyssä. 

Moneen  Canonin  pokkarikameraan 
voi  ladata  harrastajien  kehittämän 
CHDK-ohjelmiston,  joka  sallii  pidem¬ 


Kaukoputken  kyytiin  kertyy  äkkiä  kasapäin  lisälaitteita  ja  johtoja. 


mät  valotusajat  ja  raakakuvien  ottami¬ 
sen,  vaikka  tämä  ei  kameralla  normaa¬ 
listi  onnistuisikaan. 

CHDK  tuo  pokkareihin  paljon  mui¬ 
takin  käteviä  ominaisuuksia,  kuten 
timelap se -kuvauksen  ja  liiketunnis- 
tuksen.  Canonin  järjestelmäkameroille 
on  saatavilla  samankaltainen  ohjel¬ 
misto,  Magic  Lantern.  CHDK  ja  Ma- 
gic  Lantern  eivät  pyyhi  pois  kameran 
omaa  laiteohjelmistoa,  joten  niitä  voi 
käyttää  verrattain  turvallisesti.  Koska 
ohjelmistot  ovat  kolmannen  osapuo¬ 
len  kehittämiä,  niiden  käyttö  tapahtuu 
kuitenkin  omalla  vastuulla. 

Tähdet  taustakankaana 

Maisematähtikuvien  ottaminen  on 
hyvä  tapa  harjoitella  kameran  käyt¬ 
töä  ja  etsiä  sopivia  asetuksia.  Syysöinä 
koko  taivaan  yli  levittäytyvä  Linnun¬ 
rata  on  hyvä  kuvauskohde.  Maisema- 
tähtikuvaus  on  tähtivalokuvauksen 
tyylilajeista  lähimpänä  “perinteistä” 
valokuvaamista,  ja  näyttävien  kuvaus¬ 
paikkojen  etsiminen  onkin  merkittävä 
osa  kuvaamista. 

Kun  on  tarpeeksi  pimeää,  monesta 
normaalisti  itsestäänselvästä  asiasta 
tulee  vaikeaa.  Kameran  oma  auto- 
maattitarkennus  ei  toimi  pimeässä, 
vaan  tarkentaminen  on  tehtävä  käsin. 
Kuvaa  voi  katsella  joko  kameran  etsi¬ 
men  läpi  tai  suoraan  kameran  näytöltä. 
Tähdet  ovat  hyviä  kiintopisteitä,  joiden 
mukaan  voi  arvioida  tarkennusta. 

Selkeän  taivaan  alla  objektiivin  etu- 
linssin  pintaan  tuppaa  myös  tiivisty¬ 
mään  kosteutta,  kun  kakkulan  lämpö¬ 
tila  laskee  säteilyjäähtymisen  vuoksi 
ilman  kastepisteen  alapuolelle.  Tämän 
estämiseksi  monet  kuvaajat  virittelevät 
objektiivin  ympärille  akkuvirralla  toi¬ 
mivia  lämmityspantoja. 

Taivas  on  liikkuva  kohde 

Ennen  pitkää  monia  kuvaajia  alkaa 


kiinnostaa  tähtitaivaan  tarkempi  ku¬ 
vaaminen  ja  pidempien  polttovälien 
käyttö.  Vielä  tässäkään  vaiheessa  kau¬ 
koputkea  ei  tarvitse  hankkia,  vaan  esi¬ 
merkiksi  järjestelmäkameran  teleob- 
jektiivilla  pääsee  pitkälle. 

Kaukoputket  eivät  kuitenkaan  poh¬ 
jimmiltaan  eroa  kameraobjektiiveista 
mitenkään,  ne  ovat  vain  yleensä  suu¬ 
rempia.  Kaukoputkia  ei  myöskään  ole 
tarvinnut  suunnitella  siten,  että  niitä 
voisi  tarkentaa  myös  lähietäisyydelle. 
Monissa  suuremmissa  kaukoputkissa 
linssit  on  korvattu  erilaisilla  peileillä, 
sillä  ne  ovat  yleensä  kevyempiä  ja  hel¬ 
pompia  valmistaa. 

Usein  avaruuden  kohteet  ovat  niin 
himmeitä,  että  niitä  täytyy  valottaa 
kameralla  useamman  tunnin  ajan, 
jotta  ne  saadaan  erottumaan  riittävän 
hyvin.  Niin  pitkiä  valotuksia  ei  kuiten¬ 
kaan  kannata  eikä  oikeastaan  voikaan 
ottaa  kerralla,  vaan  kuvat  voi  valottaa 
lyhyemmissä  pätkissä.  Jälkikäsittelyssä 
lyhemmät  valotukset  voi  sitten  yhdis¬ 
tää  siten,  että  lopputulos  vastaa  jota¬ 
kuinkin  yhtä  pitkää  valotusta. 

Tähtitaivas  on  kuvaamisen  kannalta 
liikkuva  kohde.  Koska  maapallo  pyö¬ 
rii,  näyttää  meidän  näkökulmastamme 
siltä  kuin  tähdet  kiertäisivät  maapal¬ 
loa.  Jos  tähtitaivasta  valottaa  kameralla 
pidemmän  aikaa,  alkavat  pistemäiset 
tähdet  muuttua  pitkiksi  viiruiksi  ku¬ 
vassa.  Maapallon  pyörimisen  kom¬ 
pensoimiseksi  tarvitaan  niin  sanottu 
seurantaj alusta,  joka  pitää  kameran 
paikoillaan  tähtitaivaan  suhteen. 

Seurantaa  harrastajabudjetilla 

Vielä  muutama  vuosikymmen  sitten 
seurantaj  alustat  olivat  hyvin  kalliita 
länsimaissa  valmistettuja  laitteita,  ja 
harvinaisia  harrastuskäytössä.  Pikku¬ 
hiljaa  tuotantoa  kuitenkin  ulkoistettiin 
Aasiaan,  ja  nykyään  onkin  saatavilla 
paljon  harrastajabudjetille  soveltuvia 

jalustoja.  Jalustatyyppejä  on  useita, 
mutta  tyypillisimmin  jalustassa  on 
kaksi  toisiinsa  nähden  kohtisuorassa 
olevaa  akselia,  joista  toinen  säädetään 
samansuuntaiseksi  Maapallon  pyöri¬ 
misakselin  kanssa.  Tällöin  tähtitaivas¬ 
ta  voi  seurata  pyörittämällä  tätä  yhtä 
akselia  tasaisella  vauhdilla  Maapallon 
pyörimissuuntaa  vastaan. 

Halvimmat  jalustat  maksavat  100- 
300  euroa,  mutta  ovat  hyvin  kevytra¬ 
kenteisia  ja  kykenevät  kantamaan  vain 
pienen  kaukoputken  tai  järjestelmäka¬ 
meran  teleobjektiivin.  Tällaisissa  jalus¬ 
toissa  seurantaa  yleensä  pyörittää  pieni 
patteri-  tai  akkukäyttöinen  DC-moot- 
tori.  Jalustan  kantokyky  ja  seurannan 
tarkkuus  kasvavat  yleensä  hinnan  mu¬ 
kana. 

Pykälää  parempia  jalustoja  on  mah¬ 
dollista  käskyttää  tietokoneella  tai  eril¬ 
lisellä  käsiohjaimella.  Tällöin  voi  tie¬ 
tokoneelta  seurata  minne  kaukoputki 
taivaalla  osoittaa  ja  kääntää  kaukoput¬ 
ken  haluttuun  kohteeseen  suoraan  tie¬ 
tokoneen  tähtikartalta  klikkailemalla 
tai  valitsemalla  sen  käsiohjaimen  koh- 
delistasta.  Tietokoneohjattavia  jalusto¬ 
ja  kutsutaan  GoTo -jalustoiksi. 

GoTo -jalustaa  käytettäessä  on  ta¬ 
vanomaista,  että  jalustan  lisäksi  myös 
kameraa  ohjataan  tietokoneella.  Käy¬ 
tännössä  kaikissa  moderneissa  järjes¬ 
telmäkameroissa  on  USB-yhteys,  jon¬ 
ka  yli  kameraa  voi  käskyttää. 

Tällaisissa  jalustoissa  on  yleensä  mo¬ 
lemmilla  akseleilla  oma  askel-  tai  ser¬ 
vomoottori  pyörittämässä  matoruuvia, 
joka  kääntää  vastaavan  akselin  mato- 
pyörää.  Kun  mennään  riittävän  kallii¬ 
siin  jalustoihin,  akseleihin  on  lisätty 
asentoanturit,  joiden  avulla  tiedetään 
aina  varmuudella  missä  asennossa  ja¬ 
lustan  akselit  ovat.  Ilman  näitä  anturei¬ 
ta  jalustalle  täytyy  aina  aluksi  kertoa, 
minne  kaukoputki  osoittaa. 

Kun  tarkkuus  ei  riitä 

S  eur  antaj  alustan  tarkkuusvaatimuk- 
set  ovat  suuret,  ja  on  hämmästyttävää 
miten  hyvin  jo  halpatuotantoj alustat 


selviävät  haasteesta.  Yksi  aste  jakautuu 
60  kaariminuuttiin  ja  kaariminuutti 
vielä  60  kaarisekuntiin.  Kaarisekunti 
on  siis  1/3600  astetta.  Maapallo  pyörii 
15  astetta  tunnissa,  eli  15  kaarisekuntia 
sekunnissa. 

Jo  järjestelmäkameralla  ja  normaa¬ 
lilla  teleobjektiivilla  kuvaskaala  on 
sellainen,  että  yksi  pikseli  kattaa  vain 
muutaman  kaarisekunnin  verran  tai¬ 
vasta.  Tähdet  eivät  saisi  liikkua  juuri 
paria  pikseliä  enempää  kameran  ken¬ 
nolla,  joten  seurantaj alustan  on  seurat¬ 
tava  tähtitaivasta  äärimmäisen  tarkasti. 

Suurin  osa  harrastajahintaisista  ja¬ 
lustoista  ei  kykenekään  tällaiseen  suo¬ 
ritukseen  pidempään  kuin  minuutin 
tai  pari  kerrallaan.  Moni  käyttääkin 
aktiivista  seurannankorjausta,  eli  niin 
sanottua  autoguidausta. 

Seurannankorjaus  toimii  siten,  että 
jalustan  kyytiin  laitetaan  toinen,  pal¬ 
jon  kuvausoptiikkaa  pienempi  kau¬ 
koputki  ja  tähän  kaukoputkeen  kiinni 
pieni  seurannankorjauskamera.  Tämä 
seurannankorjauskamera  ottaa  kuvia 
muutaman  sekunnin  välein,  ja  kuvausta 
ohjaava  tietokone  pitää  kirjaa  kuvassa 
näkyvistä  tähdistä.  Jos  tähdet  alkavat 
liikkua  seurannankorjauskameran  ken¬ 
nolla,  tietokone  antaa  jalustalle  korjaus- 
käskyjä  pitääkseen  tähdet  paikoillaan. 

Seurannankorjauksen  avulla  on  ver¬ 
rattain  edullisellakin  jalustalla  mah¬ 
dollista  ottaa  mielivaltaisen  pitkiä  va- 
lotuksia  ilman,  että  tähdet  muuttuvat 
kuvissa  viiruiksi. 

Kenno  kylmäksi 

Mo  derneilla  j  är j  estelmäkameroilla 
pääsee  tähtikuvaamisessa  nykyään 
pitkälle,  mutta  moni  edistynyt  harras¬ 
taja  hankkii  lopulta  erikseen  tähtiva- 
lokuvaukseen  tarkoitetun  kameran. 
Näiden  tähtikuvauskameroiden  ken¬ 
not  perustuvat  yleensä  vanhempaan 
CCD-teknologiaan,  mutta  uudempi 
kuluttajakameroissa  pitkään  käytössä 
ollut  CMOS -teknologiakin  on  alkanut 
lyödä  itseään  läpi  aivan  viime  vuosina. 

Tähtikuvauskameroissa  on  yleensä 


peltier-jäähdytys,  jolla  kenno  saadaan 
jäähdytettyä  mahdollisimman  kylmäk¬ 
si.  Matala  lämpötila  parantaa  kennojen 
kohinaominaisuuksia.  Jäähdytyksen 
on  myös  tarkoitus  pitää  lämpötila  va¬ 
kiona  kuvauksen  ajan,  jotta  kameran 
vaikutukset  kuviin  eivät  muuttuisi 
lämpötilan  mukana. 

Merkittävin  ero  tähtikuvauskame¬ 
roiden  ja  kuluttajakameroiden  välillä 
on  kuitenkin  se,  että  tähtikuvauska- 
merat  ovat  yleensä  mustavalkokame- 
roita.  Värikameroissa  jokaisen  pikselin 
edessä  on  punainen,  vihreä  tai  sininen 
värisuodatin,  ja  puuttuvat  värit  inter- 
poloidaan  ympäröivistä  pikseleistä, 
joiden  edessä  on  eri  suodattimet.  Tä¬ 
män  tiedon  perusteella  voidaan  sitten 
muodostaa  värikuva. 

Tähtikuvauskameroissa  ei  ole  kiin¬ 
teitä  suodattimia  kennon  edessä.  Tämä 
antaa  käyttäjälle  täyden  vapauden  vali¬ 
ta  millaisia  suodattimia  kameran  eteen 
laitetaan.  Suodatinvalinnoilla  voidaan 
esimerkiksi  pyrkiä  vähentämään  ka¬ 
tuvalojen  aiheuttaman  valosaasteen 
pääsyä  kennolle  tai  kuvaamaan  kohtei¬ 
ta,  jotka  säteilevät  vain  tietyillä  valon 
aallonpituuksilla. 

Suodattimia  voi  vaihtaa  kameran 
eteen  tietokoneohjattavalla  suodatin- 
pyörällä.  Suodatinpyörässä  on  koteloi¬ 
tu  kiekko,  johon  voi  kiinnittää  useita 
eri  suodattimia,  ja  kiekkoa  voi  pyö¬ 
rittää  pienellä  moottorilla  siten,  että 
haluttu  suodatin  asettuu  kameran  ken¬ 
non  eteen. 

Näiden  laitteiden  kanssa  eväät  alka¬ 
vat  jo  riittää  kokonaisen  oman  obser¬ 
vatorion  kasaamiseen.  Tähtiharrastus 
ja  erityisesti  tähtivalokuvaaminen  on 
koukuttavaa  touhua,  jossa  mopo  kar¬ 
kaa  helposti  käsistä.  Itse  ainakin  kuo¬ 
lisin  nopeasti  unenpuutteeseen  ilman 
valoisan  kesän  ja  pilvisen  talven  ra¬ 
joittavaa  vaikutusta.  Kun  ensimmäisen 
kerran  näkee  itse  otetun  kuvan  satojen, 
tuhansien  tai  jopa  miljoonien  valovuo¬ 
sien  päässä  olevasta  kohteesta,  on  rie¬ 
mu  lähes  rajaton! 


Kaiken  keskellä 
tietokone 

Teksti  ja  kuvat:  Samuli  Vuorinen 

ietokoneet  ovat  nykypäivänä 
keskeisessä  asemassa  edisty¬ 
neessä  tähtivalokuvaamises- 
sa.  Kuvaus  suunnitellaan  digitaalisten 
tähtikarttojen  ja  internetistä  löytyvien 
kuvien  avulla,  kuvausautomaatio  ja 
havaintolaitteiden  ohjaus  tapahtuu  tie¬ 
tokoneella,  ja  lopuksi  kuvat  käsitellään 
tietokoneella.  Jos  tuloksiin  on  tyytyväi¬ 
nen,  kuvat  voidaan  vielä  ladata  nettiin 
muiden  ihmeteltäväksi! 

Tähtikartta-/planetaario -ohjelmista 
suosituimpia  ovat  Stellarium  (stellar- 
ium.org),  Cartes  du  Ciel  (www.ap-i. 
net/skychart/start?id=en/start)  ja  C2A 
(www.astrosurf.com/ c2a/ english/) . 
Kaikki  kolme  ovat  ilmaisia  ohjelmis¬ 
toja.  Stellarium  ja  Cartes  du  Ciel  ovat 
lisäksi  avointa  lähdekoodia. 

Laitteiden  ohjausta  varten  Window- 
sille  on  kehitetty  ASCOM-rajapinta- 
standardi  (ascom-standards.org),  joka 
määrittelee  millaisen  rajapinnan  kautta 
esimerkiksi  seurantaj alustan  tai  kame¬ 
ran  kanssa  kommunikoidaan.  Tällöin 
millä  tahansa  kuvausohjelmistolla  voi 
ohjata  mitä  vain  laitetta,  jos  ohjelmisto 
tukee  ASCOM-rajapintaa  ja  laitteelle 
on  tehty  ASCOM-tuki.  Nykyään  lähes 
kaikki  tähtikuvausvälinevalmistaj  at 
tarjoavat  laitteilleen  valmiin  ASCOM- 
tuen. 

Alun  perin  ASCOM  rakentui  Win- 
dowsin  Component  Ohjeet  Model 
(COM)  -teknologian  päälle,  mutta 
nykyään  kehitys  tapahtuu  pääasiassa 
.NET-maailmassa.  INDI  -j  ärj  estelmä 
(indilib.org)  pyrkii  ajamaan  saman 
asian  kuin  ASCOM,  mutta  alustariip- 
pumattomasti.  Koska  laiteajurien  teke¬ 
minen  on  jäänyt  harrastajien  harteille, 
järjestelmä  ei  ole  lähtenyt  yleistymään 
yhtä  voimakkaasti  kuin  ASCOM. 

Kuvausprosessin  automaatio  hoide¬ 
taan  pääasiassa  kaupallisilla  ohjelmis¬ 
toilla,  joista  tällä  hetkellä  suosituimpia 
ovat  Sequence  Generator  Pro  (www. 
mainsequencesoftware.com/Prod- 
ucts/SGPro)  eli  SGP  sekä  MaximDL 
(www.cyanogen.com/maxim_main. 
php).  SGP  on  uudempi  tulokas,  mutta 
huomattavasti  edullisempi  kuin  Ma¬ 
ximDL.  Noin  sadan  euron  hintansa 
vuoksi  SGP  on  kasvattanut  käyttäjä¬ 
kuntaansa  nopeasti. 

Molemmilla  ohjelmilla  voi  ohjata 


kaikkia  observatorion  laitteita  seu¬ 
rantaj  alustasta  aina  kupolin  luukkui¬ 
hin  asti.  Ohjelmiin  voi  syöttää  koko 
kuvausyön  suunnitelmat,  ja  ideaalita¬ 
pauksessa  loppu  hoituu  itsestään.  Ku¬ 
vausautomaatio  kääntää  kaukoputken 
vuorotellen  haluttuihin  kohteisiin  ja 
ottaa  pyydetyn  määrän  kuvia  halutuil¬ 
la  suodattimilla  ja  valotusajoilla. 

Jos  havaintovälineet  on  pystytetty 
kiinteästi  observatorioon,  jonka  kat¬ 
toa  tai  kupolia  voi  ohjata  moottorilla, 
automaatio  pystyy  avaamaan  luukut 
kuvausten  alkaessa  ja  sulkemaan  ne 
kuvausten  päätyttyä.  Observatorioon 
on  mahdollista  viritellä  myös  sääase¬ 
ma,  josta  saatujen  tietojen  perusteel¬ 
la  kuvaukset  voidaan  automaattisesti 
keskeyttää  esimerkiksi  sateen  tullen. 

Kun  raakakuvat  on  otettu,  ne  täytyy 
vielä  käsitellä  miellyttävän  näköiseksi 
loppukuvaksi.  Tämä  on  monivaihei¬ 
nen  prosessi,  jonka  ensimmäinen  as¬ 
kel  on  raakakuvien  kalibrointi.  Tämä 
tarkoittaa  sitä,  että  kuvista  poistetaan 
optiikan  aiheuttama  vinjetointi,  kame¬ 
ran  kuumat  pikselit,  kennolla  olevat 
pölypallerot  ja  kameran  itsensä  aiheut¬ 
tamat  häiriö  signaalit.  Päämääränä  on 
poistaa  raakakuvista  kaikki  optiikan  ja 
kameran  vääristävät  vaikutukset. 

Kalibrointiin  tarvitaan  erillisiä  ka- 
librointikuvia,  jotka  on  onneksi  ver¬ 
rattain  helppo  ottaa.  Vinjetoinnin  ja 
pölypalleroiden  vaikutuksen  mittaa¬ 
miseksi  otetaan  kuvauslaitteilla  kuvia 
tasaisesta  valonlähteestä,  kuten  tieto¬ 
koneen  näytöstä,  lampulla  valaistusta 
kankaasta  tai  juuri  tähän  tarkoituk¬ 
seen  tehdystä  EL-paneelista.  Kameran 
kuumat  pikselit  ja  muut  vaikutukset 
voidaan  kartoittaa  ottamalla  kameralla 
useita  eri  valotuksia  siten,  että  kennol¬ 
le  ei  päästetä  laisinkaan  valoa. 


Kalibroinnin  jälkeen  lyhyet  valotuk- 
set  yhdistetään,  jotta  ne  vastaisivat  yhtä 
hyvin  pitkää  valotusta.  Tätä  yhdistä¬ 
mistä  kutsutaan  kuvien  pinoamiseksi. 
Yksinkertaisimmillaan  tämä  tapahtuu 
niin,  että  yksittäiskuvat  kohdistetaan 
ja  kohdistetut  kuvat  summataan  pikse- 
likohtaisesti  toisiinsa.  Tällä  tavalla  lo¬ 
pullisen  kuvan  signaali-kohina- suhde 
saadaan  huomattavasti  paremmaksi 
kuin  yhdessäkään  yksittäiskuvassa. 

Tästä  eteenpäin  kuvankäsittely  on 
enemmän  taidetta  kuin  tiedettä,  mut¬ 
ta  yleisenä  peukalosääntönä  voidaan 
pitää  sitä,  että  kuviin  ei  lisätä  mitään, 
mitä  siellä  ei  ennestään  ole.  Kuvankä¬ 
sittelyä  käytetään  ainoastaan  olemas¬ 
saolevien  asioiden  esiintuomiseen. 

Kuvien  kalibrointia  ja  pinoamista  on 
vaikea  tehdä  tavallisilla  kuvankäsittely¬ 
ohjelmilla,  joten  tähtikuvien  käsittelyä 
varten  on  syntynyt  useita  pelkästään 
siihen  suunnattuja  ohjelmia.  Ilmaisista 
työkaluista  suosituin  lienee  DeepSky- 
Stacker  (deepskystacker.free.fr/english/ 
index.html).  DeepSkyStacker  on  tarkoi¬ 
tettu  ainoastaan  kuvien  kalibrointiin  ja 
pinoamiseen,  ja  loput  käsittelystä  täytyy 
tehdä  jollakin  toisella  ohjelmalla. 

Kaupallisista  ohjelmistoista  suosituin 
on  espanjalaisen  Pleiades  Astropho- 
ton  kehittämä  Pixlnsight  (pixinsight. 
com),  jota  ilman  en  ainakaan  itse  enää 
voisi  kuvitellakaan  kuvaavani.  Pixln- 
sightin  avulla  hoituu  koko  kuvankä- 
sittelyketju  kuvien  kalibroinnista  aivan 
viimeisiin  viilauksiin  saakka. 

Tähtivalokuvaamisen  suosio  kasvaa 
jatkuvasti,  ja  uusia  aiheeseen  liittyviä 
ohjelmistoja  ilmestyy  usein.  Aktiivisil¬ 
ta  keskustelufoorumeilta  löytyy  usein 
viimeisin  tieto  uusista  työkaluista,  ja 
mikä  ohjelma  soveltuu  parhaiten  mi¬ 
hinkin.  g 

TAIVAANTUTKIJAT 

ILMAN  PUTKIA 

Tähdet  ja  kuu.  Ihmiset  ovat  tuijottaneet  tähtiin  ja  miettineet,  mitä  ne  mahtavat  tarkoittaa. 
Toiset  uskovat  horoskooppeihin,  toisille  tähdet  ovat  valtavia  ydinreaktioita.  Niitä  voi  ihailla 
paljon  silmin,  kaukoputkilla  ja  tietokoneella,  jopa  kännykällä. 

Teksti  ja  kuvat:  Jukka  O.  Kauppinen 


Tähtiharrastaminen  on 
saanut  kotitietokonei¬ 
den  ja  mobiilitekno¬ 
logian  yleistymisen 
myötä  monia  uusia  ulot¬ 
tuvuuksia.  Esimerkiksi  tähtikuvaami- 
nen,  kuten  tästä  lehdestäkin  voi  lukea 
laajemmin,  on  muuttunut  ja  kehittynyt 
digitekniikan  avulla  hämmästyttävällä 
tavalla.  Mutta  myös  Matti  Meikäläiset 
voivat  nauttia  tähtitaivaan  antimista  ja 
tapahtumista  monituisten  tähtitiede- 
ohjelmien  avulla. 

Esimerkiksi  monet  mobiilisovelluk- 
set  tekevät  ilta-  ja  yökävelyistä  vallan 
nautinnollisia  kokemuksia.  Voit  vain 
pysähtyä  vähän  pimeämpään  kulmaan, 
nostaa  katseensa  taivaalle  ja  nauttia 
tähtimerestä.  Mikä  tuo  kirkas  tähti  on¬ 
kaan:  nosta  kännykkäsi  kohti  taivasta, 
jolloin  täydennetyn  todellisuuden  so¬ 
vellus  piirtää  näytölle  kuvan  taivaasta, 
näyttää  tähtikuviot  ja  niiden  nimet. 
Hipaiset  vain,  ja  ruudulle  avautuu  tar¬ 
kemmat  tiedot  kyseisestä  kohteesta. 

Enää  kysymykset  eivät  jää  ilman  vas¬ 
tausta,  vaan  jokainen  tähti  ja  tähtiku¬ 
vio  saa  nimensä. 

Kotona,  oman  tietokoneen  äärellä, 
tähdet  avautuvat  vielä  monipuolisem¬ 
min.  Taskussa  kulkeva  miniobserva- 
torio  on  toki  kätevä,  mutta  entä  kun 
haluat  leikitellä  painovoimilla,  sukel¬ 
taa  Saturnuksen  renkaiden  keskelle  tai 
liitää  Voyagerien  siivellä  ulos  aurinko¬ 
kunnastamme?  Silloin  apuun  saapuvat 
isommat  sovellukset,  joissa  riittää  toi¬ 
mintoja  monipuolisempaankin  tähti- 
matkailuun. 

Esimerkiksi  oman  kotoisan  aurin¬ 
kokuntamme  tutkiminen  tähtioh- 


jelmilla  tarjoaa  monen  monituisia 
ahaa-elämyksiä,  eikä  vain  planeettojen 
etäisyyksien  tai  suhteellisten  kokojen 
vertailun  myötä.  Sisäaurinkokunnan- 
kin  alueella  liikkuvien  asteroidien  ja 
parvien  määrä  saattaa  yllättää,  saati 
kuinka  moni  kulkeekaan  yllättävän  lä¬ 
hellä  kotoista  planeettaamme. 

Viime  aikoina  on  puhuttu  kovasti 
myös  miehitetyistä  Mars-lennoista. 
Monia  vastuullisempia  tieteiseloku¬ 
via  katsoneena  ja  kirjoja  lukeneena 
omaankin  mieleeni  on  jäänyt  vahvasti 
se,  kuinka  harvoin  Marsiin  oikeastaan 
voidaankaan  lähettää  edes  miehittä¬ 
mätön  alus.  Kuulennoillakin  pätevät 
samat  lainalaisuudet:  niin  sanottu 
laukaisuikkuna  määrittää,  milloin  on 
paras  hetki  paukauttaa  raketti  taivaal¬ 
le.  Tällöin  maapallo  ja  haluttu  kohde 
taikka  kiertorata  ovat  parhaassa  mah¬ 
dollisessa  asemassa,  eli  tavoitteeseen 
päästään  mahdollisimman  nopeasti  tai 


pienimmällä  mahdollisella  energian¬ 
kulutuksella. 

Aurinkokuntamme  tutkiminen  täh- 
tiohjelmalla  kertookin  hetkessä  miksi 
näin  on.  Planeettojen  väliset  etäisyydet 
ovat  valtavia  ihmiskunnan  nykyinen 
työntövoimatekniikka  huomioiden. 
Lisäksi  Maan  kiertonopeus  Auringon 
ympäri  on  erilainen  kuin  vaikkapa 
Marsilla  tai  Venuksella.  Loppujen  lo¬ 
puksi  planeetat  ovat  optimaalisella 
kohdalla  ja  etäisyydellä  vain  harvoin. 
Kun  tämän  näkee  omin  silmin  omal¬ 
la  näytöllään,  niin  ymmärrys  ava- 
ruusmatkailun  haasteista  selkenee 
mittavasti.  Ei  voi  kuin  nostaa  hattua 
avaruustieteilijöille,  jotka  näitä  asioita 
tutkivat  ja  lentoratoja  laskevat. 

Saati  heille,  jotka  joskus  Marsiin  oi¬ 
keasti  lentävät.  Samat  haasteet  pätevät 
näet  myös  paluumatkaan.  Kotiin  päin 
voi  toki  lähteä  koska  tahansa,  mutta 
polttoaine  ja  ruoka  riittävät  siihen  vain 


Linnunradan  läntisen  kierteishaaran  hyljityllä,  kartoittamattomalla  laidalla  on  pieni  merkitykse¬ 
tön  keltainen  aurinko.  (Universe  Sandbox) 


Kahden  galaksin  hidas,  miljoonia  vuosia  kestävä  törmäys  voidaan  simuloida  nopeamminkin. 
Minne  meidän  aurinkokuntamme  sinkoutuu  kierteishaarojen  sekoittuessa?  (Universe  Sandbox) 


tieteellisempinä  ominaisuuksina  käyt¬ 
täjä  voi  myös  rakentaa  planeettoja  tai 
terraformata  niitä,  ehkäpä  tiivistämällä 
miljoonien  vuosien  kehityksen  muu¬ 
tamaan  minuuttiin,  jolloin  elinkelvot¬ 
tomasta  möhkäleestä  saattaakin  tulla 
elämän  mahdollistava  kuhinapallo. 

Tai  sitten  toisinpäin,  sillä  ohjelma 
mallintaa  myös  ilmastonmuutoksen 
eri  mahdollisuudet,  aina  uudesta  Su¬ 
per  jääkaudesta  merten  kohoamiseen. 
Miten  meidän  käy? 

Sandboxin  perusversio  kannattaa 
pistää  Steamissä  toivelistalle,  jotta  sen 
voi  poimia  seuraavasta  alennusmyyn¬ 
nistä.  Sandbox  2  on  parhaillaan  kehit¬ 
teillä  ja  sen  keskeneräinen  versio  löy¬ 
tyy  Steamin  Early  Access  -palvelusta. 


tiettyinä  hetkinä. 

Kotiaurinkokuntamme  tarjoilee  kai¬ 
kenlaisia  yllätyksiä  ja  mietittävää  kau¬ 
empanakin.  Planeettojen  ympärillä  ja 
välissä  riittää  jää-  ja  kivenmurikoita 
sekä  kuita  tutkittavaksi,  mutta  outoja 
asioita  piileksii  myös  kaukaisimpien 
planeettojen  takana.  Mitä  ovat  esi¬ 
merkiksi  nuo  oudot  murikat  Pluton 
suunnalla?  Siellähän  on  muitakin 
kääpiöplaneettoja,  joista  yhdellä  on 
jopa  nimi:  Quaoar.  Kääpiöplaneetta 
havaittiin  vuonna  2002,  ja  mitäs  kum¬ 
maa,  vuonna  2007  havaittiin,  että  sillä 
on  kuu.  43,3  AU:n  (1  AU  =  Auringon 
ja  Maan  välinen  etäisyys)  etäisyydellä 
oleva  kaksikko  kiertää  Auringon  ker¬ 
ran  285  vuoteen. 

Taivas  on  siis  täynnä  ihmeitä  ja  ou¬ 
touksia,  jopa  kotiaurinkokunnassam- 
me,  vaikka  monoliitteja  ei  ole  vielä 
löydettykään. 

Vaan  millä  keinoin  niihin  kannattaa 
tutustua?  Valinnanvaraa  löytyy  ja  ilah¬ 
duttavasti  moni  taivaallinen  työkalu 
on  ilmainen. 


* 


Leikittelyä  painovoimalla 

Steam-palvelun  kautta  julkaistut  Uni¬ 
verse  Sandox-  ja  Universe  Sandbox 
2  -ohjelmistot  eivät  ole  niinkään  tie¬ 
teellisiä  tähtiohjelmia  kuin  hiekka- 
laatikkoleluja.  Toki  niiden  avulla  voi 
myös  tutkia:  Aurinkokuntasimulaatiot 
näyttävät  kuinka  planeetat,  komeetat 
ja  muut  taivaankappaleet  tekevät  mat¬ 
kaansa,  ja  kaikista  kohteista  voi  hakea 
lisätietoja  Wikipediasta.  Tärkeimpiä 
taivaan  kohteita  voi  myös  tutkia  lä¬ 
hempää,  joskaan  planeetoista  ei  tar¬ 
joilla  pikkutarkkoja  pintakarttoja. 

Kiinnostavin  ominaisuus  on  myös 

painovoimasimulaatio  ja  taivaseditori, 
joilla  käyttäjä  voi  luoda  omia  planeet¬ 
toja  ja  kuita,  tarkkaillen  sitten  kuinka 
niiden  radat  vaikuttavat  toisiinsa.  Mitä 
jos  Maa  on  aivan  Venuksen  vieressä, 
jota  Merkurius  kiertää?  Jos  Maalla  on 
kaksi  kuuta?  Jos  Kuu  korvataan  jätti¬ 
mäisellä  nopalla?  Miten  meidän  käy, 
kun  kotigalaksimme  törmää  kaukai¬ 
sessa  tulevaisuudessa  Andromedan 
galaksiin? 

Sandboxit  ovat  yhtaikaa  sekä  oivalli¬ 
sia  oppimisvälineitä  että  leluja.  Niissä 
on  valmiina  hurjasti  valmiita  ohjelmia 
ja  simulaatioita,  joiden  avulla  voi  seu¬ 
rata  komeettojen  törmäyksiä,  luotain¬ 
ten  matkaa  taivaissa  ja  niin  edelleen. 

Sandbox  2:ssa  ohjelmaa  on  viety 
vielä  monta  askelta  leikkikalumman 
suuntaan:  sillä  voi  esimerkiksi  tör- 
mäyttää  planeettoja  yhteen  tai  sytyttää 
aurinkoja  supernovaksi.  Sitten  vain 
nautiskellaan  ruudulla  äärimmäisestä, 
reaaliajassa  lasketusta  tuhosta.  Hieman 


Tähtiin  tiiraajille 

Tieteellisempi  tähtientarkkailuohjel- 
ma  on  ilmainen  Stellarium,  joka  puh¬ 
kuu  tähteilijäyhteisön  parhaita  puolia. 
Niin  Linux-,  Mac-  kuin  Windows- 
käyttäjät  voivat  nauttia  ohjelman  an¬ 
timista  isoilla  näytöillään,  eikä  siinä 
edes  kaikki  -  tähdet  näet  avautuvat 
myös  mobiilinäytöillä.  Tieteellisellä 
tarkkuudella  kehitettävä  ohjelma  on 
myös  Ursa-tähtiyhdistyksen  suositte¬ 
lema,  ja  sitä  käytetään  oikeissakin  pla¬ 
netaarioissa. 

Stellariumin  eri  versioissa  on  mah¬ 
dollista  asettaa  itsensä  mihin  tahansa 
pisteeseen  maapallolla,  melko  lailla 
milloin  tahansa.  Sitten  vain,  että  miltäs 
taivas  näyttäisi  juuri  nyt  tuolla  ulkona, 
jos  siellä  ei  olisi  pilviä  tai  säätilaa.  Tai 
mihin  suuntaan  katseensa  pitäisi  kään¬ 
tää,  jos  ulkomaailma  kutsuu  tunnin 
kuluttua.  Tai  avataan  mobiilisovellus 
kukkulan  huipulla  ja  kerrataan,  että 


Aldebaran  hieno  on,  Algol  myöskin  ehdoton,  Betelgeuzen  tytöt  somat,  järjestävät  huippulomat 
tekemällä  mitä  vaan,  hitaasti  tai  nopeaan.  (Stellarium) 

mitä  nuo  kaukaiset  palavat  vetypallot, 
jotka  luovat  yllemme  lempeätä  loistet¬ 
taan,  oikeastaan  olivatkaan. 

Varsinainen  asiakasohjelma  on  ver¬ 
rattain  pienikokoinen,  mutta  sitä  voi 
laajentaa  mittavilla  maisema-  ja  tai- 
vaankappaletekstuuripaketeilla.  Miltä 
tähtitaivas  näyttäisi  esimerkiksi  Mar¬ 
sin  tasangoilta  nähtynä,  aitojen  mai¬ 
semien  keskeltä?  Eivätkö  ohjelman 
vakiotähdet  riitä?  Lataapa  tästä  200 
miljoonaa  lisätähteä.  Haluatko  taivaal¬ 
le  myös  satelliitit?  Onnistuu.  Työkaluja 
ja  lisukkeita  riittää. 

Virtuaalimatkoja  avaruudessa 

Ilmainen  Celestia  on  upea  työkalu, 
jolla  kelpaa  retkeillä  avaruudessa.  Se 


näet  luo  tavanomaisen  observatorio  - 
elämyksen  kaveriksi  täysimittaisen  vir¬ 
tuaalisen  avaruusmatkailusimulaation. 

Celestian  siivin  kelpaakin  kiitää 
pitkin  aurinkokuntaamme  ja  kauem¬ 
mas.  Ilmaisia  lisukkeita  löytyy  niin 
aurinkokunnastamme  kuin  kauempaa. 
Esimerkiksi  tarkoin  luodut  avaruus¬ 
alusten  ja  -luotainten  mallinnukset 
lentoratoineen  tarjoavat  avaruustek¬ 
niikasta  nauttiville  muita  tähtiohjel- 
mia  kattavammat  keinot  niistä  nautti¬ 
miseen. 

Kerrassaan  mainiona  yksityiskoh¬ 
tana  ohjelmaan  on  luotu  myös  vähän 
mielikuvituksellisempia  tähdellisiä  ob¬ 
jekteja.  Esimerkiksi  2001:  Avaruuso- 
dysseia  -elokuvan  tärkeät  kohteet  voi 


Space  Engine. 


ympätä  oikeille  paikoilleen,  ja  kukapa 
meistä  ei  rakastaisi  Babylon  5  -ava¬ 
ruusaseman  ja  -universumin  antimia. 
Myös  Star  Trekin  ja  Star  Warsin  uni¬ 
versumia  voi  ympätä  tähtientarkkailua 
piristämään,  ja  jossain  siellä  kaukana 
saattaa  myös  Battlestar  Galactica  joh¬ 
taa  laivastoaan  pakoon  cyloneilta.  Ja 
jos  olet  joskus  miettinyt,  että  miltähän 
Ringworld  näyttää  kaukoputken  läpi 
katsottuna,  niin  enää  ei  tarvitse  arvail¬ 
la.  Katso  itse. 

Celestia 

Linux,  OS  X,  Windows,  il 
celestiaproject.net 

Stellarium 

Linux,  Mac  OS  X,  Windows  32/64-bit. 
Tietokoneversio  ilmainen.  Stellarium 
Mobile  Sky  -versio  Androidilla  ja  i0S:lle 
2,5-3  euroa 

www.stellarium.org 

Universe  Sandbox  / 

Universe  Sandbox  2 

Linux,  Mac  OS  X,  Windows, 

22,99-24,99  euroa 

www.universesandbox.com 

SpaceEngine 

Windows,  ilmainen. 

Tekijälle  voi  lähettää  lahjoituksen. 

http://en.spaceengine.org 

SkyVievv  on  yksinkertainen  apuväline  tähtitai¬ 
vaan  näkyvien  kohteiden  tunnistamiseen. 


Celestia  on  erinomainen,  mielikuvi¬ 
tusta  ja  scifihermoa  kutkuttava  tähti- 
ohjelma,  jonka  ilmaisuus  ja  monipuo¬ 
lisuus  ovat  verrattoman  kiinnostavat. 
Kannattaa  perehtyä. 

Galaksienvälisempää  seikkailua  löy¬ 
tyy  SpaceEnginestä,  jonka  avulla  voi 
kiitää  hetkessä  valovuosien  päähän 
toisia  aurinkokuntia  ihmettelemään. 
Siinä  missä  muut  tähtiohjelmat  ovat 
suhteellisen  kompakteja,  SpaceEngi- 
nen  perusohjelmankin  asennustie- 
dosto  on  gigan  jööti.  Siihen  päälle  voi 
vielä  asentaa  jopa  45  gigatavun  verran 
tekstuureja  oman  aurinkokuntamme 
kohteista.  Jo  kelpaa  ihastella  Kuuta, 
Saturnuksen  renkaita  ja  muita  kohteita 
vähän  lähempääkin. 

Ohjelman  parasta  antia  ovatkin  upe¬ 
at  visualisoinnit  sekä  kotiaurinkomme 
kulmakunnalta  että  kauempaa.  Kau¬ 
kaisemmat  planeetat,  joita  luotaimet 
eivät  sattuneesta  syystä  ole  vielä  pääs¬ 
seet  kuvaamaan,  luodaan  prosedu- 
raalisesti,  ja  niin  aurinkojen  leiskunta 
kuin  mustien  aukkojen  hohde  tarjoa¬ 
vat  upeaa  katseltavaa.  Liikkumisen  va¬ 
paus  ja  helppous  pitkin  poikin  galaksia 
ansaitsee  tuplapeukut,  ja  onpa  monia 
galaktisia  ihmeitä  merkitty  valmiiksi, 
kuin  Linnunradan  käsikirjan  liftarien 
matkaoppaaksi. 

Tähdittely  sujuu 
myös  mobiilina 

GPSdlä,  liikkeentunnistimilla  ja  kame¬ 
roilla  varustetut  älykännykät  ja  tabletit 
ovat  erinomaisia  apuvälineitä  ulkona 
liikkuvalle  tähtien  ystävälle.  Tähtien 


Star  Chart  on  hyvä,  monipuolinen  ja  ilmai¬ 
seksi  yllättävän  kallis  työkalu  tähtitaivaan 
tarkkailuun. 


tunnistamisen  ilo  kännykällä  saattaa 
tosin  hiipua  nopeasti  parinkymme¬ 
nen  asteen  pakkasessa,  jos  ei  käyttäjän 
sormien  jäätymiseen,  niin  viimeistään 
kännykän  hyytyessä. 

Mukana  kulkevat  taskuobservatoriot 
ja  digitaaliset  apuvälineet  voivat  kui¬ 
tenkin  olla  sopivissa  olosuhteissa  hyviä 
apuvälineitä,  joskaan  ei  kannata  unoh¬ 
taa  perinteisten  välineidenkään  lumoa. 
Löytämisen  ja  tunnistamisen  ilo  on 
aivan  omaa  luokkaansa,  kun  pimeässä 
puistossa  tai  kukkulalla  näpertää  pape¬ 
rista  tähtikarttaa  tai  jopa  karttakirjaa, 
ja  yrittää  tunnistaa  taivaankappaleita 
Eyeball  Mark  I:n  ja  omien  hoksottimi- 
en  avulla. 

Mutta  jos  digivälineitä  haluaa  hyö¬ 
dyntää,  niitä  piisaa.  Esimerkiksi  Sky- 
view  on  oivallinen  apuväline,  jos 
taivasta  halutaan  ihailla  vain  pinta¬ 
puolisesti.  Sen  avulla  on  helppo  tun¬ 
nistaa  tärkeimmät  taivaankappaleet  ja 
tähtikuviot,  ja  tähtikuviota  osoittaessa 
ohjelma  piirtää  ruudulle  sen  klassi¬ 
sen  muodon.  Halutut  kohteet  löytyvät 
helposti  haun  ja  osoittimen  avulla,  ja 
nopeammin  liikkuvista  kohteista  näy¬ 
tetään  myös  niiden  kiertorata  ja  nope¬ 
us.  Näppärä  työkalu  perustason  tähti- 
ihailuun. 

Tyylikkäämpi,  syvällisempi  mutta 
samalla  myös  raivo stuttavampi  vaihto¬ 
ehto  on  Star  Chart,  joka  on  suorastaan 
malliesimerkki  nykyajan  mobiilisovel- 
lusten  maksumekaniikasta.  Annetaan 
ilmainen  maistiainen,  mutta  myydään 
sitten  kasapäin  maksullisia  lisukkei¬ 
ta.  Ohjelma  tarjoaa  tunnistetuista 


Missä  Pluto  luuraa?  Planetsilla  se  löytyy! 


Solar  Walk  löytää  vaivatta  aurinkokuntamme 
kohteet. 

Skyvievv 


Android,  iOS,  sekä  ilmainen  että  mak¬ 
sullinen  versio,  hinta  noin  1,5-2  euroa 

Star  Chart 

Android,  iOS,  ilmainen  mutta  sisältää 
maksullisia  laajennuksia  40  euron 
edestä 

Planets 

Android,  iOS,  ilmainen 

Solar  Walk 

Android,  iOS,  sekä  ilmainen  että  mak¬ 
sullinen  versio,  hinta  2,5-3  euroa 


27 


o 


kohteista  hyvää,  hieman  syvempää  tietoutta,  mutta  pihtaa 
tietojaan  ärsyttävästi. 

Ilmaisversiossa  on  tiedot  125  000  tähdestä,  mutta  kym¬ 
menen  euron  laajennuksella  saa  kahden  miljoonan  tähden 
tiedot.  Meteorikuuroista,  kotiaurinkokuntamme  erikoi¬ 
semmista  kohteista,  komeetoista  ja  satelliiteista  myydään 
kustakin  oma,  erillinen  tietokantansa.  Oivallinen  tähtialma- 
nakkakin  jää  hieman  torsoksi.  Ohjelma  kyllä  kertoo,  mitä 
taivaalla  on  luvassa  minäkin  päivänä,  mutta  jos  haluat  tietää 
missä  päin  taivasta  ne  meteorit  kiitävät,  osta  ensin  lisäri. 

Onhan  Star  Chart  hieno,  tyylikäs  ja  asiallinen  työkalu, 
joka  toimii  passelisti  myös  ilmaisena,  mutta  maksullisten 
lisukkeiden  määrä,  tunku  ja  yhteenlaskettu  40  euron  hinta 
jo  vähän  yskittävät. 

Jos  tähdet  eivät  kiinnosta  mutta  planeetat  sitäkin  enem¬ 
män,  Planetsin  avulla  ne  löytyvät  taatusti.  Ohjelma  ei  sisällä 
minkään  valtakunnan  tietokantoja  tai  dataa  sen  enempää 
lähiavaruuden  kuin  syvänkään  taivaan  kohteista,  vaan  se 
vain  yksinkertaisesti  näyttää  aurinkokuntamme  planeetto¬ 
jen  tämänhetkisen  sijainnin  mahtipontisen  suurennetusti. 
Näppärä  apuväline  hyvin  täsmälliseen  tarpeeseen. 

Planeettoihin  voi  perehtyä  tarkemminkin  Solar  Walk  -oh¬ 
jelmilla,  jonka  tekijän  käsialaa  on  myös  Star  Walk.  Opetus¬ 
ohjelmiksi  luokitelluilla  työkaluilla  on  mukava  katsella  au¬ 
rinkokunnan  kohteita  niin  Maan  kuin  muiden  planeettojen 
kiertoradoilla.  Ohjelma  sisältää  myös  ISS-avaruusaseman  ja 
tärkeimpien  satelliittien  kiertoradat.  Niiden  avulla  ei  kuiten¬ 
kaan  niinkään  tiirailla  taivaalle  kuin  laajennetaan  tietämystä 
taivaankappaleiden  asemista,  liikkeistä  ja  olemuksesta. 

Mobiilitaivastelijalta  ei  valinnanvara  lopu  kesken,  sillä 
sekä  Androidin  Google  Play  että  Applen  Store  pursuavat 
työkaluja  ja  apuohjelmia  taivasteluun,  sekä  ilmaisina  että 
maksullisina  versioina.  & 


Ursa  suosittelee 


Taivaille  on  kiva  tähyillä  niin  silmämunilla,  kiikareilla  kuin  o  / 

kompuutterilla,  mutta  mitä  taivaantarkkailun  ammattilaiset  (  y 

suosittelevat?  Tähtitieteellinen  yhdistys  Ursa  ry  perustettiin  jo 
vuonna  1 921 ,  ja  yhdistys  tekee  maailmanluokassakin  hienoa 
työtä  niin  tieteen  kuin  tähtiharrastuksen  parissa.  Kysyimme  siis 
Ursalta,  mitä  ohjelmia  yhdistys  suosittelisi  tavalliselle  harrasta¬ 
jalle.  Mikko  Suominen  antoi  Skrollin  lukijoille  muutamia  hyviä 
tärppejä  jo  esiteltyjen  ohjelmien  lisäksi. 


Mobile  Observatory  (Android,  hinta  4,99  euroa) 

Mobiilipuolen  ykkössovellus  on  maksullinen  Mobile  Observatory. 
Se  on  ammattilaisen  tekemä  observatoriosimulaattori,  joka  on 
laaja  ja  päivittyy  jatkuvasti.  Se  sisältää  lähes  kaikki  harrastajalle 
relevantit  osiot  mukana. 

Ohjelma  osaa  muun  muassa  ilmoittaa  lähitulevaisuuden  tapah¬ 
tumista  taivaalla,  ja  sitä  voi  käyttää  ulkoillessaan  täydennetyn 
todellisuuden  työkaluna.  Ohjelma  tunnistaa  kameran  ja  GPS:n 
avulla  taivaalla  näkyvät  objektit  sekä  kertoo  niistä  kattavasti 
lisätietoja,  zima.co 


NASA  Eyes  (Mac,  PC,  ilmainen) 

Yhdysvaltain  avaruusorganisaatio  NASA  on  ottanut  netti- 
maailman  esimerkillisesti  omakseen.  Avaruudesta  ja  tieteestä 
nauttiville  tarjoillaan  verkon  välityksellä  rutkasti  kiinnostavaa 
informaatiota  järjestön  löydöksistä,  oli  kyse  sitten  vaikkapa 
teleskooppien  napsimista  kuvista  kaukaisista  galakseista  tai 
suorista  lähetyksistä  kansainväliseltä  avaruusasemalta. 

Yksi  NASAn  ilmaisista  herkuista  on  ilmainen  NASA  Eyes  -ohjel¬ 
misto,  joka  tarjoilee  3D-muodossa  monipuolisesti  reaaliajassa 
päivittyvää  informaatiota  esimerkiksi  avaruusluotainten  pai¬ 
koista,  tunnetuista  eksoplaneetoista  sekä  satelliittimittauksista 
maapallon  tuoreesta  tilasta,  eyes.nasa.gov 


Ursa  ry:n  tarkoitus  on  tarjota  jäsenilleen  ja  yleisölle  selkeä  ja 
nykyaikainen  käsitys  maailmankaikkeudesta,  toimia  tähtitieteen 
ja  lähialojen  harrastuksen  edistämiseksi  sekä  edistää  alansa 
kouluopetusta  ja  aikuiskasvatusta.  Lisätietoja  yhdistyksestä 
osoitteessa  www.ursa.fi. 


JHL'l 


Teksti:  Jarkko  Säkkinen  Kuvat:  Toni  Kortelahti,  Nasu  Viljanmaa 

Tiivisteosoittimiin  perustuvat  tietorakenteet  ovat  tärkeimpiä  verkossa  toimivien  ohjelmistojen  rakennuspalikoita.  Niiden 
avulla  on  mahdollista  laatia  tietokoneohjelmia ,  joissa  keskitetyn  palvelimen  sijaan  käyttäjät  itse  orkestroivat  tietojärjestel¬ 
män  toimintaa. 


Verkossa  syntyy  jatkuvasti  so¬ 
velluksia,  jotka  pohjautuvat 
datan  pilkkomiseen  ja  pilkot¬ 
tujen  lohkojen  linkittämiseen  loogi¬ 
sesti  toisiinsa  vastaanottavassa  päässä. 
Tämä  tarve  syntyy  erityisesti  silloin, 
kun  ohjelmistoa  ei  haluta  keskittää 
ajettavaksi  yhdessä  datakeskuksessa, 
vaan  toiminta  halutaan  hajauttaa  kai¬ 
kille  ohjelmiston  käyttäjille. 

Esimerkiksi  monen  käyttäjän  vä¬ 
lisessä  tiedo  stoj  enj  akoj  är j  estelmässä 
tulee  väistämättä  tarve  pilkkoa  data 
lohkoiksi,  jotta  sen  osia  voidaan  ladata 
monelta  taholta  samanaikaisesti. 

Verkossa  on  käytössä  myös  tietojär¬ 
jestelmiä,  joissa  useat  käyttäjät  voivat 
päivittää  jotain  jaettua  tietorakennetta. 
Esimerkiksi  kryptovaluuttojen,  kuten 
BitCoinin,  käyttämät  tilikirjat  rekis¬ 
teröivät  usean  käyttäjän  luomia  tilita¬ 
pahtumia.  Tässä  sovelluksessa  se,  että 
käyttäjän  luoma  päivitys  olisi  koko  tie¬ 
torakenteen  uusi  versio,  joka  tarvitsisi 


toimittaa  kaikille  käyttäjille,  olisi  kes¬ 
tämätön  datan  määrän  alati  kasvaessa. 
Tarvitaan  tapa  liittää  tietorakenteeseen 
uusia  osia  siten,  että  niiden  yhteys  ai¬ 
empaan  versioon  siitä  voidaan  tarkistaa. 

Tiivisteosoittimet  (eng.  hash  pointer) 
tarjoavat  työkalun,  jolla  datalohkot 
voidaan  linkittää  toisiinsa  siten,  että 
niiden  muodostama  tietorakenne  säi¬ 
lyy  sovelluksen  kannalta  toivotussa 
muodossa,  eikä  se  vääristy  esimerkiksi 
vikatilanteiden  seurauksena. 

Mikä  tiivisteosoitin  on? 

Tiivisteosoitin  on  tietotyyppi,  joka  si¬ 
sältää  datasta  lasketun  kryptografisen 
tiivisteen  (eng.  digest).  Siinä  osoitet¬ 
tava  kohde  haetaan  muistiosoitteen 
sijaan  siten,  että  etsitään  datalohkois- 
ta  sellainen,  josta  laskettu  tiiviste  on 
sama  kuin  tiivisteo soittimen  sisältämä 
tiiviste.  Tiiviste  on  annetusta  syötteestä 
laskettu  tarkistussumma,  jonka  on  tar¬ 
koitus  yksilöidä  lohko. 


Täsmällisemmin  ilmaistuna  tiiviste 
on  funktio  (H),  joka  ottaa  syötteeksi 
mielivaltaisen  määrän  dataa  (x)  ja  an¬ 
taa  tuloksena  äärelliseltä  lukuväliltä 
kokonaisluvun,  joka  täyttää  seuraavat 
ehdot: 

•  Törmäysresistentti:  on  vaikeaa  löy¬ 
tää  kahta  syötettä  x  ja  x  siten,  että 
H(x)=H(x). 

•  Alkukuvaresistentti:  jos  tiedetään 
jonkin  tiiviste  y,  on  vaikea  löytää 
syötettä  x  siten,  että  H(x)=y. 

•  Injektioresistentti:  jos  tiedetään 
syöte  v  ja  sen  tiiviste  y,  on  vaikea 
löytää  jotain  toista  syötettä  x  siten, 
että  H(xj=y. 

Vaikeus  tässä  yhteydessä  tarkoittaa 
laskennallista  haastavuutta.  Tavoittee¬ 
na  on,  että  ei  ole  parempaa  tapaa  löytää 
sopiva  syöte  kuin  kokeilemalla  umpi¬ 
mähkään  eri  syötteitä.  Tiivisteen  pitää 
muistuttaa  mahdollisimman  paljon 
sitä,  kuin  kaikille  mahdollisille  syöt¬ 
teille  olisi  valittu  arvo  arpomalla. 

O  H(x  J 


O 


o  H(H(H(Xi)-H(x2))-H(H(x3)-H(x4))) 


O  H(H(x3)-H(x4)) 


H(xJ 


Kuva  1 :  Merkle-puu  neljälle  lohkolle.  Puun  lehdissä  on  lohkojen  xy  x2,  x3  ja  x4  tiivisteet.  Seuraa- 
van  tason  tiivisteet  lasketaan  edellisen  tason  tiivisteiden  katenaatioista.  Kuvassa  katenaatiota 
on  merkitty  pisteellä. 


Tiivisteo soittimia  hyödyntävät  oh¬ 
jelmat  ylläpitävät  jotain  sellaista  tie¬ 
torakennetta,  josta  on  nopea  hakea 
tietueita  käyttäen  avaimena  äärellisen 
kokoista  kokonaislukua.  Näin  saa¬ 
daan  rakennettua  tiivisteo  soittimiin 
perustuva  virtuaalimuisti.  Samalla  ta¬ 
valla  tavallinen  muistiosoitinkin  on 
vain  kiinteän  kokoinen  kokonaisluku, 
kunnes  prosessorin  muistinhallintayk- 
sikkö  tulkitsee  sen  keskusmuistin  tai 
oheislaitteen  osoitteeksi. 

Jos  tiivisteo  soittimia  hyödyntävässä 
tietorakenteessa  sellainen  lohko  kor¬ 
ruptoituu,  johon  jotkin  muut  lohkot 
osoittavat,  tämä  havaitaan  välittömästi 
tiivisteen  resistenttiyden  vuoksi.  Tii¬ 
viste  antaa  siis  työkalun  datan  eheyden 
(eng.  integrity)  tarkastamiseen. 

Tietorakenteeseen  voidaan  kuiten¬ 
kin  lisätä  uusia  lohkoja  tai  poistaa 
sellaisia  lohkoja,  joihin  mikään  muu 
lohko  ei  osoita.  Monissa  sovelluksis¬ 
sa  käytetäänkin  jotain  tapaa  tunnistaa 
uusien  lohkojen  alkuperän  oikeelli¬ 
suus  (eng.  authenticity ),  jotta  näitä 
työkaluja  ei  voisi  käyttää  tahallisesti 
väärin. 

Lohkoketjut 

Lohkoketju  sisältää  ketjun  datalohkoja, 
jotka  on  liitetty  toisiinsa  tiivisteosoit- 
timilla  vastaavalla  tavalla  kuin  yksi¬ 
suuntaisessa  linkitetyssä  listassa.  Erona 
on  tietenkin  se,  että  muistio  soittimen 
sijaan  käytetään  tiivisteosoitinta.  Täl¬ 
lainen  rakenne  sopii  hyvin  esimerkiksi 
erilaisten  loki-  ja  tilikirjojen  tallentami¬ 
seen,  joissa  uusi  lohko  riippuu  edellis¬ 
ten  lohkojen  kuvaamista  tapahtumista. 

BitCoin-kryptovaluutassa  lohkoket- 
jua  käytetään  tilikirjana,  jossa  jokainen 
lohko  sisältää  joukon  käsiteltyjä  tilita¬ 
pahtumia  (eng.  transaction).  Tilitapah¬ 
tuma  voi  viitata  aiemmin  käsiteltyjen  ja 
tarkastettujen  lohkojen  tilipahtumiin. 
Näin  tilikirja  kuvaa  koko  valuutan  his¬ 
torian.  Jokaisella  solmulla  on  kopio 
koko  tilikirjasta  valuutan  luonnista  läh¬ 
tien. 

Kryptovaluutassa  tilikirjan  tapah¬ 
tumien  oikeellisuuden  todistaminen 
on  erityisen  tärkeää,  jotta  rahaa  ei  voi 
varastaa  tai  käyttää  moneen  kertaan. 
Niinpä  niissä  tarvitaan  aina  tilikirjan 
ylläpitäjä,  joka  tarkistaa  ja  hyväksyy  ti¬ 
litapahtumia  eli  todistaa  niiden  oikeel¬ 
lisuuden.  Ongelmaksi  muodostuu  se, 
että  valuutan  käyttäjien  täytyy  voida 
luottaa  ylläpitäjään. 


O 

O  H(H(Xl)-H(x2)) 


BitCoinissa  keskitetyn  ylläpitäjän 
rooli  on  ulkoistettu  kaikille  verkon 
solmuille.  Solmut  keräävät  verkkoon 
lähetettäviä  tilitapahtumia  ja  muodos¬ 
tavat  niistä  uusia  lohkoja.  Kun  jokin 
solmu  saa  uuden  lohkon  valmiiksi,  se 
lähettää  sen  muille  solmuille  tarkistet¬ 
tavaksi.  Solmut  lisäävät  uuden  lohkon 
itsenäisesti  osaksi  ketjuaan,  kun  se  on 
saanut  tarpeeksi  monen  muun  solmun 
hyväksynnän. 

Merkle-puut 

Merkle-puu  on  puurakenne,  jonka  ke¬ 
hitti  ja  patentoi  amerikkalainen  ohjel- 
mistotieteilijä  Ralph  Merkle  vuonna 
1979.  Sittemmin  patentti  on  rauennut, 
ja  nykyään  puuta  käytetään  laajalti  ha¬ 
jautetuissa  järjestelmissä  datan  ehey¬ 
den  tarkastamiseen. 

Merkle-puussa  data  jaetaan  saman¬ 
suuruisiin  lohkoihin,  joita  on  2h  kap¬ 
paletta,  jollekin  positiiviselle  kokonais¬ 
luvulle  h.  Tarvittaessa  datan  perään 
voidaan  lisätä  vaikkapa  nollaa  sisältäviä 
lohkoja  riittävä  määrä,  jotta  h  löyde¬ 
tään. 

Jokainen  lehti  sisältää  yhden  data- 
lohkon  tiivisteen.  Solmut  sisältävät  ku¬ 
kin  tiivisteen,  joka  lasketaan  käymällä 
alemman  tason  tiivisteet  pareittain  läpi 
ja  laskemalla  kunkin  parin  katenaa- 
tiosta  uusi  tiiviste.  Näin  laskettavien 
tiivisteiden  määrä  puolittuu  joka  kier¬ 
roksella.  Ylimpänä  on  puun  juuren  tii¬ 
viste.  (Katso  kuva  1.) 

Eräs  esimerkki  Merkle-puun  käytös¬ 
tä  löytyy  BitTorrent- protokollasta.  Sii¬ 
nä  lohkoja  nimitetään  palasiksi  (eng. 


piece ).  Aiemmin  torrent-tiedosto  si¬ 
sälsi  kaikkien  palasten  tiivisteet.  Tämä 
aiheuttaa  isoilla  tiedostoilla  skaalautu- 
misongelman.  Torrent-tiedoston  koko 
kasvaa  lineaarisessa  suhteessa  jaetta¬ 
van  tiedoston  kokoon  nähden. 


Torrent-tiedosto  on  pieni  tiedosto,  jonka 
avulla  asiakasohjelma  osaa  ladata  ja 
jakaa  torrentiin  liittyviä  tiedostoja. 
Torrent-tiedosto  sisältää  muun  muassa 
tietoa  tiedostoista,  joita  ollaan  jaka¬ 
massa,  ja  tietoa,  jonka  avulla  voidaan 
löytää  tiedostojen  jakajat.  Lisää  tietoa 
torrentien  toiminnasta  voi  lukea  Skrollin 
numerosta  2016.3. 


Kasvua  voidaan  hidastaa  kasvatta¬ 
malla  yksittäisen  palasen  kokoa,  mutta 
tämä  hidastaa  samalla  merkittävästi 
palasten  vaihtokauppaa  BitTorrent- 
asiakasohjelmien  välillä.  Asiakasohjel¬ 
ma  voi  käydä  sitä  useamman  käyttäjän 
välillä  vaihtokauppaa,  mitä  pienempi 
palanen  on,  jolloin  verkon  kapasiteetti 
tulee  hyödynnettyä  tehokkaasti. 

Ratkaisuksi  tähän  ongelmaan  pää¬ 
dyttiin  käyttämään  Merkle -puuta. 
Merkle-puuta  hyödyntävän  torrent- 
tiedoston  mukana  toimitetaan  vain 
juuren  tiiviste.  Jokaisen  palan  mukaan 
kerätään  sisaruksen  ja  esivanhempien 
sisarusten  tiivisteet,  jotka  lähetetään 
vastaanottavalle  käyttäjälle  palasen 
mukana  (katso  kuva  2). 

Vastaanottava  pää  voi  tarkistaa  nyt 
vastaanotetun  palan  seuraavasti: 

1.  Lasketaan  vastaanotetun  palan 
tiiviste. 

2.  Lasketaan  juuren  tiiviste  palan,  sen 
sisaruksen  ja  esivanhempien  sisa¬ 
rusten  tiivisteistä. 

3.  Jos  laskettu  juuren  tiiviste  täsmää 
torrent-tiedoston  mukana  toimitet¬ 
tuun  tiivisteeseen,  on  palanen  vas¬ 
taanotettu  virheettömästi,  johtuen 
tiivisteiden  eheydestä. 

Merkle-puu  siirtää  tässä  tiivisteiden 

j  akelun  BitTorrent- asiakasohj  elmalle, 
jolloin  tämä  kuorma  poistuu  torrent- 
tiedostojen  jakelijoilta  kokonaan.  Jo¬ 
kaisen  palasen  mukana  toimitetaan 
log2n  kappaletta  tiivisteitä,  missä  n  on 
palasten  kokonaismäärä,  koska  tie¬ 
dämme,  että  n-2h. 

Yhteensä  siis  asiakasohjelma  joutuu 
ottamaan  vastaan  tiivisteitä  nlog2n 
kappaletta,  kun  aiemmin  niitä  piti  ot¬ 
taa  vastaan  vain  n.  Edut  ovat  kuitenkin 


pientä  lisäkuormaa  huomattavasti  suu¬ 
remmat,  koska  lohkon  koko  voidaan 
pitää  pienenä. 

Tiivisteosoittimien 

oikeellisuus 

Kuten  aiemmin  mainittiin,  verkkoso¬ 
velluksissa  tarvitsee  todentaa  myös 
datan  alkuperän  oikeellisuus,  koska  tii¬ 
visteen  voi  laskea  kuka  tahansa.  Tämä 
voidaan  toteuttaa  salaamalla  tiivisteen 
arvo  jollain  tunnetulla  salakirjoitus¬ 
menetelmällä.  Tässä  yhteydessä  puhu¬ 
taan  allekirjoituksesta,  koska  sekä  data 
että  tiiviste  ovat  julkisesti  tunnettuja. 
Tavoitteena  on,  että  hyökkääjän  (eng. 
adversary ),  joka  ei  tunne 
salausavainta,  ei  ole  mah¬ 
dollista  allekirjoittaa  halua¬ 
malleen  lohkolle  tiivistettä 
jonkun  toisen  henkilön  ni¬ 
missä  millään  muulla  taval¬ 
la,  kuin  arvaamalla  umpi¬ 
mähkään  oikea  salausavain. 


Täydellisiä  tiivisteo soittimet  eivät 
ole.  Ne  eivät  estä  esimerkiksi  sellaisia 
hyökkäyksiä,  joissa  huijataan  kohde 
allekirjoittamaan  haluttuja  lohkoja  tai 
paljastamaan  salausavain. 

Merkle-puun  kohdalla  oikeellisuus 
voitaisiin  todistaa  allekirjoittamalla 
juuren  tiiviste,  koska  sen  arvo  riippuu 
koko  datasta.  Esimerkiksi  torrent-tie- 
dostoissa  datan  alkuperä  todennetaan 
laskemalla  koko  tiedoston  sisällön  ku¬ 
vaavasta  datasta  allekirjoitettu  tiiiviste. 
Se  sisältää  muun  muassa  tiedostojen 
polut  ja  koot  sekä  myös  puun  juuren 
tiivisteen.  & 


Viitteet 

VVikipedian  artikkeli  Merkle-puusta: 

en.wikipedia.org/wiki/Merkle_tree 
Merkle-puulaajennos  BitTorrent-protokollaan: 
www.bittorrent.org/beps/bep_0030.html 

Kuva  2:  Polku  lehdestä  x3  puun  juureen  on  merkitty  punaisella.  Palan  x3  mukana  toimitetaan  kaikkien  punaisten  solmujen  sisarten  (suorakulmiot) 
tiivisteet.  Tämä  informaatio  yhdistettynä  palasen  x3  tiivisteeseen  riittää  juuren  tiivisteen  laskemiseen. 


31 


Kulttuuri 


AJATON  HATTUMUOTI 


Hakkeri  on  sana,  joka  herättää  useita  erilaisia  assosiaatioita. 
Tyypillisesti  ilmiön  monimuotoisuus  typistyy  vahvaksi 
tunnereaktioksi  ja  sen  varsinainen  merkitys  jää  piiloon. 


Teksti:  Benjamin  Särkkä  /  NotMyNick@disobey.fi  Kuvat:  Toni  Kortelahti 


Sanan  "hakkeri"  alkuperäinen 
alkuperäinen  tarkoitus  juontuu 
englanninkielisestä  verbistä  “to 
hack”,  jolla  on  tarkoitettu  aluskasvil¬ 
lisuuden  ja  pienten  oksien  ripeää  rai¬ 
vaamista  sen  kummempaa  taitoa  käyt¬ 
tämättä.  Joissain  muodoissa  sana  on 
ollut  käytössä  1 100-luvulta  asti. 

Vuoden  1951  MIT-korkeakoulun 
Tech  Model  Railroad  Clubin  koko¬ 
uspöytäkirjasta  löytyy  maininta  “Mr. 
Eccles  requests  that  anyone  working  or 
hacking  on  the  electrical  system  turn 
the  power  off  to  avoid  fuse  blowing”. 
Tämä  on  lähtölaukaus  sille,  että  sana 
hakkeri  liitetään  teknologiaan  ja  miel¬ 
letään  tarkoittamaan  asioihin  luovia 
ratkaisuja  etsivää  henkilöä. 

Nykyisin  hakkeria  käytetään  usein 
yleiskäsitteenä  kuvaamaan  tietover¬ 
koissa  tapahtuvien  rikosten  tai  moraa¬ 
lisesti  kyseenalaisten  tekojen  tekijää. 
Rikollinen  toiminta  on  kuitenkin  vain 
murto -osa  siitä  kaikesta,  mitä  aihe  pi¬ 
tää  sisällään. 

Mikä  on  hakkeri? 

Yksinkertaistettuna  hakkeri  on  tekno¬ 
logiasta  intohimoisesti  kiinnostunut 


henkilö,  joka  pyrkii  ymmärtämään 
maailmaa  paremmin  ja  löytämään  uu¬ 
sia  tai  parempia  käyttötarkoituksia  kai¬ 
kelle  hänen  ympärillään. 

Internetin  tai  ainakin  webin  isä,  Sir 
Tim  Berners-Lee,  määrittelee  hakke¬ 
rin  henkilöksi,  joka  on  luova  ja  tekee 
ihmeellisiä  asioita,  ottamatta  sen  kum¬ 
memmin  kantaa  asioiden  moraaliseen 
oikeutukseen. 

Henkilökohtainen  etiikka  määrit¬ 
telee  kunkin  yksilön  suhtautumisen 
rikolliseen  toimintaan.  Hakkerit  voi¬ 
daan  jakaa  erilaisiin  ryhmiin  heidän 
moraalinsa  rajojen  perusteella.  Moni 
hakkeri  voi  myös  kuulua  useampaan 
kuin  yhteen  tällaiseen  ryhmään  elä¬ 
mäntilanteen  tai  prioriteettien  muut¬ 
tumisen  mukaan. 

Puhelinverkoista 

tietotekniikkaan 

Ennen  hakkerieetoksen  tarkempaa 
määritelmää  ja  hakkerien  jakautumista 
selviin  ryhmiin  oli  phreakerien  aika¬ 
kausi.  Phreakerit  olivat  varhaisia  hak¬ 
kereita,  jotka  pyrkivät  1960-  ja  1970-lu- 
vuilla  oppimaan  kaiken  mahdollisen 
puhelinverkkojen  toiminnasta. 


Phreakereista  tunnetuin  oli  John 
“Captain  Crunch”  Draper.  Draper 
havaitsi  muropaketista  löytyvästä  pil¬ 
listä  lähtevän  2600  hertsin  taajuuden 
olevan  sama  kuin  AT&T:n  puhelinver¬ 
kossa  käytettävä  vapaan  kaukolinjan 
signaali.  Puhaltamalla  pillillä  puheli¬ 
meen  kuka  tahansa  pystyi  reitittämään 
puhelunsa  ilmaiseksi  ja  käyttämään 
tavallisesti  operaattoreille  varattuja 
toimintoja. 

Samaista  taajuutta  käyttivät  niin  kut¬ 
sutut  blueboxit.  Bluebox  oli  numero¬ 
näppäimistöön  yhdistetty  kaiutin,  jolla 
pystyi  toistamaan  erilaisia  taajuksia  ja 
näin  reitittämään  puheluitaan  ilmai¬ 
seksi  analogisessa  puhelinverkossa. 

Steve  Wozniak  on  yksi  tunnetuim¬ 
mista  blueboxien  käyttäjistä.  Hänen 
tiedetään  muun  muassa  soittaneen 
pilapuheluita  Vatikaaniin  imitoiden 
Henry  Kissingeriä.  Laatikoiden  avulla 
pystyi  soittamaan  lähes  anonyymisti, 
jonka  takia  niitä  suosivat  niin  pilailijat 
kuin  rikollisetkin.  Niistä  tuli  suosittuja 
laitteita. 

Hakkerien  historia  nivoutuu  sau¬ 
mattomasti  tietotekniikan  ja  nykyi¬ 
sen  it-alan  syntyyn  ja  kasvuun.  Steve 

Wozniak  ja  Steve  Jobs  onnistuivat  ra¬ 
hoittamaan  ensimmäisen  Macintosh- 
tietokoneen  kehityksen  valmistamalla 
ja  myymällä  blueboxeja  opiskeluaikoi¬ 
naan. 

Blueboxeista  ansaituilla  rahoilla  pe¬ 
rustettu  Apple  matki  Xeroxilta  hiirellä 
käytettävän  käyttöliittymän  tuottei¬ 
siinsa  ja  paransi  sitä  omiin  tarpeisiin¬ 
sa.  Microsoft  puolestaan  teki  myöhem¬ 
min  saman  Applelle  ja  käynnisti  näin 
digitaalisen  vallankumouksen. 

Tietotekniikan  vallatessa  maailmaa 
hakkerien  verkkokeskustelut  jakoivat 
maailman  kolmeen  leiriin  viimeistään 
90-luvun  taitteessa. 

Mustahatut 

Mustahattuhakkerit  eli  mustahatut  tai 
krakkerit  ovat  se  ryhmä  hakkereita, 
joihin  kiinnitetään  tyypillisesti  eniten 
huomiota.  He  pyrkivät  väärinkäyttä¬ 
mään  tietoverkkoja  ja  niihin  kytkettyjä 
laitteita  henkilökohtaista  hyötyä  tavoi¬ 
tellessaan. 

Mustahatut  ovat  rikollisia  toimijoi¬ 
ta,  jotka  käyttävät  rikoksen  välineenä 
heikkouksia  ja  haavoittuvuuksia  sekä 
ihmisissä  että  teknologiassa. 

Löytäessään  haavoittuvuuden  järjes¬ 
telmästä  mustahatut  usein  myyvät  siitä 
tiedon  pimeän  verkon  markkinapai¬ 
koilla  eteenpäin  toisille  rikollisille.  He 
saattavat  myös  itse  käyttää  sitä  oman 
agendansa  edistämiseen. 

Pimeän  verkon  laittomien  markki¬ 
napaikkojen  lisäksi  on  myös  yrityksiä, 
jotka  toimivat  harmaalla  alueella  ja 
välittävät  haavoittuvuuksia  mustahat- 
tujen  ja  haavoittuvuuksista  kiinnostu¬ 


neiden  tahojen  välillä. 

Esimerkkinä  mustahatuista  voidaan 
pitää  nimellä  CoreSec  toimivaa  hak- 
keriryhmää,  joka  palvelunestohyökkä- 
yksien  avulla  pyrki  kiristämään  rahaa 
suomalaisilta  pankeilta  tammikuussa 
2016. 

Nimimerkeillä  John  ja  Stacks  toi¬ 
mineet  nuoret  käyttivät  perustelunaan 
rahan  kiristämiselle  sitä,  että  valtio  ei 
tukenut  heitä  tarpeeksi.  Luottokortti- 
huijauksilla  ja  kiristyksellä  pystyi  elä¬ 
mään  sitä  elämää,  johon  he  kokivat 
olevansa  oikeutettuja. 

Valkohatut 

Valkohattuhakkerit  eli  valkohatut  tai 
eettiset  hakkerit  ovat  nyky-yhteiskun- 
nan  pyörittämiseen  osallistuva  voima. 
Valkohatun  toimintaa  ohjaa  vahva 
moraalinen  perusta,  joka  nojaa  yhteis¬ 
kunnan  yleisempään  oikeudenmukai¬ 
suuden  käsitteeseen. 

He  ovat  tietojärjestelmien  tutkijoita, 
ylläpitäjiä  ja  kehittäjiä,  jotka  pyrkivät 
ymmärtämään  järjestelmiä  ja  laittei¬ 
ta  paremmin.  Valkohatut  noudattavat 
lakia  ja  pyrkivät  suojaamaan  tietoverk¬ 
koja  musta-  ja  harmaahatuilta. 

Kun  valkohattu  löytää  haavoittuvuu¬ 
den,  hän  pyrkii  korjaamaan  sen  tai  il¬ 
moittamaan  siitä  järjestelmän  omista¬ 
jalle.  Valveutuneet  yritykset  palkitsevat 
valkohatun  hyvin  tehdystä  paljastuk¬ 
sesta,  mutta  joskus  yritykset  muuttu¬ 
vat  hankaliksi  ja  saattavat  jopa  uhkailla 
paljastuksen  tehnyttä  hakkeria. 

Valkohatuksi  lasketaan  esimerkik¬ 
si  kymmenvuotias  Jani,  joka  maalis¬ 
kuussa  sai  Instagramista  löytämästään 


haavoittuvuudesta  palkkioksi  10  000 
dollaria.  Jani  oli  kokeillut  Instagramin 
kommenttikentän  haavoittuvuutta 
hyökkäävälle  koodille  ja  löytänyt  tavan 
poistaa  muiden  jättämiä  kommentteja. 

Harmaahatut 

Harmaahattuhakkeria  ohjaavat  omat 
mielenkiinnon  kohteet  ja  taidot.  Har¬ 
maahatut  seuraavat  haavoittuvuuksia 
niin  pitkälle  kuin  voivat,  oman  tiedon¬ 
janon  ajamina.  He  eivät  pyri  hyöty¬ 
mään  teoistaan  taloudellisesti  tai  aihe¬ 
uttamaan  niillä  muille  ongelmia. 

Tähän  ryhmään  kuuluvat  hakkerit 
eivät  noudata  yhteiskunnan  asetta¬ 
mia  lakeja  tai  sääntöjä,  vaan  seuraavat 
omaa  eettistä  ja  moraalista  kompassi- 
aan.  Harmaahatut  voidaan  tulkita  ri¬ 
kollisiksi  toimijoiksi,  vaikka  he  eivät  it¬ 
seään  sellaiseksi  miellä.  Usein  he  ajavat 
yhteisön  etuja  paljastamalla  epäoikeu¬ 
denmukaisuuksia  ja  haavoittuvuuksia 
yleiseen  tietouteen. 

Esimerkkinä  tällaisesta  toiminnas¬ 
ta  voi  pitää  salattujen  kommunikaa¬ 
tio  sovellusten  toimittamista  maihin, 
joissa  keskustelua  pyritään  estämään, 
tai  anonymiteetin  tarjoamista  aktivis¬ 
teille  ja  journalisteille  konfliktialueilla. 
Harmaahattuja  ovat  oikeastaan  kaikki, 
jotka  ymmärtävät,  että  moraali  ja  laki 
eivät  aina  kohtaa. 

Harmaahattuihin  on  luettava  muun 
muassa  Edward  Snowden.  Hän  ei 
pyrkinyt  aiheuttamaan  toiminnallaan 
vahinkoa  muille,  vaikka  tiesi  myös 
vahinkoa  aiheutuvan.  Tämä  ei  estänyt 
häntä,  koska  Snowden  koki  Yhdysval¬ 
tojen  sisäisten  väärinkäytösten  paljas- 

tamisen  painoarvoltaan  suurempana 
asiana  kuin  valtion  salaisuuksien  pal¬ 
jastumisen  ulkopuolisille,  ehkä  jopa 
vihamielisille  tahoille. 

Uhka  vai  mahdollisuus 

Moni  turvallisuutta  myyvä  taho  pyrkii 
maalaamaan  maailman  pelottavaksi 
paikaksi,  jossa  jokaisen  linkin  takana 
on  uusi  haittaohjelma.  Noin  90  pro¬ 
senttia  hakkereista  kuitenkin  käyttää 
olemassa  olevia  ohjelmia  tai  hyödyntää 
jo  löydettyjä  haavoittuvuuksia.  Muut 
hakkerit  puhuvat  tästä  ryhmästä  usein 
halventavalla  termillä  script  kiddie. 

Nämä  maailman  turvattomuuteen 
heränneet  aloittelijat  huomaavat,  että 
hakkereilla  on  valtaa  vaikuttaa.  He  ko¬ 
keilevat  omia  rajojaan  ymmärtämättä 
vielä  vastuullisen  toiminnan  merkitystä 
ja  sen  tuomia  mahdollisuuksia.  Koska 
heidän  suosimansa  ohjelmat  ja  haavoit¬ 
tuvuudet  ovat  hyvin  tunnettuja,  niiden 
käyttö  on  helppoa  havaita  ja  estää. 

Edistyneemmät  hakkerit  käyttä¬ 
vät  taitojaan  usein  ennalta  sovittujen 
sääntöjen  puitteissa.  He  ovat  töissä 
joko  tietoturva-alan  yrityksissä  tai  elät¬ 
tävät  itsensä  osallistumalla  erilaisiin 
bug  bounty  -ohjelmiin  ja  kilpailuihin. 
Lähitapiola  maksoi  vastikään  18  000 
dollaria  hakkerin  löytämästä  haavoit¬ 
tuvuudesta. 

Bug  bounty  -palkkioilla  maksetaan 
tuloksista  ja  avataan  kaikille  halukkail¬ 
le  mahdollisuudet  vaikuttaa.  Syksyllä 
järjestetyn  Viestintäviraston  tieto tur- 
vahaasteen  tavoitteena  on  löytää  osaa¬ 
mista,  jota  hyödyntämällä  saavutetaan 
parempi  valtiollinen  turvallisuuden 
taso.  Käytännössä  ideana  on  siis  de¬ 
mokratisoida  tietoturvatyö  kaikille  ky¬ 
keneville. 

Organisaatiot  kitkevät  bug  bounty- 
jen  avulla  tienaamismahdollisuudet 
pois  mustahatuilta  saaden  samalla  to¬ 
dellisen  kuvan  omasta  turvallisuusta¬ 


sostaan.  On  huomattavasti  halvempaa 
korjata  haavoittuvuus  valkohatun  ra¬ 
portin  perusteella  kuin  vakavan  tieto  - 
murron  jälkeen. 

Tuoreen  Palo  Aito  Networksin  tutki¬ 
muksen  mukaan  mustahatut  tienaavat 
keskimäärin  30  000  dollaria  vuodessa, 
joka  on  verrattain  pieni  summa  verrat¬ 
tuna  laillisiin  haavoittuvuuksista  mak¬ 
settuihin  summiin.  Hyvä  hakkeri  voi 
tienata  huomattavia  summia  laillisesti, 
ilman  rikollisen  toiminnan  mukanaan 
tuomaa  stressiä  ja  järjestäytyneen  ri¬ 
kollisjärjestön  riskienhallintaprosessia. 

Anonymiteetti  ja  yksityisyys 

Moni  hakkeri  käyttää  yksilöllistä 
nimimerkkiä,  jonka  taakse  piilottaa 
todellisen  henkilöllisyytensä.  Yksityi¬ 
syyden  suojaamisessa  on  kyse  huomi¬ 
on  siirtämisestä  taitoihin  ja  tekoihin. 
Parhaimmillaan  aliaksen  takaa  kirjoit¬ 
telu  tasapäistää  kaikki  yhdenvertaisiksi 
digitaalisen  maailman  kansalaisiksi. 

Anonymiteetti  mahdollistaa  myös 
vallanpitäjien  arvostelun  sortovallan 
alaisuudessa  ja  järjestäytymisen  ilman 
pelkoa  viranomaisten  vainosta.  Turval¬ 
linen  kommunikaatio  ja  vapaa  sana  no¬ 
jaa  luotettavaan  ja  sensuroimattomaan 
tiedonvälitykseen  kaikkien  välillä. 

Erilaisissa  hakkeriyhteisöissä  teh¬ 
dään  jatkuvasti  yhteiskunnallisesti 
merkittävää  kehitystyötä  tiedon  ja 
anonymiteetin  turvaamisen  eteen. 

Yhteisöt  ja  kokoontumispaikat 

Hakkerit  kokoontuvat  sekä  digitaa¬ 
lisessa  että  fyysisessä  maailmassa, 
mikä  näkyy  erilaisten  hacklabien  ja 
makerspace- tyyppisten  tilojen  yleisty¬ 
misenä  ympäri  maailmaa. 

Yhteisiin  tiloihin  voidaan  helpom¬ 
min  hankkia  isompia  laitteita  ja  jakaa 
kustannuksia,  jotta  esimerkiksi  3D- 
tulostinta  tai  metallijyrsintä  pääsevät 
satunnaisesti  käyttämään  kaikki  yh¬ 


teisön  jäsenet.  Usein  näitä  tiloja  pyö¬ 
rittävät  järjestöt  järjestävät  kursseja  ja 
koulutuksia  laitteiden  käytössä  myös 
yhteisöjen  ulkopuolisille  nimellistä 
korvausta  vastaan. 

Laitteiden  rakentelu  ja  räätälöinti 
omiin  mieltymyksiin  ja  tarpeisiin  so¬ 
pivaksi  on  tyypillistä  monelle  hakke¬ 
rille.  Mahdollisia  puutteita  tuotteessa 
ei  tällöin  nähdä  ongelmana  vaan  mah¬ 
dollisuutena  keksiä  jotain  uutta.  Ikea- 
hacks  on  oiva  esimerkki  tavanomai¬ 
sista  kalusteista,  joita  yhdistelemällä 
saadaan  mitä  mielikuvituksellisempia 
ratkaisuja  aikaiseksi  keksimällä  uusia 
käyttötarkoituksia  jo  olemassa  oleville 
tuotteille. 


Häpeämätön  puffi 

Hakkeriyhteisöjä  on  monenlaisia. 
Eräs  suomalaisista  on  Disobey.  Se  on 
tapahtuma,  jonka  tarkoitus  on  tuoda 
kaikki  kiinnostuneet  yhden  katon  alle 
juhlistamaan  kaikkea  sitä,  mitä  hak- 
kerikulttuuri  on,  voi  olla  ja  mihin  sen 
voisi  viedä. 

Tammikuussa  2017  toista  kertaa  j ärj  es¬ 
tettävä  kaksipäiväinen  tapahtuma  pyrkii 
nostamaan  esille  suomalaista  osaamista 
ja  madaltamaan  kynnystä  kokeilla  erilai¬ 
sia  hakkerointiin  liittyviä  taitoja. 

Disobeyssa  on  tarjolla  monenlaista 
toimintaa  ja  kilpailuja  alasta  kiinnos¬ 
tuneille.  Sen  tiirikointiworkshopissa 
voi  ymmärtää  huonojen  lukkojen  tur¬ 
vattomuuden  ja  vihamielisessä  verkos¬ 
sa  voi  vapaasti  kokeilla  tietomurtoja 
erilaisiin  kohdejärjestelmiin. 

Bring  your  hack  -kilpailussa  raati 
valitsee  voittajan  kävijöiden  rakenta¬ 
mista  laitteista,  kun  taas  kaikille  avoin 
capture  the  flag  on  leikkisästi  hakke- 
roinnin  suomenmestaruuskilpailu. 

Toista  kertaa  järjestettävä  Disobey 
challenge  on  useita  eri  taitoja  vaativa 
palapeli,  jota  ei  edellisellä  kerralla  on¬ 
nistunut  ratkaisemaan  kukaan. 

Kilpailuihin  voi  osallistua  korkein¬ 
taan  kuuden  hengen  ryhmänä.  Tapah¬ 
tuma  on  kaikille  avoin  ja  järjestetään 
Helsingin  Kattilahallissa  13.-14.  tam¬ 
mikuuta  2017.  Löydät  lisätietoja  osoit¬ 
teesta  disobey.fi.  & 


Kirjoittaja  on  tietoturva-asiantuntijana 
monikansallisessa  yrityksessä  toimiva 
valkohattuhakkeri  sekä  Disobey  ry:n 
puheenjohtaja  ja  Disobey-tapahtuman 
pääjärjestäjä. 

Kolumni 


Kyberovista, 
uskovaisista  ja 
jännittävistä  ihmisistä 

Myyttiset  hupparihakkerit,  elokuva  ja  vastuuttomuus 
ovat  tehneet  kyberistä  pelottavaa.  Oikeasti  kyse  on  vain 
koneita  käyttävistä  ihmisistä. 

Laura  Halminen 


Uusi  pesukoneesi,  jonka  piti 
ilmoittaa  push-viestillä  että 
linkousohjelma  on  päättynyt, 
ryhtyy  jakamaan  lapsipornoa.  Sen  jäl¬ 
keen  laite  muuttuu  zombiekoneeksi, 
marssii  öristen  ulos  kylpyhuoneesta  ja 
syödä  mussuttaa  sähköjohtosi.  Matrix- 
elokuvassa  tekoäly  muuttuu  ihmistä 
viisaammaksi,  käy  sotaan  ja  tekee  ih¬ 
misistä  pattereita. 

Ne  asiat,  joita  ei  ymmärretä,  herät¬ 
tävät  tunteita.  Niinpä  ne  käyvät  erin¬ 
omaisesti  fiktion  rakennuspalikoiksi. 

Rehellisesti  sanottuna  ainakin  minä 
pidin  Matrixin  ensimmäisestä  osasta 
kovasti,  ja  tietyistä  teknisistä  epätark¬ 
kuuksista  huolimatta  vallanhimoon 
sairastuneesta  verkkorosvosta  kertova 
Black  Hat  oli  viihdyttävä  raina  sekin. 

Epäviihdyttäviksi  tunteet 
käyvät  silloin,  kun 
pitäisi  puhua  totta 

Pari  vuotta  sitten,  kun  teinikundi  kaa¬ 
toi  palvelunestohyökkäyksillä  OP-pan- 
kin  verkkopankkitoiminnot  päivien 
ajaksi,  oltiin  paikoin  valmiita  usko¬ 
maan  auliisti  että  nyt  se  Venäjä  sitten 
kyberhyökkää. 

Kun  Venäjää  osoitettiin  sormella 
Yhdysvaltoj  en  demokraattipuolueen 
hakkeroinnista  presidentinvaalien 
alla,  amerikkalaismedia  vastasi  uutis¬ 
pommilla:  CIA  aikoo  välittää  Venäjälle 
viestin,  johon  liittyi  kyberovien  avaa¬ 
minen. 

Siis  kyberovien. 

Onko  kyseessä  jokin  reisille  mennyt 
esineiden  internetin  ilmenemismuo¬ 
to?  Salainen  polku  Putinin  kylpyhuo¬ 
neeseen?  Vai  mahdollisesti  tietomur¬ 
to?  Uutiskanava  NBC  ei  heittoaan 
selittänyt,  mutta  on  hankalaa  uskoa 
että  tämä  kybersaranoiden  narisuttelu 
olisi  Kremliä  hätkähdyttänyt. 

Yleisö  kyllä  hätääntyi.  Kansan  syvillä 


riveillä  kun  ei  keskimäärin  ole  riittävää 
asiantuntemusta  sen  päättelemiseen, 
onko  kyb erillä  ja  ovilla  mitään  teke¬ 
mistä  keskenään. 

Näin  yleisöä  on 
helppo  vedättää 

Vedättäminen  on  myös  pitkälle  kehit¬ 
tynyttä  yritystoimintaa,  johon  tarvi¬ 
taan  yleisön  huomiota.  Huomioarvo 
kun  kasvattaa  markkina-arvoa.  Pe¬ 
rinteisesti  hommaan  kuuluvat  myyt¬ 
tiset  mustat  hupparit,  camo -verkko 
viruslabrassa  tai  jännittävä  näennäisen 
reaaliaikainen,  iloisesti  vilkkuva  hyök- 
käyskartta. 

Kaspersky  Lab,  yksi  maailman  suu¬ 
rimmista  tietoturvayhtiöistä,  kuvaili 
asiaa  julkaisussaan  seuraavasti: 

innokasta  mutta  välillä  teknisesti 
naiivia  uutiskonetta  käytetään  hyväk¬ 
si  tieto turvauhkien  ja  niiden  tiedus¬ 
telun  kustannuksella.  Hoivatessaan 
mielikuvaa  tasapainoisesta  debatista 
media  ilakoi  jokaisella  viittauksella 
tutkijoiden  eriävistä  kannoista  ja  antaa 
uskottavuutta  yleiselle  epäilylle.  Näin 
he  ovat  synnyttäneet  ryhmän  itseoppi¬ 
neita  pundiitteja,  joita  hyväntahtoisesti 
kutsutaan  kyberuskovaisiksi.  Näiden 
”trutherien”  ura  pohjautuu  hatarin 
näytöin  esitetyille  vastaväitteille.” 

Aivan  sama  mitä  laukoo,  kunhan 
joku  kuuntelee.  Mitä  vaikeammat  ter¬ 
mit  onnistuu  suuhunsa  sovittelemaan 
ja  häijymmät  tarrat  läppärin  kanteen 
hankkimaan,  sitä  varmemmin  joku 
klikkauksia  janoava  huttuviestin  ha¬ 
luaa  elää  mukana  suurta  kybertarinaa, 
lusikoiden  sitä  yleisölleen,  koska  pelko 
myy. 

Oikeastaan  kyberissä  ei  ole 
yhtään  mitään  jännittävää 

Tuolla  jossain  istuu  miehiä  ja  naisia 
tietokoneiden  ääressä,  harmittelemas¬ 


sa  näppäimistön  väliin  pudonneita 
leivänmuruja.  He  toivovat  palkanko¬ 
rotusta,  kärsivät  hiiriranteesta,  sydän- 
suruista,  nälästä  tai  vilusta  aivan  kuten 
me  kaikki.  He  painavat  enteriä,  ja  tie¬ 
toverkoissa  liikkuu  sähköä. 

Jotkut  heistä  toimivat  yksin,  istuen 
kylpytakissa  kotikonttorissa.  Toiset  toi¬ 
mivat  ilmastoiduissa  toimistohuoneis¬ 
sa,  ja  vain  harvat  sähkömagneettisilta 
pulsseilta  erikoissuojatuissa  maanalai¬ 
sissa  tiloissa.  Kukaan  heistä  ei  varmasti 
pidä  töissä  kommandopipoa,  vaikka 
kuvien  perusteella  niin  luulisi. 

Toiset  heistä  takaavat 
turvallisuuttamme, 
toiset  uhkaavat  sitä 

Joskus  he  varmasti  ajattelevat  toisiaan. 
En  tiedä,  onko  siinä  jotain  samalla  ta¬ 
valla  symbioottista  kuin  rosvojen  ja 
poliisien  mietteissä  toisistaan. 

En  tiedä,  puhuvatko  he  ajatuksis¬ 
taan.  Sen  kuitenkin  tiedän,  että  joskus 
kybermaailman  rosvojen  ja  poliisien 
tiet  kohtaavat.  Riippuu  olosuhteista, 
mitä  silloin  tapahtuu. 

Kaikkein  jännittävintä  kyberissä 
ovat  koneita  käyttävät  ihmiset.  Niin 
kauan  kuin  emme  elä  tieteisfantasias¬ 
sa,  jokaisen  bitin  liikkeen  takaa  pal¬ 
jastuu  lopulta  ihminen.  Ihmisillä  ja 
ihmisryhmillä  sekä  heistä  koostuvilla 
organisaatioilla  on  toiminnalleen  mo¬ 
tiivit. 

Kun  ymmärrämme  niitä,  ymmär¬ 
rämme  miksi  koneilla,  tietoverkoilla, 
koodilla  ja  sähköllä  tehdään  sitä  mitä 
tehdään.  Ei  tämä  sen  vaikeampaa  ole. 

Totuus  ei  aina  ole  seksikästä  tai  jän¬ 
nittävää.  Mutta  se  on  totta  -  ja  joskus 
harvoin  totuus  on  tarinoitakin  ihmeel¬ 
lisempää.  & 

CAVE 

erilainen  keinotodellisuus 

Seinäjoen  ammattikorkeakoulun  teknologiakeskus  Frami  piilottaa  sisäänsä  helmen. 


Teksti:  Tapio  Berschevvsky  &  Visa-Valtteri  Pinniä  Kuvat:  Tapio  Berschevvsky,  Visa-Valtteri  Pimiä 


Aikamme  odotuksiin  kuuluu, 
että  aivan  pian  sukellamme 
rutiininomaisesti  immersi- 
viisiin  virtuaalisiin  maailmoihin  tai 
lisäämme  todellisuuteemme  tarvitse¬ 
maamme  tietoa  ja  sisältöä  erilaisten 
silmikoiden  avulla.  Skrolli  kävi  tutus¬ 
tumassa  Seinäjoen  Framilla  laitteis¬ 
toon,  jonka  avulla  tästä  lähes  käsillä 
olevasta  scifi-unelmasta  sai  esimakua. 

CAVE  on  rekursiivinen  akronyymi 
sanoista  Cave  Automatic  Virtual  Envi- 
ronment.  Se  tarkoittaa  virtuaalitiloihin 
astumisen  mahdollistavaa  laitteistoa, 
joka  koostuu  taustaprojisoiduista  sei¬ 
nistä,  joskus  myös  katosta  ja  lattiasta. 

CAVEn  mahdollistama  kokemus 
on  täysin  erilainen  kuin  raskaita 
maailman  poissulkevia  virtuaalito- 
dellisuussilmikkoja  käyttäessä.  Myös 
CAVE  tarvitsee  lasit,  mutta  ne  ovat 
verrattain  kevyet  eivätkä  sulje  käyttä¬ 
jän  vartaloa  tai  virtuaalitilaan  tuotuja 
esineitä  pois  näkökentästä.  Se  on  mie¬ 
lenkiintoinen  verrokki  näkökentän  ko¬ 
konaan  peittäville  VR- silmikoille  sekä 
tuleville  Hololensin  kaltaisille  lisätyn 
todellisuuden  laitteille. 

Astu  luolaan 

Maailman  ensimmäinen  CAVE  ra¬ 
kennettiin  vuonna  1991  Illinoisin  yli¬ 
opistolla.  Sen  valmisti  joukko  jatko - 


opiskelijoita  tohtori  Carolina  Cruzin 
johdolla.  Alkuperäisessä  CAVEssa  oli 
kolme  seinää  ja  lattia,  jotka  toteutet¬ 
tiin  crt-taustaprojektioina.  Sen  jälkeen 
CAVEja  on  rakennettu  satoihin  yli¬ 
opistoihin  ja  korkeakouluihin  ympäri 
maailman. 

Seinäjoen  CAVE  valmistui  vuoden 
2005  taitteessa  ja  on  siitä  asti  palvellut 
laitoksen  opiskelijoiden  ja  yhteistyö¬ 
kumppaneiden  tarpeita  monissa  eri¬ 
laisissa  projekteissa.  Sen  kolme  seinää, 
katto  ja  lattia  ovat  dlp-taustaprojekti- 
oita. 

Virtuaalitilan  voi  projisoida  joko 
monona  tai  stereona.  Laitteisto  tunnis¬ 
taa  tilan  pääasiallisen  käyttäjän  sijain¬ 
nin  tämän  stereolaseihin  kiinnitettyjen 
elementtien  avulla.  Näin  kuva  voidaan 
piirtää  yhdelle  käyttäjälle  aina  oikeasta 
perspektiivistä.  Muille  katsojille  piir¬ 
rettävän  kuvan  geometria  vääristyy 
niistä  kohdista,  mistä  se  ylittää  seinien 
rajan. 

Tilassa  voi  ottaa  askeleita,  kyyristyä, 
kääntyillä  ja  pällistellä  monenlaista 
sisältöä  monesta  eri  kulmasta.  Se  on 
hyödyllinen  työkalu  useilla  eri  aloil¬ 
la  ja  aivan  mahtava  lelu.  Lentelemme 
ympäri  maailmaa  Google  Earthilla, 
tarkkailemme  monimutkaista  Seinä¬ 
joen  mallia  ja  pyörittelemme  seinillä 
Shadertoysta  löytynyttä  meriefektiä. 


Uppoudumme  erilaisiin  maailmoihin 
minuutista  toiseen. 

Laboratorion  hakkerit 

Yli  vuosikymmenen  palvellut  tila  on 
monelta  osin  alkuperäisessä  kokoonpa¬ 
nossaan,  mutta  osa  tekniikasta  on  myös 
uusittu.  Aluksi  CAVEn  käyttäjän  sijainti 
ja  katselukulma  tunnistettiin  magneet¬ 
tikenttien  avulla.  Ensimmäiset  stereo- 
lasit  ja  ohjaimet  olivat  langallisia.  Kuva 
renderöitiin  SGI:n  palvelinraudalla. 

Sittemmin  renderöintiputki  on  vaih¬ 
tunut  tavallisiin  pc-koneisiin  ja  peli- 
näytönohjaimiin.  Langallisen  ohjai¬ 
men  on  korvannut  Playstation  Move 
-navigointiohjain,  johon  on  kiinnitet¬ 
ty  pari  3d-tulostettua  palloa.  Niiden 
avulla  CAVEn  yläreunoihin  kiinnite¬ 
tyt  sensorit  tunnistavat,  missä  ohjain 
on.  Vanhojen  lasien  tilalle  on  tullut 
Real3D -stereolasit,  joihin  on  kiinni¬ 
tetty  vastaavat  sensorien  tunnistamat 
pallot.  Päivitykset  ovat  kotikutoisen 
tuntuisia  viritelmiä,  mutta  molemmat 
muutokset  parantavat  käytettävyyttä  ja 
ovat  edullisia  ratkaisuja. 

Virtuaalilaboratoriossa  onkin  mel¬ 
kein  hacklabia  muistuttava  tunnelma. 
CAVEn  lisäksi  se  on  täynnä  erilaisia 
laitekokonaisuuksia,  jotka  tutkivat  sa¬ 
maa  ihmiskokemuksen  ja  digitaalisen 
todellisuuden  rajapintaa  eri  tavoin. 

VR- silmikoista  löytyy  niin  kaupallinen 
HTC  Vive  kuin  Google  Cardboard  ja 
avoin  OSVR:kin.  Täällä  on  myös  Ki- 
nect,  Leap  Motion  ja  haptista  palau¬ 
tetta  antava  ohjain.  Pöydät  ovat  täynnä 
mielenkiintoista  tekniikkaa. 

Hyvin  ikääntynyt 

Vaikka  tila  on  päivittynyt  ajan  kanssa, 
joiltain  osin  sen  ikä  jo  näkyy.  Alku¬ 
peräiset  projektorit  ovat  yhä  käytös¬ 
sä.  Niiden  kuva  on  kelvollinen,  mutta 
niissä  ei  ole  digitaalisia  sisääntuloja 
ja  virkistystaajuus  voisi  olla  parempi. 
Päivitys  ei  kuitenkaan  ole  mahdolli¬ 
nen:  siihen  tarvittavaa  200  000  euroa  ei 
aivan  heti  ole  tarjolla  budjetista. 

Myös  kuvaa  piirtävä  pc-rauta  on  jo 
hieman  aikansa  elänyttä.  Muutaman 
vuoden  takaiset  näytönohjaimet  piir¬ 
tävät  vaikuttavan  hyvin  viittä  kuvaa 
yhtä  aikaa,  mutta  jotkin  kaikkein  yk- 
sityiskohtaisimmat  kokeilemamme 
kolmiulotteiset  ympäristöt  nykivät.  Se 
häiritsee  kokemusta,  mutta  ei  yhtä  pal¬ 
jon  kuin  VR-silmikoissa. 

Valmistuessaan  tila  oli  Suomen 
edistynein  CAVE  -  ja  saattaa  olla  sitä 
yhä.  CAVEt  ovat  häviävää  tekniikkaa. 
Sellaisen  tila-  ja  laitteistovaatimukset 
ovat  huikeita.  CAVEn  rakentaminen 
ja  päivittäminen  maksaa  maltaita. 
VR- silmikkoja  saa  satoja  sillä  hinnal¬ 
la,  mikä  menee  pelkkien  projektorien 
hankintaan.  Ne  eivät  myöskään  tarvit¬ 
se  jättimäistä  hallia  toimiakseen. 

Seinäjoen  CAVE  ei  silti  ole  vielä 
tiensä  päässä.  Se  on  yhä  aktiivisessa 
käytössä  ja  palvelee  monia  eri  tahoja. 
Skrollin  delegaation  saapuessa  CA- 
VEen  laboratorion  johtaja  Tapio  Hell¬ 
man  on  juuri  vapautumassa  edellisistä 
vieraistaan.  Ryhmä  opiskelijoita  on 
saapunut  Kazakstanista  tutustumaan 
koulun  toimintaan. 

Skrollin  kolmituntinen  labrassa  ei 
ehdi  päätökseen  ennen  kuin  ovelle  ko¬ 
putetaan.  Muutama  kazakstanilainen 
opiskelija  on  kuullut  CAVEen  tutus¬ 
tuneelta  ryhmältä  kokemuksistaan.  He 
tiedustelevat,  voisivatko  hekin  kokeil¬ 
la.  Teemme  tilaa. 

CAVElla  on  yhä  käyttöä.  & 


Lisää  virtuaalitodellisuudesta 
Skrolleissa  2016.2  ja  2016.3. 


Real  3D:n  stereolaseihin  ja  Playstation  Move 
-navigointiohjaimeen  on  askarreltu  kiinni 
salamavalossa  valkoisena  hohtavia  palloja, 
jotka  myös  sijaintia  paikantavat  sensorit  nä¬ 
kevät. 


Koska  käyttäjän  pään  asento  ja  sijainti  tiede¬ 
tään,  voidaan  CAVEn  seinille  piirtää  kuva,  joka 
on  näiden  sairaalan  huonekalujen  tapaan  aina 
oikeassa  perspektiivissä.  Muille  katsojille  kuva 
vääristyy,  kun  se  ylittää  CAVEn  seinien  kulmia. 


Tunnelmia  ja  tulevaisuuden  kuvia 

Teksti:  Visa-Valtteri  Pimiä 

Olen  ehtinyt  tutustumaan  laajasti  erilaisiin  virtuaalitodellisuussilmikoihin,  mutta  CAVE  on 
jäänyt  tätä  aiemmin  välistä.  Kun  tilaisuus  lähteä  Seinäjoelle  tuli,  tartuin  siihen  välittö¬ 
mästi.  Päivä  luolalla  meni  kuin  siivillä. 

Ensimmäinen  huomioni  CAVEsta  lähtiessä  oli,  että  lisätyn  todellisuuden  sovelluksia  on 
tosiaankin  ollut  jo  90-luvun  puolivälistä  asti  yliopistoissa.  Vasta  nytVR-laitteiden  ja  AR / 
MR-laitteiden  kuten  Hololensin  ja  Metan  lasien  saavuttua  markkinoille  CAVEn  oleel¬ 
lisimmat  ominaisuudet  ovat  toteutettavissa  kenen  tahansa  kotona.  Ei  myöskään  liene 
sattumaa,  että  keinotodellisuuden  ohjelmistoissa  on  paljon  samaa  toiminnallisuutta  kuin 
CAVEssa,  kuten  Google  Earthin  tarjoamat  matkat  maapallon  ympäri  ja  maisemien  sekä 
rakennusten  tutkiminen. 

Vaikka  CAVEssa  luotu  kuva  on  3D-lasit  päässäkin  rajoitettu  vain  projektiopintojen 
rajaamaan  kuutioon,  voi  siitä  jo  saada  hyvän  käsityksen  miten  kaikkialla  käyttäjien  ym¬ 
pärillä  oleva  lisätty  todellisuus  toimii.  Oculus  Riftin  tai  Viven  tyylisten  kireiden  naamaan 
sidottujen  silmikkojen  puuttuminen  toi  visuaalista  kokemusta  lähemmäs  ja  myi  sen 
aitouden  illuusion  uskottavammin.  Se  on  myös  yksinkertaisesti  mukavampaa!  CAVEssa 
myös  huomasi,  miten  kuvan  jatkuessa  ääreisimpään  osaan  näkökentästä  tuntui  valheku¬ 
va  päätä  käännettäessä  aidommalta  verrattuna  mihinkään  VR-laitteeseen. 

Täysi  vapaus  katselupaikkaan  ja  -kulmaan  sekä  johdottomuus  auttavat  uppoutumista 
merkittävästi,  eikä  CAVEn  kaltaisessa  ympäristössä  koskaan  menetä  otettaan  todelliseen 
maailmaan;  tästä  hyötyvät  myös  Meta  ja  Hololens.  Toiminta  simulaatiossa  tuntuu  luonte¬ 
vammalta,  kun  ei  ole  johtoja  joiden  päälle  astua  tai  joihin  sotkeentua. 

VR-silmikoihin  verrattuna  myös  todellisten  esineiden  ja  kodin  pintojen  käyttö  osana 
lisättyä  todellisuutta  on  luonteva  silta  todellisuuden  ja  keinotodellisuuden  välillä.  Kaiken 
peittävässä  VR-silmikossa  tämä  vaatisi  jonkinlaisten  seurantalaitteiden  liittämistä 
oikeisiin  esineisiin.  Sellaisia  onkin  jo  joukkorahoituksella  tarjottu  VR-kuluttajille.  Toki 
sekä  Oculuksen  että  Viven  erityiset  ohjaimet  ajavat  osittain  saman  asian,  mutta  todellisia 
esineitä  ja  niiden  tuntumaa  ne  eivät  korvaa. 

Keinotodellisuuslaitteistot  ovat  jo  täällä,  mutta  lisätty  todellisuus  on  vasta  kehittä¬ 
jien  ja  harvojen  harrastajien  käsissä.  Uusimpaan  Unityyn  (5.5)  on  kuitenkin  jo  lisätty 
sisäänrakennettu  Hololens-tuki,  ja  ensimmäiset  reppukoon  PC:t  keinotodellisuuskäyttöön 
on  julkistettu. 

Silmikoissa  järkeviin  kuluttajahintoihin  ollaan  pääsemässä  jo  varmasti  vuoden  201 7 
aikana,  ja  kieltämättä  on  vaikea  uskoa  että  tämä  uusi  näyttöteknologiavallankumous 
olisi  enää  hidastumassa.  Keinotodellisuus  on  jo  löytänyt  jalansijan  muun  muassa  Sonyn 
Playstation  -pelikonsolissa,  joten  voimme  varmaankin  vakuuttuneesti  sanoa:  "Uusi 
näyttö  on  täällä." 

Sanojen  labyrintti 

Mitä  tapahtuu,  kun  Jorge  Luis  Borgesin  mahdoton  kuvitel¬ 
ma  muuttuu  todellisuudeksi  ohjelmoinnin  keinoin? 

Teksti:  Aleksandr  Manzos 


rgentiinalainen 
kirjailija  Jorge  Luis 
Borges  (1899- 

1986)  näki  todel¬ 
lisuuden  toisin. 

Hänen  lyhyet  tari¬ 
nansa  ovat  kuin  timantiksi  puserrettu¬ 
ja  arvoituksia,  joiden  mielikuvituksel¬ 
lisuus  on  samaan  aikaan  vapauttavaa  ja 
kauhistuttavaa. 

Baabelin  kirjasto  (1941)  on  Borge¬ 
sin  tuotannon  keskipisteitä,  metafora 
universumista  loputtomana,  syklise¬ 
nä  kirjastona.  Kirjasto  sisältää  kaiken, 
mitä  on  koskaan  mahdollista  kirjoit¬ 
taa,  aina  elämän  selitysteoksista  alka¬ 
en.  Ongelma  on  siinä,  että  kirjasto  pi¬ 
tää  sisällään  kaikki  kirjainyhdistelmät 
kaikissa  esiintymismuodoissaan,  jol¬ 
loin  asiaa  on  mahdotonta  löytää  satun¬ 
naisen  kirjainpuuron  seasta.  Tieto  on 
olemassa,  mahdollisuus  päästä  käsiksi 
siihen  vain  on  olematon. 

Borgesin  tarina  on  pyörryttävä  visio 
jostain,  minkä  voi  kuvitella,  mutta  mikä 
ei  voi  todellisuudessa  olla  olemassa. 


Mitä  Borges  ei  ennakoinut  oli  se,  että 
hänen  kirjastostaan  tulisi  2010-luvulla 
totta,  nimittäin  virtuaalisena.  Koneella 
luodut  kirjamaailmat  saattavat  Borge¬ 
sin  novellin  uuteen  valoon,  ja  se  valo 
on  kirjailijalle  ominaisesti  sekä  vapaut¬ 
tava  että  kauhistuttava. 

Proseduraalisesti 
generoitu  yksinäisyys 

Baabelin  kirjastosta  on  olemassa  use¬ 
ampikin  tietokoneversio.  Tarinaa  mu¬ 
kaillen  kaikki  konekirjastot  koostu¬ 
vat  kuusikulmaisista  huoneista.  Joka 
huoneessa  on  viisi  hyllyä,  joka  hyllys¬ 
sä  35  kirjaa,  joka  kirjassa  410  sivua, 
joka  sivulla  40  riviä,  joka  rivillä  noin 
80  merkkiä.  Kirjojen  sisältö  luodaan 
satunnaisesti.  Kirjasto  jatkuu  loputto¬ 
miin  (ainakin  inhimillisellä  mittakaa¬ 
valla). 

Keskeisin  ero  on  tunnelmassa.  Jo¬ 
nathan  Basilen  Library  of  Babel 
muistuttaa  tavallista  nettisivua:  selai¬ 
mesta  napsautetaan  haluttu  heksagoni, 
hylly  ja  kirja,  ja  aletaan  lukea.  Taiteili¬ 


janimi  Agarin  Unity  of  Babel  ja  Ivan 
Notarosin  Library  of  Biabber  ovat 
puolestaan  pelimäisiä  3 D -ympäristöjä, 
joissa  voi  itse  astella  ympäriinsä  ja  hy¬ 
pistellä  haluamiaan  opuksia.  Siinä  mis¬ 
sä  Basilen  kirjasto  on  kuivakan  mini¬ 
malistinen,  Agari  on  luonut  uhkaavan 
maanalaisen  sokkelon.  Notarosin  Baa¬ 
bel  on  korkeine  kattoineen  ja  valoisine 
ikkunoineen  kolmikon  houkuttelevin 
(pääkuvassa). 

Esillepano  on  tärkeää,  sillä  juuri  tun¬ 
nelma  ja  kokemuksellisuus  ovat  kone- 
kirjastojen  koukku.  Ne  eivät  korvaa 
Borgesin  tarinaa,  vaan  upottavat  sen 
maailmaan.  Niiden  kautta  konkreetti¬ 
seksi  tulee  niin  universumin  loputto¬ 
muus,  tiedon  tavoittamattomuus  kuin 
etsinnän  yksinäisyys. 

Novellin  kertojan  mukaan  kukaan  ei 
odota  löytävänsä  mitään,  mutta  haku 
jatkuu  siitä  huolimatta.  Virtuaaliset 
Baabelit  saavat  nopeasti  omaksumaan 
tämän  mielentilan.  Loputtomien  kirja¬ 
hyllyjen  edessä  on  vaikea  tukahduttaa 
uteliaisuuttaan,  vaikka  tietääkin,  että 
mahdollisuus  löytää  mitään  on  lotto¬ 
voiton  luokkaa.  Sokea  toivo  saa  availe¬ 
maan  niteitä  yhä  uudestaan. 

Ja  kuitenkin...  Kuten  Borgesin  ker¬ 
tomuksessa,  lopussa  odottaa  aina  vain 
yksinäisen  kirjastonhoitajan  melanko¬ 
lia. 

Library  of  Babel  tavoittaa  kliinisellä  toteutuksellaan  jotain  Borgesin  kirjaston  epäinhimillisyydestä.  Ei  värejä,  ei  vapaata  liikkumista,  ei  mitään 
muuta  kuin  seinä-,  hylly- ja  kirjanumeroita. 


Unity  of  Babel  on  kolmesta  virtuaalikirjastosta  painostavin:  myyrämäinen  kirjastonhoitaja  astelee  soihdun  valossa  pitkin  loputonta  pimeää 
sokkeloa. 


39 


Jumala  koneesta 

Basilen,  Agarin  ja  Votarosin  kirjastot 
ovat  kiehtovia  jo  siksi,  miten  ne  koke- 
muksellistavat  Borgesin  mahdottoman 
kuvitelman.  Mutta  vielä  kiehtovampaa 
on  se,  miten  ne  täydentävät  alkuperäis¬ 
tä  tekstiä. 

Novellin  alkupuolella  kertoja  toteaa, 
että  ihminen  saattaa  olla  sattuman  työ¬ 
tä,  mutta  kirjasto  voi  olla  vain  jumalal¬ 
lista  alkuperää.  Toisaalla  kuulemme, 
että  jossain  päin  kirjastoa  on  mahdol¬ 
lisesti  kirja,  joka  on  "kaikkien  muiden 
kirjojen  avain  ja  summa”.  Sen  lukenut 
yksilö  tulisi  itse  jumalan  kaltaiseksi. 

Aloite  virtuaalikirjastojen  luomiseen 
on  ehkä  tullut  ihmiseltä,  mutta  loput¬ 
toman  erilaiset,  satunnaisesti  luodut 
kirjat  on  voinut  luoda  vain  kone.  Ju¬ 
malan  rooli  on  siis  varattu  tietokoneel¬ 
le,  ei  ihmiselle  -  paitsi  jos  tämä  löytää 
kirjaston  toiminnan  selittävän  kirjan, 
joka  ei  olla  voi  muuta  kuin  jonkinlai¬ 
nen  ohjelmoinnin  perusteos!  Novelli 
päättyy  alaviitteeseen,  jossa  huomau¬ 
tetaan  yksittäisen  kirjan  riittävän  kir¬ 
jaston  korvikkeeksi,  kunhan  sen  sivut 
olisivat  loputtomat  ohuet.  Todellisuu¬ 
dessa  tarvetta  ei  ole  yhdellekään  kirjal¬ 
le,  kourallinen  koodia  riittää. 

Oivalluksen  jälkeen  Borgesin  tarinaa 
on  vaikea  lukea  entiseen  malliin.  Jos 
kone  on  kirjaston  herra  ja  jumalaksi 


kohoaa  koodin  siivillä,  mitä  se  tarkoit¬ 
taa  ihmisen  evoluutiolle  tietoa  etsivänä 
olentona? 

Mikä  tärkeintä,  kone  osaa  paitsi  luo¬ 
da  kaiken  Baabelin  tiedon,  myös  etsiä 
sieltä  haluamansa.  Ja  sehän  oli  kirjas¬ 
ton  tragedia,  virhe,  joka  romutti  uto¬ 
pian. 

Meidän  Baabelimme 

Jos  Borges  eläisi  nyt,  päätyisikö  hän 
kirjoittamaan  Baabelin  kirjaston?  Tie¬ 
tokoneiden  ja  varsinkin  internetin 
myötä  tiedon  luonne  on  muuttunut 
tarpeeksi,  että  alkujaan  1940-luvulla 
julkaistu  tarina  tuntuu  mystisyydes¬ 
sään  liki  retrolta.  Eräänlainen  Baabel 
kulkee  nykyään  mukanamme  älypuhe- 
limissamme,  ja  siinä  on  jopa  se  kaivat¬ 
tu  hakutoimintokin. 

Library  of  Babelin,  Unity  of  Babe- 
lin  ja  Library  of  Blabberin  hienous  on 


siinä,  miten  ne  käyttävät  tätä  samaista 
tekniikkaa  pitääkseen  Borgesin  visi¬ 
on  hengissä  -  ylimääräisellä  tulkinta- 
kerroksella  varustettuna.  Tekemällä 
kirjastokäynnistä  kouriintuntuvan  ka¬ 
oottisen  kokemuksen  ne  muistuttavat 
siitä,  miten  vaikea  todellista  tietoa  on 
tavoittaa.  Nykyään  apunamme  saat¬ 
taa  olla  "jumalaista  tekniikkaa”,  mutta 
sitä  voi  yhtä  hyvin  käyttää  loputtoman 
hölynpölyn  tuottamiseen  ja  levittämi¬ 
seen. 

Voi  olla,  että  Borges  olisi  yhä  tänä 
päivänäkin  kirjoittanut  loputtomas¬ 
ta  kirjastostaan.  Onko  kuitenkaan 
mahdotonta  kuvitella,  että  hän  olisi 
ryhtynyt  tutkimaan  filosofisia  para- 
doksejaan  ihmiskielen  lisäksi  tietoko¬ 
nekielten  avulla?  Nyt  Basilen,  Agarin 
ja  Notarosin  kaltaiset  henkilöt  tekevät 
sen  hänen  puolestaan. 

Ehkä  joskus  tulevaisuudessa,  kun 
ihmiskunta  on  vihdoin  onnistunut 
tuhoamaan  itsensä,  jossain  ihmeen 
kaupalla  säilyneessä  arkistokoneessa 
makaa  edelleen  se  Baabel,  jonka  me 
onnistuimme  luomaan.  Internet  kaik¬ 
kine  sivuineen  ja  hyperlinkkeineen 
jää  jälkeemme  kuin  Borgesin  kirjasto, 
"äärettömänä,  täysin  muuttumattoma¬ 
na,  kallisarvoisin  teoksin  varustettuna, 
hyödyttömänä,  katoamattomana  ja  sa¬ 
lattuna”.  & 

Astut  sisään  pelihalliin.  Tavanomaisten  ilotikkujen  ja  nappien  napsunnan  lisäksi  hallin  nurkasta 
kuuluu  rytmikästä  töminää  ja  musiikkia.  Muiden  pelilaitteiden  takaa  tulee  näkyviin  suurikokoisilla 
kaiuttimilla  varustettu  kabinetti  ja  sen  edessä  metallikorokkeella  kaksi  pelaajaa.  Jalat  tamppaavat 
koroketta  vimmatusti  ja  paidanselkämykset  ovat  hiestä  märät.  Kappaleen  loputtua  tulokset 
komeilevat  pelin  ruudulla.  Yleisö  puhkeaa  aplodeihin.  Mistä  oikein  on  kyse? 

Teksti:  Mikko  Rasa  Kuvat:  Mikko  Rasa,  Laura  Pesola 


Videopeleillä  on  vahva 
epäliikunnallisuuden 
leima,  eikä  syyttä. 
Suurinta  osaa  pela¬ 
taan  monitorin  ääres¬ 
sä  istuen,  ohjain  tai  hiiri  kädessä.  On 
kuitenkin  pieni  joukko  pelejä,  jotka 
saavat  pelaajan  liikkeelle.  Viime  vuo¬ 
sien  mobiililaitteiden  kehitys  on  mah¬ 
dollistanut  Ingressin  ja  Pokemon  Gon 
kaltaiset  tosimaailman  paikkatietoa 
hyödyntävät  pelit,  mutta  nyt  puhutaan 
paljon  vanhemmasta  ilmiöstä.  Tanssi- 
peleistä. 

Miksi  sitten  rakentaa  oma  tanssipe- 
lialusta?  Kaupallisia  tuotteita  on  saata¬ 
villa,  mutta  monet  niistä  on  tehty  hin¬ 
nan  ehdoilla,  ja  laatu  on  sen  mukaista. 
Kalliit  pelivälineet  kestävät  paremmin, 
mutta  niissäkin  on  parantamisen  va¬ 
raa.  Motivaation  ymmärtämiseksi  käy¬ 
dään  ensin  läpi  hieman  taustoja. 

Historiaa 

Genren  avasi  Konamin  Dance  Dance 
Revolution  -arcadepeli,  joka  julkais¬ 


tiin  Japanissa  vuonna  1998.  Muun 
maailman  pelihalleihin  peli  saapui 
puoli  vuotta  myöhemmin,  ja  samoi¬ 
hin  aikoihin  nähtiin  myös  Playstation- 
julkaisu  kotipelaajille.  Ensimmäisinä 
vuosina  uusia  versioita  tuli  tiuhaan, 
jopa  useampia  samana  vuonna.  Sit¬ 
temmin  tahti  on  hiipunut  ja  nykyisin 
Konami  julkaisee  uusia  DDR-pelejä 
parin  vuoden  välein. 

DDR:n  arcadeversioon  kuuluu  var¬ 
sinaisen  kabinetin  edessä  oleva  suuri, 
noin  2x1  metrin  kokoinen  korotettu 
alusta,  joka  on  jaettu  kahteen  puo¬ 
liskoon.  Kummassakin  puolikkaassa 
on  neljä  painiketta  pääilmansuuntien 
mukaisesti.  Kabinetin  ruudulla  vierii 
nuolisymboleita  alhaalta  ylös.  Nuolen 
saavuttaessa  ruudun  yläreunassa  ole¬ 
van  kohderivin  pelaajan  on  astuttava 
alustalla  vastaavalle  painikkeelle. 

Toinen  pitkän  linjan  tanssipelisarja 
on  korealaisen  Andamiron  julkaise¬ 
ma  Pump  It  Up.  Sen  ensijulkaisu  oli 
vuonna  1999,  vajaa  vuosi  DDR:n  jäl¬ 
keen.  Pumpissa  on  viisi  painiketta, 


neljä  nurkissa  ja  yksi  keskellä.  Pelejä 
on  painotettu  enemmän  vapaan  tyylin 
suuntaan,  jossa  pelaajat  lisäävät  askel¬ 
kuvioihin  omia  liikkeitään.  Suoritus- 
hakuisille  pelaajillekin  löytyy  silti  riit¬ 
tävästi  haastetta. 

Viimeisenä  muttei  vähäisimpänä 
täytyy  mainita  myös  Roxor  Gamesin 
kehittämä  In  The  Groove.  Se  on  DDR:n 
tapaan  nelipaneelipeli  ja  ensimmäistä 
versiota  myytiinkin  DDR-kabinettei- 
hin  asennettavana  muunnossarjana. 
Sarjan  toista  peliä,  In  The  Groove  2:ta, 
myytiin  omana  kabinettinaan.  Siihen 
sarja  päättyikin,  sillä  Konami  haastoi 
Roxorin  oikeuteen  tekijänoikeus-  ja 
patenttirikkomuksista. 

Lyhyestä  elinkaarestaan  huolimatta 
juuri  ITG:n  kakkosversio  on  valikoitu¬ 
nut  maailman  tanssipeliyhteisön  suo- 
sikkipeliksi.  Omana  aikanaan  se  tarjosi 
huomattavasti  laajemman  valikoiman 
ominaisuuksia.  Lisäksi  ITG  painottaa 
kaikkia  kappaleen  askelia  tasapuoli¬ 
sesti,  kun  taas  DDR  antaa  enemmän 
painoa  kappaleen  loppua  kohti.  Ta- 

Yleiskuva  tanssipelialustasta  kasattuna.  Mustat  neliöt  ovat  sensoreita. 
USB-kaapeli  oikealla  alhaalla. 


Tanssipelialusta  osittain  avattuna.  Keskilaatan  alta  paljastuu  alustan 
"aivot". 


sapaksu  pisteenlasku  mahdollistaa 
vertailukelpoiset  tulokset  ja  kilpailun 
huipputasolla. 

Oikeaa  tanssimista  nämä  pelkkiin 
askeliin  perustuvat  pelit  eivät  juuri 
muistuta.  Pelikonsolien  liikeohjaimet 
ja  kamerat  avasivat  tien  toisenlai¬ 
seen  lähestymistapaan.  Ubisoftin  Just 
Dance  ja  Harmonixin  Dance  Central 
-pelisarjat  iskivät  tähän  markkinara¬ 
koon.  Peleissä  suoritetaan  diskotans- 
siliikkeitä  ja  liikesarjoja  kuvaruudulla 
esiintyvän  tanssijan  johdolla.  Suorituk¬ 
sen  arviointi  on  kuitenkin  melko  suur- 
piirteistä. 

Pelialustat 

Tanssipelialustoja  on  ollut  saatavilla 
myös  kotikäyttöön  lähes  niin  kauan 
kuin  genre  on  ollut  olemassa.  Erään¬ 
laisena  esiversiona  voidaan  pitää 
Nintendon  Power  Pad  -ohjainalustaa 
vuodelta  1987.  Halvimmat  alustat  ovat 
rakenteeltaan  ohutta  ja  taipuisaa  muo¬ 
via.  Niitä  toimitetaan  pelien  mukana, 
mutta  kehittyneen  pelaajan  käytössä 
ne  kuluvat  nopeasti  loppuun.  Tarkkuu¬ 
dessa  ja  tuntumassa  on  myös  toivomi¬ 
sen  varaa. 

Paremman  pelikokemuksen  saa  ko¬ 
valla  alustalla.  Niiden  hinnat  ovat  his¬ 
toriallisesti  alkaneet  noin  100  eurosta 
ja  ulottuneet  pitkälle  500  euron  pa¬ 
remmalle  puolelle.  Kalliimpien  hinto¬ 
jen  takia  markkinat  ja  valikoima  ovat 
olleet  pienempiä  kuin  pehmoalustoil- 
la.  Myös  yritysten  vaihtuvuus  mark¬ 
kinoilla  on  ollut  voimakasta.  Monen 
teknisesti  hyvän  alustan  valmistus  on 
kysynnän  puutteessa  lopetettu. 

Useimmat  kotialustat  perustuvat 
metallipintojen  väliseen  kontaktiin. 
Kuormittamattomana  pinnat  pysy¬ 
vät  erillään  välissä  olevan  eristeen  tai 


metallilevyn  oman  jäykkyyden  avulla. 
Painikkeelle  astuminen  sulkee  virta¬ 
piirin.  Yksinkertaisen  rakenteen  kestä¬ 
vyys  riippuu  käytettyjen  materiaalien 
paksuudesta. 

Arcadekoneiden  pelialustoissa  pai¬ 
nikkeet  ovat  paksua  polykarbonaattia 
ja  niiden  alla  on  kumin  sisään  valetut 
liuskakytkimet.  Kytkimiä  on  kussakin 
painikkeessa  neljä  kappaletta,  yksi  jo¬ 
kaisella  sivulla.  Metallikuorinen  alusta 
kestää  kovimmankin  tamppauksen. 
Kytkimet  eivät  kuitenkaan  ole  ikuisia, 
ja  varaosat  maksavat  hunajaa.  Isoa  ja 
raskasta  alustaa  on  myös  hankala  kul¬ 
jettaa. 

Ihannetilanteessa  alusta  tunnistaisi 
jokaisen  askeleen  täydellisesti,  ja  pe- 
litulos  riippuisi  ainoastaan  pelaajan 
taidoista.  Valitettavasti  näin  ei  todel¬ 
lisuudessa  ole.  Yleisimmät  ongelmat 
liittyvät  alustan  herkkyyteen.  Askel 
saattaa  tunnistua  myöhässä  tai  ei 
lainkaan,  tai  pelaamisen  tärinä  saat¬ 
taa  aiheuttaa  haamuaskeleita.  Mikään 
kaupallinen  alusta  ei  tarjoa  virallista 
herkkyyssäätöä. 

Oma  tanssipelihistoriani  alkoi  syk¬ 
syllä  2009,  kun  eräs  ystäväni  toi  Cobalt 
Flux  -tanssialustansa  mukanaan  la- 
neille.  Olin  hetkessä  myyty  ajatukselle 
liikunnan  pelillistämisestä.  Sain  toi¬ 
sen  alustan  lainaksi,  ja  pari  kuukautta 
myöhemmin  ostin  molemmat,  kun 
ystäväni  ryhtyi  yksityisarcaden  osak¬ 
kaaksi. 

Cobalt  Flux  on  yksi  markkinoiden 
parhaista  kotikäyttöön  tarkoitetuista 
alustoista,  mutta  siinäkin  on  puutteen¬ 
sa.  Metallilevyt  on  tuettu  nurkistaan 
isoilla  tarranauhan  paloilla,  joten  lä¬ 
helle  nurkkaa  astuttu  askel  ei  tunnistu. 
Avonaisen  rakenteen  sisään  voi  myös 
joutua  roskia,  jotka  haittaavat  kontak¬ 


tin  muodostumista.  Ennen  pitkää  tai¬ 
toni  kehittyivät  niin  paljon,  että  aloin 
huomata  alustasta  johtuvia  virheitä. 

Tuumasta  toimeen 

Kun  ongelmat  olivat  tiedossa,  piti  nii¬ 
hin  keksiä  ratkaisu.  Kuolleiden  kul¬ 
mien  eliminoimiseksi  sensorien  olisi 
samalla  toimittava  kuormaa  kannatte - 
levinä  elementteinä.  Herkkyyden  säätö 
taas  vaatisi  säädettävää  kytkeytymis- 
voimaa.  Alkuun  kaavailin  mekaanista 
j  ousikuormitteista  kytkinelementtiä, 
mutta  totesin  sen  liian  monimutkai¬ 
seksi  valmistaa. 

Lopulta  päädyin  resistiiviseen  puris- 
tussensoriin.  Analoginen  sensori  mah¬ 
dollistaisi  herkkyyden  kalibroinnin 
ohjelmallisesti.  Arvelin  sensorin  yk¬ 
sinkertaisen  rakenteen  myös  kestävän 
määriteltyä  mittausaluetta  huomatta¬ 
vastikin  suuremmat  kuormat  rikkou¬ 
tumatta. 

Tilasin  aluksi  neljä  sensoria  voidak¬ 
seni  varmistaa  niiden  kestävyyden  ja 
soveltuvuuden  tanssialustan  raken¬ 
tamiseen.  Resistanssin  mittaamiseen 
tarvittava  kytkentä  on  huomattavan 
yksinkertainen:  yksi  vastus  riittää. 
Koekytkentälevyn,  Arduinon  ja  lyhyen 
koodinpätkän  avulla  sain  tietokoneen 
ruudulle  piirtymään  käyrän  sensorien 
lukemista.  Vaste  oli  odotetun  kaltai¬ 
nen,  eivätkä  sensorit  kärsineet  raskaas¬ 
takaan  tallomisesta. 

Onnistuneen  kokeilun  jälkeen  oli 
aika  hankkia  osat  kokonaisen  alustan 
valmistamista  varten.  Ostoslista  oli 
kirjava:  MDF-levyä,  polykarbonaatti- 
levyä,  kumilaattoja,  piirilevyjä,  elekt¬ 
roniikan  komponentteja,  teräspeltiä 
sekä  kiinnitystarvikkeita.  Jouduin 
hankkimaan  myös  useita  uusia  työka¬ 
luja  eri  osien  työstöä  varten. 

Alustan  elektroniikka  lähikuvassa.  Vasemmalla  keskusoh- 
jain,  oikealla  ADC-piiri. 


Keskusohjaimen  piirikaavio. 
Keskellä  oleva  iso  suorakulmio 
on  mikrokontrolleri.  Alhaalla 


Joitakin  projektissa  käytettyjä  komponentteja  ja  työka-  USB-liitin,  ylhäällä  liitännät  ADC- 
luja.  piireille. 


Ensimmäinen  prototyyppi  valmistui 
kesällä  2015  juuri  ennen  Assemblyjä. 
Otin  alustan  tapahtumaan  mukaan  ja 
esittelin  sitä  Suomen  Tanssipelaajat 
ry:n  tanssipelipisteellä.  Sain  kävijöiltä 
arvokasta  palautetta,  joka  auttoi  uu¬ 
den  version  suunnittelussa  seuraavana 
vuonna. 

Nykyversio 

Tanssialustan  runkona  on  noin  85x85 
senttimetrin  MDF-levy.  Nurkissa  ja 
keskellä  olevat  passiiviset  alueet  ovat 
kulutusta  kestävää  laminaattilattiaa. 
Aktiiviset  painikkeet  on  valmistettu 
1 0-millimetrisestä  polykarbonaatista 
ja  kiinnitetty  löysästi  paikoilleen  me¬ 
tallitapeilla.  Sensorit  sijaitsevat  painik¬ 
keiden  nurkissa  kahden  kumilaatan 
välissä.  Koko  alustan  paksuus  on  kol¬ 
me  senttimetriä. 

Ohjauselektroniikan  ytimenä  toimii 
Atmelin  ATmega32U4-mikrokontrol- 
leri,  joka  on  sijoitettu  alustan  keskelle. 
Kontrollerissa  on  sisäänrakennettuna 
USB -ohjain,  joten  erillistä  ohjainpiiriä 
ei  tarvita.  USB-liitin  on  viety  kaapelilla 
laitteen  reunaan. 


Mikrokontrollerin  12  ADC-sisään- 
tuloa  eivät  riitä  16  sensorille,  joten 
avuksi  tarvitaan  erillisiä  ADC-piirejä. 
Jokaisen  painikkeen  alla  on  Texas 
Instrumentsin  TLC542  hoitamassa 
mittauksia.  Mikrokontrolleri  kommu¬ 
nikoi  niiden  kanssa  SPI -väylän  kautta. 
Ratkaisu  mahdollistaa  myös  rinnakkai¬ 
sen  lukemisen,  kun  jokainen  ADC  voi 
suorittaa  yhtä  muunnosta  kerrallaan. 

Koska  mikrokontrollerin  ja  ADC:n 
yhdistävästä  8 -napaisesta  kaapelista 
sattui  jäämään  yksi  johdin  käyttämät¬ 
tä,  lisäsin  painikkeisiin  LED -valot 
luomaan  tunnelmaa.  Kontrollerin  pii¬ 
rilevyssä  on  myös  varaukset  kahdelle 
digitaaliselle  toimintopainikkeelle, 
mutta  tässä  versiossa  niitä  ei  vielä  ole 
kytketty  mihinkään. 

Tanssialustaa  käytetään  syötteen 
antamiseen,  joten  periaatteessa  sen 
pitäisi  toimia  HID -laitteena.  USB  HID 
-määrittely  on  kuitenkin  varsin  laaja, 
ja  arvelin,  ettei  se  olisi  hyvä  lähtökohta 
U  SB-laiteohj  elmiston  kehittämisel¬ 
le.  Niinpä  toteutin  sen  sijaan  FTDI:n 
yleistä  sarjaporttipiiriä  emuloivan  lai- 
teohj  elmiston.  HID -toteutuskin  on 

vielä  edessä,  sillä  haluaisin  alustan  ole¬ 
van  yhteensopiva  myös  muiden  kuin 
oman  pelini  kanssa. 

Analogisten  sensorien  lukemat  on 
muutettava  digitaaliseksi  askelsyöt- 
teeksi.  Tällä  hetkellä  käytän  yksin¬ 
kertaista  hystereesiä,  jossa  painike 
"kytkeytyy”  kuorman  ylittäessä  tietyn 
arvon  ja  "vapautuu”  kuorman  alitta¬ 
essa  toisen  arvon.  Kehittyneempikin 
signaalinkäsittely  on  mahdollista  mik¬ 
rokontrollerin  suorituskyvyn  rajoissa. 

Kirsikkana  kakun  päällä  on  tanssi- 
alustan  mikrokontrollerin  tuottamat 
aikaleimat.  Tietokoneella  ajettava  pe¬ 
liohjelma  on  alttiina  käyttöjärjestel¬ 
män  skeduloinnista  ja  omista  proses- 
sointiviiveistään  johtuville  ajastuksen 
heilahteluille.  Mikrokontrollerin  ajas- 
tinkeskeytyksellä  saadaan  jokaiselle 
askeleelle  juuri  oikea  aikaleima. 


44  5KRDLLI  2016.4 


Kulttuuri 


Tanssipelaaminen  Suomessa 

Tanssipelaaminen  on  yhteisöllistä  siinä  kuin  mikä  tahansa  muukin 
pelaaminen ,  ja  tanssipelaajat  ovatkin  tavanneet  kokoontua  yhteen 
pelaamaan  erilaisissa  lan-  ja  con-tapahtumissa.  Myös  julkisissa 
tiloissa  olevat  arcadelaitteet  ovat  keränneet  pelaajia  puoleensa. 

Teksti:  Sakari  Lönn 


Vuonna  2006  perustettu 
Suomen  Tanssipelaajat 
ry  on  perustettu  edistä¬ 
mään  lajia  Suomessa  ja 
toimimaan  tanssipelaajien  yhteisönä. 
Yhdistys  esittelee  lajia  tapahtumien 
lisäksi  esimerkiksi  nuorisotiloissa  ja 
kouluilla.  Assemblyillä  Suomen  Tanssi- 
pelaajien  piste  on  tuttu  näky  joka  vuo¬ 
si.  Lisäksi  yhdistys  järjestää  vuosittain 
tanssipelien  SM-kilpailut.  Kuluneena 
vuonna  SM-kilpailut  järjestettiin  juuri 
Assembly  Summer  -tapahtuman  yhte¬ 
ydessä.  Alemman  tason  kilpailuja  ei  pa¬ 
riin  viime  vuoteen  ole  enää  järjestetty 
vähäisen  pelaajamäärän  vuoksi. 

-  Suomalaisten  harrastajien  määrä 
on  vaikea  arvioida,  sillä  Suomessa  on 
todella  paljon  "kaappiharrastajia”. 
Tämä  tulee  esiin  lan-  ja  con-ta¬ 
pahtumissa,  joissa  niin  sano¬ 
tulle  aktiiviskenelle  tunte¬ 
mattomat  ihmiset  tulevat 
pelaamaan  pelipisteelle  ja 
suoriutuvat  selkeästi  pa¬ 
remmin  kuin  vasta- alka¬ 
jat.  Kilpailevia  pelaajia  korkealla 
tasolla  Suomessa  on  kymmenkun¬ 
ta,  vaikkakin  SM -kilpailuihin  voimme 
saada  noin  kuusitoista  pelaajaa.  Sano¬ 
taan  että  puhutaan  sadoista  harrasta¬ 
jista,  jos  lasketaan  mukaan  kaappihar- 
rastajat.  Yhdistyksessämme  on  noin 
100  jäsentä,  joista  aktiivisia  on  20-30 
prosenttia,  Suomen  Tanssipelaajat  ry:n 
puheenjohtaja  Renne  Brandt  selostaa. 

Yhdistys  on  kehittänyt  jäsenilleen 
luokitusjärjestelmän,  jonka  avulla  ke- 
hittymistään  lajissa  voi  seurata  ja  ver¬ 
rata.  Tasoluokitus  helpottaa  myös  kil¬ 
pailujen  järjestämistä,  kun  sen  avulla 
voidaan  tarvittaessa  rajata  kisaajakan- 
taa.  Luokitusjärjestelmä  on  varsin  yk¬ 
sityiskohtainen,  ja  kokonaisuudessaan 
siihen  voi  tutustua  tanssipelit.fi-osoit- 
teessa. 

-  Luokitusjärjestelmä  on  luotu  ai¬ 
kanaan  yhdistyksen  aktiivisten  toimi¬ 
joiden  kanssa.  Ideaan  vaikutti  paljon 
itsepuolustuslajien  vyöt.  Emme  ole  tie¬ 
toisia  että  vastaavanlaista  järjestelmää 
käytettäisiin  missään  muissa  maissa 
tämän  lajin  parissa.  Yleisesti  kisara- 


jaukset  tulevat  muodossa:  "Läpäise  X 
tason  kappale,  pelaa  Y  tulos  Z-tason 
kappaleesta.”  Luokitusjärjestelmämme 
taustalla  on  myös  halu  ohjata  pelaajia 
kehittymään  monipuolisesti  niin  vai¬ 
keutta  ja  nopeutta  vaativissa  suo¬ 
rituksissa  kuin  tarkkuutta  vaa¬ 
tivissa  suorituksissa,  Brandt 
selittää. 

Suosio  laskenut 

Lajin  suosio  on  Suomes¬ 
sa  laskenut  huippuvuo¬ 
sista  hieman,  parista  eri  syys¬ 
tä.  Suosittu  Tennispalatsin  In 
The  Groove  -pelisarjan  arcadepeli  on 
poistunut  käytöstä,  eikä  yhtä  suosittua 
peliä  ole  tullut  tilalle.  Toisaalta  tans¬ 
sipelaaminen  on  siirtynyt  enemmän 
yksityisiin  tiloihin. 

Suurin  suosio  lajilla  oli 
silloin,  kun  ainoa  In  The 
Groove  -pelisarjan  arcade 
oli  pelattavissa  Helsingin 
Tennispalatsissa  ja  yhdis¬ 
tys  teki  laajemmin  promo- 
työtä.  Julkisen  arcadelaitteen  an¬ 
siosta  skeneen  tuli  kokoajan  uusia 
pelureita,  jotka  myös  suorittivat  tätä 
promotoimintaa.  Ajan  saatossa  pelaa¬ 
jamäärät  ovat  kuitenkin  lähteneet  las¬ 
kuun,  sillä  uusia  laadukkaita  pelilait¬ 
teita  ja  pelejä  ei  ole  tullut  markkinoille. 
In  The  Groove  -pelisarjan  tekijä  Roxor 
haastettiin  Konamin  toimesta  oikeu¬ 
teen,  jonka  seurauksena  Roxor  ei  enää 
tuottanut  uutta  peliä.  Konamin  pelit 
eivät  olleet  yhtä  laadukkaita  siihen  ai¬ 
kaan,  eikä  Andamiron  tuottamat  vii¬ 
den  paneelin  pelit  ottaneet  Suomessa 
niin  vahvasti  tuulta  alleen,  vaikka  lait¬ 
teita  saatiin  useampia  julkisiin  tiloihin, 
Brandt  selventää. 

-  Toinen  merkittävä  muutos  pelaa¬ 
jamääriin  oli  se,  että  pari  pelaajaryh- 
mää  osti  omat  arcadelaitteet,  jotka  he 
sijoittivat  yksityisiin  tiloihin  bändikes- 
kuksiin.  Näin  ollen  jälleen  kerran  jul¬ 
kiset  arcadet  menettivät  niin  sanotusti 
vetonaulansa,  mutta  samanaikaisesti 
suomalaisilla  tanssipelaajilla  oli  vih¬ 
doinkin  oikeat  puitteet  tosissaan 
lajissa  kehittymiseen.  Enää  ei 


tarvinnut  maksaa  erikseen  euroa  per 
kolme  biisiä,  eikä  pelätäkseen  tarvin¬ 
nut  jonottaa  niin  paljoa  kuin  julkisilla 
arcadeilla.  Tämä  on  varmasti  laskenut 
jonkin  verran  ainakin  aktiivisia  yhdis- 
tysharrastajia,  mutta  samanaikaisesti 
se  on  nostanut  huomattavasti  suoma¬ 
laisen  tanssipelaamisen  tasoa,  hän  ar¬ 
vioi. 

Kovimmat  Yhdysvalloista 

Monissa  muissa  maissa  laji  on  pysynyt 
paremmin  mukana  kilpailussa  ihmis¬ 
ten  vapaa-ajasta.  Yhdysvallat  on 
kilpatasolla  lajin  menestynein 
maa.  Tuorein  näyte  kansain¬ 
välisestä  vauhdista  nähtiin 
kesällä  Helsingissä,  kun 
Arabian  nuorisotalolla  käy¬ 
tiin  tanssipelien  Euroopan¬ 
mestaruuskilpailut. 

-  Laji  on  suosittu  tällä  hetkellä 
ainakin  Ruotsissa,  Iso -Britanniassa, 
Ranskassa  ja  Italiassa.  Ranskalaiset 
ja  italialaiset  eivät  vain  keskimäärin 
saavu  suomalaisten  kisoihin  raha-, 
aikataulu-  ja  muiden  esteiden  vuoksi, 
mutta  heillä  on  itsellään  melko  vahva 
kisakulttuuri.  Tämän  lisäksi  laji  on  tie¬ 
tysti  suosittu  Aasiassa,  erityisesti  Kore¬ 
assa  ja  Japanissa,  sekä  Yhdysvalloissa, 
josta  maailman  parhaimmat  pelaajat 
tulevat. 

Yhdysvallat  on  iso  maa,  jossa  on  to¬ 
della  laaja  arcade  verkosto,  ja  peliä  on 
pelattu  siellä  kauemmin  "tosissaan" 
kuin  Euroopassa.  Siinä  missä  Aasia  on 
todella  vahvasti  keskittynyt  DDR-pelin 
pelaamiseen,  Yhdysvalloissa  ja  Euroo¬ 
passa  ITG-pelisarja  on  ollut  suositum¬ 
pi.  ITG-pelisarja  mahdollisti  myöhem¬ 
missä  vaiheissa  omien  kappaleiden 
lisäämisen,  minkä  takia  vaikeustaso - 
katto  käytännössä  katsoen  poistui  ja 
kehittyminen  pystyi  jatkumaan  yhä 
vaikeampiin,  nopeampiin  ja  raskaam¬ 
piin  suorituksiin,  Brandt  selventää. 

Missä  voi  pelata? 

Tanssipelit.fi- sivusto  ylläpitää  ajanta¬ 
saista  listaa  julkisissa  tiloissa  olevista 
arcadepeleistä  kaupungeittain  ympäri 
Suomea.  Näitä  on  esimerkiksi  Hop- 
Lopeissa  ympäri  maan  ja  muutamissa 
muissa  paikoissa.  Lisäksi  sivustolla  on 
muutenkin  paljon  tietoa  tanssipelaa- 
misesta  aloittelijalle.  Myös  Suomen 
Tanssipelaajat  ry:n  yhteystiedot  ovat 
sivulla.  & 

Teksti:  Joseph  Watson  Kuvat:  Joseph  Watson,  Toni  Kortelahti 


Olen  eläkkeellä  ohjelmistoin- 
sinöörin  työstä,  mutta  ohjel¬ 
moin  edelleen  mikrokont- 
rollereita  huvikseni.  Keskityn  nykyisin 
Microchipin  PIC-piireihin,  erityisesti 
PIC18-sarjaan.  Jäin  eläkkeelle  vuonna 
2010,  ja  täytän  tämän  vuoden  (2016) 
lopussa  71  vuotta. 

Vuosia  sitten,  vuonna  1971  -25  vuo¬ 
den  kypsässä  iässä  -  ostin  käytetyn 
DEC  PDP-8/s  -minitietokoneen  ja  puu¬ 
hastelin  paljon  sen  parissa.  Tienasin 
jopa  hieman  rahaa  kirjoittamalla  sille 
ohjelmia.  Minulla  muuten  on  tuo  PDP- 
8/s  edelleen. 

Alkuvuodesta  1975  ystäväni  osti 
MITS  Altair  8800  -rakennussarjan  ja 
pyysi  minua  auttamaan  sen  rakentami¬ 
sessa.  Autoin  mielelläni.  Tuossa  tietoko¬ 
neessa  on  CPU:na  Intel  8080.  Aika  pian 
saimme  laitteen  vilkuttamaan  valojaan 
ja  häiritsemään  radion  kuuntelua,  mut¬ 
ta  hupi  oli  muuten  aika  rajallista. 

Sitten  pari  college-opiskelijaa,  Bill 
Gates  ja  Paul  Allen,  kirjoitti  Altairil- 
le  BASIC-tulkin  ja  julkaisi  sen  uuden 
MicroSoft-yhtiönsä  kautta.  Ystäväni  löi 
taalat  tiskiin  sen  4  kt:n  versiosta  ja  pian 
kirjoitimmekin  BASIC-ohjelmia  huvik¬ 
semme.  Sitten  hän  osti  Altairiinsa  toiset 
4  kilotavua  RAM-muistia  ja  MicroSoft 


BASICin  8  kilon  version.  Vietimme 
monta  hauskaa  iltaa  hänen  kellarissaan 
kirjoittaen  koneelle  BASIC-ohjelmia. 
(Ystäväni  muuten  omistaa  edelleen  tä¬ 
män  Altairin.) 

Seitsemänkymmentäluvun  puolivä¬ 
lissä  mikroprosessorit  olivat  vielä  aika 


tuore  ilmiö,  mutta  niiden  suosio  kasvoi. 
Kaikkien  harrastajien  huulilla  oli  sama 
kysymys:  kumpi  on  parempi  suoritin, 
Intel  8080  vai  Motorola  6800?  Minäkin 
kuolasin  niitä,  mutta  yli  sadan  dollarin 
kappalehinta  tuntui  kovin  korkealta  yh¬ 
destä  piisirusta. 


Kuva  1 . 

Muistaakseni  noin  kahdeksan  tyyp¬ 
piä,  jotka  olivat  olleet  mukana  Motorola 
6800:n  kehityksessä,  lähti  Motorolalta 
ja  meni  mukaan  taskulaskinten  piire¬ 
jä  valmistavaan  MOS  Technologyyn. 
Siellä  he  syyskuussa  1975  loivat  erittäin 
nokkelan  ja  paljon  edullisemman  (noin 
25  $)  MOS  Technology  6502  -prosesso¬ 
rin.  Turha  kai  sanoakaan,  että  kuolaa- 
miseni  vain  yltyi. 

Mikroprosessori  joululahjaksi 

TIM-järjestelmäni  sai  alkunsa,  kun  vai¬ 
moni  antoi  minulle  vuonna  1975  jou¬ 
lulahjaksi  juuri  sen,  mitä  olin  toivonut: 
uuden  MOS  Technology  6502  -mikro¬ 
prosessorin,  6530-004  TIM  -piirin  ja  8 
kappaletta  staattisia  2102  RAM  -piirejä. 


Kuva  3. 

2102  RAM  -piiriin  mahtuu  kokonaista 
1024  bittiä  järjestyksessä  1024x1.  Nämä 
RAM-piirit  kävivät  niin  kuumana,  ettei 
niitä  voinut  mitenkään  koskea  toimin¬ 
nan  aikana. 

Minulla  oli  kirkas  muovirasia,  josta 
ajattelin  tehdä  hienon  kotelon  TIM- 
projektilleni.  Otin  suuren  vanhan  piiri¬ 
levyn  ja  irrotin  siitä  huolellisesti  kaikki 
vanhat  osat  ja  johtimet,  jolloin  sain  ta¬ 
vallaan  lasikuiturungon,  johon  koota 
piirit.  Rakensin  yksinkertaisen  5  voltin 
virtalähteen  syöttämään  järjestelmää. 
Se  koostui  120  V  /  12,6  V  vaihtovirta- 
muuntajasta,  sulakkeesta,  kokoaaltota- 


sasuuntaajasta,  jossa  oli  neljä  kappalet¬ 
ta  lN2071-diodeja,  2000  MFD:n  40  V 
suodinkondensaattorista  sekä  5  voltin 
7805-regulaattorista.  Muovirasian  etu- 
reunassa  kulkeva  pitkä  alumiinikaistale 
toimi  regulaattorin  lämpönieluna.  (Ks. 
kuva  1.) 

CPU-  ja  TIM-piirit  asennettiin  pie¬ 
nelle  reikälevylle,  joka  liimattiin  epok- 
siliimalla  pystyyn  kotelon  sisällä  ole¬ 
van  suuren  levyn  kulmalle.  Tällä  CPU/ 
TIM-kortilla  on  myös  kaksi  kahden 
tulon  7400  NAND  -porttipiiriä,  noin 
yhdeksän  vastusta,  muutama  pieni 
kondensaattori  ja  pari  transistoria,  jot¬ 
ka  lähettivät  ja  vastaanottivat  Teletype- 
päätteen  20  milliampeerin  virtasilmuk- 
kasignaalit.  (Ks.  kuvat  2  ja  3.) 


6502:n  kellotaajuutta  voi  ohjata  mo¬ 
nin  eri  tavoin.  Yksi  tapa  on  yksinkertai¬ 
nen  RC-piiri,  joten  käytin  sitä.  Laitoin 
RC-piiriin  myös  potentiometrin,  jolloin 
sain  tarvittaessa  säädettyä  kellotaajuut¬ 
ta.  Koska  TIM  määrittää  sarjaliitäntöjen 
aj  astuksen  autobauding- toiminnolla, 
kellotaajuuden  piti  olla  vain  suhteelli¬ 
sen  vakaa,  sen  ei  tarvinnut  olla  mikään 
tietty.  (Ks.  kuvat  2  ja  3.) 

Lisäsin  CPU/TIM-korttiin  pari  pu¬ 
naista  LEDiä  ilmaisemaan  Teletype- 
liitännän  silmukoiden  tilaa:  yksi  lä¬ 
hetys-  ja  yksi  vastaanottopuolelle. 
(Rakentaessani  tätä  oli  muuten  olemas¬ 


sa  vain  punaisia  LEDejä.  Olin  nähnyt 
ensimmäisen  LEDin  vuonna  1971,  vain 
viisi  vuotta  aiemmin.)  (Ks.  kuvat  2  ja  3.) 

CPU:ta,  TIM-piiriä  ja  RAM-piirejä 
lukuun  ottamatta  suurin  osa  koneen 
osista  oli  peräisin  vanhoista  laitteista  ja 
varaosalaatikosta.  Muuntajan  hankin 
läheisestä  Radio  Shack  -liikkeestä.  IC- 
kannat  olivat  kiertoliitosmallia.  Purin 
ne  vanhoista  prototyypeistä  työpaikal¬ 
lani.  Minulla  ei  kuitenkaan  ollut  kier- 
toliitostyökaluja,  joten  TIM-järjestelmä 
on  kokonaan  juotettu  kasaan. 

Muovilaatikon  kanteen  asennettiin 
kolme  painonappia:  Reset,  NMI  ja  IRQ. 
Oikeastaan  käytin  vain  Reset-nappia. 
IRQ  oli  ehkä  käytössä  muutaman  ker¬ 
ran.  (Ks.  kuva  4.) 


Kuva  4. 


Tein  pienen  tuulettimen  jäähdyttä¬ 
mään  rakennelmaa.  Siinä  oli  pieni  tasa¬ 
virtamoottori  ja  kotitekoinen  alumiini- 
roottori.  Loppujen  lopuksi  tulin  siihen 
tulokseen,  että  tuuletin  on  aivan  liian 
pieni  lämpömäärälle,  joten  irrotin  tuu¬ 
lettimen  ja  käytin  ulkoista  tuuletinta. 
Vanhasta  tuulettimesta  on  jäljellä  enää 
reikä,  jossa  se  sijaitsi.  (Ks.  kuva  5.) 

Kuten  monet  TIM-järjestelmät,  oma- 
nikin  oli  yhteydessä  ASR- 3 3 -malliseen 
Teletype-päätteeseen.  (Ja  minulla  on 
sekin  edelleen.)  Saatoin  siis  tulostaa 
merkkejä  tai  ladata  ohjelman  8-kana- 
vaiselta  reikänauhalta  huimalla  10  ta- 


Kuva  5. 

vun  sekuntivauhdilla.  Vedin  sarjalinjat 
kotelon  sivussa  olevaan  37-napaiseen 
liittimeen.  Tämä  saattoi  olla  vähän  lii¬ 
oittelua,  sillä  tarvitsin  vain  neljää  noista 
linjoista.  No,  eihän  sitä  tiedä,  milloin 
jokin  projekti  vaatii  ne  33  muuta.  (Ks. 
kuva  6.) 


Kuva  6. 

Toin  kaikki  ylimääräiset  I/O -linjat 
muovikotelon  kyljessä  olleeseen  liitti¬ 
meen,  jotta  sain  helposti  liitettyä  siihen 
kokeellisia  väyläpiirejä.  (Ks.  kuva  6.) 

Rämmit  savupiipussa 

Voidakseni  maksimoida  tulikuumien 
RAM -piirien  jäähdytyksen  nostin  ne 
pystyyn  ja  toivoin,  että  lämpö  virtaisi 
kuin  savupiipussa.  Kuten  kaikki  muut¬ 
kin  piirit,  ne  oli  asennettu  kannoille. 
Jätin  alusta  asti  tilaa  vielä  24:lle  2102 
RAM  -piirille,  jotta  järjestelmän  RAM- 
muistin  voisi  laajentaa  1  kilotavusta  4 
kilotavuun.  RAM-piirien  nostaminen 
pystyyn  tuotti  erään  oudoimmista 
johdotuksista  missään  tietokoneessa, 
mikä  varmasti  näkyy  kuvista.  RAM- 
piirien  johdotus  tehtiin  enimmäkseen 
paljailla  johtimilla.  Käytin  tähän  pro¬ 
jektiin  ja  erityisesti  RAM-piireihin  pu¬ 
helinjohtoa,  joka  on  edelleen  suosikki¬ 
ni,  kun  tarvitaan  yksisäikeistä  johtoa. 
Sitä  oli  helppo  kuoria  RAM-piirien 
johdotusta  varten.  (Ks.  kuvat  7  ja  8.) 


Kuva  7. 


Lukuun  ottamatta  sitä,  että  IC-piirit 
ovat  kannoilla  ja  laitteesta  on  muutama 
liitäntä  ulkomaailmaan,  kaikki  yhtey¬ 
det  koneessa  ovat  suoria  johdotuksia. 
Kun  katson  laitetta  nyt,  huomaan  että 
rakensin  CPU/TIM-kortin  ja  liimasin 
sen  sitten  paikalleen  ajatellen,  ettei  mi¬ 
nun  tarvitse  ikinä  muuttaa  siinä  mitään. 


Kuva  8. 


(Tosin  näköjään  olen  jossain  vaiheessa 
lätkäissyt  takapuolelle  kondensaatto¬ 
rin.)  Näin  jälkikäteen  olen  yllättynyt 
joistakin  rakennustavoista,  joita  käytin 
noin  nuorena  (olin  30-vuotias).  Iän 
myötä  sitä  oppii  aika  paljon. 


Yksi  syy  RAM-muistin  laajenta¬ 
miselle  oli,  että  sain  kuulla  Tom  Pitt- 
manin  6502:lle  tarkoitetusta  Tiny  Ba¬ 
sic  -kielestä,  joka  maksoi  vain  kohtuul¬ 
liset  viisi  dollaria.  Latasin  usein  tuon 
kokonaisluku-BASICin  ja  puuhastelin 
sen  parissa.  Tomin  toteutus  on  hyvin 
kompakti,  joten  vain  neljällä  kilotavul¬ 
la  sai  paljon  aikaan. 

Jouluvalot  konekielellä 

Kirjoitin  myös  jonkin  verran  konekie- 
liohjelmia.  Ehdottomasti  paras  niistä 
oli  ohjelma,  joka  ohjasi  talon  etupihal¬ 
le  virittämiäni  jouluvaloja.  Joka  ilta, 
kun  olin  matkalla  töistä  kotiin,  vaimo¬ 
ni  asetti  Teletype-lukijaan  huolellisesti 


Kuva  9. 

Yksi  kilotavu  on  aika  pieni  muisti- 
määrä  ohjelmille,  joten  aika  pian  li¬ 
säsin  ne  mainitut  24  kappaletta  2102 
RAM  -piirejä,  jolloin  muistia  oli  yh¬ 
teensä  4  kilotavua.  Tämä  tosin  sai 
myös  pienen  tietokoneen  käymään 
todella  kuumana.  Siksi  lisäsin  myös 
liukukytkimen,  josta  saattoi  valita 
RAM-muistin  määräksi  1  tai  4  ki¬ 
lotavua.  Kytkin  ohjaa  ylimääräisten 
RAM-piirien  virransyöttöä,  mikä  hel¬ 
pottaa  7805:n  elämää,  sillä  sen  oli  vä¬ 
lillä  vaikeaa  syöttää  kaikille  kuumille 
piireille  virtaa.  (Ks.  kuva  9.) 

Mukana  on  74154-tyyppinen 
4-16  linjan  dekooderi,  jota  käyte¬ 
tään  RAM-piirien  (ja  alla  kuvatun 
EPROM-piirin)  osoitteiden  dekooda¬ 
ukseen.  (Ks.  kuva  10.) 


Kuva  10. 


valmistellun  paperinauhan,  kytki  jär¬ 
jestelmään  virran,  painoi  Reset-nappia 
ja  kytki  Teletype-lukijan  päälle.  Nau¬ 
halla  oli  Carriage  Return  -merkki, 
josta  TIM  sai  määritettyä  baudinopeu- 
den.  Tämän  jälkeen  tuli  TIMin  lataus- 
komento.  Sitä  seurasi  jouluvalojen  ko- 
nekieliohjelma.  Kun  lataus  oli  valmis, 
nauhalla  oleva  TIM -komento  käyn- 

Kuvall. 


nisti  ohjelman  ja  jouluvalot  syttyivät. 
Oli  aina  hauska  saapua  kotiin  ja  nähdä 
jouluvalot  valmiiksi  vilkkumassa. 

Käytin  tätä  pientä  tietokonetta  joulu- 
valojen  ohjaukseen  niin  monta  kertaa, 
että  alkoi  vaikuttaa  järkevältä  tallentaa 
jouluvalo -ohjelma  EPROM-piirille  sen 
sijaan,  että  se  ladattaisiin  joka  ilta  pa- 
perinauhalta.  Lisäsinkin  koneen  sisään 
toisen  liukukytkimen,  joka  kytki  TIM- 
piirin  pois  päältä  ja  otti  käyttöön  2716 
EPROM  -piirin  (2  kt),  sekä  7420-tyyp- 
pisen  neljän  tulon  NAND-porttipiirin 
(osoitedekoodaukseen)  yhteen  kotelon 
kulmaan.  Kun  kytkin  oli  jouluvalo - 
asennossa,  piti  vain  kytkeä  tietoko¬ 
neeseen  virta  ja  painaa  Reset-nappia. 
Ainoa  virtakytkin  oli  muuten  johdon 
kytkeminen  pistorasiaan.  (Ks.  kuvat  1 1 
ja  12.) 

7400-sarjan  piirit  ovat  muovia,  sa¬ 
moin  kuin  yksi  2 102 -piiri.  Luulen,  että 
vaihdoin  yhden  2 102 -piireistä  myö¬ 
hemmin  muoviseen,  koska  se  alkoi  hä¬ 
vittää  bittejä.  Kaikki  muut  piirit,  kuten 
6502  ja  6530-004  TIM,  ovat  keraamisia. 

Katsellessani  tätä  pientä  tietokonet¬ 
ta  nyt  vuosien  jälkeen  muistin  monta 


jo  unohtamaani  asiaa,  joista  suurim¬ 
man  osan  mainitsin  yllä.  Päiväykset 
ovat  vielä  yksi  mielenkiintoinen  seik¬ 
ka.  6502-prosessorin  päiväyskoodi  on 
4775,  joten  se  on  valmistettu  vain  noin 
4  viikkoa  ennen  kuin  sain  sen  joulu¬ 
lahjaksi.  6530-004  TIM:n  päiväyskoo¬ 
di  taas  on  5075,  joten  se  oli  valmistu¬ 
nut  vain  noin  viikkoa  aiemmin.  (Ks. 
kuvat  13  ja  14.) 

Asioista  perillä  olevat  tahot  voivat 
miettiä,  onko  6502:ssani  ROR-käskyä 


Kuva  12. 


Kuva  15 


Kuva  14 


(Rotate  Right).  Rehellisesti  sanoen 
en  enää  muista,  onko  siinä.  Muistan 
keskusteluja  siitä,  että  ensimmäisissä 
6502-piireissä  sitä  ei  ollut. 

Vaimoni  kuoli  myöhemmin  ja  olen 
nykyisin  uudelleen  naimisissa.  Ensim¬ 
mäisestä  30-vuotisesta  avioliitostani  jäi 
monia  muistoja,  joista  tämä  vaimolta 
saamani  joululahja  jäi  erityisesti  mie¬ 
leen  -  ehkä  sitä  paremmin  muistan 
vain  tyttäremme,  joka  syntyi  joulu¬ 
aattona  viisi  vuotta  aiemmin.  Toivot¬ 
tavasti  kaikilla  lukijoilla  on  joululah¬ 
jaksi  saadun  elektroniikan  kanssa  yhtä 
hauskaa  kuin  minulla  oli  tämän  joulu¬ 
lahjan  kanssa.  (Ks.  kuva  15.)  & 

Rauta 


Vaihtoehtoisia 

rautaa 


Atari  ST 


Teksti:  Marko  Latvanen  Kuvat:  VVikimedia  Commons/  Bill  Bertram,  Marko  Haarni,  Marko  Latvanen 


Löysitkö  ullakolle  unohtu¬ 
neen  Atari  ST:n ?  Vai  onko 
myöhemmällä  iällä  alkanut 
kiinnostaa,  millainen  oli 
Amigan  kanssa  hinnalla 
kilpaillut  Atarin  1 6-bittinen 
mikrotietokone ? 

ST  eli  Sixteen/Thirtytwo  oli 
Jack  Tramielin  yritys  heiluttaa 
Commodoren  valta-asemaa 
kotimikromarkkinoiden  seuraavassa 
aallossa.  Atari  ST,  joka  aktiivisesta  ST 
Klubi  -käyttäjäkerhosta  huolimatta 
jäi  varsinkin  Suomessa  pahasti  Com¬ 
modoren  jalkoihin,  oli  alkutaipaleen 
mainosten  perusteella  tehty  kilpaile¬ 
maan  IBM  PC:n  ja  Apple  Macintoshin 
kanssa.  Saksassa,  Ranskassa  ja  Briteis¬ 
sä  paremmin  menestynyt  ST  käyttää 
Amigan  tapaan  Motorolan  68000-pro- 
sessoria,  vaikkakin  vähän  korkeam¬ 
malla  8  megahertsin  kellotaajuudel¬ 
la.  Siihen  yhtäläisyydet  käytännössä 
loppuvatkin,  sillä  perus- ST  ei  sisällä 
Copperin  tai  Blitterin  kaltaisia  apupro- 
sessoreita.  On  vain  CPU,  aikalaisittain 
iso  muistiavaruus,  jo  ilmestyessään 
vanhentunut  äänipiiri  ja  muutama 
muu  lutikka  pitämässä  dataliikennettä 
oikeissa  uomissaan. 

Kuvaa  ruudulle 

ST  tarjoaa  kolme  eri  grafiikkatilaa: 
320x200  pikseliä  16  värillä  512  värin 
paletista,  640x200  pikseliä  4  värillä  ja 


640x400  pikseliä  mustavalkoisena.  Vii¬ 
meksi  mainittu  High  Resolution  -tila 
oli  käytettävissä  vain  erikseen  hankit¬ 
tavalla  72  hertsin  virkistystaaj uudella 
varustetulla  näytöllä  tai  PD-kirjastois- 
ta  saatavalla  emulaatio- ohjelmalla. 

Värinäytöillä,  kuten  RGB-moni- 
torilla  tai  uudemmalla  televisiolla, 
virkistystaajuus  on  ohjelmallisesti 
valittavissa  50  ja  60  hertsin  välillä.  60 
hertsin  tilassa  kuvaruudun  tapahtu¬ 
mat  ovat  reilun  kymmenen  prosenttia 
vikkelämpiä,  mikäli  koodia  ei  ole  varta 
vasten  optimoitu  50  hertsin  virkistys- 
taajuudelle.  Valtaosa  softasta  toimiikin 
ST:llä  ongelmitta  riippumatta  siitä, 
onko  se  kirjoitettu  NTSC-  vai  PAL- 
markkina-alueelle. 

STe-malleissa  väripaletin  koko  on 
kasvatettu  Amigan  tasolle  4  096  vä¬ 
riin,  mutta  laiterajoitus  on  edelleen  16 
yhtäaikaista  värisävyä.  Softalla  nämä 
rajoitukset  on  toki  ohitettu  jo  kauan 
sitten,  kuten  oli  karvalakki- ST:nkin 
kohdalla.  Palette  splitting  -tekniikkaa 
käyttäviä  pelejä,  joissa  kuvaruutu  jae¬ 
taan  vaakatasossa  kahteen  eri  16  värin 
palettiin  on  pilvin  pimein.  Vuonna 
1987  piirto -ohjelma  Spectrum512  lä- 
väytti  ruutuun  512-värisiä  kuvia,  mut¬ 
ta  lippulaiva  still-kuvien  katseluun  on 
Photo Chrome.  Tämä  viime  vuonna 
versioon  6  päivittynyt  softa  näyttää 
vakio-STe:llä  kuvia  maksimissaan  226 
981:llä  värillä.  Lisäksi  STe-malleista 
löytyy  Amigan  tavoin  Blitter-piiri  gra¬ 
fiikan  nopeampaan  käsittelyyn,  mikäli 


ohjelmisto  osaa  ottaa  sen  huomioon. 
Kaikki  GEM-ohjelmistot  käyttävät 
Blitteriä  automaattisesti. 

Graafisella  puolella  ST  onnistui 
myös  julkaisutoiminnassa.  Saksassa  oli 
aikanaan  lukuisia  pieniä  kirjapainoja, 
jotka  pyörittivät  myös  hintalapultaan 
ammattitason  Calamus-  ja  Calamus 
SL  -taitto -ohjelmistoja.  ST-pohjaisen 
julkaisujärjestelmän  hinta  oli  vain 
murto -osa  alan  standardina  pidetystä 
Mac-pohjaisesta  toimintaympäristös¬ 
tä.  Calamusta  päivitetään  edelleen,  ja 
siitä  on  Atarin  lisäksi  saatavilla  myös 
Windows  ja  Mac  OS  X  -versiot. 


Puolikas  tai  kokonainen 

Muistia  ST:ssä  on  tarjolla  mallista  riip¬ 
puen  512  tai  1024  kilotavua,  mihin 
viittaavat  mallinimet  520ST  ja  1040ST. 
ST  olikin  markkinoiden  ensimmäinen 
kotitietokone,  jonka  hinta  saatiin  pai¬ 
nettua  alle  1000  dollariin  megatavulta. 
Se  oli  myös  ensimmäinen  kotitietoko¬ 
ne,  jonka  vakiokokoonpanoon  kuului¬ 
vat  hiiri  ja  graafinen  käyttöliittymä. 
Siinä  missä  perus-ST:n  muistin  laa- 

j  entäminen  vaatii  kolvaamista,  toi 
STe  mukanaan  paikat  30-nastaisille 
SIMM-muistikammoille.  Tänä  päivä¬ 
nä  malli  onkin  lähes  ilmaista  päivittää 
nelimegaiseksi  ilman  tinankäryä. 

Käyttöjärjestelmänä  ST:ssä  toimii 
TOS,  joka  lähteestä  riippuen  on  lyhen¬ 
ne  sanoista  Tramiel  Operation  System 
tai  The  Operating  System.  Se  on  yhdis¬ 
telmä  GEMDOS-nimistä,  DOS-tyy- 
listä  ja  MS-DOS-yhteensopivaa  for¬ 
maattia  käyttävää  käyttöjärjestelmää 
sekä  Digital  Researchilta  lisensoitua 
graafista  GEM-työpöytää,  jota  myös 
Amstrad  myi  PC-tietokoneidensa  mu¬ 
kana. 

ST:stä  vakiona  löytyvä  käyttö - 
M  järjestelmä  ei  tarjoa  varsinaista 
^  moniaj oa,  mutta  hakemiston  juu¬ 

resta  on  mahdollista  ladata  muis¬ 
tiin  maksimissaan  kuusi  ACC-päättei- 
seksi  kirjoitettua  ohjelmaa,  jotka  ovat 
valittavissa  koneen  DESK-valikon  alta. 
Tarjolla  on  kaikkea  mahdollista  apu¬ 
ohjelmien  ja  GEM-ympäristössä  toi¬ 
mivien  pikkupelien  väliltä.  Moniajoa 
kaipaaville  löytyy  kaupallisia  ohjelmia, 
kuten  Revolver  tai  Magic.  Jälkimmäi¬ 
nen  korvaa  GEM-käyttäjäympäristön 
kokonaan  omalla  nopeammalla  järjes¬ 
telmällään,  tarjoten  kuitenkin  yhteen¬ 
sopivuuden  kaikille  ilman  vippaskons¬ 
teja  kirjoitetuille  ohjelmille. 

Levyaseman  vakiokapasiteetti  on 
MS-DOS-maailmasta  tuttu  720  kilo¬ 
tavua,  mutta  jo  aikojen  alussa  forma¬ 
tointi-  ja  kopiointiohjelmat  ovat  pys¬ 
tyneet  alustamaan  levykkeistä  kaikkea 
perusformaatista  aina  960  kilotavuun 
saakka,  riippuen  käytettävistä  sekto¬ 
ri-  ja  uramääristä.  Tällöin  tosin  me¬ 
netetään  levykkeiden  MS-DOS-yh- 
teensopivuus.  Lähes  kaikki  levyasemat 
kykenevät  lukemaan  ainakin  82  uraa 
sektorilla. 

Soitto  soi 

Äänipuolella  ST  tarjoaa  Spectrum 
128-  ja  Amstrad  CPC  -malleista  tutun 
analogisen  AY-äänipiirin,  joka  ST:ssä 
tottelee  tyyppinimeä  YM2149F.  Ky¬ 
seinen  piiri  on  pienin  eroavaisuuksin 
varustettu  Yamahan  lisensoima  versio 
AY-piiristä  ja  sitä  käytettiin  ST:n  li¬ 
säksi  muun  muassa  MSX  turboRissä. 
Melodiat  rakentuvat  80-luvun  alun  pe¬ 
ruskaavalla:  3  kanavaa  +  kohinaa  kah¬ 
deksalla  oktaavilla.  Myös  digitaalisen 
musiikin  soitto  onnistuu,  ja  koneelle 
on  saatavilla  tusinoittain  MODien  ja 


muiden  aikakauden  digitaalisten  for¬ 
maattien  soitto-  ja  sävellysohjelmia. 

STe  tarjoaa  ekstrana  rautatason  digi¬ 
taaliset  äänikanavat  maksimissaan  50 
kilohertsin  näytteenottotaajuudella,  eli 
ohittaa  tässä  kilvassa  mittatikkuna  pi¬ 
detyn  Amigan.  Mukavana  lisänä  STe:n 
piiri  sisältää  ohjelmallisen  basson,  dis- 
kantin  ja  stereobalanssin  säädön.  Kun 
koneen  takaseinässä  on  vielä  RCA- 
tyyppiset  audioulostulot,  kuulostaa 
MOD -musiikki  STe:n  äänipiiriä  hyö¬ 
dyntävällä  ohjelmistolla  HiFi-systee- 
min  läpi  soitettuna  varsin  makealta. 

Suurin  musiikillinen  saavutus  ST:ssä 
on  kuitenkin  MIDI-liitäntä,  jonka 
seurauksena  16-bittinen  Atari  olikin 
aikanaan  yksi  musiikkistudioiden  va- 
kioinstrumenteista.  Ohjelmistoilla  ku¬ 
ten  Cubase,  Pro  24,  Creator  ja  Notator 
on  sävelletty  lukuisia  listahittejä.  Esi¬ 
merkiksi  suomalaisen  Daruden  Before 
The  Storm  -albumi  ja  siltä  irroitettu 
single  Sandstorm  on  tuotettu  Atari 
ST:tä  ja  Cubasea  apuna  käyttäen. 


Kuuluisin  musiikki-ST  lienee  rans¬ 
kalaisen  Michel  Geissin  Jean-Michel 
Jarrelle  90-luvulla  rakentama  Digi- 
Sequencer,  jonka  sisuskaluissa  häärii 
Atari  1040ST.  Laite  kuului  Jarren  keik- 
kakokoonpanoon  pitkälle  yli  90-luvun 
puolivälin.  ST:n  kuuluisin  live-esiin- 
tyminen  on  samaisen  artistin  Paris  La 
Defense  -konsertti  vuodelta  1990,  jos¬ 
sa  arviolta  2,5  miljoonaa  ihmistä  näki 
1  l:n  Atari  Mega  ST4  -koneen  pyörittä¬ 
vän  MIDI-sekvenssereitä. 

Kuten  grafiikassa,  on  myös  äänipuo¬ 
lella  rautarajoitukset  ohitettu  aikaa  sit¬ 
ten.  Perus- ST  osaa  esimerkiksi  soittaa 
Jam-nimisellä  ohjelmalla  Commodore 


64:n  SID -musiikkia.  STe:n  tracker- 
ohjelmistojen  kehityksestä  käynevät 
esimerkkeinä  Sector  Onen  julkai¬ 
sema  32 -äänistä  musiikkia  tuottava 
DBE-Tracker  ja  Unit  17:n  Enhanced 
Polyphonic  Sample  Synthesizer.  Softa 
nappaa  Cubasen  MIDI-käskyt  ja  kään¬ 
tää  ne  maksimissaan  8-kanavaisek- 
si  digitaaliääneksi.  Näin  esimerkiksi 
MIDI-tiedostoja  voi  tietyin  rajoituksin 
soittaa  ilman  syntetisaattoria  tai  ääni- 
modulia.  Vaikka  ST  on  jo  studioissa 
hiljentynyt,  jatkavat  Cubase  ja  Nota- 
tor/Creator  edelleen  elämäänsä  Mac- 
ja  Windows-ohjelmistoina  nimillä 
Cubase  Pro  ja  Logic  Audio  /  Logic  Pro. 

Laajennukset 

ST:n  rautapuoli  elää  ja  voi  hyvin.  Lisä¬ 
laitteiden  valmistus  on  keskittynyt  pää¬ 
asiassa  Englantiin,  Puolaan  ja  Slovaki¬ 
aan.  Vaikka  käytetyt  ST:t  ovat  erittäin 
toimintavarmoja  vielä  vuosikymmeni¬ 
en  jälkeenkin,  on  niissä  myös  muuta¬ 
mia  heikkouksia.  Levyasemat  ovat  ke¬ 


ränneet  pölyä,  ulkoiset  kiintolevyt  ovat 
jumissa  seisottuaan  vuosikymmeniä, 
älyttömässä  paikassa  sijaitsevien  joys- 
tick-/hiiriporttien  juotokset  ovat  vim¬ 
matun  pelikäytön  jälkeen  löystyneet 
ja  virtalähteen  kondensaattorit  alkavat 
olla  tiensä  päässä.  Reaaliaikakello  pa- 
ristoineen  ei  sen  sijaan  pääse  aiheutta¬ 
maan  ongelmia,  sillä  sitä  ei  ole. 

Mikäli  laitteen  toiminnassa  esiintyy 
epävakautta,  kuten  kaatuilua  tai  häiri¬ 
öitä  näytössä,  kannattaa  virtalähteen 
kondensaattorit  vaihtaa  uusiin.  Eräs 
asiantunteva  paikka  hankkia  niitä  on 
Englannissa  sijaitseva  Chris  Swinso- 
nin  pyörittämä  Exxos-verkkokauppa. 

2000-luvun  pelipoimintoja 


Chu  Chu  Rocket 
2001,  Reservoir  Gods. 

1  Mt  ST,  STe,  TT,  Falcon030 

Sega  Dreamcastilta  tutun  puzzle- 
pelin  ST-käännös.  Sisältää  kaikki 
pelimaailmat,  tasot,  pelimoodit 
ja  ääniefektit,  jotka  on  samplattu 
suoraan  Dreamcastilta.  Tukee  Ja- 
guarin  peliohjainta  ja  STe-rautaa. 

VVolfenstein  3D 

2005,  The  Sirius  Cybernetics 

Corporation. 

2  Mt  ST,  STe,  Falcon030 

Kaikille  tuttu  pelihistorian  kulma¬ 
kivi,  joka  on  syytä  kokea  ihan  itse. 
Tekstuurimapattu  3  D -pelimoot¬ 
tori  on  tosiaan  saatu  pyörimään 
ST:ssä  sen  verran  mallikelpoises¬ 
ti,  että  unohtaa  pelaavansa  sitä 
vuoden  1985  tekniikkaan  poh¬ 
jaavalla  raudalla.  High  detail  -tila 
MegaSTEdle  ja  Falconille. 


PicrossST 

2008,  Picross  Team. 

1  Mt  ST,  STe 

Nonogrammipeli,  jota  kutsutaan 
myös  japanilaiseksi  ristikoksi. 
Pohjautuu  lähes  samannimiseen 
Nintendo  Gameboy  -peliin,  jossa 


PSU  Repair  Kit  maksaa  15  puntaa  ja 
postikulut  ja  sisältää  korjaussarjan,  jol¬ 
la  häiriöistä  päästään  eroon.  Samainen 
kaveri  rakentaa  myös  itse  nykyaikaisia 
virtalähteitä  ja  16-32  MHz:n  kellotaa¬ 
juudella  toimivia  turbokortteja  ST-, 
STe-  ja  Mega-malleihin.  Virtalähteet 
maksavat  noin  50  puntaa  ja  turbokortit 
35-75  puntaa. 

Joystick-  ja  hiiriporttien  mahdollisesta 
toimimattomuudesta  ei  pääse  eroon  kuin 
pienellä  kolvausoperaatiolla.  Korjaus- 
rupeaman  jälkeen  kumpaankin  porttiin 
kannattaa  hankkia  esimerkiksi  Ebaysta 
joystickin  jatkojohdot.  Lisäpätkää  tila¬ 
tessa  on  hyvä  pitää  mielessä,  ettei  STf-, 
STfm-  ja  STe-mallien  alle  mahdu  mitään 
normaalin  joystickin  liitintä  paksumpaa. 
Ja  kun  Ebayssa  ollaan,  on  samaan  kon¬ 
kurssiin  syytä  ostaa  laadukkaat  näyttö- 
piuhat.  Niitä  on  tarjolla  niin  SCART-,  S- 
Video-  kuin  Composite-liitäntäisinäkin. 
Yksi  laadukkaimmista  valmistajista  on 
Retro  Computer  Shack,  mutta  liike  ava¬ 
taan  uudelleen  vasta  alkuvuodesta  2017. 
Mikäli  nikkarointi-intoa  riittää,  saa  koti¬ 
maisesta  Partcosta  ostettua  SCART-lii- 
tännän  lisäksi  ST-yhteensopivaa  13-nas- 
taista  DIN-liitintä.  Saatavana  on  myös 
VGA-johtoja,  mutta  niiden  käyttö  ST:ssä 
rajoittuu  vain  mustavalkoiseen  640x400 
resoluutioon. 

Jos  kone  on  seisonut  pitkään,  pölyjä 
muu  nöyhtä  on  jättänyt  jälkensä  levy¬ 
asemaan.  Perinteisiä  levyaseman  puh- 
distussettejä  alkaa  olla  hankala  löytää, 
mutta  yleensä  lähin  apteekki  ja  pum- 
pulipuikkoja  myyvä  putiikki  antavat 
ensiapua.  Puhdistusoperaatio  ei  kauaa 
kestä,  sillä  ST:n  levyasema  on  Amigan 
tapaan  nopea  irrottaa.  Levyasemasta 
kuori  irti,  pumpulipuikkoon  hiukan 
isopropyylialkoholia,  varovainen  luku- 
pään  nosto  sormella  ja  kevyt  töpötte- 
ly  -  homma  on  selvä.  Kun  koneen  si¬ 
suskalut  ovat  esillä,  kannattaa  samalla 
putsailla  ylimääräiset  pölyt  pois. 

Levyttömät  levyt 

Nykyään  levyasemalle  varteenotettava 
vaihtoehto  ovat  SD-kortti-  tai  USB- 
muistitikkupohjaiset  laitteet.  Niiden 
etuna  on  levyasemaa  nopeampi  ja  var¬ 
mempi  toiminta,  helppo  asennus  ilman 
juotoksia  sekä  se,  että  ST:n  koko  ohjel¬ 
makirjasto  on  käytettävissä  yhdestä 
paikasta.  HxC-pohjainen  SD  Floppy 
Emulator  on  suosituin  vaihtoehto.  Sitä 
on  saatavissa  sekä  levyaseman  paikalle 
asennettavana,  ulkoisesti  koteloituna 


että  ilman  koteloa  tai  vaikkapa  USB- 
liitännällä.  USB:tä  käytettäessä  Win- 
dows-kone  valjastetaan  ST:n  käyttöön 
virtuaaliasemaksi.  Hintahaitari  pyörii 
50  ja  100  euron  välillä.  Laitetta  myy 
puolalainen  verkkokauppa  Lothareks 
Lair,  jonka  ylläpitäjä  Przemyslaw 
Krawczyk  rakentaa  laitteet  itse.  Bo¬ 
nuksena  SD  Floppy  Emulator  toimii 
myös  Amigassa,  Amstrad  CPC:ssä, 
MSX:ssä,  vanhemmissa  PC-laitteissa  ja 
kymmenissä  muissa  takavuosien  vem¬ 
peleissä. 

Asennus  ja  käyttö  on  erittäin  help¬ 
poa.  Levyasema  otetaan  irti  ja  SD 
Floppy  Emulator  kytketään  samoihin 
piuhoihin  kiinni.  Sivustoita  ladatta¬ 
vasta  ohjelmapaketista  kopioidaan 
FAT32-formaattiin  alustetun  SD-kor- 
tin  juureen  tiedostot  HXCSDFE.CFG 
ja  AUTOBOOT.HFE  sekä  HFE-for- 
maattiin  mukana  tulevalla  ohjelmis¬ 
tolla  käännetyt  “virtuaalikorput”  eli 
le  vykuvatiedo  sto  t . 

Automaattisesti  käynnistyvästä  va¬ 
likosta  vahtaan  joystickilla  tai  nuo¬ 
linäppäimillä  tarpeelliset  disketit  ja 
painetaan  FlO-nappia.  Kone  boottaa  ja 
toimii  tästä  eteenpäin  kuten  normaa¬ 
lilla  levyasemalla  varustettu  ST.  SD 
Floppy  Emulatorin  kolmesta  napista 
liikutaan  muistiin  ladattujen  tiedosto¬ 
jen  välillä.  Esimerkiksi  monilevyisten 
pelien,  kuten  The  Secret  of  Monkey  Is- 
landin,  pelaaminen  on  todella  jouheaa. 
Painetaan  vain  nappia  eteen  tai  taakse 
pelin  pyytäessä  vaihtamaan  levykettä. 
Laitteen  muistissa  voi  pitää  toistasataa 
virtuaalikorppua,  ja  niiden  nimet  nä¬ 
kyvät  selattaessa  levyasemaemulaatto- 
rin  LCD- näytöllä,  mikäli  on  sellaisen 
mallin  ostanut. 

Hieman  edullisempi  vaihtoehto  on 
Amiga-maailmasta  tutumpi  Gotek, 
joka  pitää  kuitenkin  ST:lle  flashata 
erikseen.  Valmiiksi  muokattuja  asemia 
virallisella  HxC -lisenssillä  varustet¬ 
tuna  löytyy  onneksi  Ebaystä  helposti. 
Hinnat  alkavat  40  eurosta.  Laitteen 
käyttö  ei  muutoin  eroa  SD  Floppy 
Emulatorista. 

Myös  kiintolevyjä  on  saatavissa  SD- 
korttipaikalla  varustettuna.  Tähän 
mennessä  yli  1300  vanhaa  ST-peliä  on 
käännetty  myös  kiintolevyltä  toimi¬ 
vaan  muotoon,  joten  retropelaaj  allekin 
on  SD -kiintolevyistä  suurta  iloa.  Slo¬ 
vakialaisen  Miroslav  Nohajin  rehvak¬ 
kaasti  nimetty  SatanDisk  emuloi  ST:  n 
ACSI-kiintolevyasemaa  alkuperäiseen 

nähden  moninkertaisella  nopeudella. 
Laitteen  seuraajassa  UltraSatanissa  on 
kaksi  SD -korttipaikkaa.  Jälkimmäistä 
myy  Lothareks  Lair  ja  hintaa  kertyy 
edullisimmillaan  noin  75  euroa. 

Mikäli  käytettävissä  oleva  kone- 
malli  on  STe,  saattaa  edessä  olla  luo¬ 
tettavuusongelmia.  Ensimmäisiin 
tuotantoeriin  nimittäin  lipsahti  bugi- 
sesti  toimiva  DMA-piiri,  jonka  johdos¬ 
ta  SD -kiintolevylle  kirjoittaminen  voi 
korruptoida  tiedostot.  Mikäli  DMA- 
piiri  on  mallia  C398739-001,  ei  ongel¬ 
mia  pitäisi  ilmaantua.  Numeron  38  si¬ 
sältävissä  piireissä  ajoitus  on  erilainen 
ja  aiheuttaa  STe/kiintolevykombinaa- 
tiossa  tiedostojen  rikkoutumista.  Piiri 
sijaitsee  levyaseman  alla  emolevyn  oi¬ 
keassa  reunassa. 

Tai  entäpä  jos  yhdistetään  virtu¬ 
aalisten  korppujen  ajaminen  ja  SD- 
pohjainen  kiintolevy?  Areenalle  as¬ 
tuu  Raspberry  Pin  ympärille  koottu 
superlaaj  ennus  CosmosEx.  Nojahin 
suunnittelemasta  laitteesta  löytyy 
SD -korttipaikka  kiintolevyasemak- 
si,  kaksi  USB -paikkaa  tämän  päivän 
muistitikuille,  näppäimistölle,  hiirel¬ 
le  ja  peliohjaimelle.  Koska  Cosmos- 
Existä  löytyy  myös  verkkoliitäntä,  saa 
ST:n  näkymään  jaettuna  hakemistona 
samassa  verkossa  oleville  Windows- 
koneille.  Kyseessä  onkin  ST:n  ainoa 
lisälaite,  joka  osaa  hakea  softapäivi¬ 
tykset  suoraan  netistä.  Sillä  voi  jopa 
ladata  ja  käynnistää  pelejä  suoraan 
CosmosExin  valmistajan  palvelimelta. 
Viimeisin  hittisovellus  laitteelle  lie¬ 
nee  ohjelma,  jonka  avulla  STe  pystyy 
soittamaan  MP3-,  WAV-  ja  OGG-tie- 
dostoja.  CosmosExiä  ei  löydy  suoraan 
hyllystä,  mutta  valmistajan  sivulle  re¬ 
kisteröitymällä  pääsee  jonoon.  Hintaa 
ihmelaitteelle  kertyy  posteineen  reilut 
120  euroa. 

Tiedonsiirto 

Mitäpä  olisi  kone  ilman  ohjelmia? 
Vanhat  disketit  voivat  olla  kateissa  tai 
säilytysolosuhteista  johtuen  muutoin 
vioittuneita.  Kaikeksi  onneksi  ST  osaa 
lukea  720-kilotavuisia  DOS-formaatin 
levykkeitä,  joten  tiedonsiirto  on  peri¬ 
aatteessa  yksinkertaista.  Erittäin  kätevä 
ohjelma  hommaan  on  Peter  Putnikin 
ohjelmoima  FloIMG.  Pelien  tai  mui¬ 
den  ohjelmien  kopiointi  on  vallan  vai¬ 
vatonta,  mikäli  taloudesta  löytyy  vanha 
diskettiasemalla  varustettu  Windows- 
laite.  Minkä  tahansa  netistä  löytyvän 


ST-  tai  MS  A- tiedoston  voi  kirjoittaa 
levykkeelle  parin  napin  painalluksella. 
Valitettavasti  ohjelma  toimii  kunnolla 
vain  PC:n  sisäisen  levyaseman  kanssa, 
sillä  ulkoisista  USB -asemista  puuttuu 
tarvittava  levyaseman  ohjainpiiri,  joka 
mahdollistaa  yli  720-kilotavuisten  dis¬ 
kettien  kirjoittamisen.  Sama  onnistuu 
myös  toisinpäin,  eli  ST:n  levykkeistä 
voi  kirjoittaa  standardeja  ST-  tai  MSA- 
tiedostoja,  jotka  toimivat  esimerkiksi 
emulaattoreilla. 

Toki  ulkoisenkin  aseman  saa  ainakin 
Windows  XP:llä  formatoimaan  DOS- 
diskettejä.  Mikäli  tieto  mahtuu  720 
kilotavuun,  onnistuu  ohjelmien  siirto 
näinkin.  Pelimenudiskit  ja  demot  to¬ 
sin  rajautuvat  tässä  tapauksessa  pää¬ 
osin  ulkopuolelle  ilman  aikaa  vievää 
kikkailua.  Ne  on  lähes  poikkeuksetta 
formatoitu  ST:llä  aikanaan  820-  tai 
920-kiloisiksi,  eikä  USB -levyasemalla 
varustettu  Windows  osaa  lukea  levy- 
formaattia. 

Tietoa  voi  siirtää  myös  piuhaa  pit¬ 
kin.  Tähän  sopii  slovakialaisen  Petr 
Stehlikin  rakentama  PARCP-USB. 
Laitteen  toisesta  päästä  löytyy  perintei¬ 
nen  rinnakkaisliitin  ja  modernimmas¬ 
ta  päästä  USB.  Valmistajan  sivulta  löy¬ 
tyy  siirto -ohjelmisto  ST:lle,  Windows 
XP:lle  ja  8.1:lle  ja  Mac  OS  X:lle,  ja  sen 
saa  piuhan  oston  yhteydessä  myös  ST- 
levykkeellä.  Siirtonopeus  ei  tosin  päätä 
huimaa:  perus-ST:llä  liikutaan  noin  40 
kt/s:n  tietämillä,  joten  se  sopii  lähinnä 
satunnaiseen  tiedonsiirtoon.  Onneksi 
koneen  ääressä  ei  tarvitse  olla  kaiken 
aikaa,  vaan  ST:n  voi  jättää  kopioimaan 
tiedostoja  itsekseen.  Laite  maksaa  pos- 
tikuluineen  44  euroa. 

Toinen  vaihtoehto  on  ST: n  moduli  - 
porttiin  sujahtava  NetUSBee.  Se  käyt¬ 
tää  tiedonsiirtoon  verkkoliitäntää,  eli 
samalla  ST: n  saa  myös  nettiin.  Bonuk¬ 
sena  laitteessa  on  USB-liitäntä,  joka 
tosin  tukee  vain  hiirtä.  Hintaa  pake¬ 
tille  Lothareks  Lairista  tilattuna  kertyy 
noin  60  euroa. 

PeleiSTä 

ST.n  pelitarjontaa  katsellessa  ei  voi 
välttyä  pakolliselta  Amiga-vertailulta. 
Samoja  nimikkeitä  on  tuhansia,  ja 
takavuosikymmenten  ulkomaiset  pe- 
lilehdet  arvostelmatkin  ST-  ja  Amiga- 
versiot  yleensä  rinta  rinnan.  Luon¬ 
nollisesti  suoraan  Amigan  raudalle 
kirjoitetut  pelit  olivat  melkoisesti  ST- 
versioita  silotellumpia,  ja  jotta  ST-ver- 


ennalta  laadittu  tehtävä  sisältää 
ruudukon,  jonka  jokaiselle  riville 
ja  sarakkeelle  on  annettu  yksi  tai 
useampi  numeerinen  arvo. 

Jaguar  XJ220  Development 
Version 

2009,  Andrew  J.  Buchanan 

Viime  hetkillä  vuonna  1992  kirves¬ 
tä  nähneen  pelin  tuotantoversio. 
Koodi  löytyi  vuonna  2009  ja  pelin 
alkuperäinen  ohjelmoija  muokkasi 
sitä  niin,  että  kaikki  radat  ovat  ajet¬ 
tavissa.  Käyttää  hyödykseen  raste- 
rikeskeytyksiä  lähes  40  värisävyn 
yhtäaikaiseen  esittämiseen. 


Saboteur  III  -  The  Egyptian 
Mission 

2012,  ShadowTeam. 

1  Mt  STe,  Falcon030 

Epävirallinen  jatko-osa  vuonna 
1985  ja  1987  julkaistulle  Sabo- 
teur-pelisarjalle.  GFA  Basicilla 
ohjelmoitu  ST-versio  vie  pelaajan 
Egyptiin  etsimään  palasia  avai¬ 
mesta,  jolla  avataan  aarteita  täyn¬ 
nä  oleva  sarkofagi.  Matkaa  hidas¬ 
tavat  terveydelle  haitalliset  piikit, 
muumiot,  lepakot  ja  muu  enem¬ 
män  tai  vähemmän  hengissä  oleva 
vihollispatteristo. 


Flappy  Bird 

2014,  tekijä  tuntematon 
512  kt  ST,  STe 

Iphonelta  ja  sittemmin  monelta 
muulta  alustalta  tuttu  hermoja 
raastava  lentelypeli,  jonka  tekijä 
on  halunnut  pysyä  tuntematto¬ 
mana.  Hieno  ohjelmoinnin  tai- 

donnäyte,  joka  vierii  pehmeästi  50 
ruutua  sekunnissa  ja  näyttää  ruu¬ 
dussa  yli  30  väriä  kerrallaan. 

Giana  Sisters  STe 
2014,  Zamuel_a 
2  Mt  STe 

Vuoden  1987  kuusneloshitin  uu- 
sintaversio.  Alkuperäistä  ST- ver¬ 
siota  vaivasi  flipscreen-tekniikalla 
tehty  ruudunvierimättömyys, 
joka  pilasi  tasoloikkakokemuksen 
melko  totaalisesti.  Uusioversio 
hyödyntää  STe:n  piirisarjaa,  joten 
luvassa  on  puhdasta  ruudunvieri- 
tystä  ja  samplatut  ääniefektit.  Peliä 
voi  pelata  myös  Jaguarin  padil- 
la.  Tällainen  sen  olisi  pitänyt  olla 
alusta  asti. 


R-Type  Deluxe 
2015,  Stephen  Jones 
2  Mt  STe 

Iremin  vuoden  1987  kolikkope¬ 
listä  STedle  uudelleen  koodattu 
klassinen  shootem  up,  jonka  te¬ 
kijä  valitettavasti  menehtyi  kes¬ 
ken  projektin.  Kaikki  tasot  ovat 
pelattavissa,  mutta  tietyt  lisäaseet 
aiheuttavat  pelimoottorin  hidas¬ 
tumista. 


PacMania  STe 
2015,  Zamuel_a 
2  Mt  STe 

Uudelleen  STedle  ohjelmoitu  ver¬ 
sio  Namcon  vuoden  1987  kolikko- 
pelistä.  Nyt  Amigan  tapaan  over- 
scan- tilassa  ja  ilman  kolmasosaa 
pelialueesta  vievää  tulospalkkia. 


siot  pysyisivät  perässä,  niistä  puuttui¬ 
vat  yleensä  sekä  samplatut  efektit  että 
parallaksiskrollaus.  Laiskat  koodarit 
saattoivat  pienentää  ruudun  pelialu¬ 
etta  tai  jopa  hylätä  ruudunvierityksen 
kokonaan  käyttäen  flipscreen-efektiä. 
Tällä  tavoin  onnistuttiin  esimerkiksi 
pilaamaan  legendaarinen  Giana  Sis¬ 
ters.  Onneksi  vuonna  2014  ruotsa¬ 
lainen  Zamuel_a  purki  alkuperäisen 
ohjelmakoodin  ja  teki  pelistä  komean 
STe-rautaa  hyödyntävän  version. 

1980-luvulla  julkaistussa  tavarassa 
ero  ei  läheskään  aina  ole  näin  suuri, 
sillä  ST  oli  yleensä  se  alusta,  jolle  pelit 
kirjoitettiin  ensin.  Lähinnä  on  kysy¬ 
mys  siitä,  pitääkö  chip-  vai  digitaali- 
musiikista.  Parhaimmillaan  ST  onkin 
polygonip  ohjaisissä  simulaatioissa 

sekä  erilaisissa  strategia-  ja  roolipe¬ 
leissä,  joissa  Amigan  erikoispiireillä  ei 
käännösvaiheessa  ole  niin  suurta  mer¬ 
kitystä.  Kahdeksaan  suuntaan  vierivi¬ 
en  tasoloikkien  ohjelmoiminen  vaati 
jo  luovuutta  ja  ST: n  ohjelmointijippo- 
jen  hallitsemista. 

Taitavat  ohjelmoijat  o  saavat  kuiten¬ 
kin  ottaa  koneesta  irti  ”amigamaisia” 
tehoja  ja  tehdä  sillä  efektejä,  joita  ko¬ 
neen  suunnittelijat  eivät  unissaan- 
kaan  osanneet  kuvitella.  Vai  miltäpä 
kuulostaa  esimerkiksi  ST-piireissä 
kulttimainetta  nauttiva  vuoden  1991 
räiskintäpeli  Lethal  Xcess:  yli  30  väriä 
ruudulla  yhtä  aikaa  (rautasuunnitte- 
lijoiden  tekninen  rajoitus  16  väriä), 
silkinpehmeä  50  fps:n  ruudunvieritys 
320x256  overscan- resoluutiolla  (tek¬ 
ninen  rajoitus  320x200  pikseliä,  ei  rau¬ 
tapohjaista  ruudunvieritystä),  150-200 
spriteä,  joista  suurin  96  pikseliä  leveä 
(ei  rautapohjaisia  spritejä),  7-ääninen 
alku-  ja  loppumusiikki,  digitaaliset  ää¬ 
niefektit  (3  äänikanavaa,  ei  digitaalista 
äänipiiriä).  Koneella  sai  siis  aikaan,  jos 
vain  osasi.  Siitä  kertoo  myös  taitavasti 
tehty  versio  Wolfenstein  3D:stä. 

Onpa  yksi  kaupallinen  STe-peli  oh¬ 
jelmoitu  myös  Suomessa.  Amigalta 
tuttu  Stardust  kääntyi  vuonna  1993 
STe-muotoon  pääasiassa  Aggression- 
nimisen  demoporukan  voimin.  Muun 
muassa  pelin  tunneliosio  oli  jotain, 
mitä  ei  ST-koneella  ollut  nähty  ikinä. 
Aggressionin  aikaisempaan  pelituo¬ 
tantoon  kuului  samaisena  vuonna  jul¬ 
kaistu  kahden  pelaajan  ammuntapeli 
Utopos,  jota  päivitettiin  vuoteen  1995 
saakka.  Olipa  AveSoftin  Coloriksesta- 
kin  tekeillä  ST- versio,  mutta  ainakin 


toistaiseksi  pelistä  on  löydetty  vain 
demoversio.  Muutoin  Suomessa  oh¬ 
jelmoidut  pelit  olivat  pääosin  musta- 
valkonäytölle  80-luvun  lopulla  tehtyjä 
GFA-Basic-pelejä  muutamaa  STOS- 
peliä  lukuunottamatta. 

Peli-  ja  skenedemopuolella  ST  jaksaa 
edelleen  hyvin  ja  harrastajaohjelmoijat 
löytävät  yhä  uusia  tapoja  haastaa  ko¬ 
netta.  ST  onkin  omimmillaan  taitavan 
ja  haasteita  etsivän  ohjelmoijan  tem¬ 
mellyskenttänä. 

Malliversiot  ja  TOS-versiot 

Mikäli  ST-sarja  ei  ole  entuudestaan 
tuttu,  voi  eri  kirjain-  ja  käyttöjärjestel¬ 
mäversioiden  viidakko  tuntua  hanka¬ 
lalta.  Käydäänpä  vyyhtiä  hiukan  läpi. 

520/1040ST  -  Ensimmäinen  myyn- 
timalli.  512  kilotavua  tai  1  megatavu 
keskusmuistia,  erillinen  3,5  tuuman 
yksi-  tai  kaksipuoleinen  levyasema, 
ulkoinen  virtalähde,  ei  TV-liitäntää. 
Aivan  ensimmäisissä  520ST-malleissa 
TOS-käyttöjärjestelmä  ladattiin  levyk¬ 
keeltä. 

520STm  -  Sisäänrakennettu  TV- 
modulaattori,  eli  laitetta  voidaan  käyt¬ 
tää  television  kanssa. 

1040STf  -  Sisäänrakennetulla  yksi- 
tai  kaksipuoleisella  levyasemalla  varus¬ 
tettu  malli.  1  megatavu  keskusmuistia. 

520  /  1040STfm  -  Sisäänrakennettu 
TV-modulaattori.  Sisäinen  kaksipuo¬ 
leinen  levyasema.  512  kilotavua  tai  1 
megatavu  keskusmuistia.  Markkinoi¬ 
den  myydyin  ST-malli. 

MEGA  ST  1,  2,  4  -  Irrallinen  PC- 
tyylinen  näppäimistö  ja  kotelo,  jossa 
levyasema.  1,  2  tai  4  megatavua  kes¬ 
kusmuistia.  Paikka  Blitter-piirille.  Re- 
aaliaikakello. 

520  /  1040STe  -  Genlock- valmius  ja 
Blitter-piiri  grafiikan  nopeampaan  kä¬ 
sittelyyn.  SIMM-muistikammat  help¬ 
poon  laajentamiseen  4  megatavuun 
asti.  Laajennettu  4096  värin  paletti. 
Digitaalinen  stereoääni  6,5,  12,  25  tai 
50  kHz:n  näytteenottotaajuudella  sekä 
basso-,  diskantti-  ja  äänentasapaino- 
säädöillä.  Atari  Jaguar  -yhteensopivat 
peliohjainportit.  Vakiona  512  kilota¬ 
vua  tai  1  megatavu  keskusmuistia. 

MegaSTE  -  16  MHz:n  kellotaajuus 
välimuistilla.  Irrallinen  PC-tyylinen 
näppäimistö  ja  kotelo,  jossa  levyase¬ 
ma.  Laajennettu  4096  värin  paletti. 
Digitaalinen  stereoääni  6,5,  12,  25  tai 
50  kHz:n  näytteenottotaajuudella  sekä 
basso-,  diskantti-  ja  äänentasapaino- 

säädöillä.  Sisäinen  VME-laajennusväy- 
lä  esim.  grafiikkakortille.  Nopeampi 
sarjaportti.  Optiona  sisäänrakennettu 
SCSI -kiintolevy  sekä  1,44  Mt:n  HD- 
levyasema. 

Stacy  -  Kannettava  1040STfm  si¬ 
nivalkoisella  640x400  pikselin  neste¬ 
kidenäytöllä  ja  trackballilla.  Optiona 
sisäinen  kiintolevy. 

TT030  -  Kallis  ammattilaiskone, 
josta  suunniteltiin  Unix-työasemaa.  Jäi 
kuitenkin  kuriositeetiksi. 

TOS-versiot 

1.0  (1985)  -  Levykkeeltä  ladattava  en¬ 
simmäinen  versio  käyttöjärjestelmästä. 
Erittäin  hidas  ja  buginen. 

1.02/1.2  (1987)  -  Ensimmäinen 
ROM-versio,  tuki  Blitter-piirille  ja  re- 
aaliaikakellolle.  Yhteensopivin  TOS- 
versio  pelikäyttöä  ajatellen. 


1.04/1.4  (1989)  -  Ns.  Rainbow  TOS, 
bugiviilauksia,  DOS -yhteensopiva  le¬ 
vyn  formatointi  suoraan  GEMistä,  no¬ 
peampi,  uusi  tiedostovalitsin. 

1.06/1.6  (1989)  -  STe  TOS,  tuki 
STe:n  piirisarjalle.  Bugi,  jonka  vuok¬ 
si  GEM-työpöytää  ei  voi  tallentaa 
640x200  resoluutioon. 

1.62  (1990)  -  Bugiviilattu  versio. 

2.02  (1990)  -  MegaSTE  TOS,  tuki 
MegaSTE:n  piirisarjalle. 

2.05  (1990)  -  Bugiviilattu  MegaSTE 
TOS. 

2.06  (1991)  -  Bugiviilauksia,  nyt 
myös  perus-ST:llä  toimiva.  Tuki  1,44 
Mt:n  HD-levyasemalle,  huomattavasti 
paranneltu  GEM-työpöytä,  IDE-tuki, 
muistitesteri,  tuki  suuremmille  ruu- 
duntarkkuuksille.  Hienoisia  epäyh- 
teensopivuuksia  vanhempien  ohjel¬ 
mistojen  kanssa. 


Ohjelma-arkistoja 

Atarimania  ST  |  http://www.atarimania.com/atari-st-tt-falcon.html 

Tämän  hetken  aktiivisin  ja  modernein  ST/Falcon030-tietokanta,  jota  päivitetään  useita 

kertoja  viikossa. 

Atari  ST  GamesAdapted  |  http://atari.8bitchip.info/fromhd.php 
Falconille  /  kiintolevyllisille  ST-koneille  modifioituja  versioita  klassisista  peleistä.  Kirjoi¬ 
tushetkellä  käsittää  yli  1300  fiksattua  ja  nopeampaa  konetta  hyödyntävää  pelejä. 

Old  Games  Finder  |  http://www.oldgamesfinder.com/ 

Pelien  etsintään  soveltuva  sivusto. 

DemoZoo  Atari  ST/e  |  https://demozoo.org/productions/?platform=9 
Laajin  kokoelma  harrastajien  skenedemoja,  pelejä,  kuvia  ja  musiikkia  ST-koneille. 

Facebook-ryhmiä 

Atari  Tietokoneet  Suomi,  Atari  Finland,  Atari  ST,  Atari  ST  and  STe  Users, 

Atari  ST  Demoscene,  AtariNomical  for  Atari  ST,  STatariART. 

Twitter 

Loggins,  Joy  of  STicks,  AtariCrypt,  VVasabim. 

Blogeja 

Atari  Crypt  |  https://ataricrypt.blogspot.com 
Viikottain  päivittyvä  blogi  Atari  ST  -peleistä. 

Encyclopedia  of  ST  Demos  |  https://democyclopedia.wordpress.com/tag/st-survivor/ 
Erittäin  laaja  blogi  ST:n  demo-efekteistä,  jotka  on  selitetty  usein  YouTube-videoin.  Tääl¬ 
tä  selviää  miten  ST:stä  otetaan  viimeisetkin  mehut  irti. 

Forumeita 

Atari-Forum  |  http://atari-forum.com/ 

AtariAge  ST  Forum  |  http://atariage.com/forums/forum/20-atari-stttfalcon-computers/ 


Lupo  Alberto 
2015,  Idea 
512  kt  ST,  STe 

Commodore  64:lle  ja  Amigalle 
vuonna  1991  julkaistun  tasoloikan 
ST-versio.  Perustuu  Guido  Silvestrin 
sarjakuvahahmoihin.  Peli  löytyi  oh¬ 
jelmoijan  kätköistä  viime  vuonna. 


Laserball 

2014-2016,  Thomas  Mg 
1  Mt  ST,  STe,  Falcon030 

Deflektor-henkinen  puzzlepeli, 
jossa  lasersädettä  ohjataan  peileil¬ 
lä  erilaisten  tavoitteiden  saavut¬ 
tamiseksi.  Sisältää  kenttäeditorin 
omien  aivopähkinöiden  nikkaroi- 
miseen. 


Anarcho  Ride 
2015-2016,  Thomas  Mg 
1  Mt  STe,  Falcon030 

Anarkistiasenteella  varustettu  ajo¬ 
peli,  jossa  tärkeintä  ei  ole  olla  no¬ 
pein  vaan  aiheuttaa  eniten  tuhoa. 
Tasoja  voi  ajaa  joko  pisteitä  keräil¬ 
len  tai  suorittamalla  vaihtoehtoisia 
ajotehtäviä.  Lisäpisteillä  avataan 
uusia  ratoja  ja  autoja.  Peruspelin 
lisäksi  saatavilla  on  kaksi  laajen- 
nuslevykettä,  joissa  on  uusia  ratoja 
ja  autoja.  Spritegrafiikat  peliin  on 
piirtänyt  pelialan  veteraani  Alan 
Garrison  Tomkins  (Out  Run,  Me- 
ga-Lo-Mania,  Paper  Boy. . .) 

Frogger 

2015-2016,  Black  Art  Games 
1  Mt  ST,  STe,  Falcon030 

Vuoden  1981  Segan/Gremlinin 
klassisen  kolikkopelin  tarkka 
käännös.  Syntyi  STOS-pelinä  ja 

Sittenkin  Falcon? 

Mikäli  ST-harrastuksen  edetessä  tuntuu  siltä,  että  koneesta  voisi  löytyä  puhtia 
enemmänkin,  saattaa  Falcon030  olla  houkuttelevampi  vaihtoehto.  Vaikka  Falcon 
ei  pelikäytössä  ole  suoraan  ST-yhteensopiva,  pyörittää  se  68030-pohjaisena  ST- 
pelejä  nopeammin,  kunhan  ne  on  patchattu  koneelle  sopivaksi.  Falconin  omat 
ohjelmistot  ovat  melkoinen  audiovisuaalinen  harppaus  ST-peleihin  tai  skenede- 
moihin  tottuneelle.  Kaupallisia  pelejä  Falconille  ei  ole  kuin  kourallinen  ST-sar- 
jaan  verrattuna,  eikä  Silmarilsia  lukuunottamatta  monikaan  aikakauden  pelitalo 
Falconia  tukenut. 

Shareware-markkinoilta  löytyy  kuitenkin  edustusta  joka  peligenreen,  Doomia, 
SCUMMVM:ää  ja  muita  PC-porttauksia  unohtamatta.  Hyötyohjelmisto  yltää 
laadussa  minkä  tahansa  muun  tuon  aikakauden  alustan  tasolle  ja  joskus  jopa  yli¬ 
kin,  etenkin  musiikki-  ja  julkaisupuolella. 

Falcon-emulaation  parantuessa  on  koneelle  viime  vuosina  alkanut  ilmestyä 
myös  uusia  pelejä,  kuten  ajopelit  Racer  1  ja  2,  tappelupeli  Beats  of  Rage  ja  viimei¬ 
simpänä  syksyllä  X68000-laitteesta  käännetty  bullet  hell  -räiskintä  Cho  Ren  Sha. 
Työn  alla  on  myös  äärimmäisen  DSP-optimoitu  versio  Quake  2:sta,  joka  yritetään 
saada  pyörimään  ilman  turbokorttia. 

Suurin  este  Falconin  hankinnalle  alkaa  olla  hintalappu.  Ei  ole  mitenkään  eri¬ 
koista,  että  Ebayssa  perus-Falconin  hinta  kiikkuu  yli  500  euron  tietämissä.  Lisä¬ 
hintaa  koneelle  tuovat  kalliit  mutta  pakolliset  rahtikulut,  eikä  monikaan  uskalla 
ottaa  riskiä  postituksen  kanssa. 

Suomessa  kyseistä  laitetta  ilmestyy  nettihuutokauppoihin  kerran  pari  vuodes¬ 
sa.  Viimeisin  Huuto.netissä  ollut  kone  päätyi  uudelle  omistajalle  reilun  400  euron 
hintaan.  & 


muuttui  ohjelmoijan  oppiessa  li¬ 
sää  täydeksi  konekielipeliksi.  Tu¬ 
kee  JagPadia. 

BeGEMed 

2015-2016,  Bonus  Software 
Imb  STe,  TT,  Falcon030 

Vuoden  2001  Bejeweled-selainpe- 
liin  pohjautuva  pulmapeli.  Varus¬ 
tettu  hyvällä  grafiikalla  ja  tunnel¬ 
mallisella  chip -musiikilla. 

F1  GP  Circuits 
2016,  Idea 
512  kt  ST 

Koodarin  pöytälaatikosta  kesäl¬ 
lä  löytynyt  vuoden  1991  Ami- 
ga-käännös.  Lintuperspektiivin 
STOSilla  ohjelmoitu  formulapeli, 
jossa  autojen  kehitysmahdolli¬ 
suus.  Ei  toimi  STe-koneissa. 

Pole  Position 

2016,  Jonathan  Thomas 

1  Mt  STe 

Vuoden  1982  Namcon/Atarin 
formulapelin  käännös.  Käyttää 
ST:llä  harvoin  nähtyä  puhtaasti 
zoomautuvaa  spriteskaalaustek- 
niikkaa,  joka  pohjautuu  alkupe¬ 
räiseen  kolikkopeliko  o  diin. 


Pommitus  1.2 
1996-2016,  Tatu  Salmela 
51 2k  ST,  STe,  Falcon030, 

High  Resolution  /  VGA 

Suomalaisen  Tatu  Salmelan  vuo¬ 
den  1996  Scorched  Earth  /  Worms 
-henkisen  pommitusmoninpelin 
tuorein  versio.  Kahdeksan  yhtäai¬ 
kaista  tietokone-  tai  ihmisvastus- 
tajaa,  kolme  eri  maastotyyppiä, 
aseina  kranaatti,  sementti,  pylväs, 
happoa  ja  hyppy  sekä  reipasotteis¬ 
ta  suomalaista  huumoria.  Uusim¬ 
massa  versiossa  kielinä  suomi  ja 
englanti.  Ohjelmoitu  GFA-Basicil- 
lä. 

Nintendon  ylivalta  kannettavien  pelilaitteiden  saralla  on 
ollut  vakuuttavaa.  Yrittämisen  puutteesta  kilpailijoita  ei 
kuitenkaan  voi  syyttää. 

Teksti:  Mikko  Heinonen 

Kuvat:  VVikimedia  Commons  -käyttäjä  Evan-Amos 


Nintendo  julkisti  loppuvuo¬ 
desta  2016  Switch-konsolin- 
sa,  joka  tulee  markkinoille 
vuoden  2017  aikana.  Kyseessä  on  sa¬ 
malla  erään  aikakauden  loppu,  sillä 
Switch  yhdistää  kaksi  tuotelinjaa:  kan¬ 
nettavat  ja  televisioon  kytkettävät  peli- 
konsolit.  Juuri  taskukoneiden  kohdalla 
Nintendo  onkin  onnistunut  pysytte¬ 
lemään  kukkulan  kuninkaana,  vaikka 
onni  olohuoneessa  on  vaihdellut. 


Menestyksen  siemen  kylvettiin  jo 
1980-luvun  alussa  Game  &  Watch 
-elektroniikkapeleillä,  mutta  Game 
Boy  (1989)  oli  se  varsinainen  läpi¬ 
murto.  Vaikka  laitteessa  oli  jo  aika- 
laisekseenkin  vaatimaton  2,6-tuu- 
mainen,  neljän  sävyn  mustavihreä 
LCD-näyttö  ja  4,19  MHz:n  suoritin, 
siitä  tuli  valtaisa  menestys.  Perusmal¬ 
lia  värimuunnoksineen  myytiin  liki 
120  miljoonaa  kappaletta. 

Poika  ja  Ilves 

Vain  muutamaa  kuukautta  Game  Boyn 
esittelyn  jälkeen  Atari  toi  markkinoille 
oman  haastajansa  Lynxin.  Kone  oli  ol¬ 
lut  työn  alla  Epyx- ohjelmistotalossa, 
mutta  softafirman  rahkeet  eivät  riittä¬ 
neet  laitevalmistajaksi  asti,  joten  Atari 
otettiin  mukaan  kumppaniksi.  Tämä 
oli  sikäli  jännittävä  päätös,  että  laitteen 
takana  oli  kaksi  Amigan  suunnitteli¬ 
jaa,  R.  J.  Mical  ja  Dave  Needle.  Ata¬ 
ri  oli  aikanaan  tarjoutunut  ostamaan 
myös  Amigan,  mutta  kehitystiimi  oli 
pitänyt  tarjousta  vihamielisenä  ja  va¬ 
linnut  Commodoren  kumppanikseen. 

Myös  ”taskuamigaksi”  kutsuttu 
Lynx  olikin  teknisesti  vaikuttava  vem¬ 
pain.  Se  oli  ensimmäinen  värillisellä 
LCD -näytöllä  toimiva  konsoli  ja  si¬ 
sälsi  muun  muassa  rautazoomauksen, 
äärettömän  määrän  spritejä,  16  väriä 
4096:n  paletista,  neljä  D/A-muunnin- 
ta  ääntä  varten  sekä  mahdollisuuden 
jopa  18  pelaajan  moninpeleihin.  Se 
sopi  sekä  oikea-  että  vasenkätisille,  ja 
saattoipa  koneen  kääntää  pystyynkin 
osassa  peleistä.  Ataria  varmasti  korpe¬ 
si  se  seikka,  että  laitteen  kehitysympä¬ 
ristö  oli  hieman  viritelty  Commodore 
Amiga. 

Tällä  kaikella  oli  luonnollisesti  hin¬ 
tansa.  Lynx  maksoi  julkaisuhetkellään 
syksyllä  1990  liki  täsmälleen  kak¬ 
sinkertaisesti  Game  Boyhin  nähden 
(179,99  $,  Game  Boy  89,95  $).  Lisäksi 
sillä  oli  toinen  harrastuksen  hintaan 
vaikuttava  ominaisuus:  valaistu  LCD- 
näyttö  vaati  kuusi  AA-paristoa  ja  myös 
söi  niitä  reipasta  tahtia.  Käytännössä 
pitkät  pelisessiot  olivat  mahdollisia 
vain  virtalähteen  avustuksella.  Laite  oli 
myös  niin  suuri,  ettei  se  sopinut  edes 
hiphopparin  lökäpöksyjen  taskuun. 

Kauppa  lähti  käymään  kohtalai¬ 
sesti,  mutta  kuivui  pian, 


vaikka  vuonna  1990  esitelty 
Lynx  II  olikin  sirompi  ja 
hieman  paristopihimpi. 

Osasyynä  oli  toki  koko 
Atarin  tila  (ks.  esim. 

Skrolli  2013.1);  jo  alus¬ 
ta  asti  oli  esitetty  arvi 
oita  siitä,  että  jos  joku 
pystyy  tämän  tuot¬ 
teen  markkinoinnin 
munaamaan,  se  on 
Atari.  Loppujen  lo¬ 
puksi  Lynxejä  lähti 
maailmalle  vain 
kolmisen  miljoo¬ 
naa  kappaletta. 

Kun  Lynxiä 
tarkastelee  ny- 
kynäkökulmasta, 
siinä  ei  virranku- 
lutuksen  lisäksi  ole 
laitteena  mitään  suu¬ 
rempaa  vikaa.  Näyttö  on  miltei 
hämmästyttävän  hyvä  aikalaisekseen 
eikä  haittaa  pelaamista  likikään  yhtä 
paljon  kuin  kilpailijoissa.  Ykkösmalli 
on  melkoinen  möhkäle,  mutta  Lynx 
II  jo  kooltaan  lähes  siedettävä  (pak¬ 
suus  ehkä  pois  lukien).  Pelivalikoima 
on  pieni  mutta  sisältää  kohtuullisen 
paljon  laatua,  ja  harrastajayhteisö  on 
tuottanut  uusia  pelejä  aivan  viime 
vuosinakin. 

Mutta  tämä  on  parempi! 

Nintendon  vanha  kilpakumppani  Sega 
ei  luonnollisestikaan  malttanut  olla 
työntämättä  näppejään  kannettavien 
koneiden  markkinoille.  Vuoden  1990 
lopulla  esiteltiin  Game  Gear,  jonka 
arkkitehtuuri  nojasi  vahvasti  Master 
System  -konsoliin  -  jopa  siinä  määrin, 
että  sopivalla  sovittimella  MS-pelit  pyö¬ 
rivät  myös  Pelivaihteessa.  Markkinointi 
ainakin  Suomessa  painotti  sitä,  miten 
Game  Gear  siirtää  Game  Boyn  histo¬ 
riaan,  sillä  tarjolla  oli  Lynxin  tapaan 


oikea  värinäyttö  ja  jopa 
TV-viritin. 

Game  Gear  pyrki  olemaan  kaikin  ta¬ 
voin  kilpailijaansa  etevämpi.  Sen  muo¬ 
to  suunniteltiin  ergonomisemmaksi, 
ja  tutun  laitteistoalustan  valinnalla 
pyrittiin  varmistamaan,  että  pelejä  oli¬ 
si  helppo  kääntää  kotikonsolilta.  Toki 
hieman  viritelty  Master  System  oli  jo 
tuossa  vaiheessa  vuosikertarautaa, 
mutta  pienellä  ruudulla  hieman  alhai¬ 
nen  resoluutio  ei  haitannut.  Segalla 
oli  luonnollisesti  etunaan  menestynyt 
Mega  Drive  -konsoli,  jonka  pelit  pake¬ 
toitiin  myös  taskuun,  sekä  suuri  vali¬ 
koima  tunnettuja  kolikkopelejä,  joiden 
versiot  marssitettiin  nekin  Game  Gear 
-omistajien  iloksi.  Hinnaltaan  GG  si¬ 
joittui  149  dollarilla  Game  Boyn  ja 
Lynxin  puoliväliin. 

Valitettavasti  myös  Game  Gear  in 
kaatoi  etupäässä  sama  asia  kuin  Lyn¬ 
xin.  Kuten  hipsterilehti  The  Face  aika¬ 
naan  kirjoitti,  sen  paristot  kestivät  vain 
hieman  vähemmän  aikaa  kuin  Blur- 
yhtyeen  kappale  Song  2  (jonka  pituus 
on  2  minuuttia  2  sekuntia).  TV-viritti- 
men  lisääminen  yhtälöön  vain  pahen¬ 
si  tilannetta.  Ongelmaksi  muodostui 
myös  Segan  voimavarojen  riittäminen; 


sillä  oli  tuettavanaan  puolenkymmen¬ 
tä  erilaista  konsolia  (Master  System, 
Game  Gear,  Mega  Drive,  Mega-CD, 
32X),  eikä  rakkautta  tahtonut  millään 
riittää  kaikille. 

Periaatteessa  Game  Gear  eli  pitkän 
elämän.  Pelejä  julkaistiin  runsaasti, 
Sega  lopetti  konsolin  tukemisen  viralli¬ 
sesti  vasta  vuonna  1997,  ja  vielä  vuonna 
2000  Majesco  julkaisi  koneesta  30  dol¬ 
larin  hintaisen  halpisversion.  Kokonais- 
myyntimäärä  jäi  kuitenkin  kymmenen 
miljoonan  huj akoille,  mitä  ei  voi  edes 
verrata  Game  Boyn  lukemiin. 

Viimeinen  hyökkäys 

Game  Gearin  ja  Lynxin  lisäksi  Game 
Boyta  tietenkin  yritettiin  horjuttaa 
muistakin  suunnista.  Konsolit  kuten 
Watara  Supervision,  Hartung  Game 


Master  ja  Mega  Duck  ovat  kuitenkin 
harvemmalle  tuttuja,  ja  ihan  syystä  -  ne 
olivat  kyllä  Game  Boyn  kaltaisia  edulli¬ 
sia  toteutuksia,  mutta  ilman  Nintendon 
laadukkaita  pelejä. 

Koska  voittajan  on  helppo  hymyil¬ 
lä,  Nintendo  ei  pitänyt  mitään  kiirettä 
Game  Boy  -raudan  päivittämisessä. 
Vasta  loppuvuonna  1998  tuotiin  mark¬ 
kinoille  Game  Boy  Color,  joka  perustui 
edelleen  samaan  10-vuotiaaseen  rau¬ 
taan,  mutta  lisäsi  sentään  värinäytön. 

Tähän  nähden  olikin  hieman  epä¬ 
onnista,  että  kolikkopelihirmu  SNK 
(jonka  konsoliseikkailuista  kerroin 
enemmän  Skrollin  numerossa  2015.2) 
päätti  juuri  samaan  aikaan  tuoda 
markkinoille  oman  panoksensa  tasku- 
pelikisaan.  Neo  Geo  Pocket  oli  pieni¬ 
kokoinen  ja  varsin  tehokas  laite,  joka 


toimi  kahdella  AAA-paristolla  jopa  40 
tuntia.  Etenkin  sen  peliohjain  oli  erit¬ 
täin  tunnokas  ja  tarjolla  oli  muutamia 
mukavia  pelejäkin  -  mutta  ah  ja  voi, 
näyttö  oli  mustavalkoinen! 

SNK  teki  nopean  korjausliikkeen  ja 
päivitti  NGP:n  muutamassa  kuukau¬ 
dessa  väriversioksi.  Toisin  kuin  edeltä¬ 
jänsä,  Neo  Geo  Pocket  Color  sai  myös 
maailmanlaajuisen  julkaisun  vuonna 
1999.  Julkaisun  ympärille  saatiin  mu¬ 
kavasti  pöhinää,  sillä  Neo  Geo  oli  to- 
sipelaajien  silmissä  kovassa  maineessa. 
Vaikka  taskupeli  ei  ollutkaan  mitään 
sukua  etunimikaimalleen,  se  oli  oi¬ 
keasti  varsin  mukava,  kannettava  ja 
virtapihi.  Mainokset  Amerikassa  julis¬ 
tivat  Tm  not  a  boy”,  ja  etenkin  Puzz- 
le  Bobble  -versiointi  linkkikaapelilla 
pelattuna  tuo  edelleen  mieleen  hyviä 

muistoja.  Amerikan  julkaisuhinta  oli 
70  dollarin  kieppeillä,  mitä  oli  pidettä¬ 
vä  hyvin  kohtuullisena. 

Ikävä  kyllä  SNK  ui  jo  tässä  vaihees¬ 
sa  liian  syvällä.  Pelihallit  näivettyivät 
ja  yhtiön  kassavirta  kuihtui,  eikä  hit- 
tiarkkitehtuuri  Neo  Geon  seuraajan 
kehittely  onnistunut.  Hyvän  alun  jäl¬ 
keen  NGPC:n  myynti  ja  pelitarjonta 
nuupahtivat,  markkinointiin  ei  ollut 
paukkuja  eikä  laitteelle  saatu  mitään 
Nintendon  Pokemoniin  verrattavaa 
kestosuosikkia.  Konsoli  eli  lännessä 
vain  vajaan  vuoden,  Japanissa  hieman 
pidempään.  Kokonaismyynti  oli  kaksi 
miljoonaa  kappaletta. 

Pidetään  se  simppelinä 

Jälkikäteen  on  helppo  osoittaa,  miksi 


Game  Boyn  haastajat  kaatuivat.  Neo 
Geo  Pocket  oli  niistä  ehkä  ainoa,  joka 
ymmärsi  mikä  taskupelissä  on  lopul¬ 
ta  tärkeintä:  pieni  koko  ja  paristojen 
pitkä  kesto.  Kaikenlainen  tekninen 
kikkailu  näyttää  paperilla  hienolta, 
mutta  jos  junamatkalle  pitää  ottaa  mu¬ 
kaan  yksi  reppu  konsolia  ja  toinen  pa¬ 
ristoja  varten,  laite  jää  pian  kotiin.  Jo 
alkuperäinen  Game  Boy  jaksoi  yksillä 
paristoilla  kymmeniä  tunteja.  Tähän 
nähden  vierityksessä  sumentuva  vi- 
hermustanäyttö  oli  monelle  pelaajal¬ 
le  pikkuseikka.  Iso  osansa  asiaan  oli 
luonnollisesti  myös  Nintendon  hitti- 
peleillä,  mutta  kyllä  Lynxillä  ja  Game 
Gearillakin  pelaamisen  arvoista  kam- 


petta  nähtiin. 

Game  Boy  oli  myös  alusta  asti  edulli¬ 
nen.  Parin  vuoden  kuluttua  julkaisusta 
sen  saattoi  hankkia  vaikkapa  heräteos¬ 
toksena  pelkkää  Tetriksen  pelaamista 
varten,  kuten  oma  äitini  aikanaan  teki. 
Atari  Lynx  tai  Sega  Game  Gear  eivät 
varmastikaan  olisi  tarttuneet  noin  vain 
kaupan  hyllystä  mukaan  -  ennen  kuin 
sitten  vuosia  myöhemmin  roimasti 
alennettuina.  & 

MacBasic  ^ 

Applen  kadonnut  ohjelmointikiel 

Apple  kehitti  alkuperäisen  Macintoshin  julkaisua  silmälläpitäen  ohjelmointi¬ 
kielen,  joka  oli  kilpailijoihin  verrattuna  ylivoimainen.  Sopimussyistä  projekti 
täytyi  kuitenkin  haudata  loppumetreillä. 


Teksti:  Jussi  Kilpeläinen 

Kuvat:  Jussi  Kilpeläinen,  Steve  Chamberlin,  Toni  Kortelahti 

Tent  of  Barnsleg  fern 


MAX_ITER%  =  32766 

x  =  0 
y  =  0 

rand  =  0 

for \%=0  to  MAX_ITER% 

!  map  (x,y)  to  pixels  on  the  si 
scr_x  =  (x  +  2.3)  *  80 
scr_y  =  300  -  y  *  30 
plot  scr_x,  scr_y 

rand  =  rnd(IOO) 

!  Stem 

if  rand  <=  1  then 
new x  =  0 


Barnsleg  fern 


=□=  Uariables  from  Barnsleg  fern  = 


V 

RAND 

\% 

SCR_X 

SCR_V 

NEW_X 


m 


8.680720178 
23.2866981  1 
577 

233.6696292 

49.61551031 

.6208703654 

MacBasicin  debuggausnäkymä. 


Macintosh  vuodelta  1984. 


Vuonna  1984  julkaistu  Apple 
Macintosh  oli  helppokäyt¬ 
töisyydessään  mullistava 
tietokone.  Siinä  oli  graafinen  käyt¬ 
töliittymä,  jota  käytettiin  hiirellä  ja 
näppäimistöllä,  eikä  sen  käyttäminen 
vaatinut  kovinkaan  syvällistä  tietämys¬ 
tä  tietokonearkkitehtuurista  tai  ohjel¬ 
moinnista.  Sille  oli  kuitenkin  saatavilla 
kehitystyökaluja  useille  eri  ohjelmoin¬ 
tikielille,  kuten  68000-sarjan  konekie¬ 
lelle,  Forthille  ja  Pascalille  -  sekä  tie¬ 
tenkin  BASICille. 

Steve  Wozniak  oli  kehittänyt  App¬ 
len  oman  BASIC-tulkin  valmiiksi  en¬ 
nen  Apple  II:n  julkaisua  vuonna  1977. 
Se  oli  suunnattu  lähinnä  pelien  ja  ope¬ 
tusohjelmien  tekoon  ja  tuki  pelkästään 
kokonaislukuaritmetiikkaa.  Julkaisun 
jälkeen  asiakkailta  alkoi  tulla  valituksia 
liukulukutuen  puuttumisesta,  varsin¬ 
kin  kun  kilpailevien  TRS-80:n  ja  Com¬ 
modore  PETin  BASIC -tulkeista  tuki 
löytyi.  Koska  Wozniakilla  ei  ollut  aikaa 
päivittää  BASICiaan,  ongelma  ratkais¬ 
tiin  lisensoimalla  BASIC  Microsoftilta 
kahdeksan  vuoden  sopimuksella.  Va¬ 
riantin  nimeksi  tuli  Applesoft  BASIC. 

Apple  aloitti  Macintosh -projektin 
vuonna  1981,  ja  BASIC-tulkin  arvel¬ 
tiin  olevan  eräs  laitteen  tärkeimmistä 
sovelluksista  tekstinkäsittely-  ja  piirto  - 
ohjelman  lisäksi.  Kehitys  tehtiin  talon 
sisällä,  jotta  Macintoshin  hienosta 
käyttöliittymästä  saataisiin  kaikki  irti. 
Tulkkia  ei  kuitenkaan  ehditty  saada 
valmiiksi  ennen  koneen  julkaisua  tam¬ 
mikuussa  1984,  ja  pian  tämän  jälkeen 
Microsoft  julkaisi  yllättäen  oman  tulk- 
kinsa  Macintoshille.  MacBasic-projek- 
tia  ei  kuitenkaan  hylätty,  ja  julkaisun 
arveltiin  tapahtuvan  alkuvuodesta 
1985. 


Microsoftin  kanssa  tehty  kahdek¬ 
sanvuotinen  BASIC-lisenssisopimus 
oli  kuitenkin  katkolla  syyskuussa  1985. 
Tässä  vaiheessa  Apple  II  tuotti  vielä 
valtaosan  Applen  tuloista,  joten  so¬ 
pimus  oli  pakko  uusia  ohjelmistojen 
yhteensopivuuden  varmistamiseksi. 
Microsoftilla  tiedettiin  varsin  hyvin, 
että  Applen  BASIC  oli  heidän  tuo¬ 
tettaan  nopeampi  ja  kehittyneempi 
-  MS-BASIC  pyöri  käytännössä  vielä 
komentoriviympäristössä.  Heillä  oli 
kuitenkin  neuvotteluissa  yliote,  joten 
lisensoinnin  ehdoksi  asetettiin,  että 
MacBasic  myytäisiin  Microsoftille  yh¬ 
den  dollarin  hinnalla. 

Kauppojen  jälkeen  Microsoft  kuop¬ 
pasi  tuotteen.  Ohjelman  kaikki  kopiot 
yritettiin  tuhota,  mutta  betaversiota 
oli  jo  jaeltu  muun  muassa  yliopistoille, 
jotka  käyttivät  sitä  ohjelmointikurs¬ 
seillaan.  Ohjelma  levisi  myös  kädestä 
käteen  ja  ohjelmistopiraattien  käsissä. 
Kielestä  oli  myös  ehditty  julkaista  kak¬ 
si  kirjaa. 

Miten  MacBasic 
pyörähtää  tänään? 

Ohjelmointikielen  kiehtovan  historian 
innoittamana  päätin  kokeilla,  millai¬ 
nen  kieli  ja  kehitysympäristö  MacBasic 
on.  Tämä  onnistuu  niin  alkuperäisellä 
raudalla  kuin  Mini  vMac  -emulaat¬ 
torillakin,  kun  käytössä  on  joko  alku¬ 
peräiset  disketit  tai  niistä  tehdyt  .dsk- 
levykuvat. 

Macintoshilla  levykuvan  käyttö  on¬ 
nistuu,  kun  levykeaseman  porttiin  kyt¬ 
kee  Floppy  Emu  -laitteen,  johon  kytke¬ 
tylle  SD-kortille  kyseinen  tiedosto  on 
tallennettu.  Mini  vMac  -emulaattorilla 
levykuva  toimii  suoraan,  mutta  osa  oh¬ 
jelmista  menee  sekaisin,  jos  emulaatio- 


ta  yrittää  nopeuttaa. 

Seuraava  kompastuskivi  on  doku¬ 
mentaation  puute.  Ohjelmointikieli 
itsessään  on  jo  vanha,  ja  kaiken  lisäk¬ 
si  sitä  ei  koskaan  virallisesti  julkaistu. 
Johonkin  maailman  aikaan  laajassa 
levityksessä  olleita  opaskirjoja  ei  löydy 
mistään,  joten  ohjelman  mukana  tul¬ 
leet  esimerkkiohjelmat  ovat  kultaakin 
kalliimpia. 

Tuntikausien  googlettamisen  tulok¬ 
sena  löysin  myös  Macintosh-oppaan, 
jossa  on  lyhyt  luku  MacBasicista,  ja 
lisäksi  vuoden  1984  tietokonelehdet 
hehkuttavat  tätä  mainiota  kieltä.  Van¬ 
hat  MacWorldit  ovat  muutenkin  hyvää 
luettavaa:  on  hauskaa  huomata,  miten 
innoissaan  näinkin  nykysilmin  yksin¬ 
kertaisesta  koneesta  on  aikoinaan  oltu. 

Käytännön  koodiesimerkki 

MacBasicin  käyttöliittymä  muistuttaa 
modernia  kehitysympäristöä:  koodi 
kirjoitetaan  yhteen  ikkunaan  ja  ohjel¬ 
ma  aukeaa  toiseen.  Lisäksi  debuggeri 
ja  muuttujalistaus  aukeavat  omiin  ik¬ 
kunoihinsa.  Editori  tukee  leikepöytä- 
toimintoja,  hakua  ja  tekstin  korvaa¬ 
mista.  Koodin  syntaksia  tarkistetaan 
sitä  mukaa  kuin  sitä  kirjoitetaan.  Oh¬ 
jelmia  voi  olla  ajossa  useampia  samaan 
aikaan. 

Kielessä  on  kaikki  ohjelmointikiel¬ 
ten  perusominaisuudet,  kuten  tau¬ 
lukot,  merkkijonot,  funktiot,  koko¬ 
nais-  ja  liukuluvut  sekä  niiden  väliset 
operaatiot.  Luvut  eivät  vuoda  aivan 
helposti  yli,  sillä  long-tyypin  luvus¬ 
sa  voi  olla  18  numeroa.  Macintoshin 
suunnittelufilo sofian  mukaisesti  Mac- 
Basicissa  onnistuu  myös  hiiren  käyttö, 
käyttöliittymäelementtien  luonti  sekä 
kuvaajien  piirtäminen. 

Oheisessa  esimerkkiohjelmassa  piirretään  Barnsleyn  sani¬ 
ainen.  Se  havainnollistaa  MacBasicin  piirto -ominaisuuksia 
(plot-komento)  sekä  yleistä  syntaksia.  Kieli  on  aikansa  kuva 
-  se  poikkeaa  vanhoista  BASICeista  siinä,  että  rivien  nume¬ 
roinnin  sijaan  suositellaan  koodilohkojen  nimeämistä.  Toi¬ 
saalta  taas  tietotyypit  määritellään  muuttujan  nimen  perässä 
olevalla  merkillä,  esimerkiksi  prosentti  tarkoittaa  kokonais¬ 
lukua.  If-else-rakenne  on  tuettu,  olihan  se  esitelty  jo  vuoden 
1982  ANSI-standardiluonnoksessa,  mutta  QBASICista  tut¬ 
tua  elseif-avainsanaa  ei  löydy. 

80-luvulla  BASIC-kielten  tyypillisimpiä  käyttökohteita 
olivat  opetuskäyttö  sekä  teknisen  laskennan  sovellukset. 
MacBasic  olisi  ominaisuuksiensa  puolesta  sopinut  näihin 
tarkoituksiin  mainiosti.  Sen  MS-BASICia  halvempi  hinta, 
parempi  käyttöjärjestelmäintegraatio  ja  mukavampi  kehi¬ 
tysympäristö  olisivat  luultavasti  tehneet  siitä  Microsoftin 
tuotetta  suositumman.  Joidenkin  arvioiden  mukaan  MS- 
BASICin  huonous  oli  yksi  syy  siihen,  miksi  BASICit  eivät 
olleet  kovinkaan  suosittuja  kieliä  Macintoshin  ohjelmoimi¬ 
sessa.  Luultavasti  kuitenkin  asiassa  painoi  enemmän  se,  että 
Apple  virallisesti  suositteli  Pascalin  käyttöä. 

Hyvistä  puolistaan  huolimatta  MacBasicin  käyttäminen 
on  melko  tuskallista  moderneihin  työkaluihin  tottuneelle. 
Monimutkaisempien  ohjelmien  kirjoittamista  rajoittaa  saa¬ 
tavilla  olevan  tiedon  määrä  sekä  koneen  hitaus,  esimerkik¬ 
si  Mandelbrotin  fraktaalin  piirtäminen  kestää  useamman 
tunnin.  Lisäksi  Macintoshin  hiirivetoinen  käyttöliittymä  on 
sovelluskehityksessä  kömpelö  ja  koodin  hallitseminen  käy 
melko  työlääksi,  kun  rivejä  on  satoja.  Saatavilla  olevat  Mac¬ 
Basicin  versiot  tapaavat  olla  myös  epävakaita  ja  kaatuilevat 
toisinaan.  Näistä  syistä  jätän  MacBasicin  mielelläni  kuriosi¬ 
teetiksi  -  mutta  en  unohduksiin.  & 


Lähteet 

Kamins,  Scot.  Macintosh  BASIC.  Byte  04/1984,  s.  318-330. 
Clapp,  Doug.  Macintosh !  Complete,  kappale  1 8.  Softalk  Books 
1984. 

Folklore.org:  MacBasic, 

www.folklore.org/StoryView.py?story=MacBasic.txt 

vintageapple.org/macworld/ 

MAX_ITER%  =  20000 

x  =  0 
g  =  0 

for  i^=Oto  MAX_ITER?5 

!  map  (x,y)  to  pixels  on  the  screen  and  drav 
scr  =  (x  +  2.3)  *  80 
scr_y  =  300  -  y  *  30 
plot  scr_x,  3cr_y 

rand  =  rnd(  1 00) 

!  Stern 

1f  rand  <=  1  then 
new_x  =  0 
new_y  =  0.1  6  *  y 

endif 

!  Successively  smaller  leaflet3 
if  rand  >  1  and  rand  <=  86  then 
new_x  =  0.85  *  x  +  0.04  *  y 
new_y  =  -0.04  *  x  +  0.85  *  y  +  1.6 

endif 

!  Largest  left-hand  leaflet 
if  rand  >  86  and  rand  <=  93  then 
new_x  =  0.2  *x  -  0.26  *  y 


new_y 

endif 


0.23  *  x  +  0.22  *  y  +  1.6 


!  Largest  right-hand  leaflet 
if  rand  >  93  then 

newj  =  -0.15  *x  +  0.28  *  y 
new_y  =  0.26  *  x  +  0.24  *  y  +  0.44 

endif 

x  =  new^< 
y  =  new_y 


next i % 


EE 

Ohjelma  Barnsleyn  saniaisen  piirtämiseen. 

EVERYTHING  IS  BROKEN, 
NOTHING  ISSECURE 


Introducing  the  new  DDoS  refrigerator,  always 
connected,  always  attacking.  And  if  you  are  lucky, 
it  might  even  hold  your  food  hostage. 


model# 

disobey.fi 


Hack  &  Break 

1 50  vuottä  kotimaista 


Suomen  pelimuseon  ensimmäinen  näyttely  kertoo  kotimaisen  pelikulttuurii^y 
tarinan  aina  perinnep eleistä  demoskenen  kautta  pelialan  supertähtiin  saakka 
-  unohtamatta  joka  kodin  lautapelejä  tai  mobiiliklassikoita. 


Teksti:  Silja  Korkeamäki  Kuvat:  Saana  Säilynoja  /  Vapriikin  kuva-arkisto 


Suomen  pelimuseon  ensimmäinen 
näyttely  aukeaa  suurelle  yleisölle 
tammikuussa  2017,  j  oukkora- 
hoittajille  jo  tämän  vuoden  puolella. 
Kiinnostus  pelien  historiaan  on  ollut 
nouseva  trendi  jo  pidemmän  aikaa,  ja 
maailmalla  onkin  pystytetty  Berliinin 
Computerspielemuseumin  esimerkkiä 
seuraten  erilaisia  pelimuseoita,  jois¬ 
ta  tuoreimpien  joukossa  on  National 
Videogame  Museum  Yhdysvalloissa. 
Museokeskus  Vapriikissa  Tampereella 
sijaitseva  Suomen  pelimuseo  ei  kui¬ 
tenkaan  kilpaile  muiden  pelimuseoi- 
den  kanssa  kattavimmasta  pelaamisen 
historian  tallentamisesta,  vaan  se  on 
omistettu  erityisesti  suomalaiselle  pe¬ 
laamiselle. 

Pelimuseo  ei  ole  uranuurtaja  ainoas¬ 
taan  kotimaisen  pelihistorian  talletta¬ 
misessa:  se  on  myös  ensimmäinen  suo¬ 
malainen  museo,  jonka  kustannuksissa 
hyödynnettiin  joukkorahoitusta.  Jouk- 
korahoituskampanjalla  kerätyt  lähes 
86  000  euroa  kertoivat  omaa  kieltään 
tarpeesta  saada  talletettua  kotimaista 
pelihistoriaa  ja  peleihin  liittyvää  kult¬ 
tuurihistoriaa  tässä  laajuudessa.  Museo 
sai  rahoitusta  myös  Tampereen  kau¬ 
pungilta  sekä  Avoin  Tampere  -hank¬ 
keelta. 

Suomalainen  pelihistoria  on  moni¬ 
muotoisuudessaan  samalla  tuttua  ja  yllä¬ 
tyksellistä.  Matopeli  on  suoranainen  su- 
kupolvikokemus,  mutta  kuinka  moni  on 
pelannut  Tolkien-teemaista  tekstiseik- 
kailua  LORD  vuodelta  1981?  Suomen 


pelimuseo  tarjoaa  poikkileikkauksen 
siitä,  mitä  ja  miten  Suomessa  on  pelat¬ 
tu  vuosikymmenten  mittaan.  Samalla 
suomalaisen  pelialan  käännekohtien  ja 
pelintekijöiden  tarinat  ovat  läsnä  pelin- 
kehityskulttuurista  kertovien  kuvien, 
esineiden  ja  videohaastattelujen  kautta. 
Museokävijälle  näyttely  on  matka  myös 
henkilökohtaiseen  pelihistoriaan. 

Perinnepeleistä 
Quantum  Breakiin 

Näyttelyssä  esiteltävissä  sadassa  suo¬ 
malaisessa  pelissä  painottuvat  digi¬ 
taaliset  pelit,  joita  on  noin  seitsemän¬ 
kymmentä  prosenttia  kaikista  esillä 
olevista  peleistä.  Yksipuolistumisesta 
on  silti  turha  puhua,  sillä  suomalaiseen 
digipelaamisen  historiaan  kuuluu  laaja 
kattaus  erilaisia  pelialustoja  N-Gage- 
puhelimesta  rakennussarj atietokonei- 
siin  ja  edelleen  tekstiviestipeleihin. 
Kaupallisten  pelien  tarina  kurottaa  aina 
1800-luvun  ruotsinkieliseen  kansallis¬ 
romanttiseen  noppapeliin  Lustfärd  tili 
Avasaksa  ja  päätyy  2010-luvulle,  jossa 
Suomella  on  kansainvälisesti  tunnus¬ 
tettu  peliala  ja  suomalaisia  pelejä  on 
saatavilla  virtuaalilaseillekin.  Jouk¬ 
koon  mahtuu  opetuspelejä,  korttipele¬ 
jä,  taidepelejä,  MUDeja,  miniatyyrejä 
ja  kaikkea  siltä  väliltä. 

Pelien  kokeminen  on  tehty  pelimuse- 
ossa  mahdollisimman  monipuoliseksi. 
Pelien  suunnittelusta,  markkinoinnista 
ja  vastaanotosta  kertovat  esineet  kehys¬ 
tävät  pelejä,  joista  suurinta  osaa  pääsee 


itse  pelaamaan  näyttelyssä.  Syvyyt¬ 
tä  tuttujen  ja  tuntemattomien  pelien 
kohtaamiseen  tuovat  lisäksi  kymmenet 
pelintekijöiden  videohaastattelut.  Soke¬ 
rina  pohjalla  ovat  lavastetut  interiöörit, 
joissa  voi  tunnelmoida  eri  vuosikym¬ 
menten  pelipuitteissa.  Museokävijä 
pääsee  siis  käyskentelemään  90-luvun 
demoskeneluolassa,  kuuntelemaan 
Speden  Speleistä  tutun  nopeustestin 
tarinan  maahantuoja  Harri  Monosen 
kertomana  sekä  testailemaan  Remedyn 
uusinta  spektaakkelia. 

Pelien  ja  museon  yhdistämisessä  on 
ollut  myös  haasteensa.  Pelitallettamisen 
käytännöt  ovat  kansainvälisestikin  vielä 
uusia  ja  yhdenmukaistamattomia,  joten 
ongelmat  ovat  varsin  konkreettista  laa¬ 
tua.  Kuinka  esimerkiksi  kertoa  museo- 
yleisölle,  minkälaisia  olivat  2000-luvun 
alun  tekstiviestipelit,  joissa  pelaaja  näki 
lähettämänsä  viestin  seuraukset  suoras¬ 


sa  televisiolähetyksessä?  Entä  millainen 
oli  verkkomoninpeli,  jota  kukaan  ei 
enää  pelaa? 

Oman  mutkansa  matkaan  toivat 
myös  ikärajat,  joita  kaikilla  näyttelyn 
digitaalisilla  peleillä  ei  ollut.  Ennen  PE- 
GI -järjestelmän  käyttöönottoa  vuonna 
2003  ilmestyneet  pelit  tarvitsivat  näyt¬ 
teille  asettamista  varten  ikäraja- arviot, 
jotka  muotoiltiin  yhdessä  viranomais¬ 
ten  kanssa.  Haasteista  huolimatta  peli- 
museon  ensimmäinen  näyttely  tarjoaa 
alkuperäisen  vision  mukaisesti  laajan 
kattauksen  suomalaisen  pelaamisen 
historiaa  ja  hieman  nykypäivääkin. 

Jokaisen  pelimuseo 

Kansainvälisesti  pelien  historiankir¬ 
joitus  painottuu  usein  etenkin  Yh¬ 
dysvaltojen  ja  Japanin  pelikulttuuriin, 
suuriin  valmistajiin  ja  maailmanlaa¬ 
juisesti  tunnettuihin  brändeihin  kuten 
Atariin  tai  Nintendoon.  Kansainväliset 
suuntalinjat  ovat  läsnä  myös  Suomen 
pelimuseossa,  mutta  niille  on  varattu 
vain  sivurooli,  sillä  nimensä  mukai¬ 
sesti  Suomen  pelimuseon  tarkoitus  on 
pureutua  suomalaisen  pelikulttuurin 
erityispiirteisiin.  Esimerkiksi  RAY:n 
rahapelimonopolin  vuoksi  pelihalli- 
kulttuuri  näyttää  varsin  toisenlaiselta 
kuin  maailmalla.  Kotimainen  arcade- 
kulttuuri  kytkeytyykin  pelaajien  muis¬ 
toissa  paljolti  huvipuistojen  ja  ruotsin¬ 
laivojen  pelihalleihin. 

Suomen  pelialan  nousukausi  2000-lu- 
vulla  teki  alasta  nopeasti  menestyksen 
synonyymin  julkisessa  keskustelussa. 
Vaikka  palkinnot  ja  myyntikäyrät  ker¬ 
tovat  omaa  tarinaansa  suomalaisen  pe- 
linkehityksen  kulttuureista,  pelimuseon 
tavoite  on  antaa  laajempi  kuva  suoma¬ 
laisesta  pelinkehityksestä.  Pelintekijä 
saattaa  nykypäivänäkin  olla  yksittäinen 
henkilö  tai  muutaman  ihmisen  ryhmä. 
Siten  näyttelyn  valokeilassa  ei  ole  pel¬ 
kästään  superhittejä  tai  kulttiklassikoi- 
ta,  vaan  myös  indie -kehittäjien  kekseli¬ 


äitä  luomuksia  sekä  erilaisia  kotitekoisia 
ja  keskeneräisiä  pelejä.  Osansa  luovaan 
pelikulttuuriin  tuovat  myös  larppaajat 
ja  miniatyyripelaajat,  jotka  käyttävät 
kädentaitojaan  ja  mielikuvitustaan  luo¬ 
dakseen  pelaamiselle  tarvittavat  olo¬ 
suhteet. 

Pelikulttuurista  puhuttaessa  on  kes¬ 
keistä  pohtia,  kenen  kulttuurista  oi¬ 
keastaan  on  kyse  ja  kuka  saa  äänensä 
kuuluviin.  Pelimuseon  keskeisenä  lin¬ 
jana  on  painottaa  pelaamisen  ja  pelaa¬ 
jien  monimuotoisuutta.  Pelaaminen  ei 
ole  ainoastaan  vihkiytyneen  sisäpiirin 
puuhia,  vaan  laajempi  kulttuurinen  il¬ 
miö.  Pelimuseo  ei  pyri  puhuttelemaan 
ainoastaan  pitkän  linjan  pelaajia,  vaik¬ 
ka  peliharrastajat  hemmottelua  muse¬ 
ossa  saavatkin  osakseen.  Pelimuseoon 
ovat  tervetulleita  myös  ne,  jotka  eivät 
välttämättä  koe  itseään  pelaajiksi.  Se 
on  tarkoitettu  lapsensa  peliharrastusta 
vierestä  seuraavalle  vanhemmalle  yhtä 
paljon  kuin  pelialan  ammattilaiselle  tai 
omistautuneimmalle  harrastajalle. 

Kohti  loistavaa  tulevaisuutta 

Suomen  pelimuseon  ensimmäinen 
näyttely  interiööreineen,  pelattavine 
peleineen,  esineineen  ja  haastattelui- 
neen  on  monivuotisen  projektin  tulos. 
Lopputuloksen  monipuolisuuden  var¬ 
mistamiseksi  pelimuseon  suunnitte¬ 
lutyöryhmä  koostettiin  Mediamuseo 
Rupriikin  ja  Tampereen  yliopiston 
tutkij  öistä,  Pelikonepeij  oonit-keräili- 
järyhmän  jäsenistä  sekä  pelijournalis- 
teista.  Asiantuntijaryhmän  yhteistyönä 
laadittiin  näyttelyn  painotukset  ja  lin¬ 
jaukset.  Samalla  muotoiltiin  alkupe¬ 
räinen  sadan  suomalaisen  pelin  lista, 
joka  edustaisi  laajasti  suomalaista  pe¬ 
likenttää  ja  sisältäisi  mahdollisimman 
monenlaisia  pelejä  ja  pelikulttuurin 
muotoja.  Varsinainen  näyttelytyö  pyö- 


SUOMEN  PELIMUSEO 


rähti  käyntiin  loppuvuodesta  2015,  ja 
ensimmäinen  näyttely  valmistui  suun¬ 
nitellussa  määräajassa. 

Nyt  avautuva  ensimmäinen  näyttely 
on  vasta  alkua.  Pelimuseolle  kaavail¬ 
laan  monenlaista  tapahtumatoimin- 
taa  peleihin  liittyen.  Se  tulee  olemaan 
tapaamispaikka  erilaisille  pelaajille  ja 
pelaajayhteisöille  ja  tarjoamaan  tiloja 
esimerkiksi  peliyritysten  tai  pelikasvat- 
tajien  tapahtumille.  Pelien  esillepanoja 
ja  videohaastatteluja  koostettaessa  mu¬ 
seolle  kertyi  valtava  määrä  Suomen  pe- 
lihistoriaan  liittyvää  materiaalia,  josta 
vain  osa  päätyi  näyttelyyn.  Jatkossa 
pelien  tutkijoille  on  siis  tarjolla  mu¬ 
seon  puolesta  paljon  aineistoa,  jossa 
olisi  tarkasteltavaa  monen  artikkelin  ja 
opinnäytetyön  verran. 

Tällä  hetkellä  pelimuseon  hankkeita 
ovat  jo  suunnitteluvaiheessa  aloitet¬ 
tu  Wikiprojekti:  Suomen  pelimuseo 
sekä  ensimmäisen  vaihtuvan  näyttelyn 
muodostaminen  yhteistyössä  Tampe¬ 
reen  yliopiston  kanssa.  Vaihtuvat  näyt¬ 
telyt  tulevat  elävöittämään  museotilaa 
entisestään.  Niiden  aiheita  voivat  olla 
esimerkiksi  pelien  tekeminen,  peli- 
kulttuurin  ilmiöt,  fanitaide  tai  pelien 
aiheet.  Suomen  pelimuseo  ei  ainoas¬ 
taan  talleta  suomalaista  pelikulttuuria, 
vaan  myös  osallistuu  sen  pitämiseen 
elinvoimaisena.  & 

Sotaisat  meripelit 

Tykkitulta  aavalla  ulapalla 

Teksti:  Jukka  O.  Kauppinen  Kuvat:  Mobygames,  Ubisoft,  SSI,  Jukka  O.  Kauppinen,  vecteezy.com 


Meri  on  aina  yhdistänyt  ja  erottanut  ihmiskuntaa. 
Loppumattomilta  näyttävät  ulapat  ja  niiden  takaiset  maat 
ovat  kiehtoneet  löytöretkeilijöitä  ja  aiheuttaneet  kahnauksia. 
Kauppalaivojen  lisäksi  merillä  seilaavat  myös  sotalaivat  ja 
-laivastot,  jotka  ovat  innoittaneet  pelintekijöitä. 


Meri  on  toki  inspiroinut  pe¬ 
lintekijöitä  muutoinkin 
kuin  sotaisissa  merkeissä. 
Hyviä  simulaatioita  on  tehty  jopa  rah¬ 
tilaivoista.  Kilpapurj  ehdussimulaati- 
oissa  lepää  parhaimmillaan  niin  silmä 
kuin  mieli,  kun  pelaaja  yrittää  kah¬ 
maista  tuulen  purjeisiinsa  ja  suorittaa 
täydellisen  käännöksen  poijun  ympäri. 


Meren  pohjaan  on  sukellettu  jo  Scuba 
Divestä  (1983)  lähtien,  ja  kukapa  ei 
rakastaisi  videopelihistorian  sympaat¬ 
tisina  pullonokkaa,  Ecco- delfiiniä 
(1992). 

Merellisissä  peleissä  kuitenkin  har¬ 
vemmin  suojellaan  koralleja  tai  pelkäs¬ 
tään  nautiskellaan  pinnanalaisen  maa¬ 
ilman  kauneudesta.  Jopa  Playstation 


VR  -virtuaalisilmikon  julkaisupeleihin 
lukeutuvassa  The  Deepissä  virtuaalito¬ 
dellisuutta  käytetään  lähinnä  shokee- 
raamiseen,  kun  pelaajan  sukellushäkki 
päätyy  nälkäisen  hailauman  keskelle. 

Kenties  Skrolli  matkaa  pinnan  alle 
jossain  tulevassa  numerossaan,  mutta 
ammutaan  nyt  ensin  tykeillä. 


Laivat  puuta,  miehet 
rautaa,  hiiohoi 

Yli  30  vuotta  sitten  tehty  Broadsides  on 
yhä  yksi  parhaimmista  purjelaivojen 
sotaa  kuvaavista  simulaatioista.  Reaa¬ 
liajassa  etenevä  strategiapeli  asettaa 
vastakkain  kaksi  historiallista  tai  itse 
suunniteltua  sotalaivaa,  jotka  yrittävät 
upottaa  tai  vallata  vastustajansa. 

Taitavasti  ideoitu  peli  puhkuu  pur¬ 
jelaivojen  tunnelmaa  ja  ennen  kaikkea 
mallintaa  aluksilla  sotimisen  taitavasti. 
Tuulen  suunnalla  ja  voimakkuudella 
on  merkitystä,  kuin  myös  purjeiden  oi¬ 
keaoppisella  käytöllä,  ammustyypeillä 
ja  aluksen  käsittelyllä. 

Oivallinen  muinaispeli  on  edelleen 
mainiota  pelattavaa  etenkin  kave¬ 
rin  kanssa,  Black  Sailsin,  Master  and 
Commanderin  tai  Hornblowerien 
höystämänä. 


Broadsides  (1983) 

SSI  -  Commodore  64,  Apple  II,  Atari  8-bit 


Se  kuuluisa  rommipullo 

Sid  Meier  loi  uransa  varhaisaikoina  ti¬ 
manttisia  pelejä  lähes  sarjatulella.  Vaik¬ 
ka  meriseikkailu  Pirates  ei  aivan  Civili- 
zationia  haastakaan,  on  sen  lumovoima 
kestänyt  aikaa.  Syystäkin  -  Karibianme- 
ren  historiaan  1560-luvulta  1600-luvun 
lopulle  mahtuu  uskomattomia  tarinoita 
ja  huikeita  henkilöitä. 

Niistä  on  ammennettu  myös  Pira- 
tesiin,  joka  oli  yhtaikaa  strategiapeli, 
kauppasimulaatio,  purjehdus-  ja  me- 
risotasimulaatio  sekä  roolipeli,  kaiken 
lisäksi  avoimessa  hiekkalaatikossa. 
Itse  kukin  sai  luoda  oman  roolinsa  ja 
elää  sen  mukaisesti. 


Seikkailun  vapaus  ja  merellisen  elä¬ 
myksen  väkevyys  tekivät  Piratesista 
rakastetun  klassikon,  mutta  pelisarjaa 
siitä  ei  syntynyt.  Viimeisin  remaste- 
rointi  tehtiin  2012,  mutta  todellista  jat¬ 
ko-osaa  ei  ole  tehty  koskaan.  Moni  on 
yrittänyt  ratsastaa  samoilla  teemoilla, 
harvemmin  onnistuen.  Ehkä  Piratesin 
kohtalo  on  olla  peli,  jollainen  voidaan 
tehdä  täydellisesti  vain  kerran  maail¬ 
manhistoriassa. 

Sid  Meier  s  Pirates!  (1987) 

MicroProse  -  Commodore  64  -ensijulkai- 
sun  jälkeen  kaikki  maailman  pelikoneet 
NESiä  myöten 

Raskaan  sarjan  laivat 

Todella  hardcorea  merielämystä  etsivä 
löytää  parasta  namia  SSI:n  Warship-  ja 
Battlecruiser-strategiapeleistä,  joissa 
kuvataan  sekä  Tyynenmeren  että  Eu¬ 
roopan  sotanäyttämöjen  merellistä 
ulottuvuutta.  Nyt  kuitenkin  komenne¬ 
taan  kokonaisia  laivastoja  sekä  histori¬ 
allisissa  että  kuvitelluissa  yhteenotois¬ 
sa.  SSLstä  kun  on  kyse,  molemmissa 
peleissä  piisaa  sisältöä.  Laivat  on  mal¬ 
linnettu  yksilöllisesti,  samoin  niiden 
monituiset  aseet. 

Mitään  kevesti  haukattavia  välipalo¬ 
ja  nämä  eivät  ole,  mutta  niiden  pikku¬ 
tarkka  merisotahistoriallinen  kuvaus 
on  yhä  ylittämättömän  tarkka.  Laivas¬ 
tonsa  tosissaan  ottavan  kannattaakin 
muistaa  niiden  olemassaolo. 

Warship  (1986) 

Battlecruiser  (1987) 

SSI  -  Commodore  64,  Apple  II,  Atari,  PC 


Pieni  saari,  suuri  kahakka 

MicroProsen  huippukauden  yksinäisek¬ 
si  julkaisuksi  jäänyt  Task  Force  1942  ei 
noussut  klassikoiden  raskaaseen  sarjaan, 
mutta  hieno  ja  omaperäinen  luomus  se 
silti  oli.  Toisen  maailmansodan  Tyynen¬ 
meren  operaatioiden  käännekohdasta, 
Guadalcanalin  taistelusta,  syntyi  moni¬ 
tasoinen  merisotasimulaatio. 

Peli  koostuu  näppärästi  useasta  osi¬ 
osta.  Lopputulos  ratkeaa  Guadalcana¬ 
lin  saarella  maavoimien  käymässä  tais¬ 
telussa,  jota  pelaaja  tukee  laivastollaan. 
Meri-  ja  ilmavoimia  komennetaan 
strategiaosiossa,  ja  laivastojen  kohda¬ 
tessa  siirrytään  komentamaan  joko 
yksittäisiä  aluksia  tai  koko  laivuetta, 
haluttaessa  aluksesta  ja  tykkitornista 
toiseen  pomppien. 

Task  Force  rakensi  merisodasta  hy¬ 
vin  omannäköisensä  ja  kiinnostavan 
kokonaisuuden,  johon  paketoitiin  niin 
oivallista  historiaa  kuin  mitä  jos  -fan- 
tasiavaihtoehtoja.  Harmillisesti  peli 
myös  julkaistiin  aika  keskeneräisenä  ja 
bugisena.  Onneksi  retropelien  uudel- 
leenjulkaisuihin  erikoistunut  Night- 
dive  Studio  s  päivitti  sen  taannoin  uu¬ 
teen  kuosiin  nykykoneille,  ja  merille 
pääsee  nykyään  Steam -palvelun  kautta 
seitsemällä  eurolla. 


Bismarckin  sotaretket 

Sanonpa  kuulkaa  suoraan,  että  Great 
Naval  Battles  oli  muinoin  pelisarja, 
joka  sai  meikäläisen  aivan  äimistyk- 
siinsä.  Ensinnäkin  siksi,  että  se  oli 
järjettömän  tasokas  strategiapeli.  Toi¬ 
sekseen  siinä  oli  pc-aikalaisekseen 
harvinaisen  hyvät  äänet. 


69 


Assassiinit  laineilla 

Assassins  Creed  -pelisarjan  kuudes 
osa  oli  huima  piristysruiske  jo  hieman 
urautuneelle  saagalle.  Siinä  näet  USA:n 
vapaussotaan  sijoittuneen  Assassins 
Creed  III:n  purjehtimisosuus  nostet¬ 
tiin  koko  pelin  pääosaan.  Kontrasti 
aiempaan  oli  niin  suuri,  että  nelonen 
tuntui  hetkittäin  enemmänkin  piraat- 
tipeliltä,  johon  lyötiin  Creedien  leima 
päälle. 

Mutta  hyvä  että  lyötiin.  Nelonen  ja 
siitä  spinoffattu  Assassins  Creed  Ro- 
gue  olivat  erinomaisia  merellisiä  seik¬ 
kailupelejä,  joissa  pärskeet  löivät  naa¬ 
malle  ja  vihuri  pöhisi  korvissa.  Purjeet 
lepattivat  ja  tottakai  tykit  jyskyivät, 
kun  pelaajat  kävivät  laivoillaan  päin 
piraatteja,  kaapattavia  kauppalaivoja 
tai  vihollisen  sotalaivoja,  millaiselle  ta- 
rinapolulle  nyt  itse  kukin  päätyikään. 

IV  ja  Rogue  ovat  nykypäivän  pur- 
jehduspelien  lumovoimaisinta  kärkeä, 
joskaan  realistisiksi  niitä  ei  uskalla 
kutsua.  Mutta  hauskoja,  kiinnostavia 
ja  toiminnallisia  purjelaivaseikkailuja 
ne  ovat,  ja  helposti  saatavissa  kaikille 
nykypelialustoille. 

Assassins  Creed  IV:  Black  Flag  (2013) 
Ubisoft  -  PC,  Playstation  3,  Playstation  4, 
Xbox  360,  Xbox  One,  Wii  U 


Tässä  sulle  täyslaidallinen 

Wargaming.netin  sotapelitrilogian 
(World  of  Tanks,  World  of  Warplanes) 
täydentänyt  World  of  Warships  on 
hämmästyttävä  tekele.  Se  pamauttaa 
samaan  pelilliseen  pakettiin  mikro¬ 
maksuilla  pyörivän,  samalla  täysin 
ilmaisen  nettipelin  sekä  taitavasti  to¬ 
teutettua  toiminnallistettua  merisotaa 
yhdistettynä  onnistuneeseen  historial¬ 
liseen  realismiin. 

Toki  on  haastavaa  puhua  historial¬ 
lisesta  realismista,  kun  puhutaan  kor¬ 
keintaan  24  pelaajan  nettisodista,  jotka 
kestävät  enintään  20  minuuttia.  Laivat 
kiihtyvät,  kurvaavat  ja  lataavat  paljon 
todellista  nopeammin,  mutta  toden¬ 
mukaisuus  onkin  suhteellista  -  riittää, 
että  paattien  keskinäinen  realismi  toi¬ 
mii.  Ja  että  se  kuulkaa  toimiikin. 

Alati  kasvava  laivakanta,  joka  yltää 
ensimmäisen  maailmansodan  aluk¬ 
sista  aina  1950-luvulle  saakka.  Hä¬ 
vittäjiä,  risteilijöitä,  taistelulaivoja  ja 
lentotukialuksia.  Reaaliaikastrategiaa 
ja  laivasimulaatiota.  Kilpailullisia  pe¬ 
litiloja,  haasteita,  skenaarioita  ja  ran- 
domrähinää  ihmisiä  ja  botteja  vastaan. 
Ällistyttävän  upeita  laivoja,  muhkeat 
äänimaailmat  ja  pelattavuus,  joka  pai¬ 
nottuu  älykkääseen  taktikointiin  -  täs¬ 
sä  kerrankin  moninpeli,  jossa  ADHD- 
refleksij  onnet  ovat  hätää  kärsimässä. 

Niin,  World  of  Warships,  peli  aikui¬ 
selle  pelaajalle.  Ei  tarvitse  kysyä  tyk- 
käänkö,  vaan  miten  helkkarin  paljon 
tykkään? 

World  of  Warships  (2016) 

Wargaming.Net  -  PC 

& 


Vuosien  mittaan  viiden  pelin,  mo¬ 
nen  lisärin  ja  Fighting  Steel  -jatkik- 
sen  kokoiseksi  peliperheeksi  kasvanut 
Great  Naval  Battles  tarjosi  sekä  strate¬ 
gista  laivastojen  komentamista  vuosien 
mittaisissa  kampanjoissa  että  yksittäis¬ 
ten  alusten  kapteenointia  pienissä  ja 
suurissa  yhteenotoissa.  Monella  tasolla 
toimineet  strategiat  puhkuivat  upeaa 
merisotahenkeä  ja  rakkautta  sotalai¬ 
voihin,  pienemmistä  avomerihävittä- 
jistä  massiivisiin  taistelulaivoihin. 

Voi  sanoa,  että  peleissä  oli  jopa  hui¬ 
keaa  lumoa,  sillä  ne  avasivat  näin  me¬ 
risodan  historiaa  tutkineellekin  uusia 
näkökulmia  muun  muassa  Atlantin 
merisotaan,  saattuetoimintaan  ja  tie¬ 
tenkin  Kriegsmarinen  operaatioiden 
haastavuudelle.  Jatko-osissa  sitten  sei¬ 
lattiin  Tyynellämerellä  ja  ensimmäi¬ 
sessä  maailmansodassa. 

Myöhemmin  Great-sarjaa  moderni¬ 
soitiin  Fighting  Steel  -peliksi,  jota  fani- 
kansa  sittemmin  päivitti  ja  laajensi  liki 
vuosikymmen  julkaisun  jälkeenkin. 
Fightingin  fanipaketeista  saisi  yhä  pä- 
heän  meripelin,  jos  vain  löytää  alkupe- 
räispelin  faniviritysten  alustaksi.  Vaan 
eipä  ole  sen  enempää  Greatteja  kuin 
Steeliäkään  julkaistu  uudelleen,  gog. 
cornissa  tai  muualla. 


Great  Naval  Battles  (1992-1996) 
Fighting  Steel  (1999-2008) 

SSI  -  PC 

Rakentelu 


Vanha  kahva  käyttöön 

Arduinosta  adapteri  ohjaimelle 

Haluaisitko  käyttää  vanhaa  suosikkipeliohjaintasi  emulaattorin  kanssa?  Vai  haluatko  opetella  hieman 
Arduinon  ohjelmointia?  Molemmissa  tapauksissa  tämä  pikkuprojekti  sopii  sinulle  hyvin. 

Teksti  ja  kuvat:  Jarno  Lehtinen 


Tmega32u4- mikro¬ 
kontrolleriin  perustu¬ 
vasta  Arduinosta  on 
pienellä  vaivalla  help¬ 
po  tehdä  USB-joys- 
tick- adapteri.  Adapterin  avulla  vanha 
joystick  saadaan  toimimaan  melkein 
missä  tahansa  nykyaikaisessa  USB- 
portin  sisältävässä  laitteessa.  Tässä  ju¬ 
tussa  teemme  Ebaysta  hankitusta,  hiu¬ 
kan  alle  4  euron  hintaisesta  Arduino 
Pro  Microsta  adapterin  Atari-tyypin 
joystickeille.  Adapteriin  voi  liittää  mo¬ 
net  9-nastaisella  D-liittimellä  varuste¬ 
tut  80-  ja  90-lukujen  peliohjaimet. 

Tarvitset  projektia  varten  vain  tie¬ 
tokoneen  Arduinon  ohjelmoimista 
varten  -  käyttöjärjestelmäksi  käy  niin 
Windows,  Linux  (x86  tai  ARM)  kuin 
OS  X  -,  ATmega32u4-pohjaisen  Ar¬ 
duinon,  microUSB-kaapelin,  9-napai- 
sen  uros-D-liittimen  ja  hieman  johtoa. 

Erilaisia  joystickin 
toteutustapoja 

Peliohjaimen  liittämiseen  ja  signaalien 
käsittelyyn  on  käytössä  monia  erilaisia 
tapoja.  Yksinkertaisin  on  niin  sanottu 
Atari-joystick,  jossa  jokaista  suuntaa 


tai  tulitusnäppäintä  vastaa  yksi  kyt¬ 
kin.  Järjestelyn  hyvä  puoli  on  yksin¬ 
kertaisuus,  mutta  huono  puoli  on  se, 
että  johtimia  ja  nastoja  tarvitaan  liit¬ 
timessä  yhtä  monta  kuin  suuntia  tai 
tulitusnäppäimiä  on.  Joystick  ei  tar¬ 
vitse  käyttöjännitettä,  eikä  käytettäväl¬ 
lä  signaalijännitteellä  ole  merkitystä. 
Atari-joystickin  rakennusohjeet  löydät 
Skrollin  numerosta  2014.2. 

Sega  Megadriven  (Amerikan  man¬ 
tereella  nimellä  Genesis)  ohjainta  lue¬ 
taan  lähtökohtaisesti  kuten  Atari-oh- 
jainta,  mutta  yhdellä  nastalla  valitaan 
muutaman  eri  toimintatilan  välillä. 
Näin  on  säästetty  johtimia  ja  nastoja, 
kun  jokaisella  johtimella  voidaan  vä¬ 
littää  kaksi  eri  näppäintä  tai  toimintoa. 
Kuutta  toimintonäppäintä  käyttävässä 
Megadrive-ohjaimessa  tiloja  on  kolme. 

Nintendon  NES  ja  SNES  -konsolei¬ 
den  ohjain  lähettää  ohjaimen  tilan  yk¬ 
sisuuntaisena  sarjamuotoisena  bittivir¬ 
tana.  Konsoli  lähettää  kellosignaalin  ja 
lukee  dataa  bitti  kerrallaan. 

Playstation  l:n  ja  2:n  ohjain  perus¬ 
tuu  kaksisuuntaiseen  sarjamuotoiseen 
bittivirtaan,  jossa  data  lähetetään  ja 
luetaan  8  bittiä  eli  tavu  kerrallaan.  Kel¬ 


losignaalin  lähettää  konsoli. 

Nintendo  64:n  ja  Gamecuben  oh¬ 
jaimet  ovat  Arduinon  näkökulmasta 
haastavimpia  luettavia,  koska  luke¬ 
miseen  tarvitaan  tarkkaa  ajoitusta. 
Arduinolla  kellojakson  tarkka  ajoitus 
saavutetaan  luotettavasti  vain  konekie¬ 
lellä  eli  assemblerilla.  Monet  verkosta 
löytyvät  esimerkkiohjelmat  olettavat 
Arduinon  toimivan  16  MHz: n  kello¬ 
taajuudella,  eivätkä  ne  täten  toimi  suo¬ 
raan  8  MHz:n  Arduinolla. 

Lisäksi  on  olemassa  analogiseen  sig¬ 
naaliin  perustuvia  ohjaimia.  Tällaiset 
ohjaimet  voidaan  ajatella  Arduinon  nä¬ 
kökulmasta  säätövastuksiksi  eli  poten¬ 
tiometreiksi.  Mm.  Apple  II:n  ja  PC:n 
joystick  sekä  C64:n  paddlet  ovat  analo¬ 
gisia  ohjaimia.  Koska  Arduino  sisältää 
myös  analogisia  sisääntuloja,  voidaan 
analogisiakin  ohjaimia  lukea  helposti. 

Arduino 

Tämän  ohjeen  kannalta  tärkeintä  on, 
että  Arduinossa  on  ATmega32u4- 
mikrokontrolleri.  Tällaisia  löytyy 
muun  muassa  Ebaystä  hakusanal¬ 
la  ”ATmega32u4”.  Tuotenimiä  ovat 
esimerkiksi  Leonardo  ja  Pro  Micro. 

ATmega32u4:sta  on  olemassa  sekä 
5  V:n  että  3,3  V:n  versio.  Suurin  osa 
ohjaimista  toimii  viidellä  voltilla.  Eri 
jännitteellä  olevat  versiot  eroavat  jän¬ 
nitteen  lisäksi  kellotaajuutensa  suhteen 
(16  MHz  ja  8  MHz),  joten  tarkkaa  ajoi¬ 
tusta  vaativat  ohjelmat  eivät  toimi  ris¬ 
tiin.  Suurin  osa  verkosta  löytyvistä  Ar- 
duinolle  tehdyistä  esimerkkiohjelmista 
olettaa  kellotaajuudeksi  16  MHz.  Tässä 
jutussa  rakennettava  adapteri  toimii 
kummallakin  versiolla.  Arduinosta  on 
myös  versioita,  joissa  ei  ole  valmiina 
fyysistä  USB-porttia,  joten  kannattaa 
tarkistaa,  että  USB -portti  löytyy. 

Ohjelmoitu  Arduino  näkyy  USB- 
standardin  mukaisena  HID -laitteena. 
Esimerkiksi  Windowsin  laitehallinta 
kertoo  laitteen  olevan  ”HID-compliant 
game  controller”. 

Adapterin  voi  toteuttaa  myös  ilman 
juotoksia.  Tällöin  pitää  hankkia  Ar¬ 
duino,  jossa  on  piikkirimat  valmiiksi 
kiinnitettynä,  hieman  kytkentäjohtoa 
sekä  9-nastainen  ”breakout  board” 
-mallinen  D -liitin,  johon  johdot  voi¬ 
daan  kytkeä  ruuveilla  ilman  juotoksia. 

Ruvetaan  töihin 

Kiinnitä  9-nastainen  uros-D-liitin 
Arduino  on .  Kytkentäj  ärj  estys  löytyy 
oheisesta  kaaviosta.  Muuttamalla  nas- 
tamäärittelyt  ohjelmalistauksessa  liitin 
voidaan  kytkeä  mihin  tahansa  nastoi¬ 
hin,  mutta  kannattaa  välttää  nastojen  0 
ja  1  käyttöä.  Niitä  käytetään  sarjaport¬ 
tina,  ja  vaikka  esimerkkikoodi  ei  sar¬ 
japorttia  käytä,  monissa  tapauksissa  se 
tulee  otettua  käyttöön  kehitysvaiheessa 
esimerkiksi  debuggaukseen.  Arduinon 
voi  ohjelmoida  kirjoittamaan  esimer¬ 
kiksi  joystickin  tilan  sarjaporttiin, 
jolloin  se  näkyy  Arduino  IDE:n  sarja- 
porttimonitorissa. 

Lataa  ja  asenna  Arduino  IDE  tietoko¬ 
neelle  osoitteesta  www. arduino. cc/en/ 
Main/ Software.  Kerro  Arduino  IDEdle 
käyttämäsi  Arduinon  malli  valitsemal¬ 
la  esimerkiksi  To ols^B o ard^> Arduino 
Leonardo  (tämä  valinta  toimii  myös 
Ebayn  Arduino  Pro  Microlla).  Valitse 
Arduinon  COM-portti  Tools^Port.  Jos 
et  tiedä  missä  portissa  Arduino  on  ko¬ 
neessasi,  valitse  ensiksi  suurin  COM- 
portin  numero.  Se  on  monissa  tapauk¬ 
sissa  oikea. 

Seuraavaksi  ladataan  ja  asennetaan 
Arduino JoystickLibrary.  Mene  osoit¬ 
teeseen  github.com/MHeironimus/  Ar¬ 
duino  JoystickLibrary  ja  paina  ”Clone 


or  download”  ja  ”Download  ZIP”. 
Pura  ladatusta  zip-tiedostosta  kansio 
”ArduinoJoystickLibrary-master”  Ar¬ 
duino  IDE:n  kirjastokansioon.  Win- 
dowsissa  kirjastokansio  on  %HOME- 
PATH%\Documents\Arduino\libraries 
ja  Linuxissa  -/Arduino /librar  ies.  Tie¬ 
dostot  ovat  oikeassa  paikassa,  jos  seu- 
raavat  tiedostot  löytyvät: 

Windowsissa:  %H  OMEPATH  %  \ 

Documents\Arduino\libraries\Joystick\ 
Joystick.h  ja  Joystick.cpp 

Linuxissa:  -/ Arduino /librar  ies /Joy  - 
stick/ Joystick.h  ja  Joystick.cpp. 

Aloita  Arduino  IDE:ssä  uusi  projek¬ 
ti  ja  kopioi  siihen  ohjelmalistaus  joko 
ohesta  tai  Skrollin  kotisivuilta.  Paina 
Upload-painiketta  (Arduino  IDE:n 
vasemmassa  ylänurkassa  oleva  pyöreä 
nappi,  jossa  nuoli  oikealle).  Upload- 
painike  kääntää  lähdekoodin  Arduinon 
ymmärtämäksi  koodiksi  ja  lähettää 
koodin  Arduinon  sisäiseen  flash-muis- 
tiin.  Tässä  vaiheessa  Arduinon  COM- 
portin  numero  saattaa  Windowsissa 
muuttua,  kun  joystick-kirjasto  aktivoi 
Arduinon  USB-HID-laitteeksi.  Vaihda 
tarvittaessa  COM-portti  asetuksista  ja 
paina  uudestaan  Upload-nappia. 

Jos  kaikki  meni  putkeen,  pitäisi 
adapterin  olla  nyt  valmis.  Adapteria 
voi  testata  esimerkiksi  Windowsin  Oh¬ 
jauspaneelista  löytyvällä  Peliohjaimet- 
toiminnolla  tai  Linuxissa  käskyllä  jstest 
/ dev/ input ZjsO. 

Viimeistele  tarvittaessa 

Jotkin  peliohjaimet  tarvitsevat  pie¬ 
niä  muutoksia  koodiin,  jos  halutaan 
mukaan  toinenkin  tulitusnäppäin. 
Esimerkiksi  Sega  Master  Systemin  oh¬ 
jain  on  yhteensopiva  Atari-liitännän 
kanssa,  mutta  jos  haluat  mukaan  myös 
toisen  tulitusnäppäimen,  lisää  koodiin 
toinen  näppäin  D -liittimen  nastaan  9. 

Myös  Skrollin  numerossa  2014.2 
rakennettu  joystick  toimii  tämän 
adapterin  kanssa.  Huomioi,  että  siinä 
maanasta  on  D -liittimen  nastassa  9, 
eli  kytke  D -liittimen  nasta  9  Arduinon 
GND:hen.  Toinen  tulitusnäppäin  saa¬ 
daan  käyttöön  lisäämällä  se  D -liitti¬ 
men  nastaan  7. 

Joystickin  lisäksi  Arduino  toimii 
myös  näppäimistönä  ja  hiirenä.  Jos 
adapteria  on  tarkoitus  käyttää  esimer¬ 
kiksi  Androidilla  varustetussa  mobiili- 
laitteessa,  on  yhteensopivampaa  tehdä 
Arduinosta  näppäimistö.  Näppäimistö- 
kirjasto  on  valmiina  Arduino  IDE:ssä 


Ylös 


- O  O — -| 

Vasemmalle  Oikealle 


ja  sen  käyttöön  löytyy  ohjeita  osoit¬ 
teesta  www.  arduino.  cc/en/Reference/ 
MouseKeyboard.  Osoitteessa  github. 
com/mcgurk/Arduino-USB-HID-Ret- 
ro  JoystickAdapter/ tree/ master/Tuto- 
rial  on  tässä  jutussa  oleva  esimerkkioh¬ 
jelma  näppäimistöversiona. 

Adapteri  voidaan  rakentaa  myös 
tavallisesta  Arduino  UNOsta,  joka  si¬ 
sältää  ATmega328p:n  lisäksi  ATme- 
ga  1 6u2 -mikrokontrollerin.  Normaalisti 
16u2  hoitaa  sarjaporttiliikenteen  tieto¬ 
koneen  ja  Arduinon  välillä,  joten  16u2 
täytyy  erikseen  ohjelmoida  HID -lait¬ 
teeksi.  UNOn  piirilevyllä  ei  ole  riittä¬ 
västi  IO-kontakteja  Atari- adapterin  to¬ 
teuttamiseksi  pelkällä  ATmegal6u2:lla, 
joten  ATmega328p  pitää  ohjelmoida 
lukemaan  ohjaimen  tila  ja  lähettämään 
tila  16u2:lle.  Ohjeita  löytyy  osoitteesta 
github.com/NicoHood/HoodLoader2. 

USB -portti  on  mahdollista  toteuttaa 
Arduinoon  myös  ohjelmallisesti  kol¬ 
men  vastuksen  ja  kahden  zener-diodin 
avustuksella.  V-BUS-niminen  kirjasto 
dokumentteineen  löytyy  osoitteesta 
www.obdev.at/products/vusb/index. 
html. 

Lisätietoa  ja  valmiita  ohjelmia  erilai¬ 
sille  ohjaimille  on  osoitteessa  github. 
corn/ mcgurk/  Arduino  -  USB-HID  -  Ret- 
roJoystickAdapter.  & 

/* 

*  Atari-joystickin  USB-adapteri  Skrolli-lehteen 

*  tekijä  Jarno  Lehtinen 
*/ 


if  (newUP  !=  lastUP)  { 
lastUP  =  newUP ; 
flag  =  1 ; 

} 


#include  " Joystick. h” 


//  Määritellään,  mihin  Arduinon 
//  D-liitin  on  kytketty 
#define  UP  2  //  D-liittimen 

#define  DOWN  3  //  D-liittimen 

#define  LEFT  4  //  D-liittimen 

#define  RIGHT  5  //  D-liittimen 

#define  BUTTON  6  //  D-liittimen 


IO-pinneihin  9-napainen 

pin  1  (ylös) 
pin  2  (alas) 
pin  3  (vasemmalle) 
pin  4  (oikealle) 
pin  6  (tulitusnappi) 


if  (newD0WN  !=  lastD0WN)  { 
lastD0WN  =  newD0WN ; 
flag  =  1 ; 

} 

if  (nevvLEFT  !=  lastLEFT)  { 
lastLEFT  =  newLEFT ; 
flag  =  1 ; 

} 


//  Lisäksi  pitää  kytkeä  D-liittimen  pin  8  (maa)  Arduinon 
//  GNDihen. 

//  Pidetään  kirjaa  edellisestä  joystickin  tilasta,  jotta 

//  voimme  tarkastaa,  onko  uusi  tila  erilainen.  Koska 

//  käytämme  Arduinon  sisäisiä  ylösvetovastuksia,  auki 

//  oleva  kytkin  antaa  arvon  1 ,  ja  suljettu  kytkin  vetää 

//  signaalin  maahan  antaen  arvoksi  0  (1  =  off,  0  =  on). 

byte  lastUP  =  1 ; 

byte  lastD0WN  =  1 ; 

byte  lastLEFT  =  1 ; 

byte  lastRIGHT  =  1 ; 

byte  lastBUTTON  =  1 ; 

byte  newUP  =  1 ; 
byte  newD0WN  =  1 ; 
byte  nevvLEFT  =  1  ; 
byte  nevvRIGHT  =  1 ; 
byte  nevvBUTTON  =  1 ; 


if  (nevvRIGHT  !=  lastRIGHT)  { 
lastRIGHT  =  nevvRIGHT ; 
flag  =  1 ; 


if  (nevvBUTTON  !=  lastBUTTON)  { 
lastBUTTON  =  nevvBUTTON; 
flag  =  1 ; 


//  Jos  lippu  on  ylhäällä,  tila  on  muuttunut  ja  se  pitää 
//  käsitellä 
if  (flag)  { 

//  Kun  rakennamme  uutta  tilaa,  otamme  lähtökohdaksi 
//  nollatilan 
Joystick. setYAxis(0) ; 

Joystick. setXAxis(0) ; 

Joystick. setButton(0,  0); 


void  setup()  { 

//  Määritetään  käytettävät  pinnit  sisääntuloiksi  ja 

//  aktivoidaan  ylösvetovastukset . 

pinMode(UP,  INPUT.PULLUP) ; 

pinMode(DOWN,  INPUT.PULLUP) ; 

pinMode(LEFT,  INPUT.PULLUP) ; 

pinMode(RIGHT,  INPUT.PULLUP) ; 

pinMode(BUTTON,  INPUT.PULLUP) ; 

//  Aktivoidaan  USB-joystick. 

Joystick. begi n (f alse) ; 


//  Apumuuttuja,  joka  toimii  lippuna  sille,  onko  tila 
//  muuttunut, 
byte  flag  =  0; 

void  loop()  { 

//  Lue  joystickin  tämänhetkinen  tila 
nevvUP  =  digitalRead(UP) ; 
newD0WN  =  digitalRead(DOWN) ; 
nevvLEFT  =  digitalRead(LEFT) ; 
nevvRIGHT  =  digitalRead(RIGHT) ; 
nevvBUTTON  =  digitalRead(BUTTON) ; 


//  Tarkistetaan,  onko  uusi  tila  sama  kuin  edellinen 
//  tila.  Näin  meidän  ei  tarvitse  lähettää  USB:llä 
//  tietoa  joystickin  tilasta  kuin  silloin,  kun 
//  joystickin  tila  on  muuttunut. 


Ohjelmalistaus. 


//  Rakennetaan  uusi  tila  luettujen  uusien  arvojen 
//  perusteella,  if-lauseissa  tarvitsemme  huutomerkkiä 
//  ehdon  kääntämiseen  päinvastaiseksi,  koska  0  =  on, 
//  1  =  off. 
if  ( !  nevvUP)  { 

Joystick. setYAxis(-1 27) ;  //  ylös 

} 

if  ( ! newD0WN)  { 

Joystick. setYAxis(1 27) ;  //  alas 

} 

if  (!  nevvLEFT)  { 

Joystick. setXAxis(-1 27) ;  //  vasemmalle 


} 

if  (!  nevvRIGHT)  { 

Joystick. setXAxis(1 27) ;  //  oikealle 


} 

if  (!  nevvBUTTON)  { 

Joystick. setButton(0,  1);  //  tulitusnappi 


} 


//  Kaikki  valmista  varsinaisen  tilan  lähettämiseen 
//  USB: llä.  Ennen  tätä  hetkeä  ei  USBillä  ole 
//  siirtynyt  vielä  mitään. 

Joystick.  sendStateQ ; 


//  Lippu  pitää  muistaa  nollata,  kun  uusi  tila  on 
//  käsitelty, 
flag  =  0; 


//  Pidetään  yhden  millisekunnin  hengähdystauko. 
delayMicroseconds(1 000) ; 

} 

Autoradat  tänään 

W  W  m  m  m  m  I  I  ■  - 


Koneistettua  kaahaamista 


Teksti:  Jukka  O.  Kauppinen 

Kuvat:  Kimmo  Rinta-Pollari,  Jukka  O.  Kauppinen,  Anki,  Scalextric,  VVikimei 


mmons 


JEf  /==z) 

Kaikki  varmaan  muistavat  van¬ 
hat  kunnon  autoradat  ja  urilla 
kiitävät  pikkuautot.  Ja  kuten 
kaikki  muukin ,  myös  autoradat 
ovat  kehittyneet  aikojen  myötä. 
Nykyradat  ovat  digitaalisia , 
jopa  tekoälyllisiä. 

Vanhan  ajan  pikkuautoradat 
olivat  lystejä  mutta  rajoittu¬ 
neita.  Kovasta  muovista  ra¬ 
kennettuja  radanpaloja  liitettiin  yhteen 
hankalasti  ja  sitten  ihmeteltiin,  missä 
on  huono  liitos,  kun  autot  eivät  kulje. 
Vai  onko  vika  autossa,  kaasukahvassa 
tai  virtalähteessä?  Kun  lopulta  päästiin 
ajamaan,  autot  lensivät  ulos  viimeis¬ 
tään  toisessa  mutkassa.  Aja  nyt  siinä 
kilpaa,  kun  autoja  pitää  etsiä  sohvan 
alta.  Vaan  eipä  siinä  -  hauskaa  se  oli! 
Etenkin  kun  ajamassa  oli  useampiakin 
kavereita,  jolloin  kisa  ei  katkeillut  koko 
ajan. 

Pikkuautoradat  ovat  monille  kuiten¬ 
kin  muisto  menneestä,  ehkä  lapsuu¬ 
destakin.  Mutta  ei  niiden  tarvitsisi  olla. 
Scalextricin  ja  muiden  valmistajien 
ratoja  valmistetaan  edelleen,  ja  mikä 
tärkeämpää,  niitä  myös  kehitetään. 
Perheen  junnuille  ostetaan  helposti 
joululahjaksi  marketista  löytyvä  halpa 
perusrata,  joka  muuttaa  pian  kaappiin 
pölyttymään,  mutta  pitkäjänteisemmät 
ja  aikuisemmat  harrastajat  voivat  si¬ 
joittaa  suurempiin,  laajennettaviin  ra- 
takokonaisuuksiin.  Tai  pölliä  juniorin 
aloituspakkauksen  ja  käyttää  sitä  oman 
radan  laajentamiseen. 


Autoradat  ovat  kokeneet  itse  asias¬ 
sa  melkoisen  mullistuksen  viimeisen 
vuosikymmenen  mittaan.  Vaikka  pe¬ 
rinteinen  ajaminen  ei  ole  itsessään  juuri 
muuttunut,  ovat  perinteiset  analogiset 
radat  saaneet  rinnalleen  uutta  tekniik¬ 
kaa,  joiden  myötä  pikkuautoiluun  on 
tullut  myös  digitaalinen  ulottuvuus. 

Uuden  tekniikan  lanseeraus  auto¬ 
radoille  on  tosin  kestänyt  yllättävän 
pitkään.  Ensimmäiset  digiradat  lansee¬ 
rattiin  yli  vuosikymmen  sitten,  mutta 
moni  harrastaja  ajaa  yhä  perinteisellä 
radallaan.  Miksi  päivittää,  kun  van¬ 
hakin  toimii?  Muutenkin  autoratojen 
kultaisista  ajoista  on  jo  aikaa,  ja  niiden 
kestävyys  on  omanlaisensa  ongelma: 
radat  ja  autot  kestävät  vuosikymmeniä, 
eikä  niihin  tarvita  vuosipäivityksiä. 

Niinpä  autoratojen  kehitys  on  kul¬ 
kenut  pääosin  sivupoluilla.  Kauppoi¬ 
hin  on  tuutattu  ennen  kaikkea  erilaisia 


Scalextric-digiradoissa  voi  yhdistellä  vanho¬ 
jen  ja  digiratojen  palasia.  Digiratojen  tärkein 
osa  on  digitaalinen  povverbase,  jolla  voi  mal¬ 
lista  riippuen  ohjata  yhdestä  kuuteen  autoa. 


edullisia  aloituspakkauksia,  joskus  eri¬ 
koisemmilla  lisensseillä  höystettynä. 
Löytyy  niin  James  Bond  -autorataa 
kuin  erilaisten  automallien  tai  valmis¬ 
tajien  mukaan  brändättyjä  ratoja.  Mut¬ 
ta  esimerkiksi  digitaalinen  Scalextric 
Sport  Digital  -järjestelmä  lanseerattiin 
jo  vuonna  2004,  minkä  jälkeen  suuria 
mullistuksia  ei  ole  enää  nähty. 

Enemmän  autoja  digillä 

Digitaalisen  kilpa- ajamisen  suurin  ja 
näkyvin  muutos  on  hämmentävän  il¬ 
miselvä.  Vanhat  radat  ovat  teknisesti 
yksinkertaisia.  Niissä  on  yleensä  kaksi 
rinnakkaista  uraa,  joissa  kussakin  ajaa 
yksi  auto.  Autoja  hallitaan  pelkällä  no- 
peussäätimellä,  joka  käytännössä  sää¬ 
tää  uran  sähkövirran  voimakkuutta. 
Auto  reagoi  suoraan  uran  sähkövirtaan 
ja  ajaa  sitä  kovempaa,  mitä  kovemmin 
säätimestä  virtaa  väännetään. 


Digiradalla  auto  saa  signaalin  ajajan  ohjai¬ 
mesta  ja  kertoo  edessä  häämöttävälle  kais- 
tanvaihtokappaleelle  haluavansa  vaihtaa 
kaistaa.  Joissakin  radoissa  autossa  itsessään 
on  kääntyvä  ohjain  kaistanvaihtoon. 

Tästä  johtuen  kovempien  harrasta¬ 
jien  ja  kerhojen  radat  ovatkin  yleensä 
isoja  ja  tilaa  vieviä.  Jos  rakennetaan 
vaikkapa  kuudesta  kahdeksaan  uran 
levyinen  rata,  se  on  tehtävä  huolella 
eikä  sitä  todellakaan  pureta  viikonlo¬ 
pun  ajelujen  jälkeen. 

Uuden  aikakauden  digiradoilla  sa¬ 
malla  uralla  voi  kuitenkin  ajaa  useam¬ 
pikin  auto.  Yhtäkkiä  isommat  kaveri- 
porukoiden  ajojuhlat  voidaan  järjestää 
myös  ihan  kotikutoisesti.  Tosin  kisois¬ 
sa  olisi  yhä  hyvä  olla  myös  katsojia, 
jotka  voivat  nostaa  karanneet  autot 
takaisin  radalle. 

Lisäksi  digitaaliset  radat  voidaan 
varustaa  monenlaisilla  uusilla  apuvä¬ 
lineillä.  Digitaaliset  varikot,  ajanot¬ 
tolaitteet,  monipuoliset  kilpailutilat 
muokattavine  sääntöineen  ja  mobii- 
lilaitteisiin  yhdistettävät  ajanottimet 
tuovat  pikkuautoiluun  uutta  monipuo¬ 
lisuutta  ja  mahdollisuuksia. 

Pikkuautojen  lyhyt 
maailmanhistoria 

Pikkuautojen  muinaishistoria  alkaa 
leluvalmistaja  Lionelin  vuonna  1912 
julkaisemasta  ensimmäisestä  sähköis¬ 
tetystä  autoradasta.  Se  oli  hieno  veko¬ 
tin,  jonka  autot  ajoivat  raiteilla.  Perus¬ 
versiosta  puuttuvan  nopeussäätimen 
sai  tietenkin  lisävarusteena. 

1950-luvulla  harrastajat  kehittivät 
ensimmäiset  sähköistetyillä  urilla  kii¬ 
tävät  autot.  Southport  Model  Engi¬ 
neering  Society  -yhdistyksen  jäsenten 
näytöskäyttöön  vuonna  1954  raken¬ 
taman  radan  autojen  1  ^-mittasuh¬ 
teesta  tuli  kuin  itsestään  sähköratojen 
uusi  standardi.  Autoharrastus  sai  eri¬ 
tyistä  vauhtia  kun  harrastajat  huoma¬ 
sivat,  että  pikkuruisia  junaratoja  varten 
suunnitellut  junien  sähkömoottorit 
olivat  loistavia  myös  sähköautoihin. 

Samaan  aikaan  väännettiin  vielä  kät¬ 
tä  raiteiden  ja  urien  paremmuudesta, 
mutta  pian  kina  päättyi  kuin  itsestään. 
Brittiläinen  Minimodels- valmistaj  a 
näet  muunsi  vuonna  1957  mekaaniset 
Scalex-pikkuautonsa  toimimaan  säh¬ 
köllä,  ja  uusista  S calextric- radoista  tuli 
välitön  hitti.  Sen  myötä  markkinoille 
rynnisti  muitakin  pikkuautoratojen 
valmistajia. 

Ratojen  huippuvuodet  osuivat 
1970-luvulle,  pahin  taantuma  kasaril¬ 
le.  1990-luku  toi  harrastukseen  uutta 
puhtia,  kun  uudet  valmistustekniikat 
mahdollistivat  edullisten  mutta  aiem¬ 


paa  näyttävämpien  ja  realistisempien 
muottien  ja  autojen  valmistamisen. 

Tänään  1:32-  ja  l:24-ratojen  valmis¬ 
tajia  on  muutamia.  Scalextricin  lisäksi 
Suomesta  löytyy  ainakin  Carreran  ra¬ 
toja,  mutta  myös  SCX:n  ja  Nincon  ra¬ 
dat  ovat  tiemmä  erinomaisia. 

Scalextricin  pitkälle  historialle  ja 
osien  saatavuudelle  ei  kuitenkaan  ole 
vertaista.  Vanhat  radanpalat  voi  yhdis¬ 
tää  uusiin,  ja  tavaraa  löytää  niin  uusina 
kauppojen  hyllyiltä  kuin  käytettyinä 
nettikaupoista.  Vuosikymmenten  ta- 
kaisillakin  autoilla  voi  ajaa  edelleen,  ja 
pikkuautoharrastajat  huoltavat  ja  ra¬ 
kentavat  autojaan  rakkaudella. 

Enemmän  toiminnallisuutta 

Autorataharrastus  hyötyi  1950-luvulla 
junaratoja  varten  kehitettyjen  pikku¬ 
ruisten  sähkömoottorien  yleistymi¬ 
sestä.  Teknologiaa  lainattiin  myöhem¬ 
minkin,  sillä  vuonna  1993  esiteltiin 
Digital  Command  Control  -standardi, 
jonka  avulla  pienoisrautateiden  hallin¬ 
tajärjestelmät  tuotiin  digitaaliaikaan. 
Vuosikymmen  myöhemmin  sama  jär¬ 
jestelmä  tuotiin  pikkuautoihin. 

Esimerkiksi  Scalextric-radoissa  pe¬ 
rinteisiä  ja  digitaalisia  radanpaloja  voi¬ 
daan  sekoittaa  vapaasti,  minkä  myötä 
on  mahdollista  rakentaa  hyvinkin 
laajoja  ja  edullisia  ratoja.  Digiradalla 
voidaan  kuitenkin  ajaa  vain  digiautoil- 
la.  Lisäksi  digiradalla  tarvitaan  omat 
käsiohjaimet  ja  Power  &  Control  Base, 
jatkossa  powerbase,  johon  voidaan 
liittää  myös  kehittyneempiä  kierros- 
ratalaskimia  ja  lisälaitteita,  haluttaessa 
myös  tietokone. 

Digijärjestelmä  perustuu  siihen,  että 
vaikka  autot  ajavatkin  samoja  sähköi¬ 
siä  kaistoja  pitkin,  on  jokainen  auto 
määritelty  siihen  asennetulla  mik¬ 
rokontrollerilla  omaksi  yksilökseen. 
Käytännössä  autoissa  on  siis  ikioma 
pikkuruinen  tietokoneensa. 

S  calextric- järjestelmässä  myös  van¬ 
hat  autot  on  mahdollista  modata  di- 
giaikaan.  Aina  ei  toki  kannata  -  isot 
kilpailut  ajetaan  yhä  kiinteillä,  analo¬ 
gisilla  radoilla,  joten  menestyvää  kisa- 
autoa  tuskin  kannattaa  modata.  Toki 
myös  vanhempien  autojen  keräilyarvo 
saattaa  kärsiä  muokkauksista. 

Mutta  jos  sivuvaikutukset  eivät  hait¬ 
taa,  autojen  modaamisessa  digiksi 
haasteeksi  nousee  ennemminkin  ko¬ 
telon  tilavuus,  eli  mahtuuko  digisiru 
piuhoineen  ja  uusine  liittimineen  sen 


Yksi  Lionelin  ensimmäisistä  sähköautoradois- 
ta. 


Herraskaista  pikkuautoilua  Saksasta  vuonna 
1971. 


Tämäkin  kuva  sopisi  melkein  mille  tahansa 
vuosikymmenelle:  isoja  lapsia  ajamassa  kil¬ 
paa.  Ajovälineenä  Scalextric  Sports  Digital. 

Vanhankin  auton  voi  muuntaa  digitaaliseksi 
digisirulla. 


Ihanne  (alla)  ja  todellisuus  (yllä).  Overdriven 
rataa  voi  laajentaa  käytännössä  rajattomas¬ 
ti  ja  muokata  mielin  määrin,  sillä  autot  tun¬ 
nistavat  ja  muistavat  sen  kulun.  Rataa  ei  ole 
sähköistetty,  vaan  autot  ladataan  erillisessä 
telakassa. 


sisään  edes  ahtamalla?  Uusissa  perus- 
autoissa  on  valmiiksi  digivalmius,  nii¬ 
hin  voi  siis  asentaa  sirun  pikkuvaivalla. 

Digitaalisuus  mullistaakin  autorata- 
kilpailuja  monella  tapaa  eikä  vain  sik¬ 
si,  että  yhtä  ja  samaa  kaistaa  pitkin  voi 
ajaa  useampia  autoja.  Olisihan  se  ty¬ 
perän  näköistä,  jos  jokaisella  kaistalla 
ajaisi  kaksi  tai  kolme  autoa  peräkanaa 
kierros  toisensa  perään.  Uusi  tekniikka 
mahdollistaakin  myös  kaistanvaihdok- 
set.  Ne  on  toteutettu  radasta  riippuen 
eri  tavoin,  joista  yhdessä  ohjaaja  lä¬ 
hettää  kaistanvaihtomääräyksen  ensin 
autolle.  Auto  taas  hihkaisee  infrapu¬ 
nasignaalilla  digitaaliselle  kaistanvaih- 
topalalle,  että  nyt  olisi  vaihto  tarpeen. 
Toisessa  tekniikassa  taas  autossa  itses¬ 
sään  on  kääntyvä  ohjainura. 

Myös  autojen  valoja  voidaan  halli¬ 
ta  digillä.  Scalextricin  autojen  valojen 
voimakkuus  riippuu  suoraan  mootto¬ 
rin  kierroksista,  mutta  SCX:n  ja  Carre- 
ran  autoissa  etu-  ja  takavaloja  hallitaan 
mikroprosessorin  kautta.  Kilpaillessa 
jarruvaloilla  voidaan  ilmaista  auton 
jarrutusta,  ja  valoilla  voidaan  ilmaista 
myös  autojen  eri  tiloja  tai  ohjelmointia. 

Digiratojen  standardi  ei  ole  kuiten¬ 
kaan  kaikenkattava,  sillä  eri  valmistajien 
digitaaliset  virransyöttö-  ja  ohjausasemat 
eivät  ole  yhteensopivia.  Eri  valmistajien 
autoja  on  kuitenkin  mahdollista  muun¬ 
taa  toimimaan  toistensa  radoilla. 

Mitä  ne  sirut  sitten  ovat?  Scalextric 
on  käyttänyt  autoissaan  muun  muassa 
kahdeksanbittistä  PIC16F630-mikro- 
prosessoria.  Kilpailevien  Carreran  au¬ 
toissa  on  8-bittinen  16  MHz:n  Atmel 
ATMEGA8A  ja  SCX  käyttää  omissaan 
MC908JL3E  CFAE:ta. 

Näpertelijän  kannalta  autoissa  on 
muuten  mittavia  eroa.  Carreran  autot 


on  tehty  laadukkaimmista  ja  kestäviin  - 
mistä  materiaaleista,  mutta  niiden  kor¬ 
jaaminen  ja  kolvaaminen  on  hankalin¬ 
ta.  SCX:n  autot  taasen  on  tehty  hyvin 
näpertely-ystävällisiksi,  Scalextricit 
ovat  siinä  välissä. 

Autot  paritetaan  digitaalisen  virran- 
syöttöosan  kautta  digitaaliseen  käsi- 
ohjaimeen,  minkä  jälkeen  kisailun  voi 
aloittaa.  Urille  syötetään  jatkuvasti  täysi 
virta,  ja  autojen  yksilölliset  komennot 
kiitävät  sähkövirrassa  kuin  lähiverkossa 
konsanaan,  toisiinsa  sekoittumatta. 


Autorataakin  voi  hakkeroida 

Mikä  harrastus  se  muka  on,  jossa  ei 
ole  mukana  tee-se-itseä?  Pikkuautois¬ 
sa  näpertämistä  riittää,  sillä  niin  autoja 
kuin  ratoja  hakkeroidaan  suorastaan 
vallattomasti.  Tyypillisintä  on  toki 
autojen  perinteinen  rakentaminen  ja 
virittäminen  oivaan  kilpakuntoon, 
mutta  eipä  ratoja  tai  muitakaan  auto¬ 
ratojen  järjestelmiä  ole  pidetty  pyhänä. 

Esimerkiksi  digitaalisen  radan  oh¬ 
jaimista  voi  tehdä  langattomia,  jolloin 
niitä  voi  ohjata  joko  langattomalla  kaa- 
sukahvalla  tai  jopa  kännykällä.  Perin- 
teikkäämmin  radan  osia  muokataan 
magneeteilla  ja  muilla  virityksillä  luo¬ 
tettavammiksi. 

Digitaalisten  ratojen  powerbaseihin 
on  tehty  omia  ohjelmistoja,  joilla  nii¬ 
hin  on  asennettu  uutta,  omaa  toimin¬ 
nallisuutta.  Toki  valmiissakin  power- 
baseissa  on  eroja,  sillä  uudemmissa 
radalle  saadaan  kuusikin  autoa  yhtai¬ 
kaa  tai  automaattinen  keltainen  lippu 
-toiminto,  jos  joku  lennähtää  radalta. 

Digitaaliset  powerbaset  voidaan 
liittää  myös  tietokoneeseen.  Näin  pe¬ 
lin  kierrosaika-  ja  tulostiedot  voidaan 
näyttää  powerbasen  oman  näytön  tai 


erillisen  tulostornin  sijaan  tietokoneel¬ 
la.  Lisäksi  eri  autoille  voidaan  mää¬ 
ritellä  kuljettajien  nimet,  jopa  tallit. 
Sopivien  ratalaaj ennusten  myötä  pik¬ 
kuautoko  oihin  voidaan  tuoda  myös 
polttoainetankit,  -kulutus  ja  varikko - 
pysähdykset  sekä  säätää  autoja  monilla 
muillakin  tavoin. 

Ja  kun  hulluuden  astetta  nostaa  riit¬ 
tävästi,  pääsemmekin  todella  kahjojen 
viritysten  pariin.  Autoratahöpsöt  ovat 
rakentaneet  muun  muassa  kauko-ohjat- 
tuja  robottiautotalleja  l:32-autoille,  omia 
kierroslaskimiaan  ja  radan  valaistusjär¬ 
jestelmiä.  Eräs  Arduinoa  ja  Raspberry 
Pitä  käyttävä  järjestelmä  jopa  tekee  auto¬ 
radoista  täysin  itsenäisesti  ajavia. 

Tekoälykkäämpi  autorata 

Digitaalisuuden  tuonti  perinteiseen 
autoratatekniikkaan  on  toki  mukava 
asia,  mutta  entä  jos  autorata  tehdään 
täysin  nollasta,  tietotekniikan  ehdoin? 
Silloin  syntyy  jotain  Anki  Overdriven 
kaltaista. 

Overdrive  on  alkutalvesta  Suomen 
markkinoille  saapunut  autoratalelu, 
joka  säväyttää  sekä  toimivalla  teknii¬ 
kallaan  että  hinnallaan.  Valmistajan 
mukaan  autot  on  varustettu  erityisellä 
tekoälytekniikalla  ja  niitä  ohjataan  etä- 
nä  Android-  tai  iOS-laitteeseen  asen¬ 
netulla  peliohjelmalla.  Kokonaisuus 
tuo  mieleen  Tron  Legacy  -elokuvan 
ja  syystäkin,  sillä  yksi  pelin  ja  autojen 
suunnittelijoista  vastasi  myös  leffan  vi¬ 
suaalisesta  ilmeestä. 

Overdrive  on  tyylikäs  ja  toimiva 
autorata,  mutta  sanotaan  heti  alkuun, 
että  kyllä  sillä  hintaa  piisaa.  Aloituspa¬ 
ketti  kymmenellä  rataosalla  ja  kahdel¬ 
la  autolla  maksaa  sen  parisataa  euroa, 
ratojen  lisäpaketit  yleensä  15-30  euroa 
ja  lisäautot  60-70  euroa  kappale.  Ja 
vaikka  aloituspaketillakin  ajelee,  niin 
käytännössä  vasta  kolmella  autolla  ja 
vähän  isommalla  radalla  ajelu  pääsee 
oikeuksiinsa.  Tällöin  rahaa  on  kulunut 
jo  300-400  euroa.  Totuuden  nimissä 
on  toki  todettava,  että  kyllä  perintei¬ 
siinkin  autoratoihin  voi  satasia  ja  ton¬ 
neja  upottaa,  helposti. 

Overdrive  on  silti  hieno,  uuden¬ 
lainen  väriläiskä  autoratojen  pitkään 
historiaan.  Se  on  ensimmäinen  todella 
uusi,  täysin  eri  suunnasta  ja  omilla  in¬ 
novaatioilla  aihetta  lähestyvä  autorata- 
keksintö  vuosikymmeniin. 


Samalla  se  on  huomattavan  pelil- 
listetty.  Kauko -ohjainohjelma  mah¬ 
dollistaa  perinteiseen  tapaan  autojen 
portaattoman  nopeudensäädön  sekä 
kaistanvaihdon  neljällä  rinnakkaisel¬ 
la  kaistalla.  Lisäksi  jokaisessa  autossa 
on  kaksi  erilaista,  kokemuspisteiden 
ja  tasojen  nousun  myötä  päivitettävää 
asetta.  Kyllä  vain,  autojen  taso  nousee 
ajamalla  ja  niiden  ominaisuuksia  voi 
tuunata  matsien  välissä  autotallissa. 

Lisäksi  autorataan  voi  päivittää  myö¬ 
hemmin  uusia  pelitiloja  ja  avattavia  li- 
säkilkkeitä  ja  autoja  voi  jopa  muuntaa 
tuntuvasti  sekä  ilmaisilla  että  maksulli¬ 
silla  laajennuksilla.  Mainiona  yksityis¬ 
kohtana  autojenkin  firmwaren  voi  päi¬ 
vittää  ihan  vain  sormen  tökkäyksellä. 

Ikävä  kyllä  Overdriven  tekniikka 
ja  autojen  tekoälyohjelmisto  ovat  sen 
verran  liikesalaisuuksia,  ettei  niistä 
löytynyt  tarkempaa  lisätietoa,  eikä  itse 
Ankikaan  järjestelmän  tarkempia  yk¬ 
sityiskohtia  toimittanut  kysyttäessä. 
Yleistasoisempaa  haastattelua  ja  hypeä 
olisi  kyllä  ollut  tarjolla  senkin  edestä. 
Syvätietouden  uupuessa  onkin  pakko 
todeta  vain,  että  Overdriven  tekoäly-  ja 
tietotekniikkaulottuvuus  toimivat  hie¬ 
nosti.  Autojen  ytimessä  tiemmä  tikit¬ 
tää  50  MHz:n  prosessori,  ja  niissä  on 
laserhiiren  kaltainen  infrapuna-anturi, 
joiden  avulla  ne  lukevat  rataan  upo¬ 
tettuja  näkymättömiä  kontrolliko  o  de - 
ja.  Ne  kertovat  autolle,  millaisella  ra- 
dankappaleella  se  ajaa,  millä  kaistalla 
ja  missä  kohtaa  rataa.  Samalla  autot 
kuuntelevat  peliohjelmalta  tulevia  ko¬ 
mentoja  ja  yrittävät  toteuttaa  saamiaan 
käskyjä  parhaansa  mukaan.  Esimer¬ 
kiksi  ohjauskomentojen  päivitysnope- 
us  on  500  käskyä  sekunnissa. 

Kiiltävästä  vinyylistä  valmistetut  ra- 
dankappaleet  ovat  innovatiivisia  ja  hy¬ 
vin  ideoituja.  Kevyet  palat  kiinnittyvät 
toisiinsa  näppärästi  magneeteilla.  Ra¬ 
dan  rakentaminen  tai  muokkaaminen 
sujuu  kirjaimellisesti  parissa  minuu¬ 
tissa.  Radan  pinta  on  täysin  tasainen, 
mitään  uria  tai  edes  reuna-aitoja  ei  ole. 
Tämä  voi  tuntua  erikoiselta  vanhan 
koulun  pikkuautoilijasta,  mutta  uu¬ 
den  radan  rakentamisen  jälkeen  autot 
ajavat  sen  läpi  hissukseen  ja  tallenta¬ 
vat  radan  muodot  muistiinsa.  Tämän 
automaattisen  ratojen  opettelun  ansi¬ 
osta  digirataa  voi  laajentaa  ja  muokata 
vapaasti  myös  hyppyreitä,  siltoja  ja  eri 


tasoja  hyödyntäen,  kunhan  kukkaro 
vain  kestää.  Mikä  hämmentävintä, 
biilit  kiitävät  radalla  vapaasta  rullauk- 
sestaaan  huolimatta  hämmästyttävän 
varmatassuisesti  ja  lennähtävät  ulos 
vahingossa  vain  harvoin.  Silloinkin 
ne  osaavat  yleensä  palata  radalle  oma- 
aloitteisesti. 

Itse  ajaminen  on  sekä  kivalla  tapaa 
autoratamaista  että  pelimäistä.  Ohja¬ 
us  on  sujuvaa  ja  ajotaktiikallakin  on 
väliä.  Kaistojen  oikeaoppinen  vaihta¬ 
minen  auttaa  kierrosajoissa,  ja  muita 
autoja  voi  yrittää  töniäkin.  Pelitilasta 
ja  säännöistä  riippuen  muita  kisaajia 
voi  myös  kiusata  erilaisin  virtuaalisin 
asein  tai  miinoin. 

Järjestelmän  ytimessä  on  kuitenkin 
auton  ja  älylaitteen  Bluetooth-yhteys, 
jonka  avulla  esimerkiksi  kännykkä  toi¬ 
mii  käytännössä  auton  mikroprosesso¬ 
rin  laajennuksena.  Ankin  peliohjelma 
suhtautuu  autoihin  kuin  videopelin 
hahmoihin,  mutta  ohjaa  niitä  pelin 
kautta  todellisessa  maailmassa.  Pelilli- 
syyttä  tuodaan  pinnalle  myös  luomalla 
autoille  erilaisia  roolihahmoja,  joiden 
kanssa  voi  ajaa  yksinpelikisojakin. 
Toisin  sanoen,  lopultakin  meillä  on 
autorata,  jota  voi  pelata  ilman  muita 
ihmiskavereita,  sillä  muita  autoja  ohjaa 
tekoälyvastustaj  a. 

Overdrive  tuskin  jättää  samanlais¬ 
ta  pysyvää  jälkeä  autoratamaailmaan 
kuin  sähköautoradat  aikoinaan,  mutta 
se  on  kiistämättömän  erilainen  ja  uusi 
näkökulma  aiheeseen.  Toki  kaupalli¬ 
nen  menestys  ja  pitkäjänteinen  kehitys 
voivat  kasvattaa  siitä  pysyvämmänkin 
tuotteen,  etenkin  jos  pelaajia  piriste¬ 
tään  ilmaisilla  päivityksillä  ja  uudis¬ 
tuksilla.  Tämä  autoratapeli  kun  voi 
tosiaan  kehittyä  ajan  kanssa,  internetin 
kautta  toimitettavilla  peliohjelman  ja 
autojen  firmware-päivityksillä. 

Tosin  kun  kerran  digilelusta  on  kyse, 
niin  eihän  se  täydellinen  ole.  Joskus 
harvoin  autot  saattavat  seota,  joskus 
yhteys  auton  ja  ohjainkännykän  välillä 
katoaa.  Autoja  on  ladattava  pidemmän 
iltaman  aikana  useamman  kertaa,  ja 
ensimmäinen  ajokerta  voi  tuskastut- 
taakin,  kun  ensin  pitää  asentaa  pelioh¬ 
jelma,  luoda  ajajien  profiilit,  päivittää 
autojen  firmwaret,  saada  kaikki  luurit 
näkemään  toisensa  ja  niin  edelleen. 
Ärripurri  saattaa  iskeä,  jos  ajamaan  pi¬ 
tää  päästä  heti.  ik 


77 


Kirjaesittely 


Programming 
in  Prolog 


Using  the  ISO  Standard 
Fifth  Edition 


&  Springer 


The  Craft  of  Prolog 

Richard  A.  0’Keefe 


PROLOG- 

KIRJAT 

Teksti:  Antti  Ylikoski 

Laadin  aiempaan  Skrollin  numeroon  artikkelin  Pro¬ 
logista,  modernista  logiikkaohjelmointikielestä,  joka 
perustuu  alun  perin  ranskalaisen  Alain  Colmerauerin 
ryhmän  työhön. 

Hakusanoilla  "Prolog  language  textbook”  löytyy  tunnetuista 
nettikirjakaup öistä  muutama  kymmenen  Prolog-kielen  op¬ 
pikirjaa  ja  muuten  Prologia  koskevaa  kirjaa.  Käsittelen  tässä 
kirja- arvostelussa  kansainvälisistä  Prolog-kirj öistä  tärkeimpiä, 
niin  sanoakseni  klassikoita. 


Clocksin— Mellish:  Programming  in  Prolog 

Clocksinin  ja  Mellishin  kirja  Programming  in  Prolog 
oli  ensimmäinen  hyvin  laajalti  tunnettu  ja  käytetty 
Prolog-kielen  oppikirja.  Kirjasta  on  ilmestynyt  viisi 
painosta,  kaikki  saksalaisen  Springer- Verlagin  kustantami¬ 
na.  Ensimmäinen  niistä  ilmestyi  vuonna  1981,  kun  Prolog  ja 
logiikkaohjelmointi  olivat  akateemisessakin  maailmassa  jo¬ 
tain  sangen  uutta.  Viimeisimmässä,  viidennessä  painoksessa 
Clocksin-Mellishistä  käsitellään  ISO-standardin  mukaista 
Standardi-Prologia. 

Yleensä  kielen  tosielämän  toteutuksissa  on  hyvä  joukko 
laajennuksia  standardiin  verrattuna.  Käytännön  esimerk¬ 
kinä  tästä  ilmiöstä  voisi  kuvata  alankomaalaista  SWI  Prolog 
-toteutusta,  jossa  on  laajennuksina  muun  muassa  ohjelma¬ 
koodin  kirjoittaminen  moduuleihin,  rajoiteohjelmointi  (CLP, 
Constraint  Logic  Programming),  säikeistys  (multithreading), 
vuorottaisohjelmointi  (coroutines),  mahdollisuus  liittää  muilla 
kielillä  kirjoitettuja  aliohjelmia  ja  mahdollisuus  kääntää  ohjel¬ 
ma  käyttöjärjestelmän  ja  laitealustan  ymmärtämään  muotoon. 

Clocksin-Mellish  on  kymmeniä  vuosia  pysynyt  suosittuna 
standardi- Prologin  oppikirjana.  Hyvin  kirjoitettuna  se  sovel¬ 
tuu  käsikirjaksi  Prologin  opiskelijalle  ja  ohjelmoijallekin. 


0'Keefe:  The  Craft  of  Prolog 

Richard  A.  0’Keefen  kirja  The  Craft  of  Prolog  on  tun¬ 
nettu  Prolog-yhteisön  keskuudessa.  Hieman  alle 
400-sivuinen  kirja  käsittelee  edistyneitä  tekniikoita, 
kuten  Prolog- ohjelmoinnin  metodeja  ja  ohjelmointikielen 
tulkkien  kirjoittamista  Prolog-kielellä. 

Myös  tämä  kirja  sopii  ohjelmoijalle,  joka  haluaa  vakavissaan 
soveltaa  Prolog-kieltä. 

Ivan  Bratko 

Prolog  Programming  for  Artificial 
Intelligence 

Aiemmassa  Prolog- artikkelissani  mainitsin  slovenia¬ 
laisen  Ljubljanan  yliopiston  professorin  Ivan  Bratkon 
kirjoittaman  kirjan  Prolog  Programming  for  Artificial 
Intelligence.  Bratkon  kirja  on  tunnettu  klassikko  sekä  Prolog- 
kielen  että  tekoälyn  oppikirjojen  alalla. 

Kirjassa  on  kaksi  osaa.  Osassa  1  esitellään  laajennettu  ISO- 
standardin  mukainen  Prolog.  Ensimmäinen  osa  käy  läpi  sel¬ 
laisia  moderneja  aiheita  kuin  rajoiteohjelmointi,  tasapainotetut 
puurakenteet,  2-3-puut  ja  AVL-puut. 

Osassa  2  käsitellään  Prolog-kielen  käyttöä  tekoälyn  (AI,  Ar¬ 
tificial  Intelligence)  palveluksessa.  Bratko  esittelee  edustavan 
joukon  tekoälytutkimuksen  osa-alueita  ja  Prologin  soveltami¬ 
sen  niiden  piirissä.  Teos  opettaa  esimerkiksi  modernit  haku- 
algoritmit  kuten  A*  ja  IDA*  (Iterative  Deepening  A*),  tietä¬ 
myksen  esittämisen  ja  asiantuntijajärjestelmät,  koneoppimisen, 
alfa-beta-algoritmin  sekä  metaohjelmointia. 

Bratkon  kirja  on  erittäin  suositeltava  sekä  Prolog-kielen  että 
tekoälyn  harrastajille.  Se  on  sisällöltään  laaja,  hyvin  kirjoitettu 
ja  alalla  tunnettu. 


Sterlinq-Shapiro 
The  Arfof  Prolog 

Advanced  Programming  Techniques 

Leon  Sterlingin  ja  Ehud  Shapiron  kirjassa  on  neljä  osaa. 
Osassa  1  esitellään  logiikkaohjelmointi  ja  osassa  2  käy¬ 
tännön  Prolog- ohjehnointikieli.  Osa  3  on  nimeltään 
Advanced  Prolog  Programming  Techniques,  ja  siinä  käsitel¬ 
lään  pitkälle  meneviä  ohjelmoinnin  tekniikoita,  kuten  epäde- 
terminististä  ohjelmointia,  toisen  kertaluvun  (predikaattien) 
ohjelmointia,  ohjelmatransformaatioita  ja  pelipuiden  hakua. 
Osassa  4  käsitellään  sovelluksia,  joita  ovat  muun  muassa 
asiantuntijajärjestelmän  laatiminen  luotonantamispäätöstä 
varten  (pankille  tai  vastaavalle)  ja  Prologilla  kirjoitettu  kään¬ 
täjä. 

Sterling-Shapiro  on  hyödyllinen  ja  jopa  tarpeellinen  lisä 
ohjelmoijan  kirjastoon.  Erityisen  merkittävä  on  kirjassa  esi¬ 
tetty  asiantuntijajärjestelmäesimerkki.  Näillä  järjestelmillä¬ 
hän  on  niiden  onnistuessa  merkittävä  taloudellinen  arvo.  & 

/a  niinä  päivinä  antoi  kurssinpitäjä  kaukaisessa  yliopistossa  käskyn,  että  jokaisen 
opiskelijan  on  rakennettava  Pythonilla  ohjelma,  joka  tulostaa  joulukuusen. 


Teksti:  Erno  Vanhala,  Timo  Hynninen  Kuvat:  Joel  Kaasinen 


Kaikki  opiskelijat  meni¬ 
vät  kirjoittamaan  koo¬ 
tkaan,  kukin  omaan 
soluasuuntoonsa.  Ja 
kaikkien  oli  ratkaisun¬ 
sa  virtuaaliseen  oppimisympäristöön 
palautettava.  Niin  myös  iäkkäämmät 
tieteenharjoittajat  heräsivät  koloistaan 
ja  alkoivat  pohtia  nuorille  opiskelijoille 
asetettua  ongelmaa. 

Oi  kuusipuu... 

Tarkoitus  on  rakentaa  Pythonilla  oh¬ 
jelma,  joka  tulostaa  ruudulle  27-rivi- 
sen  joulukuusen.  (Jos  Python  puuttuu, 
voit  ladata  sen  osoitteesta  python.org.) 
Perinteiseen  malliin  tulostus  tapahtuu 
merkistön  avulla,  graafisia  neulasia  ei 

olla  rakentamassa: 

# 

### 

##### 

### 

##### 

####### 

##### 

####### 

######### 

####### 

######### 

########### 

######### 

########### 

############# 

########### 

############# 

############### 

############# 

############### 

################# 

############### 

################# 

################### 

################# 

################### 

##################### 

Harjaantunut  silmä  huomaa  kaksi 
asiaa:  kuusi  koostuu  riveistä,  ja  merk¬ 
kinä  käytetään  risuaitaa  (#).  Kuusen 
ensimmäinen  rivi  koostuu  yhdestä  ri¬ 


suaidasta,  toinen  kolmesta,  kolmas  vii¬ 
destä,  sitten  taas  kolmesta,  viidestä,  ja 
niin  edelleen.  Yksi  vaihtoehto  kuusta 
piirtävälle  algoritmille  olisi  kasvattaa 
piirrettäviä  merkkien  (#)  määrää  aina 
kahdella,  paitsi  jos  rivi  on  jaollinen 
kolmella;  tällöin  merkkien  määrää  vä¬ 
hennettäisiin  kahdella.  Ensimmäinen 
rivi  on  numeroltaan  0,  mutta  tämähän 
on  itsestäänselvyys.  Ratkaisu  voidaan 
pukea  Python-koodiksi  seuraavalla 
tavalla: 

level  =  27 
counter  =  1 

while  True: 

s  =  "" 

for  j  in  range(0,  11  - 
round(i/2)  -  counter  %  2): 
s  +=  "  " 

for  j  in  range(0,  i): 
s  +=  "#" 


\\ 


print(s) 


if  counter  %  3  !=  0: 


i  +=  2 


else : 


-=  2 


counter  +=  1 


level  -=1 


if  not  level: 


break 


Koodi  on  varsin  simppeli.  18  riviä  ja 
275  merkkiä  (sisältää  välilyönnit). 
Mutta  missä  tässä  on  hauskuus?  Ei 
missään.  Ohjelmointi  on  kuitenkin  vä¬ 
lillä  hyvin  hauskaa,  joten  opiskelijam¬ 
me  -  kutsutaan  heitä  vaikka  nimillä 
Jussi,  Paula  ja  Timo  -  ottivat  näp¬ 
päimistöt  käsiinsä  ja  pohtivat  kukin 
tahollaan,  miten  kuusi  kannattaisi  piir¬ 
tää. 


Kuusta  karsimaan 

Ohjelmoinnissahan  voidaan  kil-  M  V 
pallia  monissa  eri  kategorioissa. 

Ohjelma  voi  olla  nopein,  koodi  \  / 

voi  olla  lyhin,  käännetty  versio  voi 
olla  lyhin  tai  ohjelma  voi  olla  koodil¬ 
taan  kaunein  (subjektiivista).  Koodin 
lyhyyskään  ei  ole  aina  yksiselitteistä. 
Monesti  mitataan  koodirivejä,  mutta 
varsinkin  C:stä  periytyvät  syntaksit 
sallivat  käyttää  niin  monia  sisennys- 
tyylejä,  ettei  lyhyyden  vertaaminen 
onnistu  suoraan  rivimäärää  tuijotta¬ 
malla.  C:ssä  koko  ohjelma  voitaisiin 
kirjoittaa  yhdelle  piiiitkälle  riville. 

Toisaalta  pelkkä  koodin  merkki- 
määrän  tuijottaminenkaan  ei  aina  toi¬ 
mi.  Eri  ohjelmoijat  käyttävät  erilaisia 
muuttujien  ja  funktioiden  nimiä  (var¬ 
sinkin,  jos  kirjoittavat  koodia  muul¬ 
la  kuin  englannilla,  hyi!).  Kuitenkin 
nämä  kaksi  ovat  metriikat,  joilla  koo¬ 
deja  verrataan  toisiinsa,  joten  käytettä¬ 
köön  niitä  nytkin. 

Tulevaisuuden  dosenttimme  Jussi 
avasi  pelin  ja  heitti  kehiin  oman  aja¬ 
tuksensa  koodin  lyhentämisestä: 

def  main(offset  =  15,  charset  = 

1 ,  cutoff  =  6) : 
while  offset  >  cutoff: 
print("  ”*offset+”#” 
*charset+"\n”+"  "*(offset-1 )+"#" 
*(charset+2)+"\n"+"  "*(offset-2) 
+"#”*(charset+4)) 

charset  =  charset  +  2 
offset  =  offset  -  1 

main() 

Koodin  pituus  oli  lyhentynyt  rivimää¬ 
rässä  välittömästi  kolmasosaan  alku¬ 
peräisestä  ajatuksesta  (ja  jos  poistetaan 
funktiomäärittely  ja  -kutsu,  ohjelmasta 

jää  jäljelle  vain  neljä  riviä). 
Huomattavaa  ratkaisumallissa 
on  Jussin  lähtö  liikenteeseen 
ajatuksesta,  että  puu  kasvaa 
koko  ajan  alaspäin  ja  kerralla 
piirretään  kolme  kerrosta 
puusta.  Tämän  jälkeen  ei  tar¬ 
vitse  murehtia  puun  muodosta 
eikä  kolmella  jaollisuudesta.  Ei 
huonompi  oivallus  ja  koodi  on 
säilyttänyt  selkeytensä.  Python  pakot¬ 
taa  käyttämään  rivinvaihtoja,  eikä  salli 
koodin  kirjoittamista  yhteen  pötköön 
puolipistein  erotettuna  kuten  vaikkapa 
C  ja  Java. 

Nykyisyyden  dosenttimme  Paula 
katseli  tilannetta  vierestä,  haistoi  hel¬ 
pon  lyhennyksen  ohjelmaan  ja  laukoi 
välittömästi  vastapalloon  oman  ratkai¬ 
sunsa: 

def  main(offset  =  15,  cutoff  =  6): 
for  x  in  range  (offset , cutoff , -1 ) : 

print(”  ,,*x+,,#,,*((offset+1 
-x)*2-1  )+"\n"+”  "*(x-1  )+"#”*(((offset 
+1 -x)*2-1 )+2)+"\n”+”  ”*(x-2) +”#”*((( 
offset+1 -x)*2-1 )+4)) 
main() 

Siinä  missä  Jussi  oli  käyttänyt  whi- 
le- silmukkaa  ja  kahta  erillistä 
muuttujaa  kertomaan  välilyön¬ 
tien  ja  risuaitamerkkien  mää 
rän,  yhdisti  Paula  nämä  yh¬ 
den  for-silmukan  sisään. 

Mutta  meneekö  luettavuus 
nyt  koodin  lyhennyksen 
edelle? 

koodi  jopa  piteni  merkkimääräisesti! 
Eikä  mukana  ole  funktiomäärittelyä- 
kään  helpottamassa  uudelleenkäyttöä. 
Oli  miten  oli,  tämän  ratkaisun  punai¬ 
nen  lanka  oli  siis  joulukuusikoodin 
toteuttaminen  Pythonilla  vain  yhdellä 
rivillä. 

Tämä  asettaa  jonkin  verran  haastet¬ 
ta,  sillä  Python-kielessä  jo  mikä  tahan¬ 
sa  toisto  vaatii  vähintään  kaksi  riviä 
koodia  -  toistorakenne  (while  tai  for) 
ja  toistorakenteen  sisään  tuleva  lause. 
On  kuitenkin  yksi  poikkeustapaus: 
niin  kutsuttu  generaattorilause,  jos¬ 
sa  muodostetaan  for- avainsanan 
avulla  jokin  kokoelma.  Generaat- 
torilauseita  ja  anonyymejä  funkti¬ 
oita  (Pythonissa  lambda-lauseet) 
yhdistelemällä  voidaan  periaat¬ 
teessa  rakentaa  yhdellä  koodi- 


Yhden  rivin  tähden 

Meni  tai  ei,  Timolla  pyöri  kuitenkin 
mielessä  ajatus,  josko  ohjelman  saisi 
yhdelle  riville.  Tämä  on  kaukana  siitä, 
mihin  Pythonin  syntaksi  suorastaan 
pakottaa,  mutta  välillä  täytyy  päästä 
kokeilemaan  rajoja  -  niin  kielen  kuin 
koodarinkin.  Timon  asenne  tuottikin 
ratkaisun: 

(lambda  trees=8,  1= [ 1 ,  3,  5]: 
print(  "\n".join(  [  (  lambda 
length,  chars:  ,,,'.join(["  " 
for  i  in  range(0,  int((length- 
chars)/2))  ])  +  chars*"#"  ) 
(trees*3,  x)  for  x  in  (lambda: 

1  if  [  (  lambda  :  l.extend([  x 
for  x  in  range(l[-2],  l[-1]+3) 
if  not  x%2==0  ])  )  ()  for  y  in 
range(0,  trees)  ]  else  None)  () 
])))() 

Tässä  vaiheessa  lienee  jo  selvää,  että 
koodin  lyhentäminen  yhdelle  riville 
ei  parantanut  luettavuutta.  Sitä  paitsi 


rivillä  vaikka  kuinka  moni¬ 
mutkaista  toiminnallisuutta. 

Vaikka  koodin  voidaan 
sanoa  olevan  vaikeaselkois¬ 
ta,  se  on  itse  asiassa  suun¬ 
niteltu  yksinkertaistamaan 
käsillä  olevaa  ongelmaa. 
Suunnittelumallina  on  niin  kutsuttu 
hajoita  ja  hallitse  -periaate.  Tarkoituk¬ 
sena  on  jakaa  joulukuusen  piirto  kah¬ 
deksi  erilliseksi  osaongelmaksi:  Kuu¬ 
sen  leveyden  laskeminen  (eli  montako 
#-merkkiä  tulee  piirtää)  ja  merkkien 


paikan  laskeminen  (mihin  kohtaan 
ruutua  merkit  tulee  piirtää). 

Koodin  ensimmäinen  puolikas 
vastaa  merkkien  piirrosta  ano¬ 
nyyminä  funktiona,  jolle  annetaan 
parametrina  kyseisen  rivin  pituus 
ja  #-merkkien  määrä.  Loppuosa 
laskee  montako  #-merkkiä  kulla¬ 
kin  rivillä  tulee  olla.  Joulukuusen 
ajatellaan  rakentuvan  osista,  aina 
kolme  riviä  kerrallaan  alkaen  (1,3,5) 
-sarjasta  jatkuen  kerroksittain  seu- 
raavien  parittomien  lukujen  sarjoina. 
Tämä  lukulista  alustetaan  laskenta- 
operaatioita  ympäröivään  anonyymiin 
funktioon  parametrina,  jota  laajenne¬ 
taan  kierroksittain  aina  yhden  kolmi- 
rivisen  kuusen  osan  verran.  Merkkien 
piirtäminen  tapahtuu  tämän  jälkeen 
käymällä  äsken  muodostettu  lista 
# -merkeistä  ylhäältä  alas  ja  lisäämällä 
kunkin  merkin  eteen  niin  monta  vä¬ 
lilyöntiä  sen  mukaan,  monennellako 
kuusen  rivillä  ollaan  menossa. 

Pystytkö  parempaan? 

Edellinen  ratkaisu  oli  siis  kai¬ 
kin  puolin  kyseenalainen,  mut¬ 
ta  se  mahtui  yhdelle  riville.  Täs¬ 
sä  kulminoituu  hyvin  rajojen 
hakeminen.  Ohjelman  pystyi 
kutistamaan  yhdelle 
riville,  mutta  siinä  ei 
ollut  mitään  järkeä. 

Rajaa  pystyttiin  venyt¬ 
tämään,  mutta  hintana 
oli  sekava  koodi,  jonka 
ylläpitäminen  olisi  yhtä 
tuskaa.  Teknologista  velkaa  tulisi 
siis  maksettavaksi  myöhemmin. 

Ongelma  oli  lopulta  kuitenkin  vain 
väliaikainen,  ja  myöhemmin  Timo  oli 
saanut  koodista  ulos  seuraavan  iteraa¬ 
tion: 

[print ("\n” . join([”  ”*(x-n)+”#” 
*(2*1 0+n*2+1 -2*x)  for  n  in 
range(3)]))  for  x  in  range(10, 

1,  -1)] _ 

Nyt  ohjelma  todellakin  lyheni.  Edel¬ 
lisen  ratkaisumallin  virittäminen  toimi 
ja  koodista  tuli  luettavampi.  Alun  275 
merkistä  ollaan  nyt  päädytty  96  merk¬ 
kiin  ja  18  riviä  on  vaihtunut  yhteen. 
Ihanaa! 

Rakas  lukija,  pystytkö  vielä  lyhyem¬ 
pään  ratkaisuun?  Faksaa  se  osoittee¬ 
seen  toimitus@skrolli.fi  ja  voita  Skrol- 
lint-paita.  & 

Kolumni 


Realistisia 

pelejä? 


Karoliina  Korppoo 

Peleistä  käytävissä  keskusteluis¬ 
sa  nousee  usein  esiin  termi 
realismi.  Useimmiten  keskus¬ 
telun  edetessä  käy  kuitenkin  ilmi,  että 
realismin  perään  haikailevat  kom¬ 
mentoijat  eivät  kuitenkaan  oikeastaan 
kaipaa  realismia  sanan  varsinaisessa 
merkityksessä.  Kun  ihminen  haluaa 
pelata,  mitä  hän  oikeastaan  haluaa 
tehdä? 

Onko  ensisijainen  tavoite  ongelman¬ 
ratkaisu,  kilpailu,  leikkiminen  vai  ken¬ 
ties  vain  yleisesti  ottaen  viihtyminen? 
Ehkä  haluja  ei  ole  mahdollista  tai  edes 
tarpeellista  erotella.  Motivaattorista 
riippumatta  pelaaminen  on  hauskaa, 
tai  sen  ainakin  kuuluisi  olla.  Pelaa¬ 
malla  voidaan  heittää  todellisuuden 
huolet  ja  velvoitteet  hetkeksi  mielestä 
ja  saavuttaa  jotain  näkyvää  nopeasti. 
Pelatessa  voidaan  turvallisesti  ja  lyhy¬ 
essä  ajassa  kokea  jokin  kokonaisuus  ja 
voittaa  vastoinkäymiset,  tai  tulla  nii¬ 
den  päihittämäksi. 

Olen  työskennellyt  vuosia  simu¬ 
laatiopelien  parissa.  Vaikka  termis¬ 
sä  on  sana  simulaatio,  suunnittelijan 
näkökulmasta  kyseessä  ovat  silti  en¬ 
sisijaisesti  pelit.  Miltei  jokaisen  pelin 
voidaan  ajatella  perustuvan  tavalla  tai 


toisella  todellisuuteen:  shakki  on  simu¬ 
laatio  sotajoukkojen  kohtaamisesta, 
FarmVille  simuloi  maatilan  hoitamis¬ 
ta,  World  of  Warcraft  simuloi  fantasia- 
maailmaa  ja  niin  edelleen.  Kuitenkin 
osa  peleistä  on  määritelmällisesti  sel¬ 
keästi  nimenomaan  simulaatiopelejä, 
eli  teoksia,  jotka  pyrkivät  mallinta¬ 
maan  todellisuutta  muita  pelejä  tar¬ 
kemmin.  Näiden  pelien  erityisenä  ra¬ 
sitteena,  ja  samaan  aikaan  lahjana,  on 
realismi. 

On  helppo  ajatella,  että  kaikkein  pa¬ 
ras  simulaatiopeli  olisi  sellainen,  joka 
simuloi  todellisuutta  mahdollisimman 
tarkasti.  Pelisuunnittelun  näkökulmas¬ 
ta  realismi  antaa  kyllä  mahdollisuuden 
käyttää  monimutkaisiakin  mekaniik¬ 
koja  täysin  perustellusti,  mutta  samalla 
se  vaatii  suunnittelijalta  erityistä  tark¬ 
kuutta.  Täydellisen  realismin  autu¬ 
aaksi  tekevän  ajatuksen  virheellisyys 
tulee  parhaiten  näkyväksi,  kun  tar¬ 
kastellaan  pelin  mallintaman  todelli¬ 
suuden  vähemmän  kiehtovia  piirteitä. 
Esimerkiksi  todellinen  kaupungin  joh¬ 
taminen  ja  rakentaminen  ovat  todella 
kaukana  siitä,  mitä  kaupunkisimulaa- 
tiopelin  pelaaja  kaupungin  täydellise¬ 
nä  itsevaltiaana  tekee. 


"Suunnittelijan  täytyy  koko  ajan  pitää 
mielessään  selvänä  ajatus  siitä,  mikä 
tämä  nimenomainen  peli  on,  miten 
sitä  pelataan  tai  tullaan  pelaamaan  ja 
millaisia  osia  siinä  on. " 


Karoliina  Korppoo  on  tamperelainen 
pelisuunnittelija,  jonka  sydäntä  lähellä 
ovat  infrastruktuuri  ja  liikenne.  Viimeisin 
julkaistu  peliprojekti  on  kaupunginra- 
kennuspeli  Cities:  Skylines,  jonka  laa¬ 
jennuksia  hän  tälläkin  hetkellä  kehittää 
Colossal  Order  -pelifirmassa. 


Simulaatiopeliä  suunnitellessa  rea¬ 
lismin  täydellistä  tavoittelua  tärkeäm¬ 
pää  on  pelimaailman  sisäisen  kohe¬ 
renssin  luominen  ja  ylläpitäminen. 
Suunnittelijan  täytyy  koko  ajan  pitää 
mielessään  selvänä  ajatus  siitä,  mikä 
tämä  nimenomainen  peli  on,  miten 
sitä  pelataan  tai  tullaan  pelaamaan  ja 
millaisia  osia  siinä  on.  Kaikkien  osien 
tulee  sopia  yhteen.  Mikäli  muuten  ke¬ 
vyiden  mekaniikkojen  seassa  olisi  yksi 
todella  monimutkainen  ja  raskas  osa, 
se  tuskin  olisi  hyvä  lisä  peliin,  jossa 
kaikki  muu  toimii  toisessa  mittakaa¬ 
vassa.  Kuka  tahansa  voi  keksiä  mitä 
realistisia  osasia  johonkin  peliin  voisi 
vielä  liittää,  mutta  hyvä  pelisuunnit¬ 
telija  osaa  kehittää  lisäominaisuuksia, 
jotka  sopivat  saumattomasti  peliin  ja 
tukevat  sen  maailmaa  sekä  ydinajatus¬ 
ta.  Voisi  sanoa,  että  ne  ovat  realistisia 
pelimaailman  sisällä. 

Kuten  kaikessa  luomisessa,  palaut¬ 
teen  seassa  on  aina  soraääniä  riip¬ 
pumatta  siitä  mitä  on  tehty  tai  jätetty 
tekemättä.  Pelaajat  keskustelevat  foo¬ 
rumeilla,  kommenttibokseissa  ja  sosi¬ 
aalisessa  mediassa,  ja  yksi  käytetyim¬ 
mistä  perusteluista  muutostoiveille  on, 


82  5KRDLLI  2016.4 


Kulttuuri 


"Pelaajat  ovat  todella 
tarkkoja  huomaamaan, 
jos  jotain  on  vialla.  " 


että  se  tekisi  kommentoijan  mielestä 
pelistä  realistisemman.  Itse  pysäh¬ 
dyin  monesti  miettimään  tätä,  kunnes 
ymmärsin  pelaajien  yrittävän  kertoa, 
ettei  jokin  osa  pelistä  ei  tuntunut  hy¬ 
vältä  tai  oikealta.  Pelaajat  ovat  todella 
tarkkoja  huomaamaan,  jos  jotain  on 
vialla.  Ehkä  jokin  elementti  ei  ole  ihan 
tasapainossa  muiden  kanssa,  valikko- 
rakenne  on  hidas  tai  epäselvä  tai  jokin 
luonnolliselta  tuntuva  askel  puuttuu. 
Kyseessä  voi  olla  käytännössä  mikä  ta¬ 
hansa  asia,  joka  aiheuttaa  tunteen  siitä, 
että  kaikki  ei  ole  kunnossa. 

Pelaajat  ovat  aktiivisia  toimijoita, 
jotka  haluavat  yleensä  myös  ehdot¬ 
taa  tapaa,  jolla  heidän  havaitseman¬ 
sa  ongelma  korjataan.  Tässä  kohdin 
realismi  nousee  usein  esiin.  On  hyvin 
luonnollista  ajatella,  että  mikäli  kau- 
punkipelissä  esimerkiksi  pikkuisten 
bussien  lipunhintojen  säätäminen  tun¬ 
tuu  jotenkin  väärältä,  sen  voisi  korja¬ 
ta  viemällä  systeemiä  realistisempaan 
suuntaan. 

Joissain  tapauksissa  tämä  toki  toi¬ 
mii,  mutta  perimmäinen  ongelma  on 
pääsääntöisesti  jossain  muualla  kuin 
realismissa.  Ajatuksena  ongelman  kor¬ 
jaaminen  yksityiskohtia  ja  järjestelmiä 
lisäämällä  tuntuu  aluksi  loogiselta. 
Useimmiten  se  kuitenkin  johtaa  pelin 
tarpeettomaan  monimutkaistumiseen. 
Peleistä  harvemmin  pyritään  luomaan 
tosimaailmaa  millintarkasti  mallinta¬ 
vaa  keinotodellisuutta.  Sen  sijaan  tar¬ 
koitus  on  saada  aikaan  todellisuutta 
mallintava,  johdonmukainen  ympä¬ 
ristö,  jossa  pelaaja  viihtyy  ja  voi  tehdä 
mielekkäitä  ratkaisuja. 

Vai  mitä  luulet,  haluaisitko  mie¬ 
luummin  pelata  kuvitteellisen  kaupun¬ 
gin  johtajana,  joka  tyrannin  tapaan 
päättää  yksin  mikä  rakennus  saa  jäädä, 
mikä  tuhotaan  tai  kuinka  paljon  veroja 
kansalaiset  maksavat,  vai  istuisitko  va- 
paa-ajalla  omaksi  iloksesi  kaupungin¬ 
valtuuston  kokouksissa  tai  lomakkeita 
täyttämässä?  & 


Hakkeri* 

kisat 


Ultrahack  201 6  |  Junction  201 6 

Vuonna  2016  hackathon-kulttuuri  rantautui  Suo¬ 
meen  toden  teolla,  ja  tapahtumia  alkoi  olla  paljon. 
Hackathon-vuosi  huipentui  loppuvuonna,  kun 
usean  eri  toimialueen  ongelmien  ratkaisuun  kes¬ 
kittyneitä  suur-hackathonej a  järjestettiin  kaksin 
kappalein.  Molempiin  osallistunut  Skrollin  Jaffa 
tarjoaa  tapahtumaraportit  ja  järjestäjien  terveiset 
Ultrahack-  ja  Junction  2016  -tapahtumista. 


Ultrahack 

2016 

Teksti:  Jari  Jaanto 

Kuvat:  Veeti  Haapsamo,  Jari  Jaanto 

Skrolli  osallistui  Helsingin 
konehuone  Brunossa  järjes¬ 
tettyyn  Ultrahackiin  yhdessä 
240  paikalla  olleen  ja  kym¬ 
menien  etänä  osallistuneiden 
hakkerien  kanssa.  Kokemus 
oli  unohtumaton!  Tapah¬ 
tumassa  oli  vieraita  29  eri 
maasta.  Mukaan  mahtui  mo¬ 
nen  eri  hackathonin  voittajia 
ja  todella  hyvä  yhteisfiilis. 
Tuhannen  neliömetrin  ta- 
pahtumatila  toimi  hyvin 
pimeine  valoineen  ja  hieman 
sumuisine  tunnelmineen. 


Ultrahack  sai  alkunsa,  kun  yli¬ 
opistotutkija  Mikko  Järvileh¬ 
to  vanhana  Assembly-kävijänä 
havaitsi  Yhdysvaltain  asumiskokemus- 
tensa  pohjalta,  että  yliopiston  ideakilpai¬ 
lut  tapaavat  jäädä  idean  luomisen  tasolle. 
Suomessa  olisi  tilaa  90-luvun  Assembly- 
hengelle  ja  hackathoneille.  Järvilehto  otti 
yhteyttä  Teleforumin  Juhani  Kivikan- 
kaaseen,  ja  Ultrahack  lähti  käyntiin. 

”Pidän  Ultrahackia  tietynlaisena  unel- 
matehtaana,  josta  syntyy  uusia  juttuja. 
Hommaa  tehdään  talkootyönä  ja  poruk¬ 
kaa  on  tänä  vuonna  ihan  pipona!”,  kom¬ 
mentoi  Järvilehto. 

Opiskelijajärjestö  TKO-Älyn  pu¬ 
heenjohtaja  Henri  Maikki  oli  paikal¬ 
la  tuomaroimassa  hackathonin  open 
trackia.  TKO-Äly  tuli  mukaan  2015  jär¬ 
jestämään  hackathonin  teknistä  puolta. 

”Yksi  siisteimmistä  jutuista  tänä 
vuonna  on  lapsia  sairaalaelämään  totut¬ 
tava  applikaatio”,  Maikki  kommentoi. 

Matias  Koskinen  oli  hackathonissa 
ohjelmoimassa  tiiminsä  kanssa  Kinec- 
tillä  toimivaa  fysioterapiapeliä,  jossa 
itse  fysioterapia  on  piilotettu  peliin. 

”Hackathoneissa  on  viikonlopun 
mittaisia  projekteja,  joissa  pääsee  ko¬ 


keilemaan  kaikenlaista  ja  oppimaan 
uutta,  kun  yleensä  töissä  projektit  ovat 
pidempiä.  Hackthoneissa  myös  ver- 
kostuu  eri  tekijöihin.  Tämän  vuoden 
Ultrahack  yllätti  positiivisesti  ison  ko¬ 
konsa  puolesta”,  sanoo  Matias  ja  esit¬ 
telee  Kinect2 -laitteen  ominaisuuksia 
läppärillään. 

”Tiimin  muodostus  on  tietenkin 
aina  riskialtista  tuntemattomien  kans¬ 
sa,  mutta  yleensä  se  on  hyvin  onnistu¬ 
nut.  Pitää  vaan  kertoa  tarkkaan  mitkä 
ovat  omat  taidot  ja  mitkä  muiden.” 

”  Täällä  edistetään  kokeilukulttuuria, 
kun  pääsee  nopeasti  kokeilemaan.  Ult¬ 
rahack  on  sellaista  uutta  Suomea  missä 
luodaan  meidän  tulevaisuus.  Toivon 
erilaisia  hackathoneja,  että  saadaan 
Suomi-kuvaa  yhdessä  maailmalle. 
Täältä  saa  kiihdytyskaistan,  tukea  ja 
rahoitusta”,  kommentoi  Open  Know¬ 
ledge  Finlandin  Mika  Honkanen. 

Terveyden  ja  Hyvinvoinnin  Lai¬ 
tos  osallistui  tapahtumaan  yhteistyö¬ 
kumppanin  roolissa  ja  oli  mukana 


84  5KRDLLI  2016  4 


I 


Yhteinen  ilo  on  jaettu  ilo, 
tiimillä  syntyy  hyvää  jälkeä. 


health-trackilla. 

"Haemme  uusia  kokemuksia,  käyttöä 
meidän  datalle,  ilman  ennakkoasennet¬ 
ta  mihin  käytetään,  kunhan  käytetään”, 
sanoo  THL:n  Mikko  Virtanen. 

Palkintoja  Ultrahackissa  jaettiin  yli 
100  000  euron  arvosta.  Pääpalkintona 
yhdellä  trackeista  oli  50  000  euroa,  ja 
muilla  trackeilla  oli  pienempiä  palkin¬ 
toja.  Tapahtumassa  näkyi  hyvin  paljon 
vanhoja  tuttuja  demoskenestä  ja  de- 
mopartyilta.  Porukka  olikin  silmin¬ 
nähden  kokenutta.  Mukana  oli  laidasta 
laitaan  ihmisiä  eri  maista.  Muun  mu¬ 
assa  Intian  Google-hackin  voittaja  ja 
Italian  Nasa-hackathonin  voittaja  nä¬ 
kyivät  kävijöiden  joukossa.  Myös  vii¬ 
me  vuoden  Junctionin  voittanut  tiimi 
oli  paikalla.  Tapahtumalle  onkin  jär¬ 
jestetty  pienempiä  esitapahtumia  kym¬ 
menessä  eri  maassa  ympäri  maailmaa. 

”Ultrahackiin  kannattaa  tulla,  ter¬ 
vetuloa  ensi  vuonna!”  summaa  tapah¬ 
tuman  järjestäjä  Järvilehto  ja  lähettää 
terveisiä  Skrollin  lukijoille. 


Junction 

2016 

Teksti:  Jari  Jaanto 

Kuvat:  Junction-tiimi,  Jari  Jaanto 

Vaikka  minkälaisessa  hacka- 
thonissa  on  tullut  kierret¬ 
tyä,  ja  täytyy  sanoa  että 
25.-27. 11.  järjestetty  Jun¬ 
ction  erottautuu  edukseen. 
Tapahtuma  on  todella  suuri 
ja  saleja  tuntuu  olevan  lo¬ 
puttomasti.  Tiimejä  näyttää 
olevan  paikalla  satoja,  kun 
ihmisiäkin  on  ahdettu  Hel¬ 
singin  Wanhaan  Satamaan 
tuhatkunta. 


Tapahtumassa  näkyy  väkeä  niin 
kolvaamassa  kuin  koodaa¬ 
massakin.  Eri  kilpailusarjo¬ 
ja  on  IoT:stä  virtuaalitodellisuuteen, 
ja  mukana  ovat  tietenkin  Fintech, 
Healthtech  ja  muut.  Oikeastaan  kaikki 
digitaaliseen  teknologiaan  liittyvät  toi¬ 
mijat  ovat  läsnä.  Myös  laitevalmistajis¬ 
ta  tapahtumassa  on  mukana  useita. 

Junction  järjestetään  tänä  vuonna 
toista  kertaa.  Idea  syntyi  kun  Aalto -yli¬ 
opiston  tietotekniikan  opiskelija  Ken¬ 
neth  Blomqvist  tutustui  paikalliseen 
hackathon -kulttuuriin  työ skennelles - 
sään  Yhdysvalloissa.  Kenneth  halusi 
järjestää  yhdessä  AaltoES-ystäviensä 
kanssa  hackathonin  myös  Suomessa. 
Vuonna  2015  he  saivat  tuhat  ilmoit¬ 
tautumista.  Tänä  vuonna  noin  3300 
ihmistä  50  eri  maasta  lähetti  pyynnön 
päästä  osallistumaan,  ja  tapahtumaan 
otettiin  mukaan  1300  osallistujaa. 

"Halusimme  tehdä  tapahtumasta 
tänä  vuonna  isomman,  mutta  emme 
menettää  yhteisöllisyyttä.  Sen  takia 
jaoimmekin  alueen  pienempiin  paik- 

koihin,  jotta  esimerkiksi  Internet  of 
Thingsin  parissa  työskentelevät  tiimit 
voivat  olla  samassa  tilassa”,  kommentoi 
tapahtuman  pääjärjestäjä  Ville  Leppä¬ 
lä. 

”Tosi  hyvä  meininki  tänä  vuonna,  on 
mahtavaa  miten  innoissaan  osallistujat 
ovat.  Siisteintä  täällä  on  eri  asioiden 
yhdistäminen,  esimerkiksi  miten  vir¬ 
tuaalitodellisuudella  voidaan  ratkaista 
hyvinvoinnin  haasteita”,  hän  lisää. 

Yhteistyökumppaneista  Kesko  on 
rakentanut  tapahtumaan  oman  rauta¬ 
kaupan.  ”Kaupan  alan  toimijat  alkavat 
olla  teknologiayrityksiä.  Me  Keskolla 
haluamme  olla  mukana  kaupan  digi- 
talisaatiossa.  Haluamme  Junctionissa 
saada  uusia  ideoita  siitä,  miten  voi¬ 
simme  palvella  asiakkaita  digitaalisesti 
vielä  paremmin  ja  oppia,  miten  voi¬ 
simme  tehdä  paremmin  kehittäjäyh- 
teistyötä”,  sanoo  JP  Erkkola  Keskolta. 

Viestintävirasto  on  lähtenyt  Junctio- 
niin  yhtenä  yhteistyökumppanina. 

”Lähdimme  tapahtumaan  nosta¬ 
maan  hakkeroinnin  profiilia  ja  kan¬ 
nustamaan  vastuulliseen  tietoturvatyö- 
hön”,  kertoo  erityisasiantuntija  Antti 
Kurittu  Viestintävirastolta.  Viestintä- 
virastolla  on  tapahtumassa  viisi  eri  tii¬ 
miä,  jotka  valittiin  ennakkokarsinnan 
kautta.  Tiimien  tehtävänä  on  löytää 
tietoturva-aukkoja  eri  laitevalmistaji¬ 
en  laitteista.  Tiimit  saavat  löytämistään 
aukoista  pisteitä,  ja  parhaiten  pärjän¬ 
nyt  tiimi  voittaa  sarjan. 

Alueella  kierrellessä  tulee  vastaan 
hullujakin  virityksiä.  Joku  rakentaa 
isokokoista  robottia,  toisella  on  it- 
sekolvattuja  laitteita  pöydillä.  Juuri 
hardwaren  paljous  ihastuttaa.  Usein 
tapahtumat  saattavat  keskittyä  vain 
uusien  ideoiden  miettimiseen,  mutta 
Junctionissa  hackathonin  sielu  on  vah¬ 
vasti  läsnä.  48  tunnin  aikana  todella 
saadaan  tuotoksia  aikaan. 

Margarita  Obraztsova  on  tullut 
ohjelmoimaan  peliä,  jossa  laukaistaan 
raketti. 

"Junctionissa  on  mielenkiintoista!  Par¬ 
hainta  on  uusien  asioiden  oppiminen,  ja 
tunnelma.  Tiimin  muodostuksessa  tun¬ 
temattomien  kanssa  ei  ole  koskaan  ollut 
ongelmia”,  Obraztsova  summaa. 

”Jos  et  tänne  päässyt  nyt  viikonlop¬ 
puna,  niin  heti  viikonloppuna  oma 
robottiprojekti  autotalliin  pystyyn.”  - 
Ville  Leppälän  terveiset  Skrollin  luki¬ 
joille.  ik 


Melkein  kyborgi 

Teksti  ja  kuva:  Janne  Siren 


Mikael  on  jatkamassa  syksyn  Ultrahackissa 
kesken  jäänyttä  projektia  yhdistää  diabeetikon 
itse  keräämä  terveysdata  Sosiaali-  ja  terveysmi¬ 
nisteriön  Kanta-tietovarastoon.  Junctionin  aikana 
Kantaan  kytkeytyykin  Oura-hyvinvointisormus  ja 
Sensotrend-sokeripäiväkirja.  Muille  ohjelmanu¬ 
meroille  ei  juuri  jää  aikaa,  sillä  suuren  osan  48 
tunnin  tapahtumasta  Mikael  koodaa  -  ja  vähän 
verkostoituu  siinä  sivussa. 


Mikael  Rinnetmäen  molemmissa  kä¬ 
sissä  on  verensokerisensori,  älykel- 
lo-sykemittari  ja  aktiviteettisormus. 
Vyöllä  kulkee  insuliinipumppu. 


"Ennen  kaikkea  tämä  on  oppimiskokemus. Tekninen  toteutus  menee  vielä  uusiksi", 
Mikael  kuvailee.  Kysyttäessä  mikä  hackathonissa  on  parasta,  Mikael  on  filosofinen: 

"Se  selviää  kuukauden  aikajänteellä."  Häkkäys  on  onnistunut  vasta,  kun  se  on  vähän 
värisyttänyt  maailmaa.  Ensimmäinen  värähdys  oli  toinen  sija  Junctionin  terveysteknolo- 
giakilpailussa. 


Junction-hackathonissa  tamperelaisen  Mikael 
Rinnetmäen,  40,  tunnistaa  jo  kaukaa  T-paidasta, 
jossa  lukee  Quantified diabetic.  Leikkisä  viittaus 
biohakkerointiin  ja  haiman  vajaatoimintaan  ki¬ 
teyttää  hyvin  sekä  tyypin  1  diabetesta  sairastavan 
Mikaelin  että  koko  Junctionin  hengen:  viikonlop- 
puretriitissä  ei  olla  pakoilemassa  elämältä  vaan 
häkkäämässä  parempaa  elämää. 

Helppo  ja  huoleton  varmistus-  ja 
tiedostonjakoratkaisu  yrityksen  kaikille 
tiedostoille. 


•  Täydellinen  työkalu  tiedostojen  turvalliseen 
jakamiseen 

•  Tuplavarmistettu  data:  varmistus  Helmi  Pro 
-laitteeseen  sekä  automaattinen  synkronointi 
salatuin  yhteyksin  Capnovan  kotimaiseen  pilveen 


•  Helpolla  käyttöliittymällä  vaivaton  tiedostojen  jako 
sekä  selaimessa  että  mobiilisti 


•  Tuettu  Windows,  Mac,  Linux,  Android,  Apple 

•  Kapasiteetti  tarpeen  mukaan  1TB  /  2TB  /  4TB 


Helmi  Pro 


1  TB  =  45€/kk  Tarjous  39€/kk 

2  TB  =  65€/kk  Tarjous  59€/kk 
4  TB  =  105€/kk  Tarjous  99€/kk 

Helmi  Pro  -varmistupalvelun  tarjoushinnat  ovat 
voimassa  31.1.2017  asti!  (Alv.  0%) 
Palvelusopimus  tehdään  24kk  määräajaksi. 


Capnova  Oy,  www.capnova.fi 
myynti@capnova.fi,  020  759  7541 


helmipro.fi 


Reaktor 


Summer 

is 

coming. 


Work  with  clients  like  HBO.  reaktor.com/summerjob 


